
TABEL CRONOLOGIC 


Se nae, la T' rgovi=te, Constantin Cantacuzino, mare Inv[ lat 
de facturi umanist[, personalitate politic[ complex[ a isto- 
riei noastre, al treilea dintre fiii postelnicului Constantin 
Cantacuzino (Intr-un Ar de =ase blieji A =ase fete). A fost 
cl s|torit ]nt'i, din 1670, cu Safta Buhuz nepoat[ a doamnei 
Anastasia, solia voievodului moldovean Gheorghe Duca, apoi 
cu o Maria. 


într-o familie boiereasc[ din satul Greci, aparlin| tor fostului 
jude Vla=ca, se na4e Radu Greceanu. A fost c[s[torit cu 
Ecaterina, fiica lui lva=cu Bl[leanu. Clrturar de linuti, eli- 
nist, cronicar, traduc[tor A poet, el a r[lmas, de-a lungul 
Intregii sale cariere, logof[t ]n cancelaria voievodall . 


Anul nazerii lui Radu Popescu. Tat[l viitorului cronicar, 
vistierul Hrizea, era fiul lui Gheorghe Carida, un grec din 
pLriile laninei, cu ]nclinajii spre exerciliul c[ rtur[ resc. Mama 
lui Radu Popescu, Maria, era fiic[ a marelui ban Gheorghe 
B[leanu = sor[, deci, cu Iva=cu Bl[leanu, capii “partidei 
B[lenilor”. Radu Hrizea sau Radu Hrizea-Popescu era v[r cu 
Grigore B[ leanu, fiul lui lva=cu. 


Din acest an dateaz[ o |nsemnarea lui Stoica Ludescu (presu- 
pus autor al Letopisdului Cantacuzinesc), f| cut[ peun manu- 
scris ce cuprinde cuvinte ale lui lon Hrisostom. )nsemnarea 
autograf[ este datat[ 20 septembrie 1658: 


“Den vrearea tat[lui A cu s'rguirea fiiului A cu s[v'rzrea 
duhului sf” nt, fiind noi, eu — Stoica Ludescu logofet, den 


1663 


1664 


1665 


moşia mea den 'Ţeara Rumânească, de pe râul Potopului, ot 
sud Dimboviţa, pentru înmulţirea păcatelor mele, fiind acolo 
domnu Mihnea Radul voievod, pribegit-am împreună cu stăpânul 
mieu, dumnealui jupânul Costandin Cantacuzin biv vel logofăt, 
şi am venit aici în Țara Moldovei cu toată casa dumnealor, 
aşăzându-ne pre apa Cracăului, în satul Călimani al fratelui 
dumisale jupânul Iordache vel ceaşnic, izbăvindu-ne milostivul 
Dumnezeu de toate nevoile, fiind aici domn măria sa lo Gheor- 
ghe Ghica voievod, meseţa sept. 20 dni vl(E)t 7167...” 


Este omorât, la 30 decembrie, la mănăstirea Snagov din po- 
runca lui Grigore Ghica, postelnicul Constantin Cantacuzino, 
şeful recunoscut al ramurii Cantacuzineşti din Ţara Româ- 
nească. Actul voievodului, influenţat de subterane uneltiri 
(zice Letopiseţul Cantacuzinesc), va duce la scindarea boierimii 
ţării în cele două partide rivale — Cantacuzinii şi Bălenii. 


Este aproape sigur că în preajma acestui an Nicolae Milescu, pe 
atunci capuchehaie la Constantinopol — pe lângă Poarta oto- 
mană — al voievodului muntean Grigore Ghica, terminase de 
tălmăcit Vechiul Testament. Se ştie că ediţia frankfurtiană a 
Septuagintei, pe care a lucrat Milescu, conţinea şi un tratat filo- 
zofic tălmăcit de spătar sub titlul Despre singur ţiitoriul gând. 


La 12 martie începe “voiajul european” al lui Constantin Can- 
tacuzino, perioadă de studiu şi achiziţionare a formaţiei sale 
de umanist. În “etapa” constantinopolitană (1665-1667) îi are 
ca profesori pe un Dionisie şi pe Gherasim Cretanul. Între 
aprilie 1667 şi august 1669, tânărul român se numără printre 
studenţii celebrei “Universitas Artistarum” din Padova. 
Frecventează cursurile de literatură, teologie, matematică, 
astronomie şi medicină. Face concomitent studii de filozofie, 
fizică, latină şi greacă. Are prilejul să lucreze cu profesori 
vestiți (Albanio Albanese, Valeriano Bonvicini, Antonio Dall? 
Acqua) şi să achiziţioneze numeroase cărţi ale învăţaţilor 

1669 


Renaşterii şi Barocului. Ipoteza unui doctorat, susţinut la 
Louvain, nu se sprijină pe argumente solide. 


La rându-i, Stolnicul îi va trimite la studii la Padova pe fiii 
săi Ştefan şi Răducanu. 


La 3 martie suie pe tronul Ţării Româneşti Antonie din 
Popeşti. Va domni până în 1672, înainte de 12 februarie. Sub 
Antonie din Popeşti, Cantacuzinii găsesc momentul oportun 
de a deschide vestitul proces de reabilitare a memoriei părintelui 
lor, postelnicul Constantin. Inculpatul principal a fost Stroe 
Leurdeanu, fruntaş al partidei Bălenilor. Găsit vinovat, Stroe 
Leurdeanu este întâi condamnat la moarte. Va fi apoi grațiat 
şi călugărit cu forţa, la Snagov, de unde izbutește, totuşi, să 
fugă. 


1672-1674 Potrivit relatării din Letopiseţul Cantacuzinesc, aceşti doi 


1673 


1673 


1675 


ani (fără două luni) Stoica Ludescu — presupus autor al aces- 
tei cronici — “care au fost slugă bătrână la casa răposatului 
Constantin Postelnicul”, i-a petrecut închis la ocnă. 


Se ştie despre Stoica Ludescu că era de prin preajma Târgoviștei, 
din satul Ludeşti. Este co-ctitor la o biserică din această loca- 
litate. Între 1680 şi 1682 a fost ispravnic de Târgovişte. 


Apare, la Uniew, Psaltirea în versuri a mitropolitului Dosof- 
tei. 


Din dispoziţia Înaltei Porţi, Constantin Cantacuzino este 
surghiunit, pentru câteva luni, în insula Creta. Se întoarce în 
ţară la începutul domniei lui Gheorghe Duca (1673-1678), ruda 
sa prin alianţă. 


La 22 ianuarie primeşte de la Gheorghe Duca dregătoria de mare 
stolnic (o va păstra până la 30 decembrie 1677), rang ce va 
furniza cognomenul cu care marele cărturar a intrat în istorie. 
În primăvara acestui an, Constantin Cantacuzino face o călă- 
torie la Varşovia încercând, din dispoziţia lui Gheorghe Duca, 


5 


1675 


1678 


1680 


1681 


să mijlocească încheierea unui tratat de pace între Turcia şi 
Polonia. 


Miron Costin pune să se prescrie Letopiseţul Țării Moldovei de 
la Aron-vodă încoace, de unde este părăsit de Ureche vornicul 
de Tara de gios. 


noiembrie, Şerban Cantacuzino urcă în scaunul de voievod al 
"Țării Româneşti. Va muri, ca domn, la 28 octombrie 1688. 


În timpul domniei lui Şerban Cantacuzino, voievod protector 
al artelor şi ştiinţelor, cărturarul Gheorghe Brancovici redac- 
tează în româneşte Hronica Slovenilor, Iliricului, Misiei cei 
din sus şi Misiei cei din jos. Cercetătorii văd în această luc- 
rare prima încercare de a descrie sintetic istoria Europei de 
sud-est. 


Hrizea vistierul din Popeşti, tatăl cronicarului, este închis 
(pentru nişte nereguli băneşti) şi apoi omorât la Snagov din 
porunca voievodului Şerban Cantacuzino (martie 1680). 


Familia, căreia i se confiscaseră toate bunurile, ia drumul 
Istanbulului. Popeştii, între ei şi Radu, nu vor sta mult în 
Turcia. Se întorc în Moldova de unde vor reveni în Ţara 
Românească abia în 1687. 


Preda Pârşcoveanu (Brâncoveanu), considerat — de unii 
cercetători — drept autor al Cronicii anonime despre Constan- 
tin Brâncoveanu, primeşte rangul de spătar al II-lea în diva- 
nul lui Şerban Cantacuzino. 


Acest Preda Pârşcoveanu, căsătorit cu o Stanca, era fiu al 
marelui postelnic Iordache Trufanda şi al Ancuţei, fiica lui 
Preda Brâncoveanu. Era, deci, văr primar cu Constantin 
Brâncoveanu, care îl va trimite să oprească din drum solia ce 
pornise, din porunca lui Şerban Cantacuzino, la Viena, să 
trateze cu imperialii. 


Stoica Ludescu, presupus autor al Letopiseţului Cantacuzinesc, 
rămâne credincios Elinei, soţia postelnicului Constantin Can- 

1683 


1685 


1688 


tacuzino, şi celorlalţi fii ai ei, care nu-l prea agreau pe Şerban 
Cantacuzino, fratele lor ajuns între timp voievod al ţării. 
“Sluga bătrână“ redactează acte de familie (“Catastiful de toate 
satele şi moşiile, rumânii, viile şi ţiganii pe care le cumpărase 
încă mai dinainte pre vreme când au fost măria-sa [Şerban- 
vodă] în cinste boiariu, cu ale măriei-sale dirept câştig”) şi 
testamentul (în 1681) postelnicesei, prin care Şerban este 
îndepărtat de la moştenire şi îndatoririle de “cap” al familiei 
trec asupra lui Constantin Cantacuzino. 


Armatele turceşti, comandate de vizirul Kara Mustafa, încep 
asediul Vienei. Între asediatori, însoţindu-l pe fratele său Şer- 
ban voievod, pare a se fi aflat şi stolnicul Constantin Can- 
tacuzino. 


În lupta de la Kahlenberg, trupele austriece şi armata polonă 
a lui Jan Sobieski, venită în sprijin, înfrâng oştirea turcească 
şi declanşează începutul declinului puterii otomane în zona 
Europei centrale. 


Miron Costin scrie tratatul De neamul moldovenilor, operă 
capitală în bibliografia cărturarului şi în ansamblul scrierilor 
umaniste ale culturii române. 


Anul în care se consumă evenimentul căsătoriei dintre Sma- 
ragda, fiica voievodului Şerban Cantacuzino, şi Grigore, fiul 
lui Ivaşcu Băleanu. Cu această alianţă, ce a marcat împăcarea 
celor două partide boiereşti rivale (o duşmănie ce dura de 
douăzeci şi cinci de ani), se încheie, în mare, relatările în 
Letopiseţul Cantacuzinesc şi în Cronica Bălenilor. 


În unele redacţii — cum ar fi, de pildă, copia executată pentru 
voievodul Ştefan Cantacuzino (în care lucrarea poartă titlul 
Istoria Ţării Româneşti de când au descălicat pravoslavnicii 
creştini) — Letopiseţul Cantacuzinesc mai cuprinde o adăugire 
cu evenimentele din primii doi ani ai domniei lui Constantin 
Brâncoveanu. Relatarea se încheie, deci, la 1690. 

1689 


1690 


1691 


La 28 octombrie urcă pe tronul Ţării Româneşti Constantin 
Brâncoveanu. Va domni până la 24 martie 1714. 


La 10/20 noiembrie tipografii bucureşteni termină (lucrul du- 
rase zece luni) de imprimat Biblia de la Bucureşti (cunoscută 
şi sub numele de Biblia lui Şerban Cantacuzino). Radu şi Şer- 
ban Greceanu, alături de alţi cărturari din Țara Românească, 
au participat, cu contribuţii notabile, la operaţiile de tălmăcire, 
confruntare şi stilizare, precum şi la revizuirea versiunii date 
de Nicolae Milescu. 


Radu Greceanu semnează şi Stihurile asupra stemei prealumi- 
natului şi înălțatului Domn Ioan Şărban Clonstntin ] BLasarab] 
Voievod, ce deschid tipăritura. 


Radu Popescu este trimis de Constantin Brâncoveanu, într-o 
misiune destul de complicată, în Transilvania, la generalul 
Heissler. Succesul soliei transpare în cronicile timpului. Pentru 
calităţile sale de diplomat abil şi bun cunoscător al câtorva limbi 
străine (ştia latineşte, slavoneşte, greceşte şi turceşte), Radu 
Popescu a mai fost utilizat şi pentru alte însărcinări la începutul 
domniei lui Constantin Brâncoveanu. Aceste misiuni, duse cu 
bine la capăt, îl fac să urce în ierarhia administrativă. Între 1692 
şi 1696 a fost mare clucer de arie, iar în 1695 a primit însărcinarea 
să se ocupe, ca ispravnic, de repararea cetăţii Cladova. 


La 11 august are loc, la Zărneşti, în Transilvania lupta dintre 
armata imperială şi trupele turceşti şi muntene , ajutate de 
curuţii lui Emerik Thkâly. Austriecii sunt învinşi, iar gene- 
ralul Heissler, protector al lui Constantin Bălăceanu, şi el o 
prezenţă activă în textele cronicarilor munteni, este făcut 
prizonier. Sub supravegherea lui Constantin Brâncoveanu, o 
dietă, întrunită la Cristian, îl proclamă pe Thk6ly principe 
al Transilvaniei. 


Apare, la Bucureşti, cartea intitulată Mărsăritare adecă Cu- 
vinte de multe feliuri a celui întru sfinţi Părintelui nostru 

1691 


1693 


Ioan Arhiepiscopul Ţarigradului a lui Zlatoust, culegere de 
omilii atribuite lui Ioan Hrisostom. Volumul a fost tradus 
din greceşte de Radu şi Şerban Greceanu. 


Radu Greceanu semnează “versurile la stemă“ (Verşuri politice 
8 asupra stemelor luminatului şi înălțatului Domn...) şi împreu- 
nă cu fratele său Şerban alcătuieşte “predoslovia către cititor” 
(Cătră de bine voitorul cititoriu). 


Remarcabilei activităţi de traducător din greceşte a lui Radu 
Greceanu i se datorează şi versiunea românească a Pravoslavnicei 
mărturisiri, a lui Petru Movilă, tipărită la Buzău. Traducătorul 
a lucrat pe textul grecesc, remaniat în parte, realizat de 
învățatul Meletie Syrigos. 


Radu Greceanu compune stihurile închinate stemei (Versuri 
politice 8 asupra stemei prea luminatului şi înălţatului Domn...) 
şi prefața Cătră cetitoriul pravoslavnic. 


Curtea imperială de la Viena decretează subordonarea princi- 
patului Transilvaniei puterii habsburgice. Diploma împăratului 
Leopold întăreşte situaţia “naţiunilor” privilegiate şi ignoră, 
în oficializarea religiilor din principat, pe românii ortodocşi. 


Radu Greceanu porneşte a scrie Începătura istoriii vieţii lumi- 
natului şi preacreştinului domului Ţării Rumâneşti, Iolan] 
Constantin Brâncoveanu Basarab voievod, dă când Dumnezeu 
cu domnia l-au încoronat pentru vremile şi întâmplările ce în 
pământul acesta, în zilele Măriei-sale s-au întâmplat. 


În 1699 cronicarul redactează predoslovia ce urma a prezenta cele 
48 de capitole deja terminate şi destinate “publicării” prin copiere. 


În 1707 Radu Greceanu revine asupra faptelor cuprinse între 
anii 1699-1707 şi elaborează o nouă versiune, a cronicii, aşa- 
zisa “istorie secretă“, în care dă pe faţă ignobilele manevre ale 


inamicilor voievodului. 


Cronica lui Radu Greceanu se întrerupe în 1714, cu puţină 
vreme înaintea tragicului sfârşit al lui Brâncoveanu. 

1696 


An “de vârf” în contactele dintre stolnicul Constantin Can- 
tacuzino şi generalul italian Luigi Ferdinando Marsigli. Ita- 
lianului, care strângea date pentru o cercetare intitulată Danu- 
bius pannonico-moesicus, învățatul român îi furnizează 
informaţii privind originea romană a românilor şi alte ştiri 
cu caracter geografic, etnografic şi istoric privind situaţia 
Țărilor Române. 

Se deschide Academia domnească de la Sf. Sava, instituţie 
universitară de ţinută europeană, în a cărei organizare stolnicul 
Constantin Cantacuzino a fost, fără îndoială, implicat. Această 
Universitate bucureşteană îşi apropie în scurt timp o deose- 
pită reputaţie în spaţiul cultural sud-est european. 


Constantin Cantacuzino comandă o copie, în greceşte, după luc- 
rarea lui Nicolae Milescu (cu care se afla în corespondenţă). Iti- 
nerar de la Tobolsk, capitala Siberiei, până la frontiera Chinei. 


1696-1699 În acest interval de timp a apărut (poate a fost şi tipărită) 


1697 


1697 


1698 


traducerea în limba română a Poveştii de jale şi pre scurt asupra 
nedreptei morți a preacinstitului Constantin Cantacuzino, mare- 
lui postelnic al Țării Româneşti. Originalul grecesc, imprimat 
la Veneţia, circula în mediile de cultură din Țara Românească. 
Traducerea este atribuită lui Radu Greceanu. 


Apare Manualul despre unele nedumeriri şi rezolvarea lor, 
scris de învățatul teolog grec Ioan Cariofil. Cartea a fost tipărită 
după ce autorul, învinuit de simpatii pentru Reformă, murise. 
Actul tipăririi, un fel de reabilitare a teologului grec, a fost 
patronat, desigur, de Stolnic, cel care formulase, dealtfel, şi 
întrebările la care răspundea Cariofil în cartea sa. 


Are loc, la 10 septembrie, bătălia de la Zenta, unde armatele 
Imperiului habsburgic, comandate de principele Eugeniu de 
Savoia, înfrâng trupele turceşti. 


Începe construcţia palatului de la Potlogi, unul dintre jaloanele 
menite să marcheze “drumul voievodal” de la Bucureşti la 

Târgovişte. Lucrările se vor termina în 1699. Matricele nobile 
ale stilului brâncovenesc sunt în faza de definitivare. 


Dimitrie Cantemir tipăreşte, la Iaşi, prima sa lucrare filozo- 
fică: Divanul sau gâlceava înțeleptului cu lumea sau giudeţul 
sufletului cu trupul. 


1698-1699 Episcopul Mitrofan tipăreşte la Buzău Mineele, traduse 


1700 


1702 


din greceşte de Radu Greceanu, probabil, după culegerea lui 
Maxim Margunios. Ca şi în alte cărţi ale sale, traducătorul 
compune versurile inaugurale consacrate herbului voievodal: 
Stihuri politice 10 asupra stemei prea luminatului, slăvitului 
şi blagocestivului Iolan] Constantin Blrâncoveanu] Basaraba 
Voievod. 


Insistând asupra dificultăţilor pe care a trebuit să le învingă, 
traducătorul mărturiseşte cu onestitate “participările” externe, 
decisive uneori pentru reuşita întreprinderii sale: “aşa şi la 
aceasta mai vârtos ajutoriu şi îndireptătoriu mai grelelor cu- 
vinte şi noime am avut pe dumnealui Costandin Cantacuzino 
biv vel stolnic”. 


Stolnicul Constantin Cantacuzino tipăreşte la Veneţia prima 
hartă a Ţării Româneşti. Este un indiciu sigur că marele uma- 
nist lucra la elaborarea Istoriei sale. 


În tipografia lui Antim Ivireanul de la Snagov apare versiu- 
nea românească a unei cărţi celebre — Fiore di virtui (Floarea 
darurilor) — din literatura sapienţială. 


Radu Popescu, care “începuse să calce strâmb” (N. Iorga) este 
amestecat — cu o funcţie însemnată — în uneltirea pusă la 
cale de Dumitraşcu Corbeanu. Voievodul “l-au pedepsit puţină 
vreme cu închisoarea” —zice cronicarul — dar cariera lui Radu 
Popescu, sub Constantin Brâncoveanu, ia sfârşit. Va mai ocu- 
pa, în anii următori, doar dregătorii de mâna a treia. 


În suita lui William Paget, ambasador al Angliei la Istanbul, 
trece prin Ţara Românească savantul epigrafist englez Edmund 

1703 


1705 


1707 


1708 


1709 


Chishull. El poartă aci utile discuţii cu învățatul umanist 
Constantin Cantacuzino, legate, mai ales, de problemele ori- 
ginii limbii şi poporului român, de unitatea românilor din 
Moldova, Țara Românească şi Transilvania. 

Lordul William Paget îi dăruise lui Constantin Cantacuzino, 
în 1696, un telescop. 


Încep tratativele dintre Constantin Brâncoveanu şi Rusia. Pen- 
tru contacte pleacă la curtea ţărilor cărturarul braşovean David 
Corbea. Acesta întreprinde călătorii cu scop diplomatic în Rusia 
în 1702, 1705 şi 1706. 


Constantin Brâncoveanu construieşte splendidul palat de la 
Mogoşoaia. 


La Istanbul, Dimitrie Cantemir scrie romanul său Istoria iero- 
glifică, text reprezentativ pentru barocul literar românesc. 


Anul când îşi începe, probabil, lucrarea sa autorul Cronicii 
anonime despre Constantin Brâncoveanu (Istoria Țării Româ- 
neşti de la octombrie 1688 până la martie 1717). Anonimul se 
va opri în 1717. 

După pilda Academiei de la Bucureşti, care îşi deschisese cur- 
surile în 1694, Antioh Cantemir fondează şi el, la Iaşi, o Aca- 
demie domnească, şcoală de rang superior. 

Izbucneşte conflictul dintre voievodul Constantin Brâncoveanu 
şi Cantacuzini. Ca urmare, marele spătar Mihai Cantacuzino, 
unchiul domnului, este destituit. Cantacuzinii reacţionează. 
Intervenţia, pacificatoare, a curţii de la Petersburg, dă numai 
rezultate temporare. 


Antim Ivireanul începe compunerea şi rostirea predicilor sale. 
Se va alcătui astfel celebrul corpus al Didahiilor, remarcabilă 
culme a prozei oratorice în literatura română barocă. 


Are loc lupta de la Poltava. Regele Suediei Carol al XII-lea 
este învins de armatele ţaruluiu Petru cel Mare. 

1710 


1712 
1713 


1714 


1714 


La 23 noiembrie, Dimitrie Cantemir devine domn al Moldovei. 
Tratativele cu ţarul Petru cel Mare avansează rapid, astfel că 
la 2/18 aprilie 1711, la Luţk, se încheie tratatul de alianţă 
dintre Moldova şi Rusia. Dimitrie Cantemir, cheamă întreaga 
ţară la luptă pentru eliberarea de sub dominaţia turcească (20 
mai). În lupta de la Stănileşti (18-22 iulie) armatele ţarului şi 
oastea moldoveană nu au câştig de cauză. Ruşii sunt obligaţi 
să ceară pacea (care se va semna la Vadul Huşilor), iar Dimitrie 
Cantemir se refugiază în Rusia. Practic, domnia lui în Mol- 
dova încetase la 11 iulie 1711. 


Moare Nicolae Costin. 


O altă carte remarcabilă a Europei de apus intră în circuitul 
cultural românesc. Trei cărturari din preajma lui Constantin 
Brâncoveanu întreprind acest demers. Anton Maria del Chiaro, 
secretarul voievodului, traduce în italieneşte lucrarea lui An- 
toine Galland, Maximele orientalilor. Învăţatul grec loan Avra- 
mis dă versiunea grecească, iar mitropolitul Antim Ivireanul 
asigură traducerea românească a aceleiaşi cărți (titlul românesc: 
Pilde filosofeşti). 


Din porunca sultanului , Constantin Brâncoveanu este scos 
din scaunul Ţării Româneşti, la 24 martie. Câteva luni mai 
târziu, la 15 august, va pieri, la Istanbul, împreună cu cei 
patru fii ai săi. 

Nu este exclus ca în circumstanţele complicate şi dramatice, 
ce întovărăşesc sfârşitul domniei lui Constantin Brâncoveanu, 
să îşi fi aflat moartea şi Radu Greceanu, cronicarul de curte, 
şi, probabil, unul din sfetnicii apropiaţi ai voievodului. 
După opinia Aurorei Ilieş, Radu Greceanu, surghiunit în Asia 
Mică împreună cu alţi fideli ai voievodului dispărut, moare 
ceva mai târziu, prin 1725, se pare. Oricum, cu acest an, 1714, 
se opreşte relatarea întâmplărilor în cronica lui Radu Greceanu. 

La 25 martie urcă pe tronul Țării Româneşti Ştefan Cantacuzi- 
no, fiul stolnicului Constantin Cantacuzino. Va domni până 
în ianuarie 1716. 


1714-1715 Radu Popescu primeşte, în 1714, de la voievodul Ştefan 


1716 


Cantacuzino, vornicia de Târgovişte, iar în 1715 participă la 
rezolvarea unor litigii privind trasarea graniţei dinspre ra- 
iaua Brăilei. 

La 7 iunie au fost ucişi, la Istanbul, Stolnicul Constantin 
Cantacuzino şi fiul său Ştefan, fost voievod al Ţării Româneşti. 


La 5 ianuarie este numit domn al Ţării Româneşti Nicolae 
Mavrocordat. Încep domniile fanariote în Ţara Românească. 


August-octombrie. Interval plin de frământări. Boierimea şi o 
parte a populaţiei sprijină iniţiativele armatei habsburgice 
contra turcilor. Voievodul Nicolae Mavrocordat reacţionează 
şi ordonă uciderea câtorva boieri. Îl destituie şi pe mitropoli- 
tul Antim Ivireanul. 

La 25 noiembrie un comando austriac, infiltrat în Bucureşti, 
îl face prizonier pe Nicolae Mavrocordat şi îl transportă în 
Transilvania, la Sibiu. 

În acest an, 1716, începe construirea mănăstirii Văcăreşti. 
Remarcabilul monument de artă brâncovenească va fi termi- 
nat în 1722. 


1716-1719 În timpul lui Nicolae Mavrocordat, Radu Popescu atinge 


apogeul carierei sale politice. În 1716, este numit mare vornic 
şi apoi mare ban al Craiovei. În 1719, primeşte din nou 
dregătoria de mare vornic. 


Între timp, comportarea lui Radu Popescu faţă de binefăcătorul 
său nu a fost cu totul ireproşabilă. A fost, se pare, amestecat 
în “răpirea” lui Nicolae Mavrocordat de către imperiali în 1716. 
Refugiat în Transilvania, între 1716-1718, Radu Popescu se 
alătură grupării boiereşti care cerea instalarea ca domn a lui 
Gheorghe Cantacuzino, fiul lui Şerban. 

1718 


28 iulie Prin pacea de la Passarowitz (Pojarevac) ia sfrâşit 
războiul turco-austriac început în 1714. Banatul şi Oltenia 
sunt anexate la Imperiul Habsburgic. 


1719-1720 Începe să-şi scrie cronica marele vornic Radu Popescu. O 


1727 


1729 


va continua, sub numele de Rafail monahul, până prin 1728. 


Cărturarul braşovean Johann Filstich îşi procură versiunea 
completă a cronicii lui Radu Greceanu şi o traduce în ger- 
mană. De această tălmăcire se va folosi mai târziu istoricul J. 
Chr. Engel în elaborarea lucrării sale Geschichte der Moldau 
und Walachey. 


(înainte de 23 mai) Se stinge, la mănăstirea Radu Vodă din 
Bucureşti, Radu Popescu, biv vel vornic, alias monahul Ra- 
fail. Se călugărise prin 1724, explicându-se, în cronica sa, ast- 
fel: “ci fiind vornic mare eu, Radul Popescu, în cinstea şi în 
dragostea măriei-sale, şi viind la vreme de bătrâneţe, şi dă 
slăbiciune, socotind că şi ale lumii sunt toate dăşarte, singur 
din bunăvoie am cerut voie de la măria-sa şi am mers de m-am 
călugărit”. 


Dan Horia MAZILU 


15 


CUPRINS 


OBSERVAŢII ASUPRA TRANSCRIERII 


Transcrierea textelor cu litere latine a fost făcută cu fidelitate, 
respectând particularităţile fonetice ale limbii române din secolele al 
XVI-lea şi al XVII-lea. 

Când însă nu era vorba de o pronunțare deosebită, ci de o tradiţie 
grafică, cuvintele au fost scrise cu ortografia actuală. 

1. a fost transcris ca ă. 

2. wa fost transcriscaâ şi ă. 

EX.: crenbiupa — stăpânirea. 

Când literele m şi nu sunt folosite consecvent, le-am transcris 
orientându-ne după pronunţarea literară. 

3. “k a fost transcris în două feluri: 

a) ca ea, când în silaba următoare se află vocala ă sau a şi în 
limba actuală se păstrează diftongul. 

Ex.: co mbpr» = să meargă. 

b) ca e, când în silaba următoare se află vocala e sau i, fiindcă 
încă din secolul al XVI-lea, diftongul ea se redusese la e. 

Ex.: eucrbpnet = biserică 

B'kun = vâci. 

MApenr'kze = îndrepteze. 

Tot cu 6 a fost transcris "b din /6zopiseț. 

4. În transcrierea literei a , s-a ţinut seamă de semnul anterior: 

a) De acord cu pronunţarea, după consoană a fost transcris ca ea. 

Ex.: B'Bka = vâchea 

aB'k= a avea. 


16 


b) După vocală, însă, a fost transcris caia, fiindcă aşa se pronunţa. 

Ex.: AWbA=ac6ia. 

5. iniţial a fost transcris ca ie. 

Ex. iese, iepure, ieri etc. 

Pronumele personal a fost scris însă fără i iniţial, ca să nu se 
deosebească de ortografia actuală. 

Ex.: eu, el, ea, ei, ele. 

Acelaşi lucru şi la verbul a fi: este, e, eram, erai etc. Dacă în text 
apare şi i, înaintea lui €e , în acest caz s-a păstrat i. 

Ex.: iel, ia (în text ea ). 

6. % a fost transcriscuu. 

În limba veche românească, continuând până în secolul al XVIII- 
lea, u final s-a păstrat după grupuri consonantice, ca în dialectul 
aromân. Se pronunţa, spre exemplu, domnu, omenescu, i-au prinsu. 
Acest u final pronunţabil a fost păstrat în transcriere. 

Autorii ediţiei critice a Liţetopiseţului cantacuzinesc au confun- 
dat semnele finale m şi $. Pe motivul că nu se pronunţă în limba 
actuală, le-au neglijat pe amândouă. final era într-adevăr un semn 
grafic, dar era pronunţabil, apărând aproape totdeauna după grupuri 
consonantice. Din acest punct de vedere, textul Anonimului cantacuzi- 
nesc nu reprezintă adevărata pronunțare a cuvintelor. 

7. Vocalele în hiat având al doilea element al lor vocala e (ae, ăe, 
ie, ee, oe, ooe, ue) au fost scrise, ca în ortografia actuală, cu i inter- 
mediar (aie, îie, eie, oie, oaie, uie). 

Ex.: bălaie, plăieş, lămâie, cheie, oier, ploaie, cetăţuie etc. 

8. Nu s-a făcut deosebire întrec şiw, ambele fiind transcrise cu o. 
Uneori, prin o este notat diftongul oa. Am transcris oa, în acest caz. 

9. w a fost transcris ca iu. 

10. y din cuvintele străine a fost scris ca i. 

Ex.: Moisi, Misiia etc. 

11. u a fost transcris ca ce sau ci, iar u ca ge sau gi , ţinându-se 
seama de pronunțare. Când erau urmate dee sau deea, s-a scris ca ce, ge. 

Ex.:, Tpevwbn% a fost transcris Greceanul, iar nu Grecianul. 

12. S-a păstrat ortografia actuală a Academiei Române în scrierea 
cu literă mică a numelor popoarelor, lunilor, zilelor săptămânii. 

De asemenea, s-au scris cu literă iniţială mică diferitele numiri de 
ranguri: vodă, episcop, mitropolit, paşă, bei, stolnic, postelnic, comis, 
logofăt, vornic etc. 

18. La unele cuvinte, formele genitivale s-au păstrat ca în manu- 
scris: mării, împărătii etc. 

14. Cuvintele prescurtate au fost redate în întregime. 

15. Am păstrat parantezele din text, redându-le prin paranteze 
rotunde. În paranteze drepte am pus cuvintele care lipsesc pentru a 
uşura înţelegerea textului. Prin trei puncte între paranteze drepte 
am marcat omisiuni ale copistului. 

16. Greşelile evidente (cum ar fi repetarea unor cuvinte fără valoare 
stilistică sau greşelile de literă) le-am corectat în mod tacit. 

17. Am semnalat, în notă, intervenţiile ulterioare în manuscris 
sau unele diferenţe între diversele redacţii. 

18. La transcrierea textelor, am ţinut seamă de ultimele norme 
ortografice, fără să înlăturăm inconsecvenţele, particularitate a lim- 
bpii acelei epoci. 

Mihail GREGORIAN 

ISTORIA ȚĂRII RUMÂNEŞTI 
DE 
STOLNICUL 
CONSTANTIN CANTACUZINO 

CUPRINS 


ISTORIA ȚĂRII RUMÂNEŞTI 


întru care să cuprinde numele ei cel dintâi 

şi cine au fost lăcuitorii ei atunci şi apoi 

cine o au mai descălecat şi o au stăpânit până 
şi în vremile de acum s-au tras şi stă 


PREDOSLOVIE 


Cu greu şi cu strimt iaste neştine a da cap şi începătură 
fieştecăruia lucru, mai vârtos celuia când nici cum, nici de 
nici o parte ajutor iaste, nici ştiinţă de la alţii, sau pome- 
nire măcară să află ca o povaţă, făcându-se şi ca o lu- 
minare arătându-se, ca să se poată ajuta cel ce nu ştie de la 
cel ce ştie şi cele din întunârec să iasă la lumină. 

Că nici unul în lume nu iaste carele den sine numai să 
ştie şi nici unul nu au aflat nimic, pănă când n-au fost de 
altul învăţat. Nici nimeni nu să poate domiri de nici un 
lucru, de nu mai nainte au au văzut, au au auzit, sau au 
cetit şi de nu ca acelea, asemene ca acelea, măcar cât de 
puţin, şi de nu acelaşi adevăr şi de lucru ce pofteşte neştine, 
au zis, sau au scrisu, măcar cât de puţin şi de altele, ca 
numai să se poată altul deştepta spre gândirea acelora şi a 
altor lucruri încă destul iaste. Şi carii ca acelea au făcut şi 
au pomenit, cât de cât măcar, nemoarte mulţămite au auzit 
şi în bună pomenire au rămas. 

Precum şi Aristotel în cartea a dooa a Metafisicii, cap. 8, 
zice: har şi mulţămită să avem şi să dăm filosofilor celor 
pătrâni, carii numai ce au pomenit şi au scris de adevărul 
fiinţelor şi măcar că mai la multe n-au nemerit de a grăi de 
firile lor adevărul, iar încăşi destul că tot au pomenit şi au 
scris de adevărul fiinţelor şi măcar că la mai multe n-au 
nemerit de a grăi de firile lor adevărul, iar încăşi destul că 
tot au pomenit şi au zis cevaşi, cât pricină de a cerca şi a 
iscodi adevărul alţii au dat — aducând şi pildă şi pe un 
Timotheu muzicaşul, ce era în zilele lui Filip-craiul, tatăl 
lui Alexandru celui Mare, (foarte iscusit într-acâia), zice 
dar: de n-ar fi fost Timotheu, n-am avea multă muzică. lar 
de n-ar fi fost şi Frinis, nici Timotheu n-ar fi fost. 

Zice şi Diodor Sicheliotul, istoric în predosloviia cărţii 
lui dintâi, că cu direptate iaste a da toţi mari mulţemite celor 
ce au dat învățături şi au scris istorii de obşte, căci că cu 
ostenelele lor au folosit viaţa de obşte (adecă traiul tuturor). 

Nu grăiesc aici, nici zic de marele Moisi, carele de nici 
un om învăţat sau ştiut n-au fost, de au scris zidirea lumii 
şi alte legiuiri. Nici vorbesc de alţi mulţi sfinţi proroci carii 
ştiia neînvăţaţi de nimeni şi cele ce fusese, şi c6le ce era, şi 
cele ce vrea să fie. Drept că acelora ştiinţa şi învăţătura nu 
era firească şi omenească, ci peste fire şi dumnezeiască, 
luminate şi învăţate minţile şi cunoştinţele lor, de duhul 
sfânt, izvorul şi lumina adevăratei ştiinţe şi înţelepciunii. 

Ci dar cu greu şi cu număr iaste a da, zic, neştine 
începătură celor ce mai despre toate părţile întunerec iaste, 
precum şi mie acum să întâmplă a veni, vrând, cum am 
pomenit mai sus, a istori ale ţării, ce-i zicem noi astăzi: 
rumâneşti. Cu greu, zic, foarte-mi iaste, de vreme ce nu 
aflu eu pănă acum, măcar cât am ostenit, cât am cercat, 
cât am întrebat şi de ştiuţi şi de bătrâni domiriţi şi înţelepţi 
şi în tot chipul m-am trudit şi pentr-alte părţi şi cu chel- 

tuială am nevoit, ca doar aş fi aflat vreun istoric, carele şi 
de ţara aceasta, de începătura ei, şi de lăcuitorii ei şi dom- 
nitorii ei, carii cât şi cum s-au purtat şi de obiceiurile lor şi 
de legile ei, şi de altele multe ce într-însa să vor fi aflat, 
carele să scrie pe amăruntul toate şi cu deadinsul, precum 
de alte ţări fac şi scriu pe larg toate. Ci dar eu încă până 
astăzi, nici acel scriitoriu, nici acel spuitor n-am aflat. Şi 
aceasta, căci n-au istorit nimeni de dânsa cu deadinsul, 
cum zişi, pare-mi-se că dintr-aceste pricini vine. 

Întâi, că mică şi can laturi ţară multora au părut că 
iaste, încă mai vârtos acum de când osebită de Ardeal şi de 
Tara Moldovei iaste. (Cum mai nainte vom arăta, când şi 
până când zic istoricii şi gheografii că au fost împreună şi 
de când s-au osebit). 

A dooa, că puţini au fost pământenii aceştii ţări, cum să 
vede, ca aceia, ca să şază ei să scrie ale patriei lor şi să 
istorească întâmplările moşiei lor, precum fac alţii de ale 
lor, şi de nu mulţi şi multe, însă tot fac, iar la noi mai nici 
unul. Săvai că poate zice neştine că să află şi aici letopiseţe, 
ci răspunsul îi iaste gata, că acela ce l-au făcut, den neştiinţă 
să vede să-l fie scris, sau den negrijuire, doar căci atâta 
iaste de netocmit, de încurcat şi de scurt, cât mai multă 
turburare şi mirare dă celui ce ceteşte, decât a şti cevaşi 
adevăr dintr-însul. 

Această dară scădere mare şi jale doar într-acest norod 
al neştiinţei şi al nevrerei să-l înveţe fiind, iaste pricină, de 
astăzi, nu numai de râsul altora şi de ocară suntem, ci şi 
orbi, muţi, surzi suntem de lucrurile şi faptele celor mai de 
demult ce într-acest pământ s-au întâmplat şi s-au făcut, 
cari de nevoie încă le era şi ne iaste a le şti, pentru ca să 
putem şi traiul vieţii noastre a tocmi. Cum Nafclir în pro- 
logul Hronografului lui, ce face, zice: că frumos lucru 

iaste den greşalele altora să tocmim viaţa noastră şi nu ce 
alţii au făcut să cercăm, ci ce bine făcut va fi, noi a urma 
să ne punem înainte. Şi trebuie să ştim ca pre cei buni şi 
vrednici, carii vor fi fost bune faptele lor, să le pomenim 
bine, şi pre ei să-i lăudăm. Iar pre cei răi şi făcători de rău, 
să-i blestemăm şi să-i ocărâm aceea parte alegându-şi în 
lume, cât au trăit, ca să-i rămâie. 

Ace6stea dară şi ca acestea lăsându-le, că cine a le scrie 
n-au fost, nici alţii au purtat grijă, de n-au ştiut ei, sau n-au 
putut, ca să fie pus pe cei ce ar fi ştiut, măcar şi streini de 
ar fi fost (căci ca aceia, nici de aici, niciodată n-au lipsit), 
să scrie şi să istorească pe amăruntul şi ale aceştii ţări, ci 
au lăsat toate de s-au surpat în prăpastiia uitării şi întru 
întunerecul de veci au rămas. 

Însă nu zic că den om în om n-au rămas şi aici nişte 
spuneri şi nişte poveşti, mai vârtos bătrânii ce povestesc de 
cele ce au fost. Ci şi acâlea foarte slab lucru iaste şi primej- 
die de a le crede, pentru că de multe ori s-au luat seama, că 
de un lucru numai, doi într-un chip nu povestesc, ci unul 
una, altul alta băsnuiaşte. Unde nici de la acelea nici o 
adevărată ştiinţă n-avem nici din cântecele cari vestesc de 
vitejii, au de alte fapte ale domnilor şi a altor vrednici 
oameni, ce au lucrat, cari dupe la lăutari şi dupe la alţi 
cântători auzim, putem şti cevaşi ales. Că şi acelea nu 
numai ce au laudă mai multă, au hulesc decât câle ce au 
fost, ci şi foarte împrăştiiat şi prea pe scurt pomenesc lucru 
şi făr” de nici o orânduială sau tocmeală. 

Mai trudit-am încă ca doar din hrisoavele domnilor ce 
sunt pre la boierime şi pre la mănăstiri date şi la sate, câte 
am putut vedea, să poci scoate cevaşi, ca să ştim măcar 
dintr-acelea, deaca dintr-altele nu să poate afla; căci că 
într-însele să vede a zice cevaşi, dând pricinile pentru ce 

sunt date acâle hrisoave, adecăte au sunt pentru că au dăruit 
domnii destoinicilor şi bunilor slugi ocine, sau altcevaşi pen- 
tru vredniciia şi mari slujbe ce vor fi făcut domniei şi ţărâi 
(cum fac împărații şi domnii cei mari şi ieftini), dăruindu-le, 
acolo povestea îi spune. Aşa şi în cele ce dau la mănăstiri 
hrisoave, când fac mânăstirea, dirept ce o fac şi cine o face, 
colo spuind ca o istorie, vesteşte lucrurile. Ci puţin folos şi 
ac€lea mi-au dat, pentru că risipit şi foarte pe scurt zic şi 
fără cap povestesc şi numai de un lucru vorbescu, adecăte au 
de cela cui să dă, au de cel ce dă; aşa de mânăstiri de scrie 
încă ceia ce acei mănăstiri i să închină şi i să afieroseşte, 
zice, iar alt nimica nu mai lăţeşte, nici de alte lucruri să mai 
întinde, unde dară puţin lucru şi puţin ajutor şi ştiinţă avem 
şi de la aceştea. 


Şi încă mai iaste şi aceasta, că cine iaste acela care să 
poată şedea toate ale tuturor hrisoavelor să vază ce sriu şi 
cum scriu, ca să poată dintr-însele aduna să istorească 
lucrurile ce au fost ale ţării? 

Şi cine iaste să poată face acâia ca să culeagă dintr- 
acelea măcară cap şi coadă lucrurilor, cărora pentr-atâta 
noian de ani s-au înfăşurat şi s-au desfăşurat, sau vreun 
adevăr să ne dovedească, de nu doară s-ar fi ispitit cinevaşi; 
sau ar vrea să ispitească acâia a o face, ca să afle o prea 
puţină pricină ( şi şi aceia încă nesărată), ca să zică că de 
acolo au aflat a zice cevaşi de lucrurile ţării? Iar şi aceia ce 
ar zice şi câte ar zice, n-ar fi alt, socotesc, făr' cât o 
gândire şi o aflare de o mare grămadă de minciuni, precum 
vedem în cea Alexandrie ce-i zic, cine o va fi făcut, nu 
ştiu, şi într-alte cărţului ce să văd pe la unii şi pe la alţii 
aici în ţară, şi mai multe în Moldova; în cari nu să cuprind 
altele, fără minciuni şi basne, dupre cari umblă norodul 
acesta rătăcindu-se şi cred cele ce niciodată de crezut nu-s, 

că nici au fost acelea vreodată, nici pot fi. Că măcară acea 
Alexandrie bălmăjaşte şi asemene ca aceia alte cărţului, ci 
ac€lea aflări omeneşti numai ce sunt sau basne de cele ce 
făcea şi scorniia poeticii ethnici în vremea elinilor pentru 
orbul norod (adecă idolalatri) şi n-avea cunoştinţa unuia şi 
adevăratului Dumnezeu, ce făcea şi zamisluia ca acelea, 
sau ei altele cu acelea şi supt acelea basne pilduia, cum şi 
alţi mulţi dascali zic şi în Mithologhia unui Natalis Comi- 
tis, om învăţat destule de acâlea povesteşte, tâlcuiaşte şi 
zice: Acum dară din c6le ce mai sus zicem, iată aiave să 
vede, că nici o povăţuitură, nici un ajutoriu, nici nici o 
luminare avem de la pământenii noştri, ca să putem şti, sau 
să ne şi domirim măcară de ale aceştii ţări lucruri şi fapte 
ce într-însa den bătrânii ani s-au întâmplat şi s-au lucrat. 
Căci nici unul nu s-au aflat, nici ştim să fie fost, carele cu 
deadinsul şi pre amăruntul dinceput să fie scris ale ei. 

Iar de va fi şi fost cinevaşi scris şi va fi lăsat, ca şi noi 
ceşti de pre urmă, de acelea ce au fost să ştim, iată nicicum 
nu să află, nici auz pe cinevaşi să zică că au fost şi apoi s-au 
pierdut măcară, fără cât cel letopiseţ ce zicem, carele destul 
de scurt, întunecat şi fără ordânduială iaste, cum s-au zis 
mai sus şi vom vedea mai pe urmă, şi dintr-însul. 

Ci dar aşa lucrul fiind, ce a face eu n-am, fără cât iată, 
dupe la istoricii streini, pe la greci, pe la l6şi, pe la unguri 
şi pe la alţii voi umbla a cere şi a mă îndatori, ca ce vor fi 
şi ei pomenind şi istorind de această ţară, să zic şi eu aici şi 
cât îmi va fi putinţa, foarte voi nevoi, ca ce va fi mai 
adevărul, dupe zisele lor să arăt. 

Săvai că câţi am găsit şi la mâna mea până astăzi au 
venit, văz că pe scurt şi ei de dânsa pomenesc şi încă can 
trecători ating şi istoresc numai, iar nu denceput şi pe 
deplin scriu ale ei, ci numai cât le trebuie a o pomeni zic, 

apropiindu-se câte undevaşi de ale lor lucruri ce pe larg 
istoresc şi povestesc. Pentru care încă şi cât fac, mulţemită 
trebuie să le dăm, că încă nu de tot din tablele lumii uitaţi 
suntem, ci oarecine de câle ce oarecând au fost şi într- 
această ţară, nu tace, ci spune şi scrie. Măcar că unii dintr- 
acei ce sriu de dânsa, ca nişte streini ce sunt şi şi voitori de 
rău unii, nu adevărul scriu, ci-i micşorează lucrurile, şi pe 
lăcuitorii ei rău îi defaimă, şi multe hule le găsesc. Şi pot 
avea şi direptate, zic, a face aşa, daca aceia alt mai bine 
nici ştiu, nici pot face. Şi pentru că în stepena ce astăzi să 
află (măcar că de oareşicând aşa să trage), în carea ticăloasă 
şi jalnică iaste, cine cum îi iaste voia poate şi zice, şi scrie. 
Căci că nu iaste nimeni, nici cu condeiul, nici cu palma, a-i 
sta împotrivă, şi a-i răspunde. 

Lăsăm, dară, fieştecăruia a zice cum va vrea şi a râde cum 
va pofti, de vreme ce nici le iaste sfiială, nici ruşine de ruşinile 
lor, nici nu gândesc, că toate lumeştile supuse sunt mutărilor 
şi toate câte sunt umblă cu soroc şi cum, că de obşte iaste 
orbul noroc şi viitoarele lucruri nevăzute sunt. Ci dar a acelo- 
ra acum trecându-le, la ale noastre mă întorc a zice. 

CUPRINS 


NUMELE ACEŞTII ȚĂRI DEN VECHI CUM ÎI ERA 
ŞI CINE O STĂPÂNIIA 


Vede-să dară că toţi scriitorii ţărilor şi istoricii într- 
aceasta să tocmesc, cum şi ţara aceasta, cuprinsă fiind cu 
Ardealul şi cu Moldova, îi zicea Dachia şi Ghetia. 

Săvai că Antonie Bonfinie în Istoria ce face foarte pe 
larg de lucrurile ungureşti, în cartea-i dintâi, în decada 
dentâiu, oareceşi osebire face între Dachia şi Ghetia, zicând: 
“Dachii, ghetilor rudă sunt, de vreme ce şi unii şi alţii 

aceiaşi limbă au şi dentr-un loc când au ieşit, au ieşit şi au 
venit într-aceste părţi”. 

Măcar că unii den Scandinaviia zic să fie venit dachii şi 
ghetii, cărora, zice el, le zicem şi goti. Iar mai mulţi zic să 
fie venit de la Dais, carii sunt în Schitia asiatică, pentru că 
Daeg, cum zice Stravon gheograful, că fiind vecini cu 
lăcuitorii Hircaniei, şi ei ca hunii şi ca alte noroade dentr- 
acolo schitice, locuri mai bune de a lăcui căutându-şi, într- 
aceste părţi ale Apusului au venit. Ci dară dachii şi ghetii, 
zice, nu sunt din Scandenavia, ci din asiatica Schitie. Şi, de 
vr&me ce decât ai Apusului oameni, ai Răsăritului mai vechi 
sunt, cu direptul dintr-acolo într-aceste părţi au venit. Mai 
zice acest Bonfinie că ghetii sunt cărora acum le zicem vlahi. 

Iară Pius Eniiasul le zice flachi, carii, zice, încep din 
Ardeal..., alăturea cu Marea Neagră să întindea de lăcuia. 
Însă cea parte..., până în Dunăre Ţara Moldovei, de ceşti 
mai dincoace oameni să chiamă. Iară carii mai mult cu 
Dunărea în sus merge, Muntenească acum să zice şi ca 
acestea Bonfinie de aceasta istoreşte. 

Şi mai mult însă înaintea acestor dachi şi gheti lăcuitori 
era, şi Bonfinie zice, nişte neamuri de le zicea gavrisţi şi 
ghestoboţi. Ci noi mai vechi de acâlea nu căutăm. Căci câte 
mai în sus vom umbla scurmând şi cercând acâle vechituri, 
atâta mai la întunerec vom da şi nu alt vom afla, fără 
basne şi poveşti numai. Ci destul încă măcar de am putea 
unele nemeri, de cele ce au fost de la dachi şi gheti încoace. 

Mai sunt mulţi şi din grecii istorici, zice Bonfinie, care-i 
zice că şi pe aceştia, gheti, de goti îi ţinem, din thrachi 
rodul lor trăgându-se. În ce chip den Scandia, au Scanţia 
s-au pornit, de unde nu numai acest neam, zic mulţi, că au 
venit, ci şi bolgarii, sârbii, boşnâgii, ungurii şi alte nea- 
muri au pogorât. Aşijderea nu lipsesc unii, carii aceştiia 

numai osebindu-o de cele doao, îi zic şi Muisia de Jos. 
Carea aceasta numai de la un grec ţarigrădean o am auzit, 
carele să ţinea mare ştiut, iar la altul la nici unul den latini 
nu o am cetit. Însă Muisiia de Sus să zice unii părţi de 
Țara Sârbească, însă ceiia care-i zic gheografii unde să 
împreună apa Savei cu Dunărea, adecăte de la Beligradul 
turcesc şi în sus cevaşi. lar mai mult cât să întinde în jos, 
pe unde să alătură pe de ceia parte de Dunăre, şi cu ţara 
aceasta, tot Muisia şi şi Muisia îi zic. Mai zice-se Muisia şi 
Machidoniii, cum zicea şi Filip Cloverie, gheograful, carea 
să hotăraşte cu Dardanii. Mai sunt şi alte Muisii în Asia, 
precum ei scriu, ci noao de acâlea cuvântul nu ne iaste, nici 
măcară de cestealalte Muisii, săvai că zicem că unii şi această 
ţară Muisia o chiamă. Ci aceasta mai că nu e de credinţă 
atâta, pentru că rari şi foarte puţini o zic, ci numai potu-se 
fi lunecat cei ce i-au zis aşa, pentru că văzând vecinătatea 
"Țării Sârbeşti, căriia Musiia îi zicea şi dese amestecăturile 
lăcuitorilor uniia şi alţiia între dânşii, zis-au cestora pen- 
tru aceia Muisiia. Sau că cei ce vor fi scris că o chiamă aşa 
nu vor fi fost umblat într-acâste părţi; deci, precum de la 
alţii vor fi auzit, nemaicercând cu amăruntul adevărul, ei 
au semnat aşa, precum mai de toate orile să întâmplă la 
ceştea scriitori, istorici şi gheografi şi vedem că nu numai 
în nume grecesc şi le strămută într-alt feliu, ci şi de feliul 
oamenilor şi şi obiceaiurilor şi alte multe lucruri le poves- 
tesc mulţi într-alt chip de cum sunt. Că aiave să vede în 
gheografiile ce au făcut mulţi şi pănă astăzi fac, ei departe 
şezând de câle ce scriu, ce numai pen auz şi pen "'trebări de 
cei ce umblă privind lumea (carii mult greşesc) aud şi scriu. 

Şi adevărat aşa iaste, că am ispitit aceasta şi am văzut 
că şi de cestea ţăr[i] ce sunt spre noi şi şi de a noastră, 
măcară cari-s mai aproape de acei scriitori, însă destule 

greşeli sunt şi în nume şi în locuri. Şi unele care nu sunt, zic 
că sunt şi altele care sunt, le tac. Zic dar de d-acâstea ţări, 
povestesc gheografii aşa, dar încă de cele Indii ale Răsăritului 
şi ale Apusului şi alte locuri ce-s într-acolo, ce de poveşti şi 
de neadevăruri scriu şi zic! Însă nici dirept aceasta a-i huli 
detot trebuie, atât de mult ostenind şi trudind a scrie multe 
şi mai de toate, pentru folosul multora. Iar de greşesc, ca 
nişte oameni greşesc şi noi greşim toţi ca dânşii, dentru lut 
zidiţi fiind toţi. Însă orice, ce iaste de numele aceştii Muisii, 
minciună au adevăr, că o numiia şi aşa, eu nu mai cerc, ci 
numai lăsându-le, ca de mai puţin zise, a ţinea trebuie cele 
ce de mai mulţi şi mai numiţi, iaste; şi iară zic că Dachia şi 
Ghetia îi zicea şi să numiia. 
CUPRINS 


STĂPÂNITORII ŞI LĂCUITORII ACEŞTII DACHII. 
CINE AU FOST ÎNTÂI 


Stăpâniia dară şi lăcuia acest pământ acele neamuri ce le 
zicea dachi şi gheti, oameni însă varvari şi groşi, idololatri, 
iară ostaşi mari şi tari la bătaia războaielor, nepoftitori a 
să supune altora, nici a să birui de alţii îngăduia. Avea 
craii şi oblăduitorii lor şi nimănui supuşi nu era şi mulţi 
încă de dânşii să îngroziia şi vecinii lor foarte de dânşii, să 
spăriia, căci de puţine ori biruiţi de unde mergea a să bate, 
să întorcea. 

Acestora dară mergând numele şi vestea cum sunt, şi de 
tăriia lor, împărații romani poftitori de lăţimea împărăției 
lor fiind, precum toate împărăţiile puternice sunt lacome de 
a supune pre alţii şi a-şi lăţi şi mări hotarele împărăției lor 
şi mai vârtos romana monarhie atuncea pe acâle vremi 
înflorind, de multe ori în tot chipul au trimis să supuie şi 

pe acei dachi precum şi pe alte ţări toate câte era împrejurul 
lor. Supus6se pre unii cu arma, pre alţii cu groaza numai 
puterii lor, că atâta slujiia şi într-acelea vremi norocul 
izbândei lor, cât nici o ţară, nici un pământ au putut sta 
împotriva lor. Zice Ioann Şleidan, în cărticeaoa ce istoreşte 
pe scurt de patru monarhii ale lumii ce au fost, că romana 
monarhie şi putere (care au stătut mai mare, mai tare şi mai 
mult decât toate alate), atâta numai n-au luat şi n-au supus 
ţări câte n-au vrut, şi atâta i-au scăpat, la câte n-au vrut să 
meargă. Însă cui iaste poftă, citească pe Tito Livie Padova- 
nul, carele din 'ceput ale romanilor şi foarte pe amăruntul 
scrie, şi pe Flavie Blond unde istoreşte şi zice Triunfantis 
Romlale; şi de acolo lesne poate cunoaşte fieştecarele câtă 
împărăție şi până în câtă putere au fost ajuns romanii. Şi 
aceasta iaste de crezut, pentru că şi biserica noastră de 
Octavie Avgust Chesar, împăratul romanilor, mărturiseşte, 
potrivind monarhia lui pre pământ, cum a lui Hristos: cela 
monarhind mulţimea stăpânirii oamenilor, s-au potolit; Hristos 
luund chip omenescu, mulţimea dumnezeirii idolilor s-au 
zdrobit, iproci, precum să vede la tropariul de la Naşterea 
Domnului, la slava de la vecernie. 

Aceştia dară împărați, vrând să supuie şi să biruiască şi 
pe acest pământ cu lăcuitorii lui, carii era atunce, în tot 
chipul siliia şi şi de multe ori oşti mari şi grele au trimis 
asupra lor, cari mai de multe ori, mai biruite decât biruind 
s-au întorsu, precum şi Ţesar Avgustu trimițând asupra 
lor odată 50.000 de ostaşi, d-abiia marginile Dunării le 
păziia. Carii dupe aceia dachii şi ghetii adăogându-şi oas- 
tea, până la 200.000 de oameni zic că au făcut, şi trecând 
Dunărea, biruinţele romanii împărăţii foarte greu şi rău, 
cu foc, cu fier şi cu robiia le-au stricat, atunce craiu lor 
fiind Birebisca. 

Şi Bonfinie scrie: “Şi aceasta nicicum romanilor nu sta 
bine şi grijă încă având de acei nedomoliţi oameni, nu să 
odihniia, nici îi uita ca în lungă odihnă şi în lină pace să se 
afle, nici să se obrăznicească în biruinţele lor îi lăsa. Ci 
măcară deşi lega câteodată cu ei pace, pentru că şi vecini le 
era, de vreme ce (cum s-au şi mai zis) toate împrejurile lor 
luate şi biruite de romani era. Iară încă şi pentru oricare 
pricină mică să şi scorniia oşti, unii spre alţii pornind”. 


CUPRINS 


TRAIAN ULPIE. PUINDU-SE ÎMPĂRAT ROMANILOR, 
AU SUPUS DACHIA DESĂVÂRŞIT 


Aceasta dar mulţime de ani trăgându-se şi aşa lucrurile 
lor învârstându-se întru dânşii, până în vremile ce au stătut 
împărat romanilor Ulpie Traian, carele să trăgea de neam 
spaniol, începând împărăţiia, de vârstă fiind de ani 42, la 
anul de la naşterea Fecioarei, cum zice Carion în Cronica 
lui, 128. Om înţelept de amintrelea, fiind învăţat mare, cu 
sfat în toate şi foarte dirept (cât şi aceasta au făcut, zic 
istoriile, cum că puindu-să împărat şi chemând pre cel dintâi 
al Pretoriului, i-au dat sabiia, zicându-i: “Pentru mine 
slujaşte-o până direpte le fac; iar de nu direpte le voi face, 
împotriva mea tu o întoarce”) şi cu inimă mare, mai vârtos 
într-ale oştilor lucruri era. Aceasta dară altcevaşi mai pe 
deasupra decât cei ce făcuse mai nainte vreme şi de această 
ţară gândind şi socotind într-alt chip şi ale sale gătiri de 
războaie îşi tocmiia; şi nu prea mulţi ani den împărăţiia lui 
trecând, deci cu mari greime de oşti şi cu nespuse puteri s-au 
sculat a oşti într-aceste părţi. Cât dar va fi fost puterea lui 
atunci şi cu câtă mulţime de oameni va fi umblat, cât au 
umblat şi au supus părţi ale lumii, putemu-ne însă cu mare 


31 


mirare şi domiri câte cevaşi, că iată vrând pre lângă acele 
oştiri ale lui şi lucruri mari ce apucase şi făcea ca să-i 
rămâie şi în fapte slavă, şi pomenire, doară şi minune la 
oameni în veci rămâindu-i. Pe unde mergea, drumuri mari 
de piatră şi şanţuri groaznice trăgea, pe unde şi umbla, 
precum şi pănă astăzi să văd şi aici la noi în ţară, cărora 
încă troianuri le zicem rămâind de atuncea din om în om 
acel nume, carele să trage şi pănă astăzi, măcar că foarte 
puţini sunt carii să ştie dirept ce le zic troianuri. Iară 
acesta iaste adevărul, că din oştirea acelui mare împărat, 
Traian Ulpie, sunt rădicate şi nu numai aici, ci şi pentr-alte 
ţări. Aşa au făcut cum s-au zis, pentru ca să rămâie nea- 
mului omenesc pomenire de mari şi de puternice faptele lui. 
Iară de va fi şi altu cinevaşi făcut ca acelea din romanii 
voievozi sau împărați mai nainte vr6me, cum şi poate fi 
făcut (că toţi puternicii stăpânitori ca acelea nevoiesc a lăsa 
pe urmă de mari faptele lor pomenire), acâia nu o ştiu, 
pentru că de la acest împărat încoace asemene acelora 
nemaifăcându-se, nici a mai pomeni vedem, unde rămâne 
de vor fi făcut şi alţii; iar pe numele acestuia au rămas de 
a să numi şi a să pomeni într-acest chip. 

Aşa deci Traian acesta începând războiul întâi cu dachii, 
16 ai scrie Carion că s-au tras, într-acele vremi crăind pe 
aici Decheval, carele era foarte om viteaz şi meşter la ale 
războaielor (precum şi Dion îl scrie în Istoriia vieţii lui 
Traian, ce face), şi bogat, şi mulţime de oameni avea. Pre- 
cum pre lesne iaste a socoti şi a crede neştine că aşa va fi 
fost; de vreme ce afară dentr-altă vreme trecută mai de- 
nainte, câte şi câte războaie grele şi bătăi sângeroase făcuse 
între dânşii, care Decheval şi în vremile ce împărăţiia Do- 
miţian la Roma, la anul de la înviiarea domnului 99, cu 
mari puteri s-au sculat împotriva lor şi nu puţine râle şi 
stricăciuni au simţit ţinuturile romanilor de dânsul. Apoi 


32 


deci, 16 ani neprestan, cu o împărăție mare şi putirnică ca 
aceia a romanilor, cum să pomenşte, câtă putere şi câtă 
avuţie au trebuit să aibă de au putut sta atâta împotrivă şi 
a răbda? 

Însă, acea de apoi, văzând Traian că în lung să trage 
acest războiu şi gândind că multe să pot întâmpla dintr- 
acea zăbavă (mutătoriu foarte tuturor acestora fiind no- 
rocul), iel însuşi cu toată romana putere s-au sculat de au 
venit, şi, viind până la marginea Dunării, den jos de Cla- 
dova, s-au apuct a face podul de piatră stătătoriu peste 
Dunăre, căruia şi până astăzi şi dincoace de Dunăre şi 
dencolo i să văd marginile şi începuturile cum au fost şi 
dirept ce loc au fost. Mai vede-să, zic, şi când scade apa la 
mijloc, şi alte colţuri ca nişte picioare de zid; lângă care 
pod iaste şi Cetatea Severinul, dincoace mai sus oareceşi, 
care era făcută de Sever-împărat, mult încoace mai pe urmă 
decât Traian, împărăţind acela, cum zice Carion, la anul de 
la Hristos 213, însă acuma spartă şi mult veche să vede. 

Acest pod mare minune şi mare lucru au fost şi aiave 
semn iaste de nespusa-i putere ce au avut acea împărăție. De 
care pod mulţi istoresc şi mulţi între alte minuni ce să vedea 
ale lumii îl număra, şi de meşteşugul lui cum l-au făcut, şi 
de altele câte de multe au trebuit până a-l face; iar de chel- 
tuială cu cât s-au făcut, iaste [de] necrezut de a să şi spune; 
zic scriitorii, de acest minunat pod şi alţii mulţi scriu. lar şi 
Ioann 'Ţeţu, în cartea istoriilor lui, puţin mai pe larg şi 
făptura lui cum au fost, spune, şi căzute lui laude îi dă. 
Însă şi Dion, carele istorâşte ale lui Traian toate, mai pe larg 
de acest pod scrie aşa: cuvintele lui acestea sunt: 

“După acestea, Traian podul de piatră peste Dunăre a să 
face au grijuit, care toate alalte ale lui faceri mari departe 
le-au întrecut. Ale acelui pod, stau tot de laturi cioplite 

pietri picioarele lui, a cărora nălţimea de 150 de picioare 
iaste, fără temeliile lor; lăţimea de 60 de picioare cuprinde, 
şi de la unul până [la] altul sunt depărtate picioare 170, şi 
cuprinde de la unul pănă la altul cu colaci”. 

Acum dară cât va fi fost de lung şi ce pod va fi fost, 
socotească cine pofteşte şi iaste grijuliv ca la acestea a şti. 
Aflatu-s-au în Ardeal, poate-fi adusă de aici şi o piatră 
care au fost la capul podului pusă şi scrisă de acest pod cu 
aceste slove latineşti: 

“ Providentia Augusti, vere Pontificis, virtus romana quid 
non domet sub jusum. Ecce rapitur et Danubius.” 

Care va să zică: 

“Providenţia lui Avgust, adevăratului Pontifex, putârea 
romană ce nu supune supt jug. lată să răpeâşte şi Dunărea.” 

Acest pod şi în banii acelui împărat Ulpie Traian să 
punea: de o parte de monetă bătea chipul lui, şi de câia 
parte tipăriia podul cu acâste slove şi zise: “S[enatus] 
Plopulus] glue] Rlomanus] optimo Principi.” 

Care aşa tâlcuiescu şi zice: 

“Sfatul şi norodul romanu, preabunului domn.” 

Aceasta au grijuit a tipări întru pomenirea minunatului 
pod, iproci. 

Care şi pănă astăzi într-acea monetă (adecăte într-acei 
bani) să vede, vrând în tot chipul acela să lasă pomenire 
nemoartă de mari faptele lui. 

Aşa deci făcând podul, au trecut şi el pe dânsul în 
ceasta parte, săvai că nici cât au şezut el acolo zăbovind 
până a să face podul, că lucrurile războiului nu să afla în 
odihnă şi în lene, ci d6se bătăi cu vrăjmaşii săi făcea, şi 
prăzi, arsuri şi alte râle pren tot locul să vedea. Decheval 
încă nu într-un loc şedea, nici fără de mare grijă să afla, ci 
şi el cu toate puterile câte avea, şi tare să apăra şi de multe 

ori izbândiia; ci nici o potrivire, nice nici o asemănare 
având crăiia lui cătră Împărăţiia Romană, el din zi în zi tot 
mai slăbiia, că nici cu nici una de-a tocma era, ca până în 
săvârşit să se poate bate şi să poată sta împotrivă-i. 

Acelea deci şi el cunoscând tocma atuncea mai bine, zic, 
cum că au trimis de câteva ori la împăratul Traian ca să se 
împace, cum şi alte dăţi făcuse, şi şi toată biruinţa-i să o 
închine împărăției lui, puind armele lui jos şi dare să lege 
şi şi pre toţi robii romani câţi avea prinşi să-i sloboază (că 
mulţi avea şi şi den oameni mari prinşi robi). lar nicicum 
n-au vrut să-i priimească atunce acâle cereri şi făgăduinţe, 
zicând că nu numai atunce umblă să înşale şi să adoarmă 
împărăţiia, îngrozindu-se de dânsa, ci şi alte dăţi, de multe 
ori ca acelea au şi ispitit şi au şi făcut, iar apoi de nici una 
nu s-au ţinut. Pentru că zicea că şi alte dăţi aşa făcuse, 
biruindu-se de romani, şi căzând la pace şi tari legături cu 
ei legând, apoi numai cum găsiia cât puţină vreme, atunce 
numaidecât împotriva lor să scula. 

Scrie Zonara în Viaţa lui Traian, în tomul al doilea, că şi 
altă dată au oştit Traian împotriva lui, şi prea tare şi 
groaznic războiu au avut cu el, atâta cât măcară că roma- 
nii au biruit şi mulţime de vrăjmaşi au omorât, iar şi dintr- 
înşii încă atâţia au fost de răniţi într-acel războiu, cât 
nemaiavând cârpe bărbiiarii de a lega ranele, şi auzind 
împăratul, însuşi ale lui haine nu ş-au cruțat, ci le-au dat 
de-i lega, şi cetăţile cu destulă osteneală i le lua. Însă 
văzând Decheval că şi de scaunul crăiei lui să apropie, 
atuncea au trimis soli de pace la Traian cu multă rugă, 
făgăduind că şi armele, şi meşteşugurile cu care bătea cetăţi 
şi războaie, şi pre meşterii aceia să-i dea, şi apoi şi ce va 
pofti el, să facă. Şi aşa viind şi el însuşi la împăratul, la 
pământ plecându-se, s-au închinat împăratului. Aşa deci în 

Italia Traian întorcându-se, solii lui Decheval cu dânsul i-au 
adus, pre carii înaintea a tot sfatului romanu ducându-i, 
armele lor acolo ş-au lepădat, şi mâinile strângându-şi în 
chipul robilor, mult şi cu multe cuvinte s-au rugat, şi aşa 
pacea făcându-şi, iară le-au dat armele şi s-au dus. 

Însă Decheval nu prea mult trecând, iară de noao hicle- 
nie să apuca, tocmâlele şi legăturile silind şi stricând; însă 
cunoscând că el n-are de-a tocma puteri de faţă ca să se 
bată, au început pe ascuns hicleşug, pe Traian să omoară, 
ci de el foarte să temea şi să îngroziia, cunoscându-l mare 
şi tare ostaş. Într-acesta chip dară au început hicleaşugul: 
ştiind el că de acel împărat lesne să apropie omul şi cine va 
grăiaşte cu dânsul, el au aflat oameni ca aceia, carii să zică 
că au fugit, şi apropiindu-se de el, să-i grăiască, şi de vor 
putea, să-l omoară. Aşadară mergând, dintr-aceia unul, s-au 
cunoscut că umblă apropiindu-se de împăratul cu hicleşug. 
Aşa deci, prinzându-l şi dându-i strânsoare, au mărturisit 
lucrul şi cum i-au trimis Decheval, iproci. 

Atunce a doa oară sculându-se Traian cu mai mare mult 
decât întâi putere, ca să-l înţerce de toate acele nestâmpărări 
şi hicleşuguri ale lui, au mers asupra lui şi au jurat, zic, că 
până nu va dezrădăcina şi pe el, şi pe tot acel rod de 
oameni, nu va lăsa, cum în cea de apoi au şi făcut. 

Însă romanii temându-se şi de acâia au făcut aşa, adecăte 
ca nu cumvaşi vreodată când ar începe a scădea şi a să mai 
pleca împărăţiia lor, ei aflând vreme, ca nişte nedomoliţi şi 
nedumesticiţi vrăjmaşi pururea nevindecaţi cătră romani, ar 
fi făcut răscumpărare tuturor câtora au păţit de la dânşii, şi 
ei ar fi silit nu numai a surpa de tot Împărăţiia Romană, ci şi 
numele roman să-l stingă şi să-l piarză de pe faţa pământului, 
cum şi alţii mulţi au silit a face, ci n-au nemerit. 

Acestea dară împărăţiia socotind şi sfătuind, aceia mai 
timpuriu cei a o face decât alţii, la cale pusese să o facă, 

precum au făcut şi în vremile cele ce împărații monarhi încă la 
Roma nu era; ci numai aleasa boierime şi capetele cele mari 
otcârmuia împărăţiia (cari au ţinut aşa dupe uciderea craiului 
lui Sexest Tarcfinie, celui ce-i zicea şi Trufaşul, care au călcat 
şi casa Lucreţie[i] romane, cei cinstite şi înțelepte). 

Multă mulţime de ai pănă la Iulie Chesar, fiind atuncea 
dar voievod oştilor romane Sţipion African, acolo în Africa 
mergând, de unde şi numele-i African au rămas, şi biruind 
cu mare putâre domniia şi tăriia carthagenilor ce înfloriia 
şi ia atunce, cu multe bunătăţi. Însă romanii den faţa 
pământului şi marea cetate acâia o au sfărămat, şi toată 
biruinţa lor o au răsipit. Aşa Numanţii, cetăţii marei şi 
frumoasei în Spania, Sţipionu Emiliu şi minunatului pe 
atunce Corinthului în Elada, Mulmmius], au făcut, den 
temelie sfărămându-le şi răsipindu-le, pentru că supuse fiind 
lor, iale să hicleniia şi ucidea pe romani. Şi altora ca acelo- 
ra aşa au făcut, măcară că romanii acelea mai mult ca să 
dea groază şi spaimă vrăjmaşilor şi supuşilor lor celor 
neascultători le făcea. Căci într-alt chip acea împărăție foarte 
au stătut direaptă şi milostivă, şi era priveghetoare în toate 
cele cuvioase şi direpte, mai mult decât toate alalte monar- 
hii şi stăpăniri câte au stătut în lume şi pănă astăzi stau, 
precum toate istoriile scriu de dânşii, pre larg arată. Afară, 
zic, după ce au venit samoderjeţii împărați, au mai bine 
tirani, cum le zic, că apoi ei apucând împărăţiia şi vrând 
fieştecarele a împărăţi cumu-i va fi voia, nu dupre cum 
legile şi obiceaiurile lor era puse. Atuncea deci unii dintr- 
înşii, nu domni sau oameni să par că au fost, ci mai răi şi 
mai cruzi decât fiarăle cele nedumestecite şi mânioase, şi 
decât aspidele şi vasiliscii cei otrăviţi şi veninaţi, cum au 
fost Caie Caligula, Domeţie, Neron, Domeţian, Diocliţian 
şi alţii ca ei mulţi. Şi nu numai la dânşii au fost ca acâia, ci 

şi la alte neamuri şi domnii, precum şi pănă astăzi unde şi 
unde nu lipsesc de a nu fi de acei cruzi tigri şi veninaţi 
balauri, stărpituri şi terata, fiind din neamul omenesc, iar 
nu rod omenesc. 

Aşadar, sculându-se Traian cu toată puterea-i şi în mai 
înlăuntrurile ţării intrând o dată şi altă dată, mare şi tare 
războiu cu Decheval având, nu puţină vărsare de sânge 
dintr-amândoao părţile s-au făcut. În cea de apoi însă, 
Decheval biruindu-se, au fugit, trăgându-se cătră Beligra- 
dul Ardealului, căci acolo îi era şi scaunul crăiei. Ci nici 
acolo nu s-au putut amistui, că iată oastea romană trecând 
munţii Carpatii (că aşa aceştea munţi toţi carii curmează 
ţara aceasta de cătră Ardeal, să chiamă, dupe cum scriu 
gheografii), şi acolo arzând şi sfărămând, nici acel Decheval 
au mai putut scăpa, ci şi pre el prinzându-l, zic, cum să-l 
fie omorât. Alţii zic cum el însuşi să-şi fie făcut moarte, 
dupe atât[ela nenorociri ce i să întâmpla şi vedea că tot şi 
cu totul să pierdea şi cum că tot va cădea în mâna lor pe 
urmă, ci viu să nu fie. 

Atunce deci începând mai vârtos şi cu deadinsul a-i 
cerca şi avuţiile lui, zic, cum multă sumă şi mare bogăţie să 
se fie aflat acolo în cămările polatelor lui; şi multe şi as- 
cunse, zic, că au fost, care le-au descoperit şi le-au ivit 
unul dintr-ai lui oameni, pentru că foarte ascunse le ţinea. 
Acest fel de meşteşug de a le ascunde, varvarii aflând, 
adecăte, zic că acolo în apa ce trecea pe lângă polate, abătând 
întâi apa de a cură pentr-alt loc, mare foarte groapă făcând 
şi cu lespezi pardosind-o, şi pe dasupra bine tocmind-o, iar 
au dat apa peste acea groapă, ca o peşteră mare făcând-o şi 
acolo mult foarte într-însa aur, argint şi alte scule ce ştiia 
că de apă nu să strică, punea. Care ascunzătoare foarte cu 
nevoie era să se afle, mai vârtos că nimeni nici o ştiia; 

pentru căci, când o au făcut, robi au adus de o au săpat, şi 
apoi pre toţi pre aceia au pus de i-au omorât, ca să nu iasă 
cuvântul şi acea taină la nimeni, afară. 

(Ci iată că nici o taină, nici nici o ascunzătoare lumească, 
dupre nemincinos cuvântul domnului, la Luca 8, nu e, care 
să nu să afle şi la iveală să nu iasă.) 

Alţii zic că le-au ivit acelea şi le-au spus un boiariu mare, 
romanu, ce în mulţi ani l-au fost ţinut acel Decheval rob 
acolo. Acesta dară poate-fi, că domirit şi mare om fiind, şi 
ca ac6lea multe va fi iscodit, ca să ştie şi să poată cunoaşte, 
pănă în câtă putere avea acea crăie, de să punea aşa tare 
împotriva romanii împărăţii de a să lupta şi a să apăra. 

Deci şi acâlea spuindu-le şi aflându-le, le-au luat roma- 
nii şi câte au cunoscut că ar fi fost de zăticneala lor, toate 
le-au stricat şi le-au dărâmat. 

Aşa deci Traian supuind şi desăvârşit domolind toată 
Dachia, şi socotind ca să o tocmească într-acelaşi chip, de 
la care să nu mai aibă alte turburări, nici să le mai vie alte 
griji, au poruncit du prenprejurele biruinţelor sale de au 
adus romani lăcuitori de i-au aşezat aici, şi şi dintr-a sa 
oaste au lăsat câţi au trebuit de a-i lăsa, ca să se aşaze aici, 
rămâind lăcuitori acestor ţări, carii şi pănă astăzi să trag, 
cum vom arăta, dintr-aceia. 

Însă nu că doară den dachi nici unul n-au mai rămas, 
cât pustiindu-se de tot, şi nemairămâând nimeni cine a 
lăcui aceste pământuri, au pus Traian şi au aşezat romani, 
ci numai a lor crăie să nu mai fie, nici capete dintr-înşii 
poruncitori să nu rămâie, nici al lor nume de stăpânire să 
nu să auză, ci numai de romanu. 

Iar şi den ei alţii au mai rămas, că iată şi Lichinie de 
neam dac să trage, cum scriu mulţi, însă de proşti oameni 
era; iară apoi la Roma mergând şi la mari oameni slujind, 

fiind poate-fi şi om de slujbă, aşa au ajuns de mare, cât şi pe 
Constanţia, sora lui Costandin-împărat celui Mare au luat, pre 
carele şi soţ împărăției l-au făcut, şi împotriva lui Maximin 
tiranul l-au trimis cu oaste, şi la Tarsu l-au biruit. Însă nici din 
pieptul acestui Lichinie au lipsit tirăniia, că şi cătră alţii crud 
era, iară cătră creştini nesăţios gonitoriu şi muncitoriu. 

Însă marele Costandin nu l-au lăsat aşa, ci împreună cu 
fiiu-său Crispu, cu mare oaste împotrivă-i au mers, şi şi el 
cu oaste ieşindu-le înainte la Odriiu, având mare războiu, 
au biruit foarte pre Lichinie. 

Fugind, deci, el în Bithinia, iară începea a strânge oaste; 
însă văzând că nu-i va merge, trimite pe soţiia sa la frate- 
său Costandin de-i face pace şi-i iartă viiaţa, însă cu această 
tocmeală: ca fără de dregătorie să şază, să se odihnească, la 
Solon dându-i loc. Iar el rău fiind învăţat şi neastâmpărat în 
rele, trecând câtăvaşi vreme, iar începea a să mişca spre 
tulburări şi a-şi strânge oameni asemenea lui. Însă ai lui 
Costandin ostaşi, fiind la Solon păzitori, acolo l-au ucis şi 
au stins şi pe acel tiran, ca pre Diocliţian, Maxentie şi 
Maximin, curăţind lumea de împuţiciunea tirăniei lor, iproci. 

Acest dar Lichinie, cum zisem, au fost de fel dacu, 
săvai că foarte puţini rămăsese (zic istoriile) de atâta [a]mar 
de ai, ce într-înşii grele oşti şi nespusă mulţime de vrăjmaşi 
au stătut şi au bălăcit, pre carii cu sabia şi cu foc i-au 
stins. Şi încă den câţi şi rămăsese, cum s-au zis, doar cu 
viiaţa numai ce era, că alt tot supt nemilostivii ostaşi să 
mistuise şi să topise. 

Aşadară Traian au aşezat lăcuitori romani în Dachia, 
cum toţi istoricii adeverează şi aiave şi pănă astăzi în Ardeal, 
în multe locuri, să văd în pietri scrise, epigramata şi altele 
în numele lui, cum şi la Cliuj, zice Gulielmu şi Ioann Blau, 
în Noul Atlas, că deasupra unii porţi ceastă epigrama [a] lu 
Traian să vede scrisă (însă latineşte): 

“Trailalno pro salute impleratoris] Antonini et M. Au- 
relii Cesalrio] milites consistentes manipio posuerunt.” 
Şi de aice apoi Traian sculându-să, s-au dus în părţile 
Răsăritului cu a dooa mare oştire, unde Armenia toată o 
au luat şi Asiria, până[la] Arvile parte au supus. 
CUPRINS 


DE DACHIA PE SCURT IAR VOI MAI ARĂTA, CÂT ZIC CĂ 
AU FOST DE MARE ŞI CU CE PĂRȚI S-AU HOTĂRÂT 


Filip Cloverie gheograful şi pe Dachia scriind-o, zice: 
“Dachia pe dencolo de Dunăre să hotăraşte cu musii (adecăte 
cu sârbii, iproci). Dachii însă, zice, neam schitic iaste, crud, 
vrăjmaş, şi varvar, iară ţara acâia Dachia, despre miază- 
noapte să hotăraşte, zice (pănă la un loc va să zică), cu 
munţii Carpatii şi cu apa Prutului (adecăte despre Ţara 
Leşască să coteşte); de cătră răsărit, iară zice, cu Prutul să 
hotăraşte şi cu Dunărea.” Ci aici acest gheograf să vede că 
foarte greşaşte, pentru că câtvaşi scurtează den cât au 
ţinut şi ei atunci, de vreme ce nu pănă în Prut, şi pănă 
astăzi să văd ţinuturile, ci pănă în... Nipru, cum mai sus 
s-au semnat dintru a lui Bonfinie istorie: că între Nipru, 
care dă în Marea Neagră, să cuprindea ghetii, iproci. Ci 
mai bine iaste şi mai cu socoteală, să se zică, că de cătră 
răsărit să hotăraşte cu Niprul..., adecăte despre Vozia şi 
despre Crâm. Iar de au greşit Cloverie şi de aceasta ca şi de 
altele multe, nu iaste a ne minuna, nici atât a huli, căci şi 
de aceasta arătat-am pricina mai sus, din ce vine; adecăte, 
că aceştea scriitori, carii scriu mai toate şi de toată lumea, 
câtă pănă astăzi cunoscută iaste, n-au umblat să vază ei 
însăşi, cele de care scriu, care nici nu putinţă iaste cuivaşi 
în lume să poată umbla toată lumea, şi toate aşa pe amăruntul 

să le poată vedea şi şti, cât nici într-una, nici să greşască, 
nici să scază. Ci dar aceştea mai multe auzindu-le de la alţii 
ce umblă, unii într-o parte, alţii într-alta, unii cu neguţătorii, 
alţii ca să vază numai lumea, întreabă şi scriu ale lumii 
lucrurile, oraşele, apele, munţii, neamurile, obiceaiurile lor, 
legile, roada acelor pământuri ce dau, ce lucruri să află într- 
însele, ce nu să află şi ca acestea de toate. Decii ca acelea de 
la unii într-un chip, de la alţii într-alt chip, dupre părerile 
oamenilor, cum sunt înţelegându-le şi luundu-le, lui încă 
ce-i iaste părerea că ar fi mai adevărul, zice şi scrie. 

Deci, care iaste bine şi direaptă, pe ia stă aşa nemişcată, 
iar care greşită şi smintită iaste, trebuie cei ce mai bine vor 
şti, de acel lucru să îndrepteze şi să direagă. Însă de către 
amiazăzi Dachia să hotăraşte cu Dunărea, şi de cătră apus, 
zice Filip, cu apa ce să chiamă Patisul, întru care hotară, 
cuprindu-să astăzi, zice, partea a Ţării Ungureşti, mai sus 
zisa şi Ardealul şi Valahia (adecăte ţara aceasta) şi Moldo- 
va. Însă vlahii, aceşti gheografi şi mai toţi istoricii câţi 
scriu de aceste ţări, zicea şi Moldovei şi ceştiia; apoi o 
împarte în doao, una de sus; alta de jos, îi zic. Le zic şi: 
mai mare şi mai mică; cea de sus, adecăte şi mai mare, 
Moldova; cea de jos şi mai mică, ţara această Muntenească 
numeind, cum îi zic mai mulţi aşa; că Rumânească numai 
lăcuitorii ei o chiamă, şi doar unii den ardeleni[i] rumâni, 
pentru că şi aceia şi ceştea numai când să întreabă, ce 
iaste? Fi răspund: rumâni; iar moldovenii să osebesc de să 
răspund: moldovani, săvai că şi ei sunt de un neam şi de 
un rod cu ceştea, cum mai nainte mai pre larg vom arăta cu 
mărturiile multora. 

DUPE CE AU ASEZAT TRAIAN PRE ROMANI ÎN DACHIA, 
CUM S-AU ȚINUT ŞI PĂNĂ CÂND TOT AŞA AU STĂTUT 
CUPRINS 

Traian Ulpie aşezând deci romani lăcuitori aici şi puind 
capete şi otcârmuitori romani toatei Dachii (însă nu craiu, 
ci numai voievozi, precum şi pentr-alte ţări supuse ale lor 
era, den crăie ţinut mai mic, făcând-o), s-au întors, şi iar 
la Dunăre viind, acolo de câia parte au făcut Nicopoia, 
precum şi alţii istoresc, şi Bonfinie într-a trea decadă, a 
adoaoăi cărţi a lui, carele aşa scrie: “Necopoi doao sunt, 
una mare, alta mică să chiamă; cea mare dincolo de Dunăre, 
cea mai mică dincoace. Şi cea mare Traian, cea mică Adri- 
ian au zidit, în pomenirea supunerii acestor Ţări” (săvai că 
şi Bonfinie dintr-a altor scriitori zise, zice şi el). Însă acel 
Adriian, ce să zise că au făcut şi el cea mai mică Nicopoe, 
care, dupre zisele acestor istorici, îm[i] pare să fie ce-i zic 
astăzi Turnul, carele dincoace de Dunăre împotriva Nico- 
poii iaste; acela dară era nepot lui Traian, de nepot, căruia 
aşa-i era numele: Publie Eliu Adrian, carele dupe Traian el 
au stătut împărat. Ci dar de crezut iaste că, vrând ale 
unchiu-său fapte şi lucruri să le mai întărească încă şi să le 
păzească, şi acea Nicopoe au făcut, şi altele au mai întărit 
şi au ţinut pen multe locuri, şi la Roma, cum să vede. Om 
foarte învăţat, înţelept, bun şi ostaş mare era, precum şi în 
viaţa acestui împărat câţi o scriu, să vede pe larg, cum au 
fost de vrednică şi de mare. 

De acolo apoi sculându-se Traian, iară cu mare putere, 
cătră părţile Răsăritului s-au dus, precum puţin mai sus 
am semnat, unde şi pre armeni şi pre parti pănă la Arvile 
au supus. De acolo iară câtvaşi trecând, iarăşi, gătindu-se 
bine de oştire, au mersu, cătră Asiria, împotriva ovreilor, 
carii rădicase cap împotriva romanilor ce să afla la Eghipet, 
la Chiriiani şi la Chipru, carii zic că au fost ucis ovreii 

pănă la 40.000 de oameni, şi nu numai atât au făcut, ci şi 
carnea ucişilor au mâncat şi cu sângele lor pe obraz s-au 
uns. Această dară crudă şi vrăjmaşă obrăznicie şi cutezare a 
ovreilor au făcut pe Traian de cu mare putere au mers asupra 
lor, ca să potolească acea răzmiriţă şi să-i pedepsească. 

Miră-să însă mulţi acea sculare a ovreilor şi grozăvie ce 
făcuse şi romanilor, şi creştinilor, câtora să aflase atuncea 
într-acâle părţi, de-i ucisese aşa, ce îndrăznire şi nesfiială 
să fie fost? Că iată, de la Tit-Vespasian, dintr-al doilea an 
al împărăției lui pănă la al optsprăzâce, adecă a lui Traian 
ce era atunci, numai ce trecuse ani 34, şi nu să domiriia 
nici şi-aducea aminte ce păţise; că atuncea ei iar sculându-se 
şi rădicând cap, au mers asupra lor acel împărat Tit, fiind 
de la Hristos ai 72 şi, ocolind Ierusalimul şi cetatea, o au 
fărămat, şi biserica cea mare ce avea atuncea ovreii o au 
ars şi o au stricat, şi au tăiat atuncea romanii mai mult 
ovreii de 300.000 de ovrei, cum pe larg istoriile dovedesc. 
Ci dar cu acâia nu să îndestulise, ci şi în scurta vr6me acâia 
iar ca acâlea scornise şi făcuse, cum mai sus s-au zis. Ci 
poate-fi, cum zice şi Carion în cronica lui în Viaţa lui 
Vespasian, unde mai pe lat cevaşi acestea istoreşte; că fiind 
de la Dumnezeu să paţă, cei ce sunt vrăjmaşi lui, cum era 
ei lui Hristos domnului şi Dumnezeului nostru, acâstea 
spre pieirea lor le întărâta şi le făcea, ca să se răscumpere 
desăvârşit sângele cel nevinovat al spăsitoriului lumii, ce pe 
cruce l-au vărsat nelegiuiţii ovrei. 

Într-acâia deci gătindu-se Traian şi spre acâia vrând a 
să porni să meargă, boala idropiii viindu-i, şi pănă la Chili- 
chia mergând, acolo au murit, împărăţind ani 19 şi 6 luni. 

Aceste trei mai mari oştiri făcând el cât au împărăţit, 
adecăte al dachilor, cum s-au zis, al armenilor, al parthilor 
şi acesta al ovreilor, de ar fi mai trăit, l-ar fi săvârşit, afară 


44 


de altele multe ce mai mici le socotiia şi afară din câte mai 
nainte de a fi împărat, nenumărate războaie ce au făcut, 
trimiţându-se încolo şi încolo hatman mare au serdariu, 
cum îi zicem, şi mai nainte şi împărăţind Nerva cel Bun, 
dirept şi milostiv împărat şi cătră creştini blând, şi făcătoriu 
de bine, carele pe Traian, dupre dânsul a împărăţi el l-au 
ales şi l-au lăsat în scaunu-i. 

Însă moartea lui Traian au zăticnit atunce oareceşi vremea 
de au mai zăbovit acea oştire pănă a merge la acei ovrei, iar 
nu că doară au rămas lucrurile aşa lăsate şi îngăduială s-au 
dat acelor hicleni ovrei, ca deprinzându-se cu d-acâlea, să 
rămâie în nărav. 

Ci iată Eliu Adrian, nepotul de nepot al lui Traian, cum 
s-au zis, stând dupre dânsul împărat, şi trecând oareceşi 
vreme până a-şi tocmi altele ale împărăției, fiind proaspăt 
împărat, că era destule turburate, atuncea mai vârtos în 
Asiria, începute de Traian unchiu-său fiind. Deci numaidecât 
spre acel războiu s-au gătit. Săvai că zic că pănă a mârge el 
încă acolo însuşi, den Britania chiemând pre un Iulie Sever- 
voievod, ostaşi foarte vrednic, l-au trimis în Siria, ca să mai 
potolească aceea turburare şi gâlceavă ovreiască, ci nici acela 
n-au cutezat bătaie mare să facă cu acei preaîndrăzneţi tâlhari, 
ci au lungit războiul, între care vreme puterile ovreilor să 
mai întărise. 

Aşa deci apoi, Adrian mergând în Siria cu mare şi tare 
gătire, luund multe alte coşteie şi stricându-le, apoi au 
mers de au ocolit cetatea carea-i zicea Veturon, trei ani şi 
şase luni bătând-o, fiind tare şi cu mulţime de oameni 
păzită, cum zice Carion. Acolo mulţi deci în bătaie pierind, 
şi mai mulţi de foame şi de ciumă murind, cu sila şi cu 
biruinţă o au luat. Şi acolo au ucis şi pe capul turburării şi 
hicleniei, căruia îi era numele Vencohab; alţii acestuia îi zic 

Coteva, căruia apoi pe urmă ovreii îi zicea Vencomba, adecăte 
fiiul minciunii, cum îl tâlcuiesc ei, căci că el mai nainte să 
trufiia şi zicea să iaste Mesia, mântuitoriul iudeilor. 

Însă dupre ce s-au luat cetatea şi cu bătăile dupre afară 
ce să făcuse, puind de au numărat morţii, să vază câţi vor 
fi, s-au aflat zic cinci sute de mii de ovrei, afară de cei ce 
de foame, de ciumă au murit, pre carii nu i-au putut mai 
număra. Şi atuncea puterea ovreiască cât mai fus6se, s-au 
sfărâmat şi s-au zdrobit. Ac6stea Carion în Viaţa lui Adri- 
an, măcar că can pe scurt, le istoreşte; iar loannu Zonara, 
om învăţat şi vrednic credinţii, dintre istoricii greci, zice 
unde scrie şi el viaţa lui Adrian, că, afară den câţi de 
foame, de ciumă, de arsuri au murit, numai în bătaie, câţi 
au căzut numărându-i, s-au aflat 580.000 de ovrei, şi 
cetăţi le-au luat 50 foarte tari; iară coştâie şi sate mai 
alese, care avusese, 985 le-au sfărămat, iproci. 

Aşadară Dumnezeu părintele ştie răscumpăra sângele 
fiiului său unuia-născut, şi aşa ştie fieştecăruia den 
vrăjmaşilor lui a răsplăti şi a da, şi celora ce poruncile sale 
calcă, plătind păcatul părinţilor pe feciori, pănă la al treilea 
şi al patrulea neam, cum singur Dumnezeu zice, la Nu- 
mere, capete 14 şi la ftoro zacon, cap. 5, pre carii încă 
îngăduindu-i şi lăsându-i în viaţă câteodată şi în putere să 
văd că sunt cevaşi norociţi, care aceia o face noianul bunătăţii 
şi adânca înţelepciunea lui Dumnezeu, pentru ca doară s-ar 
pocăi oamenii şi de la întunerecul relelor s-ar întoarce la 
lumina bunelor. Iar ei neluând-o că acea îngăduială iaste 
despre partea miloserdiei lui Dumnezeu, ci den destoiniciia 
lor, că ce să văd aşa, prind nărav şi aşa nemaicurmându-l 
de la dânşii, cad şi ca într-acâle stingeri şi cu sunet să 
piiarde pomenirea lor, cum cântă şi împăratul proroc David 
în psalm[lul] 9, precum şi a ovreilor s-au pierdut, vedem, 

împărăţiia, stăpânirea, preoţiia şi alte bunătăţi multe şi 
pănă la sfârşitul lumii vor să fie pierdute şi stinse. Iară de 
noi, carii credem într-însul fiiul lui Dumnezeu, fie-i milă şi 
paza lui afle-se pururea cu câţi învăţăturile şi poruncile lui 
ţin şi păzescu. 

Acâstea ce zisem până aici, pentru alţii doară să par că am 
ieşit din vorba noastră, însă nu gândesc că fără cale sunt 
puse, de vr&me ce acestea şi mai multe decât acestea, măcară 
de am putea şti luminând mintea noastră cu cele ce în lume 
mari fapte, de mari oameni scrise au rămas, şi acestea voia lui 
Dumnezeu îngăduindu-le, ca iară pren oameni minunile sale 
să săvârşească şi să rămâie cunoscute rodului omenesc. Toate 
învăţătura şi ştiinţa descoperindu-le şi în lumină puindu-le 
şi lăsându-le, ca să putem încă cunoaşte şi să ştim lucrurile 
bunilor şi a răilor, a vrednicilor şi a nevrednicilor, ale legiu- 
iţilor împărați şi ale tiranilor; ca pre cei buni şi vrednici să 
lăudăm şi bine să cuvântăm, şi pre cei răi şi cruzi să ocărâm 
şi rău să-i pomenim. Aşijderea ca râlele să gonim şi să 
fugim, şi bunele să îmbrăţişăm şi să urmăm. 

Aşadară, cum s-au zis, romanii aici aşezându-se mulţime 
de ai supt acea împărăție, ascultători au fost. Însă, într- 
acea cursoare de ai, pănă când iar s-au mai descoperit 
numele acestor lăcuitori de aici, ce să vor fi făcut şi ce să 
vor fi întâmplat, nu ştiu, că nici scris, nici pomenit de alţii 
nu aflu. Însă să vede cum aicea de la Roma fiind otcârmui- 
tori ţărâi mari oameni şi de mari neamuri veniia (cum să va 
arăta şi de Corvin, dupe cum scrie Bonfinie). Ca aceia dară 
viind pre aici să aşeza şi ei lăcuitori pământurilor acestora 
făcându-se, cum şi pentr-altă parte aşa neamuri mari, de 
multe ori mutându-se den moşiile lor, acolo să alcătuia şi 
să aşeza. Şi nu numai la romani aceasta se vede că au fost, 
ci şi la eleni şi pe la alte roduri omeneşti. La eleni, cum 

dupre Alexandru Machidon voievozii lui cei mai aleşi prin 
ţările cele mai mari şi mai bune în Asiia au rămas şi s-au 
aşezat, precum Ptolomeu Lagos la Eghipet, Antioh în Siria, 
Antigon la [ Machedonia], şi alţii mulţi într-alte părţi, şi şi 
feciori şi nepoţii lor pe urmă multe neamuri moştenire le-au 
rămas acele ţări. Aşa şi aici dară au rămas de aceia, şi până 
în vremile de pre urmă s-au tras; şi doară vreo rămăşiţă de 
ale acelora şi până astăzi, de nu aici, iar în Ardeal pot fi, 
cum unii den Haţag adeverează şi să ţin să fie. 

Acum dară, acestea şi aceştea aşa viind şi fiind, iată 
mai încoace numele vlahi le-au răsărit, şi aşa şi până 
astăzi să trage. Ce dară ce de acest nume să zice, şi de 
când acest nume să zice, şi de când acest nume le-au 
rămas mai osebit al lor, de nu le zic alţii acum nici dachi, 
nici gheti, nici romani, ci vlahi mai ales. lată istoricii ce 
zic de dânşii şi gheografii voi arăta, măcară că şi ei între 
dânşii în zise să învârstează. CUPRINS 


VLAHII DE UNDE SĂ ZIC VLAHI, SAU ALT NUME IAR MAI 
TOT AŞA, CĂRUIA SCRIITORIU CUM I-AU PLĂCUT PUIN- 
DU-LE NUMELE ŞI MAI ALES DE UNDE SĂ TRAG EI 


Întâi Antonie Bonfinie, într-a doao decadă a apatra-i 
cărţi, zice aşa: den legheoanele lăcuitorilor ce de Traian şi 
alţii ai romanilor împărați era duse în Dachia, valahii au 
izvorât. Cărora Pius zice că de la Flac, cuvântare nemţească, 
vine vlahos, că aşa au vrut să le zică. Iară noi, zice el, 
împotrivă am socotit a le zice, adecăte etimologhia făcân- 
du-le de la cuvântul grecesc ce să zice [Bio], adecăte 
aruncând săgeata, pentru că foarte era iscusiţi în meşteşugul 
săgetatului. Iar unii iar el zice, că numele să li să fie pus 
valahi, dupre fata lui Dioclitian, ce o chema aşa, care o 

măritase dupre un loannu, domnul ce era atuncea aceştii 
Dachii; acestea Bonfinie zice. 

Carionu în cronica lui, într-a patra carte, în viaţa lui 
Isachie Anghel, împăratul Ţarigradului, ce scrie, zice acestea 
de vlah: “Întâi dar cât eu îmi aduc aminte, într-această 
istorie în carea să numesc vlahii, cărora scriitorii greceşti 
vlahi şi blahi le zic; de unde numele lor; în ce vreme, cu ce 
prilejuri s-au ivit şi s-au cunoscut aceştea;...? Eu cu adevărat 
nu ştiu, dirept că lăcuiesc în vechea Dachie, carea pe urmă 
o au ţinut gotii, iproci.” 

Şi mai în jos iar scrie şi zice: de începătura acestui neam 
mie mi se pare că necuvios iaste a zice că împărații 
Răsăritului, adecăte ai Ţarigradului, înţelege pe gotii, go- 
nind pre unii depre acâle pământuri, pre alţii tăind, locurile 
acâlea dupe vechiu obiceiu, le împărţiia ostaşilor bătrâni, ca 
de acolo plata lor să-şi ia. (Doară eu zic ca, cum turcii dau 
acum spahiilor timaruri de la aceia de atuncea luând pildă), 
şi mai vârtos pe acolo îi aşeza împărăţii, zice, ca să po- 
tolească şi să strângă gâlcevile ce dese făcea sarmaţii (adecăte 
l€şii). Între carii ostaşi mai mulţi era romani, precum şi 
limba adeverinţă le iaste, carea den letinească stricată iaste. 
De la aceşti romani, dară, purces iaste numele valahilor, 
iproci. ară cum zic, zice unii, că de Flac, voievodul lor, li 
să trage numele, acâia ca o poveste iaste. Mai zice iarăşi 
can necunoscuţi era valahii, pănă când în odihnă asculta 
de împărații Ţarigradului; iar iarăşi cunoscuţi fură şi la 
lumină veniră, dacă începură a să amesteca şi a să adaoge 
cu sarmaţii, vecinii lor, de carii fură şi îndemnați să se 
desparţă şi să se dezbată de supt ascultarea împărăției, 
carea şi începură a o face, iproci. Mai zice acesta: în vremile 
de apoi, un neam al vlahilor era în doao împărţit şi în doao 
domnii osebit; ci dară ei ce cătră răsărit şi către miazănoapte 

lăcuiesc. Podolii vecini, Moldova să chiamă; iar cei ce cătră 
miazăzi şi cătră Transelvania (care Ardealul să chiamă), Valahia 
să numeiaşte — şi ca acestea acel Carion scrie şi zice. 

Însă, acesta şi alalţi mai toţi ca acesta istorici din ceşti 
mai dincoace ai, istorescu lucrurile valahilor, de când au 
pogorât domni din Ardeal a lăcui acestea, dupe cum arată şi 
scurte l6topiseţele acestor doao ţări, că pogorând ei pe aici şi 
cuprinzând locurile şi pământurile acestea, cu ce puteri vor 
fi avut aceia atunce, şi adăogându-se du pren multe părţi 
oameni pentru bişugul şi bun lăcaşul acestor pământuri, mai 
vârtos şi crescând domniile, s-au făcut şi iale puternice, 
dupre cât şi locul le-au ajutat; şi iată că mici şi înguste 
domnii pre lângă alte crăii şi împărăţii, şi să văd şi sunt; iar 
mari şi tari lucruri, şi domnii acestora au lucrat şi au făcut 
oarecând, cum mai nainte să vor vedea faptele lor. 

Martin Cromer, carele de ijderenia şi de lucrurile leşilor 
şi viaţa crailor lor istoreşte, într-a 12 carte a lui, unde şi 
viaţa lui Cazimir-craiu celui mare scrie, vrând să arate şi el 
de rumânii aceştea, au cum le zic ei valahii, de unde să 
trag, acestea zice: 

“Dachia, dupre cum o scriu vechii gheografi, apa Tyrii, 
căriia noi zicem Nistrul, despre acea parte a Sarmaţii, ca- 
rea noi Rusia şi Podolia iaste, o desparte; de cătră apus cu 
iazighii metanastii să hotăraşte, despre răsărit cu apa Nera- 
sul, căruia noi Prutul acum îi zicem, şi cu Istrul, adecăte 
cu Dunărea, că aşa să chiamă; de cătră Misia cea de Jos, 
carea acum Bolgaria, iaste, şi de cătră amiazăzi cu acâiaşi 
Dunăre să desparte, adecăte de Misia de Sus, carea acum 
Bosna şi Sârbiia iaste. Ac6ia dară (adecăte Dachia) dupre 
atâtea războaie ce cu romanii au făcut, în cea dupre urmă 
de Traian-împărat, precum scrie şi Eftropie, s-au supus şi 
în chipul ținutului adusă iaste. Ci dară, de vreme ce de 

oştile ce în mai suşii ai sorbită şi stinsă au fost, mulţime de 
oameni den toate părţile romane, acela împărat ca să lăcuiască 
şi să sălăşluiască pământurile acestea şi cetăţile au adus. 
Însă nu aşa mult dupre aceia supt Galianu şi apoi supt 
Aurelianu împărații, varvarii acâia ş-au răscumpărat. Dup- 
re acţia iar gotii, supt Graţian-împărat, acliaş|i] Dachie o 
au cuprins.” 

Ci dară eu, aceasta ce zice acel Cromer aici, nu mă poci 
domiri ce au vrut să zică, şi de ce varvari zice? Adecăte 
supt Galianu şi supt Aurelian, varvarii, zice ş-au răscum- 
părat, adecăte dachii poate-fi; şi apoi iară zice că, supt 
Graţianu, gotii o au cuprins, adecăte iară pe Dachia. Ci 
acestea ce zice cu răscumpăratul dachilor, nicecum nu o va 
dovedi de cele ce mai sus s-au zis: una, căci iară el au zis 
că din mai suşii ai ce atâtea războaie între ei s-au făcut, ei 
s-au sorbit şi s-au stins: pentru cari Traianu au adus apoi 
nesocotită mulţime de romani du pretutindenea, de i-au 
aşezat aici lăcuitori cetăților şi pământurilor stăpânitori. 
Dară deaca au fost aşa stinşi şi topiţi, cât mai nimenea de 
acei dachi au fost rămas, iară de-au şi fost puţini rămaşi, 
săraci şi becisnici au fost rămas şi aceia, cum şi de crezut 
iaste, precum mai toţi scriitorii într-aceasta să potrivesc de 
istoresc. Când luară dară atâta putere, şi când li să întoarse 
tăriia de să-şi poată răscumpăra şi izbândi pe atâtea sume 
de romani şi atâta putere ce era a lor şi acolo de pază şi de 
otcârmuitura lucrurilor? Mai iaste încă şi câia ce zice că, 
supt Graţianu, gotii o au cuprins şi o au luat; iaste dară aici 
să întrebăm iară pe acest Martin: dară de la cine o au luat? 
Că de va zice, de la romani, iată dară că nimic varvarii nu 
ş-au fost răscumpărat pe romani, ci iară a romanilor au 
fost; de va zice de la varvari, adecăte de la dachi, dară ce 
treabă au avut a zice că, împărăţind Graţian, gotii o au luat 

Dachia, de nu au zis mai bine; Dachia carea au fost luată şi 
cuprinsă de romani, şi iar ş-o au răscumpărat varvarii, acum 
o au cuprins gotii. 

Şi nici aceasta o va putea zice, căci cum s-au zis den 
istoriile altora că şi dachii, şi ghetii dentr-o fântână cu 
gotii sunt, încă mulţi şi gotii pre atuncea le zicea, că tot 
schiti era, şi tot dintr-a Răsăritului Schitie era şi aceştea 
toţi au izvorât, cum şi ungurii şi alţii, cum să va arăta: 
măcară că acum mai ales gotii, şfeţilor şi dachilor zic, încă 
şi la Crâm de aceia oarecând au lăcuit, cum şi pănă astăzi 
de împărații greci, ţinuturi acolo fiind, goti le zicea; creştini 
sunt acum, iaste şi mitropolit acolo, grecescu, carele as- 
cultă de patriarhul Ţarigradului, de-i zic încă ei Gothias. 

Deci, dar, să ştim că gotii, când au cuprins acestea supt 
Graţian, de la romani au luat, iară dachii nici au mai 
răscumpărat, nici s-au mai sculat dintr-acâia niciodată. Ci 
dară de aceasta iertându-ne, Martin Cromer, căce nu-i crâ6- 
dem la cele ce mai nainte zice de valahi (adecăte de rumâni, 
cum le zicem noi) acum însă mergu cu dânsul. lară el de ar 
zice aşa: dintr-acea amestecătură a rumânilor şi a var- 
varilor, cu dările şi luorăle ce făcea între ei şi cu a însurărilor 
amestecături, valahii au răsărit limbă noao din cea veche a 
lor varvară şi romană, ruptă şi amestecată au, şi cu acâia 
să slujesc. Foarte multe însă ţin cuvinte letineşti. Săvai că 
şi rusască limbă, şi slovenească a o ţinea obiciuiescu, au 
doară căce li-s prea vecini şi au multă amestecătură cu ei, 
au doară căci de sloveni şi acea ţară, precum celelalte într- 
acea tragere, carea de la Balta Meotidii pănă în Marea 
Adriatică supusă au fost, precum aceasta în cartea lui cea 
dintâiu mai pe larg au arătat, cât au coprins acei sloveni ce 
zice, din carii astăzi sunt sârbii, bulgarii, bosnenii, l6şii, 
ruşii, Bohemia, moscalii, horvaţii şi alţii câţiva ca aceştea. 
Deci dară, zice, poate că şi aceştea supuşi supt aceia fiind 


52 


şi limba lor au priimit, şi au ţinut, cu carea şi pănă astăzi 
la biserica rumânească trăiescu, că toate cărţile bisericii şi 
toate cetăniile pe sloveneşte ne sunt. 

“Nici însă toată acea Dachie — iar Cromer zice — acel 
neam o ţine: pentru că partea ei cea despre apus iaste Ardea- 
lul, ţinut al ungurilor, carea de unguri, de saxoni (adecă 
de saşi, că aşa le zic), de săcui şi de aceştea valahi acum să 
lăcuiaşte. Însă zice, valahii sunt fel gros ostaşi şi hiclâni. 
Iară de unde şi când vlahii au început a să chiema aşa, 
zice, eu nici ştiu, nici aflu.” 

Într-aceasta dară şi el cu Carionu să potriveşte ce zice; 
însă cam de obşte părere iaste aceasta, zice iară el (săvai că 
de nici un vechiu scriitoriu iaste adevărată), cum de la 
Flac, care mare voievod au domnu le era, numele acesta să-l 
fie luat; carii întâi flachi, apoi stricându-se cuvântul de 
varvari vecinii lor, vulasi au valahi să chiamă. 

Ca acestea şi mai multe şi Martin Cromer de pogorârea 
valahilor acestora, adecăte a rumânilor, de unde să trag şi 
cum au fost, zice şi scrie; şi alţii ca aceştea, ca de acestea 
destule zicând şi scriind, şi mult între dânşii să osebescu, 
unii unele, alţii altele povestind; pe carii nici putinţă-mi 
iaste a şedea pre toţi câţi scriu de această Dachie, şi astăzi 
de aceşti valahi, cum le zic, aici să-i aduc; căci şi vremea 
prelungă îmi va fi a cheltui, ca acelea înşirând şi în mai 
multe greşeli ale istoricilor voiu da supărare şi şi cunoscă- 
torilor turburare, neputând şti a cui zisă va fi mai adevărată 
să crează şi să ştie. Iar care va fi din cetitori mai grijuliu şi 
poftitoriu mai multe decât atâtea a şti de aceasta, citească 
pe istoricii măcară câţi am pomenit şi voi pomeni că au scris 
de aceste ţări, şi acolo mai multe va afla de la aceia, şi ei de 
la unii şi de la alţii adunându-le, şi părerile lor aducându-le, 
şi ei pe unii mai bine că au zis crezindu-i şi pe alţii ca pe 

nişte băsnuitori lăsând, precum şi noi de dânşii trebuie să 
facem. Căce de a-i crede şi de nu a-i crede nu iaste mare 
greşală, pentru că acâstea nu sunt dogmele bisericii, sau ale 
sfinţilor părinţi zise, carei cu luminarea duhului sfânt au 
scris şi au lăsat în ştiinţă, ci istorii politici au scris, unele de 
la alţii (însă cele vechi) auzindu-le, sau scrise fiind citindu-le, 
altele şi ei într-acâlea vremi ce să întâmpla făcându-se, le 
scriu şi le istorescu. Săvai că nici acelea nu-s toate adevărate, 
dirept; că şi scriitorii, mişcaţi de osebite poftele şi voile lor, 
unii într-un chip, alţii într-alt chip, tot aceea poveste o vorbes- 
cu. Adecăte că cel ce iubeşte pre unul, într-un chip scrie de 
dânsul, şi cel ce-l uraşte, într-alt chip; şi de al său într-un 
chip şi de streini într-alt chip scrie; şi şi cel ce iaste mânios, 
într-un chip întinde condeiul, şi cel ce nu, într-alt chip îl 
opreşte; şi altele multe ca acâstea sunt pricini, de nu tot un 
feliu toţi scriu adevărul. Unde şi unde ca acela să se afle aşa 
dirept şi de obşte bun, ca toate într-o cumpănă pe ce va 
cunoaşte să le mărturisească şi să le scrie, lumii întru negreşită 
ştiinţă şi adevăr lucrurile să le lase. 

Însă nu mi să păru a lăsa acum şi pe Lorenţiu Topeltin 
den Mediiaş, sas de amintrilea, iar om învăţat şi destul 
umblat, carele nu de mult s-au pus a scrie, însă pe scurt, 
cum şi el mărturiseşte, că face, într-o cărticea ce-i zice 
letineşte Origines et occasus Transylvanorum, adecăte: 
Răsăriturile şi apusul ardelenilor, iproci, care cărticea o au 
făcut şi o au tipărit la Lionul de Franţa, la anul de la 
întruparea cuvântului 1667. 

Acolea dară într-acâia ale Ardealului şi lăcuitorilor lui 
cine sunt şi câte neamuri sunt, şi ce obicine, şi ce porturi 
au, şi ce legi, can pe scurtu, iară mai toate le atinge şi le 
zice, măcară că are şi el părerile lui, şi de ai lui, ca de ai lui 
grăieşte. Însă şi de vlahi, adecăte de rumâni, ca o parte ce 

sunt şi ei lăcuitori acolo încă scrie, şi acestea zice: valahi zic 
unii (adecăte rumânii), cum de la Flac voievodul lor s-au 
numeit aşa. Enia Sulveu întâiu aceasta zicând-o, apoi dupe 
dânsul nu puţini o adeverează, den stihurile lui Ovidie Nason 
dovedind, carele iaste foarte bătrân poet. Acela dară, într-o 
poslanie a lui, într-a patra carte ce face, zice: “Fost-au mai 
mare acestor locuri Flac, şi supt acest voievod vrăjmaş, 
țărmurile Dunării fără grijă era. Acesta au ţinut şi pe musii 
(adecăte pe sârbi), în pace credincioasă. Acesta cu arcul şi cu 
sabiia au îngrozit pe gheti.” Ca acestea dară zicând acest 
preavechiu poet, iar ei zic că de la acel voievod Flac s-au 
numeit aceştea flachi. Apoi cu vreme de unii mutându-se 
aceste slove, adecăte cea dintâi F pe V şi cea de la mijloc K pe 
H, s-au chiemat vlahi, aşa zic unii. Iară alţii de la blahi 
numele cum să le fie rămas, adeverează, carii în zilele lui 
Alexie Comnino, împăratul 'Ţarigradului, cu voievodul lor 
Ioanu, carele pe atuncea avea mari bântuieli şi pagube făcea 
acei împărăţii. Deci, pe atuncea acel fel de oameni aşa 
chemându-se, au rămas şi numele acestora lăcuitori într- 
acestaşi chip; şi altele ca acestea şi mai multe Topeltin 
istoreşte, şi ale altora mărturii aduce spre adeverinţa aces- 
tora ce au zis. 

Însă dară, oricâţi au grăit şi au scris de aceste ţări, toţi zic 
cum Dachia şi Ghetia (pentru că mai tot un neam au fost 
aceia) mai denainte vreme că o au chiemat şi s-au numeit de la 
acele neamuri schitice, cum s-au zis, adecă de la dachi şi de la 
gheti, carii din partea Răsăritului era veniţi într-aceste părţi, 
cum şi alte neamuri multe, au doară mai toate câte-s în 
Evropa, den Asia s-au pogorât. Însă den 'ceput, zic, cum să 
văd în toate istoriile şi mai vârtos den scriptura sfântă, 
adecăte din Biblie, putem cunoaşte şi ne putem bine adeveri 
că într-acele părţi au fost întâi mulţime de oameni şi de acolo 
apoi a să lăţi şi a coprinde lumea şi pământurile s-au pornit. 

Ci dară, s-au zis, acest pământ Dachia chemându-se, şi 
cum dachii îl stăpâniia cu craii lor până la Decheval, cel mai 
de pre urmă craiul lor, şi cum că Traian Ulpie, împărat al 
romanilor, într-a doaoa oştire-i spre ia desăvârşit o au luat 
şi o au supus, den crăie, ţinut mai mic, cu voievozii făcân- 
du-o, acestea din c6le mai de sus zise am cunoscut; şi cum 
că apoi Traian mulţime de romani du pretutindenea den 
biruinţele lui au adus aicea de au aşezat lăcuitori şi paznici 
acestor ţări, den carii şi pănă astăzi să trag aceşti rumâni 
ce le zicem noi, iară grecii şi latinii, vlahi şi volahi le zic, 
încă ne-am adeverit den istoricii cei mai de credinţă şi mai 
numeiţi ce sunt. 

Săvai că iară nu lipsesc unii a nu zice că acest neam 
rumân de acum, nu-s de acei romani ce au lăsat Traian 
lăcuitori aici, ci numai nişte rămăşiţe de acelor dachi şi de 
alţi varvari adunaţi aicea şi strânşi, pentru că acei romani, 
zic, carii era aici puşi lăcuitori de Traian, după [câltăvaşi 
vreme, încă de Galien au fost rădicaţi şi duşi în Misia şi în 
Thrachia, şi într-alte părţi, în Elada. Dirept că gotii, în 
vremile acelui împărat, călcând Greţia, Machedonia, Pon- 
tul şi alte părţi ca acelea, au dus pe aceşti romani ca să 
gonească pe aceia, şi i-au pus acolo iară, aşezându-i de 
pază: şi aşa aici iar deşarte de dânşii au rămas locurile: ci 
dară nu-s dintr-aceia rumânii, ci dintr-alţi oameni şi nea- 
muri, cum mai sus să zice. 

Mai aduce Topeltin în poveste-şi pe un loann Zamoski, 
care zice şi tăgăduiaşte, cum valahii, adecăte rumânii, nici- 
cum nu pot fi rămăşiţă den romani, ce au adus Traian, de 
i-au aşezat în Dachia. Pentru că Galien-împărat, deznă- 
dăjduind, zice acel Zamoski, d-a mai ţinea pe Dachia (poa- 
te-fi iară den presurarea gotilor, că şi pe aici, şi alte părţi 
mai sus, şi apoi şi Italiia toată coprinsâse), i-au luat de i-au 

trecut Dunărea de ceia parte în Mysia, vecina Thrachii, 
lăsând de tot pe Dachia. Şi mai zice încă că dachii aceia, 
carii era, învățând de la romani limba letinească, pentr- 
atâţea ai lor supuşi fiind, şi cu dânsa deprinzindu-se, o 
făcuse apoi că iaste a lor de moşie şi o au ţinut. Carea 
dupre acâia mai pe urmă stricând-o într-acest feliu au venit 
şi au rămas, precum şi astăzi iaste; aşa făcând cum şi 
ispanii, şi galii, şi italianii, adecăte spaniolii, franţozii şi 
frâncii, că aşa le zic ei, au făcut. Care neamuri ei încă 
pănă astăzi n-au a lor limbă, de feliul lor osebită, nici cea 
veche ce oarecând vreodată vor fi avut nu să ştie, ci dintr-a 
romanilor ţin, rău şi grozav stricând-o. Deci dară precum 
ispanii, galii, italii nu sunt romani, aşa nici valahii nu sunt 
romani. Ca acestea acest loann Zamoski zicea, ale căruia 
ziceri şi basne, zice Topeltin şi alţii, că mai mult sunt de 
râs decât de crezut; pentru că acele trei neamuri de oameni 
ce zice acela, adecăte ispanii, galii şi italii, fiind foarte 
vecini cu romanii şi supuse de ei, şi tot între dânşii șezând 
şi amestecați umblând, lesne acei varvari limba lor îşi stri- 
ca, vrând mai mult cu a romanilor a o amesteca, precum şi 
pănă astăzi să vede pre la marginile ţărilor carii trăiesc cu 
alte limbi, că lesne iau unii de ale altora cuvinte şi că cu de- 
ale lor amestecându-le, îţi pare că altă osebită limbă lor 
fac. Şi mai chiar vedem că rumânii den Ardeal, moldovânii 
şi ceştea de ţara aceasta, tot un neam, tot o limbă fiind, 
încă între dânşii mult să osebesc, care aceasta iaste cum să 
vede den amestecătura vecinilor lor. Aşadară şi acele trei 
neamuri, ce zicem mai sus, den preavecinătatea romanilor, 
luând de-ale acelora cuvinte, şi cu câle de moşie ale lor 
amestecându-le, şi stricându-şi limba, au rămas în această 
ce acum sunt. Iară dachii preaveche a lor osebită limbă 
având, cum o lăsară şi cum o lepădară aşa de tot, şi luară 

a romanilor, aceasta nici să poată socoti, nici crede. Şi încă 
pentru că şi până astăzi vedem şi auzim, zice Topeltin, că 
de întrebăm pe un valah: Ce eşti? el răspunde: rumân, 
adecăte roman, ci numai au stricat puţin cuvântul, den 
roman zicrumân, iar acelaşi cuvânt iaste. 

Însă câstea ce zice Lorenţu, că şi a să răspunde că iaste 
rumân, încă adeverează că iaste romanu, zic eu, că nu 
iaste destul cu atâta de a să dovedi că iaste roman, pentru 
că vedem şi auzim şi noi astăzi pe greci aşa răspunzându- 
se, când îl întrebi: Ce iaste? el zice: romeos, adecăte ro- 
manu; şi mare osebire iaste între grec şi între roman. Ci 
numai şi ei fiind supuşi mai pe urmă romanilor, romani 
vrea şi ei să se chiiame; au doară deaca s-au mutat împărăţia 
de la Roma la Vizandia, au început şi ei să se chiiame 
romani, mădulariu şi parte şi ei apoi împărăției făcându-se; 
ci dară aceştea greci, nu romani, ci elini sunt, şi mai vârtos 
cei ce în Ţara Grecească, cum îi zicem noi, sunt, şi dintr- 
aceia să trag. Den carii oarecând în vechile vremi şi ei prea 
mari oameni au fost, şi atâta întru învăţătura cărţilor şi a 
ştiinţelor au fost procopsiţi, şi atâta întru vitejii au fost 
ispitiţi şi aleşi şi atâta întru înţelepciunea lumească de iscusiţi, 
cât nice un neam, nici o limbă pe lume, nice niciodată ca ei 
n-au stătut, precum singur Pavel apostol de înţelepţiia lor 
mărturiseşte la Corintheni, poslania întâi, cap. I, zicând: 
“Tudeii semn cer, şi elinii înţelepciune caută“. Şi de la carii 
nu numai alte roduri au luat învățături şi obicine, ci şi acei 
romani mai adăogându-se şi mai sporindu-se den 'ceput domnia 
şi crăiia lor, au trimis la Athine de au luat legi şi orânduiale, 
ca să ştie cum să poată otcârmui politia şi domniile lor. 

De acolo dară, întâi, şi de la acea vrednicie a lor ieşise 
acel cuvânt şi acea ce să zice că “tot cine nu iaste elin, iaste 
varvar”, care zisă ascultându-o romanii, şi lor zicea că tot 

cine nu iaste elin, nici roman, iaste varvar; carea aceasta 
să înţelegea în toate cele vechi cărţi, când să citeşte varvar, 
că sunt toţi varvari, afară den elini şi den romani. Şi 
aceasta era pentru că atâta era de învăţaţi, de viteji, de 
înţelepţi, cât nu să putea zice varvar[i]. Dirept că acela 
iaste şi să numeiaşte varvar carele nici obiceaiu are, nici 
carte ştie, nici bărbăţie, nici direptate, nici miloserdie are, 
nici frica lui Dumnezeu, nici nici vreo bunătate sau vred- 
nicie pe sine să vede, şi mai mult sileşte şi trage a trăi în 
voia şi poftele sale, decât în legi şi în direptăţi supus şi 
cuprinsu să fie (nu dupre neaoşa fire făcând omenească), 
ci ca un dobitoc va să trăiască şi gândeşte a trăi. Aceia 
dară să chiamă şi sunt varvari, carii sânt aşa, măcar de ar 
şi fi vreunul de vreun neam bun, sau şi stăpânitoriu, şi de 
va fi sau va trăi, cum mai sus să zise, iar nu cu faptele 
bune, acela varvar să chiamă, şi toate scripturile aşa-l nu- 
mescu şi propoveduiesc. Şi aşa şi aici într-această istorie, 
când să pomeneşte varvar, aceia să înţeleagă dupre obiciaiul 
ce şi alalte istorii ne arată. 

Zis-am dară, precum au fost acei eleni oarecând, oareceşi 
mai sus am pomenit, iară şi mult mai nalt şi mai de laudă 
şi de lucrurile şi faptele lor au fost, ale cărora şi pănă 
astăzi semne, precum toate istoriile şi toate scripturile câte 
de ei scriu şi şi ale lor câte sunt, decât lumina soarelui mai 
aiave îi arată şi-i dovedesc ce au fost şi cât au fost de ştiuţi 
şi de mari. Însă iară zic: au fost, iară acum nu ştiu din ce, 
au doară căci Dumnezeu cel ce numai ce iaste singur vâcinic 
şi neschimbat, aşa au vrut şi au orânduit lucrurile lumeşti, 
ca să se mute şi să se strămute şi cele ce par oamenilor mai 
tari, mai înțelepte că au, în mai stricate şi în mai slăbiciune 
să se afle; că înţelepciunea lumii aceştiia nebunie iaste lăngă 
Dumnezeu, fericitul Pavel la Corintheni, I, cap. 3, zice; şi 

Isaia, cap. 29: “piiarde-voiu înţelepciunea înţelepţilor, şi 
înţelesul înţelegătorilor voiu lepăda”, iproci. Au doară pen- 
tru altcevaşi al lor mai osebit păcat, cari noi nu putem şti, 
nici ne putem pricepe. Ci dară şi de aceasta ca de altele ce 
ca acestea vor fi, lăsăm a mai cerca, pentru că mai adevărata 
pricină den ce să fie ca acelea, numai singură şi adânca 
înţelepciunea lui Dumnezeu va şti; iară numai atâta să 
vede, că astăzi acel neam atâta iaste de scăzut, de supus, 
de hulit şi de ocărât, şi de mojic, cât milă să face tuturor 
celor ce ştiind, gândesc ce au fost şi la ce sunt: dăscălia au 
pierdut, stăpânirile au răpus, cinstele ş-au stins şi de toate 
câte mai întâi au avut slave, s-au dezbrăcat. 

Iară carii dentru dânşii încă poftesc a şti şi a învăţa 
oareceşi, aducându-şi aminte de cei bătrâni ai lor, şi ur- 
mele acelora de a vedea mai bine şi a cunoaşte, ei în Ţara 
Frâncească să duc, şi acolo ştiinţele învățând, unii, ca să 
folosească rodul lor cevaşi, înapoi să întorc şi pe alţii învaţă, 
de la carii şi pănă astăzi pe alocurea să vede că au câte o 
scolişoară de învaţă. Iară alţii acolo rămâind, să papiştăşescu, 
şi aşa împotriva orthodoxiei cestoralalţi a îmboldi şi a în- 
ghimpa să ascut şi scriu, măcar că-i şi batjocoresc frâncii, 
zicându-le că descăliile lor, adecăte ei, elinii, au fugit şi au 
mers la dânşii, la romani. Carii odată toţi feciorii oame- 
nilor celor mari şi ai domnilor romani mergea, trimiţându-i 
părinţii lor, în Elada, la Athine, de învăţa carte grecească 
şi în ştiinţe acolo procopsiia desăvârşit. Şi mulţi oameni 
mari şi domni, cum Pompeiu cel Mare şi Țiţeron şi alţi 
nenumărați şi împărați, cum Avgust, Chesar, Traian, Adrian 
şi alţii mulţi, în grecească, adecăte în elinească limbă, era 
stiuţi şi învăţaţi, în care şi cărţile lor toate şi pănă astăzi să 
ţin. (Însă nu zic grecească în această cum grăiesc ei acum, 
de o au stricat şi o au grozăvit foarte). Şi ei, măcară că nu 

ştiu de unde aşa de grozav din cea elinească ş-au stricat 
limba; au doar şi ei pierzându-şi binele şi norocul, şi robi 
supuşi altora căzând, ş-au amestecat limba cu tot feliul de 
varvari, cum să vede că den tot feliul de limbi au într-însa 
amestecate cuvinte şi aşa stricându-ş-o, cu dânsa trăiesc. 
Alţii iară den greci, vrând să stăpânească şi ei şi să se 
arate poruncitori, neavând, acum mai ales, unde, ei prin 
mijlocul turcilor la Moldova şi în Ţara Rumânească vin. Ci 
de la unii să vede şi rămâne şi folos în pământurile acestea; 
iară alţii ca să jăfuiască şi ca să răpească numai ce vin. Şi 
amestecături fac în rodurile acestea, tot pentru luatul lor, 
cu tot meşteşugul lor cât pot nevoiesc de fac şi multe rele şi 
grozăvii fac şi aduc, şi la r6le căi pe domnii ţărâlor pun şi 
sfătuiesc. Şi niciodată nu să ţine minte, de câtăva sumă de 
ai încoace, de când s-au cunoscut de aceia într-aceste părţi 
mai bine cum să nu fie fost lângă domni din ei, cu care 
domnii, de câte ori au vrut să facă vreo tirănie sau vreo 
crudătate sau altă răotate într-această ţară, au în nea- 
murile boiereşti, au altor cuivaşi, carii să nu fie fost şi ei, 
au sfetnici, au lucrători. Săvai că nici ca pe aceia direptatea 
lui Dumnezeu i-au lăsat sau i-au îngăduit a procopsi, sau a 
se adaoge casele şi neamul lor ce au pe aici, au pe unde s-au 
şi dus ei; dupre faţa pământului i-au şters şi den pomenicul 
vieţii i-au stins; a cărora nici casele, nici avuţii, dupre aici 
răpite şi zmulte, nici nici rod dintr-înşii să mai pomenesc şi 
să mai ştiu. 

Taste şi altă mai aiave mărturie de ei, cum ştiu şi cum 
pot de frumos şi de tocmit a otcârmui şi a purta orice 
stăpânire ce ar avea în mână. Că iată numai acelea, cari şi 
acelea din voia şi din politia turcilor să îngăduiescu, adecăte 
cele patru patriarhii şi oarecâte mitropolii. Deci dară, cum 
le ţin, cum le poartă, şi la ce stepenă să află, şi la ce cinste 

le-au adus şi cu ce orânduieli şi canoane, cât într-acele 
creştineşti le otcârmuiescu. Nefiind a mea această poveste 
de a lungi şi a arăta, las la însuşi aceia carii le poartă, să 
spuie, şi ei ale lor să dovedească, mai vârtos singuri patriarşii 
şi şi mitropoliţii să mărturisească. Însă într-aceasta şi mult 
îi putem lăuda şi ferici, că încă în câtă supunere şi robie să 
află supt păgânescul şi tirănescul jug al turcilor, cât — 
nici biserică făr” de multă stradanie şi cheltuială nu pot 
face, şi prin multe locuri nici cruce afară nu pot scoate, 
nici alte slavoslovii ale pravoslaviei şi adeveritei credinţe 
creştineşti aiave nu le pot face. Iară pen toate acestea şi 
mai multe, şi mai strânse patemi, credinţa cea direaptă 
întru Hristos bine încă o cinstescu şi cum pot mai curat o 
ţin, orânduielile şi dogmele bisericii sfinte a Răsăritului 
neclătite şi neschimbate le păzesc. Fie dară milă şi grijă şi 
de ei acelui Hristos Dumnezeului nostru, în carele nes- 
mintit credem şi pentru al cărui nume nespuse râle şi grâle 
trag şi pat ei, şi toţi câţi sunt supuşi varvarei şi turceştii 
puteri; şi mântuiaşte, fiiule al lui Dumnezeu, tot trupul cât 
supt tiranic jugul lor greu pătimeşte şi cu înţelepciunea şi 
puterea ta, doamne, izbăveşte norodul tău de păgână sila 
lor! Dupre mânie, doamne, pentru păcatele rodului creş- 
tinesc, întoarce-ţi mila şi milosârdia ta cătră dânsul! Nu 
lui, doamne, nu lui! ci numelui tău cel sfânt dă slavă! 

Până aici dară cerşind istoria, şi acestea a zice cum cura 
vorba, şi părându-mi că de a le trece tâmpire era, iată atât 
scriind, la alţii de mai multe a zice ca acestea le las, şi la a 
noastră de rumâni istorie, iară mă întorc. 

Însă dară, valahii, adecăte rumânii, cum sunt rămăşiţele 
romanilor celor ce i-au adus aici Ulpie Traian, şi cum că 
dintr-aceia să trag şi până astăzi, adevărat şi dovedit iaste 
de toţi mai adevărații şi de crezut istorici, măcară că apoi 

le-au mutat şi numele, valahi zicându-le, au dupre voievo- 
dul lor Flac, cum unora le pare, au dupe numele f&tii lui 
Dioclitian, cum mai sus s-au semnat că serie Bonfinie; că 
zic alţii, au din cuvântul galic, adecăte franţozesc, ce zic 
valahos italianilor, adecăte frâncilor, au măcară altă pri- 
cină fie, cum le-au zis, iară ei tot aşa sunt. Iară cum 
Galien-împărat să-i fie rădicat pe toţi, cum unii au zis, cum 
mai sus am arătat, că vrând den Misia şi den alte locuri 
multe den Elada, să gonească pre goti, carii cuprinsese 
ac€le ţinuturi, au căci să dăznădăjduise de a putea ţinea pe 
Dachia, cum zicea cel loann Zamoski. 

Iar pentru împresurarea acelor goti, ce şi pre aicea co- 
prindea, acâia încă împotriva crezutului şi a socotelii iaste; 
pentru că, cum au vrut acel împărat aşa lesne a rădica 
atâta sumă şi noroade de oameni, cu case, cu copii, aşezaţi 
pre aceste locuri, fiind mai mult de 200 de ani (că atâta de 
la Traian până la acel Galien era, împărăţind, cum au zis, 
Traian la anul de la Hristos mântuitoriul lumii 118, iară 
Galien la anul 271, dupre cum zice Carion)? Deci dară 
oameni întemeiaţi ca aceia, şi stăpâni mari şi bogaţi făcându- 
se, şi şi de mari neamuri romane aici întemeiaţi, să-i ia 
Galien, să-i mute într-alte locuri pre toţi; şi apoi au doar cu 
aceşti romani, numai ce era aici, vrea acel împărat, măcară 
şi alţii ca el de nimica şi grozav împărat (că asemene era şi 
el lui Neron şi lui Domeţian în tirănii şi în alte hlăpii, scriu 
istoriile) să-şi ţie împărăţiia şi să-şi păzească ţinuturile? 
Căce, când ar fi rămas împărăţia numai cu ostaşii ce avea 
în Dachia, pre care alalţi mai sus trecuţi împărați îi lăsase 
şi-i aşezase numai ca aceste ţări să păzească, şi eu cu alţii 
oştiia, cum mai den sus zisele să cunoaşte şi să înţelege, 
mică împărăție şi de nimica ar fi fost atunce. 

Şi aceasta încă iaste au doară şi acelor voievozi şi oa- 
meni mari, carii, cum s-au zis, că moşteni să făcuse aici, 
nu mai lesne le era şi ei a face cum şi alţii mulţi au făcut; şi 
ei mai pe urmă încă acâia au urmat, de s-au despărţit când 
au început Împărăţia Romană a să pleca şi a să mai îngusta, 
unul într-o parte de supt ascultarea ei trăgându-se, domni 
lor puindu-şi şi volnici făcându-se; alţii într-altă parte să 
dezlupiia, pănă s-au rupt şi s-au împărţit toată în crăii, în 
domnii şi într-alte politii, acea una şi întreagă monarhie, 
cum astăzi aiave să vede, tot de tirănia şi de hlăpiia unor 
neharnici, necum împărați, ce nici numele împărătesc să-l 
aibă nu li să cuveniia. 

Deci dară, au nu mai lesne era şi acelora ce era oblăduitori 
acestor locuri, să nu asculte decât moştenirile lor înţelinate 
de atâţea ai, să le lase, şi să meargă de a să aşeza pentr- 
alte locuri mai aspre şi mai seci? 

Şi aceasta încă să mai socoteşte că nicăiri urme de ale 
acelora romani ce au fost în Dachia, ca să fie fost mutaţi 
cu totul într-altă parte, nu iaste; că de ar fi undevaşi în 
Elada, şi astăzi, au limba, au alte semne de ale romanilor 
s-ar vedea şi s-ar cunoaşte, cum şi în Ardeal şi pe aicea şi 
pe unde au fost aceia, pănă acum aiave sunt. 

Însă, aceasta nu să tăgăduiaşte, cum viind vreun greu 
de alte părţi, sau de alte neamuri călcându-se ţări ale unii 
împărăţii, sau măcară acea împărăție vrând să facă oaste 
mare ca să meargă asupra altora, cum du pen toate părţile 
şi du pen toate ţinuturile ei nu aduce şi nu strânge oaste? 
Cum şi atunce acelui Galien au altui măcar împărat să va fi 
întâmplat, de va fi trimis şi aici de va fi rădicat ostaşi, ca 
să meargă să scoaţă pe acei goti ce călca şi împresura cele 
ţinuturi ce s-au zis, în Elada şi Misia. Care de crezut iaste 
că şi de aici oaste s-au dus, şi pe unii doară ca să-i şi aşaze 


64 


acolo, însă carii mai sprinteni şi de aşezat vor fi fost. Căce 
iată şi semnu chiar avem pe cei coţovlahi, cum le zic grecii, 
ce vedem că şi pănă astăzi să află şi sunt, însă puţini acum 
rămaşi, pentru carii viind cuvântul, gândiiu că nu fără cale 
va fi a mai întinde de ei voroava, ca să se ştie ce sunt. 
Sunt dară aceşti coţovlahi, cum ne spun vecinii lor şi 
încă şi cu dintr-înşii am vorbit, oameni nu mai osebiţi, nici 
în chip, nici în obicine, nici în tăriia şi făptura trupului, 
decât rumânii, ceştea, şi limba lor rumânească ca acestora, 
numai mai stricată şi mai amestecată cu de ceastă proastă 
grecească şi cu turcească, pentru că foarte puţini, cum s-au 
zis, au rămas la nişte munţi trăgându-se de lăcuiesc. Carii 
să tind în lung de lângă Ianina Ipirului pănă spre arbănaşi 
lângă Elbasan, în sate numai lăcuind, săvai că şi mari 
unele sate. Zic că sunt şi oameni cu putere în hrana lor, de 
carii şi mare minune, iaste, cum şi pănă astăzi să află 
păzindu-şi şi limba, şi nişte obiceie ale lor. Aceştea dară şi 
limba ş-au mai stricat, şi ei s-au împuţinat, derept că şi ei 
desăvârşit supt jugul turcescu cu acei greci dupre acolo s-au 
supus, unde şi stăpânire, şi blagorodnia, şi tot ş-au pier- 
dut. Şi poate fi că nice dintâi aşa mulţime nu va fi fost de 
dânşii. Că iată acum şi câţi suntu, mojici şi ţărani sunt, şi 
locurile lor cu greu de hrană fiind, pentru multa piatră şi 
munţi ce sunt de lăcuiescu, să împraştie şi să duc mai mulţi 
pen cle oraşe mari turceşti de să hrănescu; şi pe acolo mai 
mulţi amestecându-se, şi limba, cum am zis, foarte ş-au 
stricat, şi ei puţini au rămas. Zic şi aceasta că de-i întreabă 
pre ei neştine: Ce eşti? el zice: vlahos, adecăte rumân; şi 
locurile lor unde lăcuiesc le zic Vlahia [cea mare]. 
Pare-mi-să, zic, că ei grăind, mai mult îi înţeleg ceştea 
rumâni decât ceştea grăind ceia să înţeleagă; însă şi unii, 
şi alţii cu puţinea vreme într-un loc aflându-se şi vorbind 

adese, pe lesne pot înţelege. De crezut dară iaste că şi acei 
coţovlahi, dintr-aceşti rumâni sunt şi să trag; şi într-acele 
vremi ce Galian au alt împărat, au rădicat o seamă dintr- 
înşii de aici şi i-au aşezat pe acolo, au rămas şi pănă acum. 

Coţovlahi le zic grecii, râzându-i şi batjocură făcându-şi 
de dânşii, adecăte, şchiopi, orbi, blestemaţi, hoţi, şi ca 
acestea le zic că sunt. Şi câţi au fost de acel feliu pe undevaşi, 
i-au adunat de i-au dus pe acolo; precum şi de ceştea rumâni 
dupre aici râd şi încă destule cuvinte grozave le zic şi de 
nimic îi fac, şi că din hoţi să trag povestesc şi bănuiesc 
între ei. Ci de aceasta, căci grecii ceşti dupre acum râd de 
rumâni şi grăiesc aşa de rău, au socoteală mare; pentru că 
văzând şi ei pe toată alaltă lume râzând de dânşii şi batjo- 
corindu-i, au stătut şi au obosit şi ei pen gunoaiele lor, ca 
cocoşii, părându-le că au mai rămas cevaşi vlagă şi de ei: 
unde văd zugrăviturile celor vechi ai lor, ei întru dânşii îşi 
fac mângâiare şi bucurie, soţii părându-le că au pe cinevaşi 
batjocorii lor. Căce cu direptul neștiind aceştea şi necitind 
cele ce oarecând şi stăpânii lor au avut mare ajutoare şi 
folosuri împotriva vrăjmaşilor lor de aceştea rumâni, când 
şi Odriiul l-au izbăvit din mâna frâncilor, carii îl ocolise şi-l 
lua, şi iară lor grecilor l-au dat, cum scrie şi Bonfinie într-a 
doao decade-i, carte a şaptea. Şi alte multe bune şi ajutoare 
le-au făcut, cum mai nainte voi arăta. Ei grăiesc cele ce le 
par în ochi şi în plăcere că sunt cevaşi şi nu ştiu ce zic. Au 
doară căci sunt nemulţămitori şi necunoscători binelui, că 
foarte au fost un neam nemulţemitori şi ei, cum istoriile 
arată. Şi şi pănă astăzi ori în ce ţară merg, cum să zice 
zicătoarea, “arama-şi arată“, faptele lor cinstea micşorând 
şi împilând; au mai bine să zic să-i iertăm şi să ne fie milă 
de ei, căce şi grăiescu de acelea şi hulesc pe alţii, căce fiind 
ei scăzuţi den toate şi lipsiţi, şi supăraţi sunt foarte. Deci 

asemenea fac şi ei ca ceia ce sunt au în robie, au la închisori, 
au în strânsori de alte nevoi, au la sărăcie, au la alte 
[ne]norociri şi mai strâmtori, cum obiciuiaşte lumea de aduce; 
şi atâta le aduce, cât niciodată nu lipsesc de la neamul 
omenescu ca ac6lea, când unuia, când altuia descărcându-se; 
decii de marea-i supărare îi pare că toţi oamenii îi strică, şi 
aşa pe toţi şi bănuiaşte, şi huleşte, părându-i că cu acelea 
îşi mai oteşaşte şi-şi răcoreşte doară patimile sufletului şi 
simţirile trupului. Că nimeni nici s-au mai aflat în lume 
asemenea lui Iov, carele toate ca acele râle şi mai multe să-i 
vie pe lume şi să rabde, şi să tacă la toate, pe nimeni 
vinuind, pe nimeni blăstemând pănă în săvârşit, cum Biblia 
sfântă în viaţa lui scrie şi adeverează. 

Ci dară, grecii acelea pătimind, de supărare părându-le 
că alţii ar fi în pricină, nu ei însăşi, de a fi aşa, hulesc şi 
grăiesc pe alţii de rău, neuitându-se să vază pe dânşii, ce şi 
cum sunt. Dirept acest dară, iaste să-i iertăm şi să le cre- 
dem, pentru că zic dascalii şi înţelepţii că crud şi tiranic 
lucru iaste şi foarte fără de minte neştine să mai mustrâze 
şi să mai pedepsească pe unul ce în pedeapsă şi în nevoie au 
căzut. Că destul îi iaste aceluia aceia; nu trebuie rău pen- 
tru rău a mai adaoge, ce într-acâia lăsându-l, încă mângâiare 
decât să poate şi ocrotire să-i arătăm, asemenea pătimaşi şi 
nenorociţi socotindu-ne, că putem ajunge şi putem fi fără 
de zăbavă şi fără veste. 

Însă a să şti şi aceasta trebuie, mi să pare, că nu numai 
unii den neştiuţii greci zic, cum că rumânii nu pogoară den 
ostaşii şi bunii romani, den carii s-au zis de multe ori că au 
lăsat Traian aici, ci din răi şi hoţi, carii iar romanii i-au 
trimis într-aceste părţi de loc, ce şi alţii aceasta o bănuiesc. 
Că iată citesc letopiseţul moldovenesc, carele fiind eu încă 
în Moldova, l-am găsit la Ioniţă Racoviţă, carele era comis 

mare, om de cinste şi de socotinţă, care lEtopiseţ, zic, că 
iaste făcut de un Ureche vornicul, om învăţat să vede că au 
fost şi om tocmit de câte să par că au scris el. 

Acel dară letopiseţ luundu-l (carele am pus de l-au şi 
prepus şi l-am adus aici ca să se afle şi în ţară) şi citindu-l 
găsesc — însă nu ştiu de cine scris, de Ureche, carea nu 
crez, cum şi unul ce l-au prepus — acel letopiseţ mărtu- 
riseşte, că nu iaste zisă aceasta de Urâche vornicul, au de 
cine, că zice că dintr-o hronică ungurească au aflat de 
ijderenia moldovenilor acestea, care iată, că cuvintele lui 
puiu aicea: “Scrie, zice letopiseţul unguresc, că oarecând 
pre aceste locuri au fost lăcuind tătari, mai apoi plodindu-se, 
şi înmulţindu-se şi lăţindu-se s-au tins de au trecut şi peste 
munţi la Ardeal; şi împingând pe unguri den ocinele sale, 
n-au mai putut suferi, ci singur Laslău, craiul unguresc, 
carele îi zic că au fost vâlhovnic, s-au sculat de s-au dus la 
împăratul Râmului, de au cerşut oaste într-ajutoriu împotriva 
vrăjmaşilor săi, ci împăratul Râmului alt ajutor nu i-au 
făgăduit, ci i-au dat răspunsul într-acesta chip, de i-au 
zis: “Eu sunt giurat când am stătut la împărăție, om de 
sabia mea şi de giudeţul mieu să nu piiaie. Pentru aceia 
mulţi oameni răi s-au făcut în ţara mea şi câte temnițe am, 
toate sunt pline de dânşii şi nu mai am ce le face, ci ţi-i 
voiu da ţie să faci izbândă cu dânşii, şi eu să-mi curăţescu 
ţara de dânşii. Iară tu în ţara mea să nu-i mai aduci, că ţi-i 
dăruiesc ţie”, şi de sârg învăţă de-i strânseră pre toţi, la un 
loc, du pretutindenilea şi i-au semnat pre toţi de i-au arsu 
împrejurul capului, de le-au pârjolit părul cu un fier aprins. 
Care semnu trăiaşte şi până astăzi în Ţara Moldovei şi la 
Maramurăşi, de să celhuiesc oamenii cu cărare împregiurul 
capului. Deci Laslău craiu daca au luat acel ajutoriu 
tâlhărescu de la împăratul Râmului, au lipsit la Ţara Un- 

gurească şi de-acii pe câşlegile născutului, cu toată puterea 
sa, s-au apucat de tătari a-i bate şi a-i goni, de i-au trecut 
muntele în ceasta ţară, pe la Rodna, pre care cale şi semne pe 
stânci de piatră în doao locuri să află făcute de Laslău-craiu. 
Şi aşa gonindu-i prin munţi, scos-au şi pre ceşti tătari, carii 
au fost lăcuitori la Moldova, de i-au gonit pănă i-au trecut 
apa Siretului. Acolo, Laslău-craiu, ce se chiamă leşaşte 
Stanislav, stând în țărmurile apei, au strigat ungureşte: săretem, 
săretem, ce să zice rumâneşte: place-m[i], place-m[i], sau cum 
ai zice: aşa-m[i] place, aşa-m[i] place. 

Mai apoi daca s-au descălecat ţara dupe cuvântul craiu- 
lui ce au zis săretem, au pus numele apei Siretul. Şi dupe 
multă goană ce au gonit pe tătari, i-au trecut peste Nistru, 
la Crâm, unde şi pănă astăzi trăiescu. 

De acolo s-au întors Laslău-craiu înapoi cu mare laudă 
şi biruinţă, sosind la scaunul lui în zioa de lăsata-secului, 
iproci.” 

Aceste basne şi ca acestea într-acel moldovenesc l&topiseţ 
am văzut şi am cetit de pogorârea şi ijderenia, adecătecum 
ar fi fost dintr-acei tâlhari şi furi ce au fost adus Laslău- 
craiu, acela ce zice, iproci. Ci nu ştiu cu ce îndrăzneală şi 
cu ce neruşinare, acela ce va fi scris întâi o va fi făcut! Că 
de o va fi luat din Hronica ungurească, care eu încă nu am 
văzut, nici de la altul am auzit una ca acâia, iară poate-fi 
pentru că pururea şi nevindecaţi şi ungurii au stătut vrăjmaşi 
şi pizmaşi rumânilor, şi atâta cât de ar fi putut, ar fi supus 
pe toţi supt jugul lor, cum şi pe mai multa parte den câţi să 
află acum în Ardeal i-au supus şi i-au făcut [i]obagi cum le 
zic ei. Săvai că în Ardeal sunt şi alţi nemişi rumâni mulţi şi 
Maramureşul tot. Iară afară dintr-aceia, mare parte şi din 
boierimea lor încă sunt şi să trag den rumâni, ce numai 
stăpânirea acei ţări şi astăzi fiind calivină şi ei slujind la 

curte s-au calvinit, şi aşa tot unguri să chiamă: schimbându- 
şi credinţa ş-au schimbat şi numele de rumâni. 

Ci dară acela ungur, au ce va fi fost, nu ştiu, de au 
băsnuit şi au visat ca acelea a zice, să vede că de puţină 
ştiinţă şi socoteală au fost. Pentru că de au fost şi vrăjmaş, 
acelui neam de a-l face tot de tâlhari şi de furi, nesimţitoriu 
au fost, nimic [din]! ceia ce-i putea sosi şi veni pe urmă 
chibzuind, adecăte că vor râde toţi şi vor ocări răutatea şi 
neştiinţa lui, băbeşti basne şi nesărate vorbe la cei dupe 
urmă oameni lăsând în poveste, căruia multe sunt ai să 
zice împotrivă şi a-i dovedi minciunile. Ci ca să nu fiu prea 
lung în vorba acestor bălmăjitori, cu atâta fieştecare 
gânditoriu şi cu minte poate cunoaşte şi să poate domiri, 
cum aceia ce au zis n-au fost, nici au putut fi, mi să pare. 

Întâi că acel împărat al Râmului, la care zice că au mers 
Laslău-craiu de au cerşut oaste ca să scoaţă pe tătari şi i-au 
dat acel fel de oameni, când să fie fost, nu-l dovedeşte, 
nice împărat ca acela, carele nici un tâlhariu, nici un fur, 
nici nici un om rău în toată împărăţia lui să nu să omoară 
şi să nu să pedepsească, nu să citeşte, nicăieri, nici s-au 
auzit, nici să aude, nice poate fi, pentru că într-alt chip 
nimeni într-acea ţară n-ar fi trăit şi nici o lege, sau vreun 
obiceaiu n-ar fi fost, care lucru iaste împotriva firii şi a 
tuturor limbilor. 

A doao dar, câtă sumă de ai au împărăţit acel împărat, 
ce au fost aşa blestemat, nu bun, căce bunii şi direpţii au 
legi puse şi nemişcate le ţin, ca să poată sta politica şi 
soţiirea omenească, ca nici cei tari şi mari să nu asuprească 
şi să calce pe cei mai slabi şi mai mici, nici cei mici să nu 
năpăstuiască şi să ocărască pe cei mai mari, nici unul de la 


1 Descifrare nesigură. 

altul să răpească şi să ia fără de tocmeală şi fără de lege. 
Acum dară zic, câtă sumă de ai au stătut acel împărat, aşa 
ca să se strângă atâta tâlhărime de multă, cât să se facă 
oaste ca acâia mai fără număr, de să scoaţă şi să gonească 
mulţime nespusă de tătari, dupe aceste locuri ce le cuprin- 
s6se atuncea. 

A treia dară, pot tâlharii, şi furii şi carii asemenea lor 
sunt să ţie şi să aşaze domnii şi stăpâniri, carii cu sutele de 
ai să stea şi să se păzească? Şi mai vârtos toţi, neales nici 
unul, tot tâlhari şi oameni răi fiind, a cărora minţile şi 
gândul tot la răpiri şi la câştiguri le sunt, ce stăpânire pot 
tocmi? Semnu dară iaste, dupe zisa aceluia, că din răotate 
şi den netocmeală să ţine şi stă lumea, nu dintr-acâlea să 
strică şi să piiarde. Cum şi scripturile, şi toată fiinţa, şi 
singure simţirile aceasta adeverează şi cunoaşte, cum că 
din neorânduială, den nedreptate şi din răotate să strică şi 
să mută împărăţiile şi toate. Unde dară şi alte mai multe 
sunt a-i dovedi, cum zişi şi a-i arăta neșştiinţa acelui carele 
măcară va fi fost şi zis acâia. 

Şi şi den tătarâi ce el zice, numai că din Ardeal şi din 
Moldova, pănă la Crâm i-au gonit, unde să află şi acum, să 
poate adeveri, că fără de lucru au grăit; cum şi mai nainte 
vom vedea de acei tătari de unde sunt şi cum au venit şi la 
Crâm, unde şi pănă astăzi şăd, ci dară să-l lăsăm la gând, 
cum paremia de arapi iaste. Iară cine va vrea altul, crează, 
căce a crede adevărul sau minciuna în volniciia omenească 
iaste. 

Însă şi moldovânii de poftesc acâia ale aceluia povestite, 
să ţie şi să crează, cum dintr-aceia ei pogoară, volnici vor 
fi. Şi neamul şi ijdereniia lor de la acei tâlhari şi furi de 
vor vrea să-l mărturisească, încă în voie le va fi, doară 
zicând că au şi cevaşi cale de a mai crede. Şi aşa, de vreme 

ce începăturii pogorârii lor can de-acolo încep a-i da cap, 
zicând adecăte că nişte păstori den Maramureş umblând cu 
dobitoacele lor pen munţi, au dat peste o fiară, ce-i zic ei 
buor, pre carea gonind-o o au trecut munţii şi aşa ieşind în 
Moldova, au văzut ţară frumoasă şi de hrană, iproci. Apoi 
s-au întors la ai lor şi spuindu-le de acel loc, s-au adunat 
mai mulţi păstori şi de alţii, şi au venit de au descălecat 
acolo. Şi ca acestea multe povestesc, carele puteţi vedea în 
letopiseţele lor, mai ales ce zic ei de dânşii, măcară că-mi 
par că multe nu-s adevărate. Căci iată şi aici împotrivăşi 
grăieşte cel ce au scris acel letopiseţ (însă nu zic de Ureche), 
că mai sus zicea că Laslău-craiu au scos pe tătari dintr-însa 
şi apoi o au lăcuit ei, iproci, acum zice că o au găsit pustie 
păstorii Maramurăşului şi aşa den ei întâi s-au descălecat, 
iproci. 

Însă ce iaste de acâlea nu mai cerc, ci numai daca din 
păstori îşi fac moldovenii începătura, poate le zice neştine 
măcară şi glumind (iar nu cu adevăr), că can dintr-acâia 
sunt. Dirept că păstorii necuvântătoarelor dobitoace, de nu 
toţi sunt furi, iară gazde de furi tot sunt, iproci. 

Iară noi într-alt chip de ai noştri şi de toţi câţi sunt 
rumâni, ţinem şi credem, adeverindu-le den mai aleşii şi 
mai adeveriţii bătrâni istorici şi de alţii mai încoace, că 
valahii, cum le zic ei, iară noi, rumânii, suntem adevăraţi 
romani şi aleşi romani în credinţă şi în bărbăţie, den carii 
Ulpie Traian i-au aşezat aici în urma lui Decheval, dupre ce 
de tot l-au supus şi l-au pierdut; şi apoi şi alalt tot şireagul 
împăraţilor aşa i-au ţinut şi i-au lăsat aşezaţi aici şi dintr- 
acelor rămăşiţă să trag pănă astăzi rumânii aceştea. 

Însă rumânii înţeleg nu numai ceştea de aici, ce şi den 
Ardeal, carii încă şi mai neaoşi sunt, şi moldovenii, şi toţi 
câţi şi într-altă parte să află şi au această limbă, măcară fie 

şi cevaşi mai osebită în nişte cuvinte den amestecarea altor 
limbi, cum s-au zis mai sus, iară tot unii sunt. Ce dară pe 
aceştea, cum zic, tot romani îi ţinem, că toţi aceştia dintr-o 
fântână au izvorât şi cură. 

Nu zic însă că toţi, toţi câţi astăzi să află lăcuitori într- 
aceste ţări, că sunt toţi rumâni, că aceia nici au fost, nici 
iaste, nici nice într-o ţară câte putem şti că sunt în emis- 
feriul nostru, ce mai mulţi streini şi veniţi dupe-ntr-alte 
ţări. Însă mai vârtos cei ce să află şi pănă astăzi mai 
blagorodni şi mai de folos neamuri, unii sunt den sârbi, 
alţii den greci, alţii den arbănaşi, alţii den frânci, alţii 
dintr-alte limbi. Că şi domnii încă mai mulţi den streini au 
stătut, cum şi Băsărăbeştii să trag de neam sârbesc şi alţi 
domni de alte neamuri, cum în vieţile lor să va arăta, încă 
câţi să vor şti den ce rod au fost. Ca acestea dară neamuri 
de tot feliul, viind ei aici, şi căsătorindu-se, şi amestecân- 
du-se cu lăcuitorii pământurilor şi aşezându-se, fiind dintr- 
aceia mai mulţi vrednici şi destoinici, rămâind moşteni şi 
numele de a să chiema rumâni. 

Aşadară mai mulţi şi aici de aceia sunt şi de aceia să 
văd, că mai de-a firea sunt; că nice unul nu e, mi să pare, 
din câţi mai nainte să văd astăzi şi la curte că sunt, a 
cărora au tată-său, au moşu-său, au stremoşu-său, au tatăl 
stremoşu-său, au cevaşi mai în sus, care să nu fie fost au 
sârbu, au grec, un alt cevaşi neam strein, au măcar armean, 
din care, zic, că să trag şi rudânii, care şi ei încă de 
cândvaşi şi câtvaşi neam au fost şi bogat, şi cinstit încă. Ci 
dară cum să zice şi aici, amestecați cu de altfel de oameni, 
cum şi pen toate ţările sunt. Că iată şi la Moscu — lasă 
altele — că mai mulţi să trag den fel tătărăsc şi leşesc, 
mulţi şi de alte feliuri multe decât hireş moscalii sunt, însă 
de cei mari zic. Tac de turci că-mi pare că nici unul neaoş 

turc nu e, ci den tot feliul de limbi amestecați şi cum sunt 
aiave tuturor iaste, şi încă tuturora turci le zicem, celorlalţi 
tot moscali, şi altora iar aşa, cum şi cestora tot rumâni, 
câţi lăcuitori şi moşneni să află aici. 

Că nici un rod osebit de oameni în vâci poate rămânea în 
lume, nici feliurile limbilor în mii de ani tot ac6lea neschim- 
bate şi nemutate pot sta. Că nimic supt soare iaste stătătoriu, 
ci toate câte sunt, în curgere şi în mutări sunt zidite de 
vâcinica lui Dumnezeu înţelepciune şi putere. 

Acestea dară de aceşti rumâni pănă aici de unde din 
'ceput pogoară cu a multora mărturii s-au zis şi s-au dovedit. 


CUPRINS 


DUPRE CE AU RĂMAS RUMÂNII ÎN DACHIA MOŞNENI, 
CÂT SUPT ASCULTAREA ÎMPĂRAȚILOR ROMANI AU 
STĂTUT ŞI APOI LA CE AU MAI AJUNS 


Aşa deci rămâind romanii în toată Dachia păzitori şi 
moştâni pen cetăţi şi pen ţinuturi, împărţindu-şi pământuri 
şi locuri, având voievozii lor, câtăvaşi vreme s-au tras aşa 
şi au stătut. Însă nici numele lor într-alt feliu să mai mu- 
tase şi să mai schimbase, să le zică vlahi sau într-alt chip, 
ci oastea romană când să vorbiia de dinsa, iar cându nu, 
dachi să chiema; şi tot dachi încă multă vreme încoace şi de 
mulţi să numiia, pentru că şi din dachi şi gheti era încă 
mulţi rămaşi, cum şi mai sus s-au zis, că nu s-au putut 
stinge toţi oamenii dintr-o ţară, cum nice să poate, ci tot 
au rămas. Numai ce deodată atuncea proaspătă mutarea-le 
fiind şi necrezându-i, la dregătorii şi la altele ale ţării nu-i 
trăgea, nici îi amesteca, pentru ca nu aducându-şi aminte 
de cea dă curând volniciia lor şi de stăpânirea lor ce au 
avut şi cum au pierdut să nu să hiclenească şi iar să se 
scoale împotriva romanilor. Cum s-au şi mai ispitit de au 

făcut, numai cât au răsuflat oareceşi şi soţii de ajutor ş-au 
găsit. Că iată în urma lui Traian împărăţind Adrian, oareceşi 
s-au mai ispitit a să răzmiriţi, ci curând i-au potolit. Iară 
mai mult şi în zilele lui Antonin celui blând şi milostiv, 
carele, cum scriu istoriile, nici unuia el a face rău nu înce- 
pea, nici el războiu asupra cuivaşi n-au rădicat (zicând 
pururea cuvântul lui Sţipion, carele zicea, că mai bine mul- 
tu va a păzi pe un cetăţean şi pământean de ai lui sănătos, 
decât ar ucide o mie de vrăjmaşi), pănă când nu alţii înce- 
pea a să hicleni şi a să rădica împotriva lui. În zilele acestui 
Evsevis-împărat, iară aflând dachii vreme şi soţii găsindu- 
şi pe un neam ce-i zicea alani, s-au sculat spre romani. Ce 
şi acest Antonin, deci, trimiţind oaste asupră-le, i-au biruit 
şi i-au zdrobit. 

Dupre aceia, deci mai aşezându-se, cum s-au zis, multă 
vreme trăgându-se, supt acea împărăție s-au ţinut şi au 
stătut, săvai că hotărât şi ales pănă în ce vremi s-au purtat 
tot aşa şi neclătiţi s-au aflat ascultători, adevărat nu ştiu, 
că nici aşa ales scris n-am cetit la alţi[i]. Măcară şi acei 
dachi, măcară şi acei romani, carii apoi de multă vreme 
prent-atâţia ani tot într-un loc trăind şi lăcuind, şi bine 
unii cu alţii amestecându-se pen rudenie, unul luund fata 
altuia, altul feciorul altuia, atâta s-au amestecat şi s-au 
unit, cât mai pe urmă împreună tuturor dachi le zicea, 
pănă când grecii scriitorii întâi, zic toţi, că le-au schimbat 
numele de le-au zis vlahi. Avem şi acest semnu, că atâta să 
unise acei romani de aici cu acei dachi, cât nu s-au mai 
despărţit apoi între dânşii nici când s-au rupt den Împărăţiia 
Romană şi au intrat pentre dânşii alte limbi, ci tot într-una 
s-au ţinut şi au rămas şi pănă astăzi. 

Însă romanii, carii era tot mai varvari, îi ţinea pe dachi, 
cum şi era şi să vede, căci când să mâniia şi să certa între 

dânşii, în loc de ocară cum s-ar zice, romanul zicea celora: 
dac, adecăte “înţelege, varvare”. Care cuvând şi pănă acuma 
să aude de câte vreun rumân de cei bătrâni, la carii au mai 
rămas doară câte o urmă de acei mai bătrâni, den om în om 
păzindu-se, carii ca aceştea ţin şi au şi câte un cuvânt de 
acelea. Că iată, când vor să certe sau să zică în loc de ocară 
vreunul om ce-l vede moale, căscăund şi blestemat, îi zic: 
dac, care va să semneze acâia ce zicea pe atuncea. 

Iară de unde răsărindu-le acest nume de la Flac voievo- 
dul lor, cum s-au zis mai sus, au din ce întâi şi de când au 
început a le zice aşa, care şi pănă astăzi şi la greci, şi la 
latini, şi la alte limbi, şi pen toate scrisorile şi istoriile să 
trage şi să zice, eu încă ca Carion zic, ce zice în hronica 
lui, într-a patra-i carte şi cu Martin Cromer, ce într-a 
doaosprezâce-i, unde istoreşte ijderenia şi lucrurile leşilor 
scrie, că nu ştiu acâia, nici de unde să-i dea cap nu pot. 
Poate-fi că nici ei neaflând mai denainte de cinevaşi isto- 
rite, mai bine au tăcut, zicând adevărul fără ruşine, că nu 
ştie, decât să minţă, făcându-se a şti cele ce nu ştie. 

Că aceia de fac aşa, adecăte de cele ce nu ştiu şi cele ce 
nu cunosc, zic că cunosc, iaste a trufaşilor şi a deşerţilor, 
părându-le că mai cu ruşine le iaste a zice că nu ştiu şi nu 
cunoscu cel[e] ce nu ştiu şi nu iaste adevăr, decât a minţi şi 
a zice că cunoaşte şi ştie cel[e] ce nu ştie. Şi nu să domiresc 
că mult mai mult şi mai mare iaste ruşine a zice minciuna 
că ştie, decât a zice adevărul că nu ştie. 

Cari apoi şi una, şi alta să dovedeşte. Săvai că şi a zice 
cel[e] ce ştie că nu ştie, iaste răotate. Ci de aceasta dară şi 
eu lăsând şi de a mai scurma altele, nu-mi mai bat capul; 
iar cine va vrea a fi şi mai grijuliu şi mai ştiut de a afla 
cap, cerce, ca doară va afla, cetind a altora şi a multora 
cărţi foile întorcând. 

Însă, dupe acestea, iată nici un lucru câte sunt supt 
lună stătătoriu şi neschimbat nu poate fi, nici în nenumăraţii 
ani pot tot într-acelaşi chip sta, ci toate sunt în mutări şi în 
stricăciuni zidite, cum s-au zis şi să cunoscu. Dirept aceia 
iară zic, toate câte sunt aşa fiind, aşa hotarăle lor, cari, 
pănă nu ajung la acâlea, nu-şi ia fieştecarea cel ce iaste a fi 
de dânsa. Aşa den noianul şi preaadânca înţelepciunea lui 
Dumnezeu, mai nainte de vâci fiind orânduite, cari noao 
oamenilor, acelea, cum sunt şi cum vin, foarte ascunse şi 
întunerec ne sunt. Ci dară cum zic şi filosofii, că toate câte 
sunt în naştere şi în stricăciune stau, adecă una stricându-se 
şi putrezind, alta să naşte şi să face, cum vedem la toate 
seminţele; şi pănă nu putrezeşte una, nu naşte alta; şi pănă 
nu naşte alta, nu putrezâşte câialaltţă. Nici pănă nu să 
strică un chip, nu să face alt chip. Deci, pe cum vedem la 
ceste fireşti, cari iară puterea lui Dumnezeu pren fire le 
lucrează, adecăte le naşte, le creşte şi le păzeşte. Şi iară aşa 
înfăşurându-se şi desfăşurându-se de la zidirea lumii, pănă 
la sfârşitul ei vor fi. 

Aşadară şi în cele politice pric&pem şi cunoaştem că nu-s 
stătătoare nici unele; ce şi avuţii să pierd şi domnii să 
strică şi împărăţii să mută şi să strămută; şi toate ca acestea, 
unii pierzând, alţii găsind, de la unii fugind, la alţii neme- 
rind, orbul noroc, cum îi zic şi-l zugrăvescu. Şi iară una 
stricându-se şi pierind, alta făcându-se şi crescând, pre- 
cum cetim şi semnele aiave, vedem toate şi cunoaştem, de 
când iaste lumea câte domnii şi crăii, câte monarhii au 
fost, care din mici începături şi necunoscute, la câtă mărire 
şi putere au venit şi apoi dintr-atâta de mari, la câtă 
micşorare şi la câtă surpare şi stingere au sosit, cât unele 
nice să mai ştiu, nici să mai pomenescu. 

Altele iară, monarhii mari, groaznice şi puternice s-au 
pierdut şi în cenuşa lor arzând s-au îngropat, cum au fost 

câia a Siriilor, carea 1.300 de ani au stătut; şi aşa cu Sar- 
danapal, cel dupe urmă monarhu al lor pierind şi arzând, 
s-au stins şi la Vavilon au rămas dupe acâia câtvaşi până 
când Baltasar, cel dupre urmă craiu al Vavilonului, împreună 
cu dânsul au pierit şi de la ei toată monarhia la persi au 
venit. A persilor iarăşi în mărie crescând şi lăţindu-se, mai 
mult de 200 de ani au împărăţit tot aşa monarhi, pănă când 
la elini au venit Alexandru cel Mare, feciorul lui Filip, biru- 
ind desăvârşit pe Darie Codomanul, cum zice Şleidan, cu 
carele şi monarhia li s-au prăpădit şi la dânsul au rămas. 

Alexandru dupe acâia monarhu stând, cât de mare şi de 
tare au fost şi cât s-au întinsu şi alţii mulţi scriu. lară şi 
Cfintul Curţius romanul, Plutarh în Viaţa lui ce istoresc şi 
Diodor Sicheliotul într-a 17 carte a istoriilor lui ce face, 
destul şi pe larg arată. 

Deci de la dânşii cineva citind, să poată şti şi cunoaşte 
ce şi cât au fost, săvai că el însuşi puţin au împărăţit, deci 
au murit. lară alalţi apoi domni şi voievozi ai lui, măcară 
că împărţise ţărâle de oblăduia ei osebi, iară încăşi şi ei 
câtvaşi şi mult încă acea împărăție au mai ţinut, pănă când 
cea mai putârnică şi mai mare decât toate acâstea [Roma] 
au răsărit şi au venit foarte din mici şi slabe începături. 
Întâi, cum zice şi loann Şleidan, că den nişte păstori întâi 
şi necunoscuţi, au ajuns apoi stăpâni lumii toate, cum şi 
alţii mulţi scriu. 

Iar şi Tito Livie Padovanul den 'ceput şi pe larg istoreşte 
de dânsa. Această dară împărăție atâta s-au înălţat şi s-au 
mărit, cât nu numai de la greci, adecăte de la elini, monar- 
hia au luat, ce şi pe alte multe domnii şi crăii au supus şi 
au ţinut, cum şi mai sus s-au zis. Şi aşa mare şi tare au 
stătut mai mult decât 200 de ani, pănă când începând şi ia 
a să pleca şi împărații între dânşii a să certa şi împărăţiia 

de la Roma la Vizandia a să muta, unde şi Noaoa Roma şi 
Constandinopolis — şi numai Țarigrad, sârbii — şi 
împărăteasa tuturor cetăților să chiema şi pănă astăzi să 
zice. Dupre acâia, deci, şi toate crăiile şi şi toate domniile 
câte era supuse supt acea ună monarhie, au început a să 
dezbate şi a să rumpe dintr-însa fieştecarea, iarăşi puindu-şi 
domnii lor, craii lor, cum au făcut. Afară dintr-acâia, unii 
încă nu să îndestulise cu a lor osebire numai, ce şi mai la 
mari s-au întins, unii de la alţii luând şi ei ca să fie mari. 
Apoi dupe aceia, deci, şi vrăjmaşii carii era mai de laturi, 
au început a călca şi a vătăma acea împărăție, pănă când 
iară o parte mare de acea monarhie supt jugul turcului 
supusă iaste şi ceialaltă parte încă aşa a ajunge primej- 
duiaşte. Că iată şi astăzi vedem (den depărtarea şi urgia 
lui Dumnezeu, ce iaste pe noi, pe creştini, pentru nenumărate 
păcatele noastre) că, supun şi iau multă parte şi de aceia. 
Aceasta întâi întâmplându-se a o face părţile Apusului, 
adecă de a să despărţi de acea monarhie, că mutându-se 
împărăţia cum s-au zis, la Vizandio, unde Constandin cel 
Mare au făcut cetatea, dupe moartea lui la feciori trei 
împărăţia împărțindu-se, puţină procopseală a fi de dânsa 
au început. Aşa deci, gâlcevile dintr-un împărat într-altul 
adăogându-se şi fieştecare mai mare vrând să fie, unul 
într-o parte, altul într-alta trăgându-se şi pizmuindu-se, 
atuncea dară mai pe urmă aflându-şi vreme, fieştecarele au 
început, cum s-au zis, a să face stăpânu osebi şi din sineşi 
poruncitoriu. Că italienii, adecăte frâncii, cum le zicem noi 
acum de la vreme, necum de împărații ce era la Țarigrad 
mai asculta, ci încă nici acolo în Italia împărat, de la Valen- 
tian al treilea încoace, carele acela cel dupre urmă împărat 
samoderjeţ Apusului au fost până la Carol, ce-i zic cel 
Mare, feciorul lui Pipinie, craiului de Franţa, carele cu 

direptul dupre bunătate-i, înţelepciune-i şi vrednicie-i ce 
au avut, cum istoriile arată faptele lui, vrednic au fost, 
mare să-i zică şi împărat să fie. De carele încă zic toţi de 
ar fi mai trăit el, ar fi scos toată creştinătatea de supt 
jugul şi robia păgânătăţii turceşti şi ar fi răscumpărat 
dupre dânşii sângele cât au vărsat acei tirani, creştinescu. 
Ci poate-fi că pentru nespuse păcate şi neplătite încă ale 
creştinilor direptatea lui Dumnezeu, atuncea acâia n-au 
lăsat a să face. Dirept acâia nici pe acel Carol a mai trăi 
au vrut. Însă şi acesta măcară că împărat a fi l-au priimit, 
căce îi şi supusese. Iară Italia n-au mai fost scaunul 
împărătescu, ci în Ţara Nemţască, cum înainte să arată. 
Nici mai pre urmă n-au priimit să aibă, adecăte un samo- 
derjet, să fie, ci fieştecarele, cum am zis, să fie singur 
mare şi stăpân au poftit care-i mai pe urmă au şi făcut. 
Că iată şi astăzi într-acea Italie să află nu o stăpânire 
numai, ci mai multe de şapte-opt cu respublicele ce le zic 
(adecăte otcârmuire de obşte), cum iaste Veneţia, Gheno- 
va. Şi Florenţa au fost pănă într-o vreme, apoi o au supus 
unul dintru dânşii nu prea de multă vreme, carele era mai 
bogat şi mai cu rudenie, de-l chiema Cozma de Mediţi, şi 
s-au făcut domnu, singur stăpânitoriu, dându-i încă papa 
şi titulaş, de-i zic ei acum gran duca de Florenţa, dentr-al 
căruia neam tot unul dupe altul trăgându-se şi până astăzi 
iaste domnu. 

Însă peste toţi, cap într-acea Italie cu stăpânire iaste 
papa, carele nu numai la ale bisericii şi la clirici iaste mai 
mare şi să amestecă, ci şi la cele mireneşti şi la stăpâniri, ca 
ac€lea multe crăiaşte; şi mai vârtos, de când s-au despicat 
şi s-au despărţit de bis6rica Răsăritului şi de pravoslavnicele 
dogme, de atuncea nu numai ca un patriarh, ci mai mare 
întru rânduiala ţercovnicilor, au priimit, ce şi în bis6rică şi 

în politia duială ţercovnicilor, au priimit, ce şi în biserică şi 
în politia mirenească monarh să fie. 

Care aceasta iaste cea mai mare şi mai întâi pricina 
stricăciunii şi surpării monarhiei romane, lăsându-se şi 
zmulgându-se den împărăţiia de la Țarigrad, care acolo 
scaunul Costandin cel Mare mutase de la vechea Romă, 
chiemându-l Nooa Roma. Şi credinţă cu înnoite dogme decât 
biserica cea bătrână şi adevărată a Răsăritului, şi împărați 
osebi au început a-şi numei, blagoslovindu-i sfinţia-sa papa. 
Şi le-au dat şi tituluş de ei, a să zice şi a să scrie: împărații 
romanilor şi pururea avgusti. Iară împărații Țarigradului să 
se zică: ai Răsăritului împărați şi şi ai grecilor, şi aşa şi 
istoriile lor îi scriu şi-i zic. 

Aceştea dară împărați cărora papa, cum s-au zis, le-au 
dat tituluşul de a să chiema împărați ai Apusului, iară de 
la Carol cel Mare au început, în Ţara Nemţească i s-au 
aflat locul de a fi. Că în Italia, la Roma şezând, cum s-au 
zis, iaste cap domnilor şi câtvaşi ţinut ţine papa şi apoi că 
nici ar fi putut fi atâta de mare papa, cum iaste, de ar fi 
fost împărat acolo. Şi alţii câtvaşi duci şi feliuri de feliuri 
de stăpâniri sunt, care a le istori toate acum nici a mea 
vorbă iaste, nici prea lungu într-acestea îmi trebuie să fiu, 
ci numai şi aceasta încă o zişi, pentru ca pe scurtu să 
cunoaştem cine au fost mai mult şi mai întâi pricina micşorării 
şi stricării monarhii romane. 

Dupe acâia deci, s-au osebit spaniolii, franţozii, nemţii şi 
în scurt toate alalalte ţări şi părţi ale Apusului, craii lor 
puindu-şi şi domni şi alte răspublice făcându-se, adecăte mai 
de obşte lucrurile lor otcârmuindu-şi, nu unul numai samo- 
derjeţ să poruncească. Care acestea cui iaste poftă mai pe 
deplin şi mai pe larg a le şti, şi alte cărţi vază, iară şi a lui 
Filip Colverie gheograful şi pe Gulielmu Blaut în Theatrum 


81 


orbis terrarum! ce au făcut, adecăte în Privâliştea încun- 
giurării tot pământului caute. 

Însă toţi aceştea ale bisericii, cum zic ei, ai Apusului 
dogme au apucat şi să zic că sunt catolici. Cărora ai noştri 
luund de la greci, pentru ca să se înţeleagă mai bine ce 
sunt, le zic papistaşi, adecăte mai mult cred într-ale papei, 
decât într-ale adevărului, zicând şi aceasta (carii mai multe 
alalte greşeli ale lor le tac), că papa niciodată nu greşaşte. 
Pentru care papă, luteranii şi calivinii carii s-au rupt dintr- 
înşii, au mari prigoane şi întrebări; şi nu puţine şi cu ai 
noştri, vrând el însuşi să se facă cap bisericii şi mai mare 
decât toţi patriarşii şi arhiereii şi în legare, şi în dezlegare, 
şi doară ca un Dumnezeu şi să se arate. Care aceasta îmi 
pare că decât toate alalte turbură mai mult biserica şi să 
pricineşte toată gâlceava şi certele între biserici şi între 
limbile creştine mai depărtate, de neunirea lor. Ci dea sea- 
ma înaintea lui Dumnezeu, care iaste pricina atâtui rău şi 
atâteai pierzări şi va da dupre nemişcatul cuvânt al 
spăsitoriului Hristos, carele la Matthei, cap. 18, zice: “Vai 
lumii de scandile, că de nevoi iaste a veni scandile; însă vai 
omului aceluia pentru care vin scandilile”. 

Aşadară despre aceştea Împărăţiia Ţarigradului mai 
micşorându-se şi mai îngustându-se, au început sarachinâ- 
nii, de unde să trag şi turcii, părţile Răsăritului a le turbu- 
ra, şi a le strica, şi mai pe urmă şi a le lua, întinzându-se şi 
atât, cât şi acea parte mare cu împărăție cu tot, o au supus şi 
o au luat, cum şi astăzi vedem. Şi nu numai aceia, ce şi alte 
multe crăii şi domnii, carei părându-le că să osebescu cu a 
lor volnicie, ca şi ei stăpâni să se facă singuri, au căzut în 
mai mare robie şi jug, neaducându-şi aminte şi socotind alte 


1! În ms: terarum. 

pilde nenumărate şi din toate zilele ce înaintea ochilor ne 
stau, cum vin şi la ce pogoară cei ce unii într-o parte, alţii 
într-alta trag lucrurile şi puterea lor şi de nu de acâlea să 
învaţă, măcară să-şi fie adus aminte şi de cuvântul cel 
nesmintit şi nedeşert al domnului Hristos, ce zice prin 
Matthei, cap. 11: “Că toată împărăţia împărțindu-se întru 
sine, să pustiiaşte; şi toată cetatea, au casa împărţită între 
dânsa, nu va sta”. 

Precum chiar vedem că aşa făcând şi acea mare monar- 
hie romană au căzut şi s-au pierdut. 

Şi iată dintr-însa mare parte turcii o au supus şi o 
stăpânesc, nepăzind încă nici c6le dreptăţi şi faceri de bine, 
care mai denainte vreme de mai-marii lor şi de bunii de 
evlavie-i şi de milostivii împărați puse în legi era şi neclătit 
să păziia. Cum zice şi papa Leon în oraţia ce au făcut de 
rugăciune cătră Atila, când veniia şi spre Roma cu mare 
putere — dupe ce stricase şi luase multe şi alte locuri, şi 
Italia — ieşindu-i înainte departe de Roma, cu tot clirosul 
bisericii şi cu toţi cei bătrâni, carii mai era atunce sfatul 
Romei şi-l ruga să nu-i calce, să nu-i strice şi să nu-i 
piarză. Zicea dară acel sfânt om Leon-papa, cum scrie şi 
Nicolae Olah în Atila: “Mare oarecând (nebiruite craiule) a 
romanilor celor biruitori toată lumea era slava, când 
biruiţilor da iertăciune şi când pre cei ce să ruga în cre- 
dinţă şi în prieteşug îi priimiia, obicinuind biruinţa cu 
miloserdia să o stimpere, cu cari lucruri şi fapte împărăţia 
şi avuţia adăogea. Veste deci şi slava numelui lor nemoartă o 
făcea şi acestea pănă când să păziia şi obicina le purta, ale 
romanilor era meşteşugurile, obiceaiurile şi înţelepciunile. 
Iară deaca s-au mutat într-alt feliu chipurile lucrurilor, ceia 
ce de la noi au răpit, acâia ţie, craiule Atilo, acum norocul 
ţ-au dat, iproci.” 

Ca acestea şi mai multe zicându-i acel Leon papă, unde 
dară, iată cum şi altele toate alalte stăpâniri şi iaste? Căci 
când iaste să se mute, nebunindu-i Dumnezeu cum şi pro- 
rocul David în Psalm zice: “Nebunâşte Dumnezeu norodul 
pre carele va să-l piarză“, iproci. Poate-fi dară că şi aceia 
ajungând vârful măriilor şi vrând să se plece şi să se piar- 
ză din cele vrednice şi bune fapte ce făcea, când să urce şi 
să adăogea strămutându-le, în blestămăţie şi în rele au 
ajuns şi s-au mutat aşa. 

Însă iaste a să mai şti, că toate lucrurile câte sunt în 
lume, au şi aceste trei stepene dupre ce să fac, adecăte ur- 
carea, starea şi pogorârea, au cum le zic alţii adaogerea, 
starea şi plecarea. Deci dară nici un lucru nu iaste carele să 
nu dea pentr-acâstea, ci numai unele mai în grab, altele mai 
târziu le trec; iară tot la un steajăr să adună şi să strâng în 
cea de apoi, adecăte în stricăciune şi în pierzare dezlegându- 
se. Deci dară aşa toate fiind, iată şi domniilor, crăiilor, 
împărăţiilor, avuţiilor, măriilor şi tuturor celorlalte câte sunt, 
aşa să întâmplă şi le vin. Ci numai celor direpte, celor blânde 
şi celor mai cu înţelepciune le rămâne laudă, fericire de bună 
pomenire şi pildă folositoare celor buni şi înţelepţi dupre 
urmă şi canoane cu carii mai mult şi mai slăvit pot sta şi să 
pot otcârmui. Şi de li să întâmplă şi surpare, şi cădere, 
înţelepţii nu le dau atâta vină şi pricină cu sudalme, căci au 
sosit la aceia, adecă să zică, că de nechibzuială şi nebuniia 
lor au venit. Ci numai socotescu că aşa zidite şi făcute în 
lume sunt, ca şi iale să-şi ia coneţul, cum zice şi Virghilie 
poet, în cartea a patra Eneidos de Troada când de elini s-au 
prăpădit şi s-au stins, crăind acolo şi alţii şi neamul lui 
Priam, mai mult de 2.000 de ani, cum zice tâlcuitoriul aces- 
tui Virghilie, Maun Honoratul. 

Deci acela alta n-au mai hulit, căci aşa au sosit acea 
crăie, ci numai că aşa au fost în orânduiala lui Dumnezeu, 

zice: şi aşa aduce vremile să se săvârşască. Iar celor râle 
stăpâniri şi crude şi tirane şi ca de acest feliu stăpânitorii 
ocară, blestem, sudalme şi rea pomenire rămân; şi răii de la 
ac€le r€le iau pildă, pentru ca mai curând să se strice şi să 
se piarză, nimic alta fără aceia rămâindu-le pe urmă şi să 
piiarde pomana lui cu sunet, Psalm 9 şi Psalm...: “şi am 
trecut şi nici s-au aflat locul lui” — cântă. 

Ştiu însă că nu lipsescu în lume şi de aceia de care nu 
zic: dară au nu şi cei buni şi înţelepţi ce sunt, nu mor? Au 
nu cad şi să surpă şi ei, ca şi celor ce le zic şi sunt şi răi, şi 
nebuni ? Ci acestora răspunsul şi cele ce den toate zilele ce 
să văd întâmplări iaste, şi toate scripturile câte sunt şi 
sfinte, şi de celelalte, înainte le strigă şi le arată, câtă iaste 
osebirea traiului şi viaţa unui bun, dea unui rău şia unui 
înţelept de a unui nebun! Săvai că Aristotel în cartea a 
şasea ce face cătră fiiu-său Nicomah, de obicine zice: că ce 
iaste rău iaste şi nebun, şi ce iaste nebun iaste şi rău. Însă 
aicea nu înţelege filosoful de nebunii cei ce umblă cu oaste, 
cu pietri şi sunt de legat, că aceia de a fi aşa, vine dintr- 
altă pricină, adecăte au den drăcit, au den melanholie, care 
firescu lucru iaste — ci de cei ce sunt răi oameni şi cruzi, 
carii cunosc şi binele, şi răul ce iaste, ci lasă binele şi fac 
răul. Ci de aceia grăiaşte şi zice, că ce iaste rău iaste şi 
nebun, căci că de n-ar fi nebun, n-ar face rău, iproci. Şi 
pentru că făcând răul, vine deci mai pe urmă la cele ce mai 
sus s-au zis, şi încă la mai multe rele şi nenorociri, având 
şi de la Dumnezeu voie şi volnicie să nu fie aşa rău şi 
nebun cum să face. 

Că adevărat iaste câia ce zic toţi înţelepţii, că cum iaste 
soarele de întunârec, aşa iaste deosebită şi viaţa înţeleptului 
de a nebunului, cela în lumină, cela [în] întunerec umblând, 
cum şi alţii mulţi scriu. Iară şi pe Solomon vedeţi la Pilde şi 

pen toate cărţile lui, ce iaste viaţa unui nebun şi a unui 
înţelept. Cum şi în cap. 11, Eclisiasticul zice: “ochii înţe- 
leptului în capul lui, iară nebunul întru întunerec umblă“. 

Până aici dară şi de acâstea den istorie neieşind, nu fără 
folos mi să pare şi în zadar celor cunoscători că am făcut. 

Dupre acestea dară, cu voievozii lor şi otcârmuitorii lor, 
ce de la Roma să trimitea, stând şi purtându-se multă vreme 
supt acea stăpânire, au fost şi s-au ţinut, tot de la împărații 
romani spânzurând şi curând punerea şi scoaterea domnilor 
lor şi de acolo toată chiverniseala lor pogorâia. Pănă când 
(iată cum s-au zis, că nici un lucru în lume stătătoriu nu e 
nici aceia în vâci aşa au putut sta) au început despre Răsărit 
a pogori limbi noao şi a împresura şi cu sila a descăleca părţi 
de-ale Apusului. Adecăte cum zic, den Asia, partea cea mai 
mare a pământului, în Evropa viind, în patru părţi dară 
gheografii ceşti mai noi împărăţind tot pământul, adecăte în 
Asia, în Africa şi în Evropa şi în America; şi cea decât toate 
mai mare parte, cum s-au zis, iaste Asia. De acolo dară 
pornindu-se, au venit mulţime de oameni de au lăcuit ces- 
tealalte părţi. Însă cei mai aleşi şi ostaşi au fost gotii, van- 
dalii, slovenii, hunii şi ca aceştea; carii viind, cum s-au zis, 
şi cuprinzând aceste părţi şi mai toată Evropa, au lăcuit 
într-însele. Săvai că nu fără multă şi nespusă vărsare de 
sânge şi omorâri necrezute, nice fără de dese, groaznice şi 
grele războaie. Pentru că Împărăţia Romană împotriva lor 
trimitea mari oşti şi aleşi voievozi şi şi înşişi împărații mer- 
gea de să bătea cu aceia. Ci învârstat norocul izbândelor 
veniia, că, când unii, când alţii biruia. Câteodată iarăşi şi 
pace între dânşii făcea şi mai pe urmă le lăsa une locuri cum 
le-au cuprins şi le-au luat să le ţie şi să le moştenească. 

A cărora lucruri şi cum s-au purtat, şi cum au descălecat, 
şi cine întâi capete şi voievozi le-au fost acelor limbi, şi de 

unde au izvorât acele neamuri, şi care dupe care au venit, 
şi cine cât au biruit nefiind povestea şi treaba mea acum 
acâia şi pentru ca să nu fie istoria aceasta de mine atâta de 
lungită, cât doară şi cetind unora să se urască, iată acelea 
le trec şi le las. 

Iar cui iaste poftă şi drag a le şti, citească pe Antonie 
Bonfinie în decada dentâi, în cartea a dooa; pe Flavie Blondu 
în decada lui cea dentâi, în cartea dentâi; pe Procopie în 
istoria lui ce face pentru războiul gotic; pe Carion în Hro- 
nica lui, în cartea a treia în viaţa lui Dechie-împărat; pre 
Martin Cromer în cartea lui cea dintâi ce face de ijderenia 
leşilor; pe Calimah la începătura cărticelei ce-i zice: Expe- 
riendis Atila şi pe alţi nenumărați istorici ce scriu şi pe 
largu de goti, şi de vandali, şi de slâveni, şi de alţii. Pe 
carii măcară că în tot feliul împărații romani şi în tot chipul 
au nevoit a-i scoate du pren biruinţele lor, şi şi cu mare 
putere şi alţi împărați şi i-au biruit de multe ori. Iară şi 
Claudie-împărat; zice Blond, cum arată dintr-o poslanie a 
acelui Claudie ce scriia cătră Nunie Broc, păzitoriul şi 
otcârmuitoriul Iliriii cum că trei sute de mie de goti au 
tăiat şi 2.000 de corăbii ale lor au înecat. 

Cartea aşa scriia: 

“Claudie-împărat lui Bloc, sănătate. Stins-am 300.000 
de soti, 2.000 de corăbii le-am înecat; învălite sunt sârlele 
de paveze, de sabii şi de sulițe toate marginile sârlelor aco- 
perite sunt. Câmpii de trupuri pline sunt, nici un drum 
curat iaste. Marea cetate Cartago pustie iaste. Şi catârli] şi 
catâre atâta am luat, cât nici un ostaş nu e să nu ducă câte 
doao şi câte trei. Şi măcară de n-ar fi pățit respublica ro- 
mană de Galien atâtea, măcară de n-ar fi adus treizeci de 
tirani stricători, că păzindu-se ostaşii carii feliuri de războaie 
au rădicat şi de ar fi fost lesheoanele păzite, cari Galien, 

răul izbânditoriu le-au ucis, cât adaos ar fi respublicii? Cu 
a noastră însă grijă şi osârdie au fost bătaia de la Misii şi 
multe războaie au fost la Martinopoli, mulţi de furtună au 
pierit, mai mulţi crai prinşi şi prinse a multor feliuri de 
neamuri blagorodnele fămei. Plinitu-s-au biruinţele romane 
de robi varvari şi lăcuitori din goti. Nici nici o ţară n-au 
fost carea rob de a-l ţinea, ca în izbândă să nu aibă sot, 
iproci.” 

Aşadară de acei goti ce atunce păţise Claudie-împărat 
scriia: însă nici cu acâia, nici altele ca acelea şi de nu aşa 
mari biruinţe, iară tot i-au mai biruit şi alţi împărați tot nu 
i-au putut stârpi, nici goni de tot, ci tot au rămas mulţi (că 
fără de număr era). Şi pănă în cea de apoi, au rămasei 
stăpânitori multor ţări în Evropa, cum şi pănă astăzi câtevaşi 
neamuri de oameni dintr-înşii să trag, mai ales sfeţii şi 
danii, cum zic, şi cum mai sus am semnat puţin. 

Dirept aceasta dară acele limbi şi neamuri călcând, cum 
s-au zis, şi împresurând aceste părţi şi cu acest prâlej, unii 
carii era mai de demult supuşi romanilor, încă găsind vreme, 
să trăgea şi să dezbătea de cătră romani, pre carii nu i-au 
mai putut apoi supune. Căce că în multe părţi şi tot cu 
gr6le şi mari oşti nu putea mai ajunge; şi încă căci că şi de 
multe ori şi voievozii şi hatmanii ce trimitea cu oşti împotriva 
vrăjmaşilor lor să hiclinia şi ostaşii în partea lor trăgându-i, 
au ei împărați să punea, au pre alţii carii vrea ei împărat 
rădica. Şi aşa cătră cel ce era, să porniia, unde şi aceste 
între dânşii certe şi vrăjbi mai mult i-au surpat şi i-au răsipit. 

Acestea dară şi ca acestea purtându-se şi lucrându-se, 
cum s-au şi mai zis, şi Împărăţia Romană plecându-se şi 
micşorându-se, iată fieştecarele bine şi traiul său osebi au 
început a-şi căuta şi a-şi goni. Aşadară şi acei rumâni 
dachi ce era aici şi al lor traiu şi stare îşi cerca, şi cât au 

putut a să ţinea au nevoit, moşteni vechi şi întemeiaţi aces- 
tor pământuri socotindu-se că sunt; pentru că prin sute de 
ani trecuse şi să rădăcinase în toată Dachia lăcuind şi şezând. 

Aşadară aceştea domnii şi voievozii lor avându-i şi legi 
bune ţiind şi păzindu-le, şi încă şi buni ostaşi fiind, şi ţara 
lor osebi au început a-şi păzi hotarăle lor mai tare a le 
ţinea, nimănui nici ei vrând atâta a să mai supune. Ci cine 
asupra lor veniia şi ei împotriva acelora sta, şi atâta cât 
mulţi să îngroziia de dânşii; şi mai vârtos vecinii lor, carii 
venise apoi dupe romani de cuprinsese acele locuri, cum s-au 
mai zis. Şi necum să-i mai bântuiască să ispitiia, ci în 
prieteşugul lor îi chiema şi cu dânşii să lega ca oricând ei 
vrea să margă asupra altorcuivaşi, au când alţii asupra lor 
vrea veni, ei ajutor să le dea şi cu prieteşug să se afle. Aşa 
şi ceştea, când vrea câre că aceiaşi cerere de la aceia gata să 
se afle şi să le dea, dupre buna vecinătate şi legătura ce 
făcea cu ei. Şi într-acesta chip încă multă seamă de ani s-au 
purtat şi s-au ţinut, nici grijă lor de alte domnii şi crăii 
măcară era, căce multă şi puternică oaste avea, şi încă că 
toţi ostaşi buni era şi nici de împărații Țarigradului să 
temea, măcară că încă pentr-acâle vremi tot tari şi puternici 
era. Ci încă şi cu ei s-au bătut, împotrivă-le stând. Şi 
ajutoare le-au dat, când au trebuit, împotriva vrăjmaşilor 
lor şi a turcilor, când au început a trâce încoace marea şi a 
le lua locuri şi a le mai îngusta împărăţiia şi den Elada 
precum mai nainte voi arăta. 

Însă nu puţină mirare iaste la toţi câţi scriu de aceasta 
nici la câţi bine vor socoti de aceşti rumâni, cum s-au ţinut 
şi au stătut pănă astăzi aşa, păzindu-şi şi limba — şi cum 
au putut şi pot şi pământurile acestea lăcuiesc? ! Care acestea 
la puţine limbi şi neamuri să vede. Şi mai vârtos atâtea 
roduri de oameni, streine şi varvare, preste dânşii au dat şi 

au stricat, cari peste alţii aşa dând, nici numele, nici alt 
nimic nu să mai ştie, nici să mai pomeneşte de aceia, cum 
iată şi mai sus am zis. Iarăşi aiave să vede şi să crede că 
împresurând gotii, vandalii, slovenii, hunii şi alţii ca aceştea 
şi călcând şi descălecând mare parte a [E ]vropei şi pe aici au 
trecut, au luat, au stricat şi au şi supus hunii aceste ţări, 
cum va vedea mai nainte. Iară ei tot au stătut şi s-au ţinut 
cum sunt. 

Că iată, în Ţara Ungurească, unde-i zicem de Sus, în 
toată Țara Sârbească, carea înţeleg împreună şi pe bolgari, 
şi pe boşnâgi, şi pe toţi ca de acest feliu, carii să trag de cei 
sloveni, ce am zis mai sus, că au venit de au coprinsu şi au 
lăcuit acâle ţări, în cari şi pănă astăzi şed şi să văd — şi 
"Țara Horvăţască, şi Sfeţia şi Dania şi altele prea multe încă 
ca acelea cari de acele neamuri sânt descălecate, unde zicem 
dară: au pustii şi fără de nimeni într-însele au fost, când 
au venit acele limbi? Ci aceia nu să poate zice, căce că bine 
ştim, den istorii şi den adevărul lucrului, că încă foarte 
pline de oameni şi bogate au fost, biruinţe ale romanilor; ce 
numai vremea lungă mutând lucrurile şi strămutând oame- 
nii, de la aceia dentâi au venit la ceilalţi, la carii pănă 
astăzi vedem că sunt. Zicem dară acum: dară ceilalţi lăcuitori 
ce au fost mai nainte, unde sunt? Carii nici să mai ştiu, 
nici să mai pomenescu, nici măcar cevaşi dentr-înşii să mai 
numeiesc; sau ce limbă vor fi avut să mai ştie? Şi de va fi 
fost rămas cinevaşi, încă atâta s-au amestecat în cei mai de 
pe urmă lăcuitori, cât îngropaţi de tot sunt, de nu să vede 
nimic de dânşii, nicăiri. 

Iară ceştea rumâni, oricum şi cum pentr-atâtea călcări, 
zdrobiri şi nespuse rele ce i-au trecut şi i-au călcat, tot iată 
până astăzi, cum s-au zis, că tot încă de nu să află atâta 
fericiţi şi slobozi de tot, iar încă şi domnie, stăpâniri şi 

limba acâia a romanilor, tot stă şi să ţine (săvai stricată, 
cum şi alte limbi toate ale lor câle neaoşă şi de moşie-şi le-au 
stricat). Însă destul că tot urme de a să cunoaşte şi a să şti 
bine de unde sunt, le-au rămas şi au. Care aceasta bine so- 
cotindu-se, aiave iaste, că nu fără a lui Dumnezeu providenţie 
iaste, nici fără de a sa minune nu iaste, însă dirept ce el 
singur ştie. La aceasta şi Bonfinie uitându-se într-a treia 
decadă a lui, cartea 9, zice dupre altele multe şi acestea: 
“Măcară că feliuri de feliuri varvarii năvăli şi prăzi în Da- 
chia, al norodului roman ţinut şi a ghetilor ţară, împreună 
şi cu panonii făcea, însă pe lăcuitori şi pe legheoanele ro- 
mane, carii de curând era adaose acolo, nu le-au putut 
piiarde, măcar [că] între varvari cufundaţi era. Iară limba 
romană încă la ei tot miroseşte şi nicicum de tot nu o 
părăsesc. Şi aşa să vede că lupta şi să certa nu pentru viaţă, 
cât pentru paza şi starea limbii. Că cine dară iaste carele nu 
foarte să se mire încă de atâtea dâse întăriri şi prăzi ale 
sarmaților, gotilor, aşijderea ale hunilor, vandalilor şi ale 
gepidilor, cari făcea în Dachia şi ale ghermanilor (cărora 
nemți le zicem acum) şi ale longobardilor, de vom socoti bine 
răutăţi şi stricăciuni? ! Şi încă pănă acum între aceşti dachi 
şi gheti urmele limbii romane să păzescu, cărora acum pen- 
tru ştiinţa bine a săgeta, valahi le zicem. Aicea dară, pentr- 
atâţea timpi sângele Corvin ascuns era. În cea de apoi însă, 
în satul Corvinu au odrăslit; nici aceasta cu adevărat fără 
de mare a lui Dumnezeu lucrare nu iaste, că din fericirile 
Corvinilor, pentr-atâţea ani norodul roman de varvari şi 
acum aceşteaşi voievozi creştineasca republicană şi acestea 
ţinuturi den reaoa şi păgâneasca robie să izbăvească.” Acestea 
sunt zisele şi laudele şi mai multe ale lui Bonfinie de aceşti 
rumâni. 

Însă acest Corvinu, ce pomenâşte aici, iaste tatăl lui Mate- 
iaş-craiu, carele mare om au fost, şi mari lucruri au făcut, 
şi mari războaie cu turcii au bătut şi el, şi fiiu-său, precum 
mai nainte unde le va veni rândul, cât să va putea şi de 
dânşii vom zice. Carele de neam rumânesc să trage, cum şi 
acest Bonfinie de începutul lor frumos istoreşte şi alţii toţi 
istoricii aşa adeverează. 

Într-acesta chip dară, cum s-au zis mai sus, multă vreme 
rumânii purtându-se şi aflându-se au stătut. Însă nu nice 
mai pe urmă puţine grele şi râle au ajuns şi i-au întimpinat, 
că iată şi hunii viind şi cuprinzând aceste părţi şi alte multe 
au călcat, mai vârtos Ţara Ungurească de Sus, cum am zis, 
carea o au şi ţinut şi într-însa au descălecat şi o au lăcuit, 
den carii şi pănă astăzi să trag ungurii. Şi pre această Da- 
chie o au supus, cum Atila şi în tituluşul lui îi pune. Săvai 
că apoi cu vreme iară de supt mâna lor au ieşit, cum vom 
vedea. 

Însă de aceşti huni numai (lăsând alte limbi, cum au zis 
şi pe alalţi varvari ce i-am pomenit mai nainte) îmi iaste a 
zice şi a scrie cevaşi, cum au pogorât, şi de unde au pogorât 
întâiu şi cum s-au aşezat în Ţara Ungurească de Sus, şi câte 
locuri au mai călcat şi au cuprins, şi când s-au creştinat, 
întâi idololatri fiind ca toţi alalţi, afară din ovrei. Şi nu 
pentru alta aceasta o fac, ci numai căci în vecinătate ne sunt 
şi căci cu dânşii mare amestecare rumânii au avut. Şi în 
ceste mai dupre urmă vremi cu dânşii s-au ţinut ceştea. Şi în 
cea de apoi, că cu ajutoriul lor mai multu şi ţărâle acestea 
deacă s-au osebit de Ardeal (adecăte Ţara Muntenească şi a 
Moldovei), s-au descălecat şi s-au luptat cu vrăjmaşii lor, şi 
mai vârtos cu turcii. Şi mai nainte şi mai încoace mult, pe 
urmă spate şi ajutoriu le-au fost, măcară că şi ceştea un- 
gurilor, ca un zid bun şi tare înaintea turcilor le-au fost şi 

nu de stricăciune, de să va socoti bine, şi cu dreptate, mai 
niciodată, ci încă de mare folos, mai vârtos cestor ce în 
Ardeal au rămas şezători şi lăcuitori. 

Scrie-voiu dară şi de ei, cum am zis, cevaşi, de la is- 
toricii lor luund, carii den 'ceput şi dadinsul ale lor lucruri 
şi fapte au scris. Însă cât voiu putea mai pe scurt, pentru 
că iarăşi, cui va plăcea, la aceiaşi istorici va putea vedea 
mai multe şi mai pe larg: ce şi de aceia au fost întâi şi apoi 
la ce au pogorât şi în cea dupe urmă pănă astăzi ce să văd, 
la ce au rămas? 

CUPRINS 


HUNII, AU CUM LE ZIC ALŢII UNII, DEN CARI UNGURII 
SĂ TRAG ŞI SUNT ŞI PĂNĂ ASTĂZI, DE UNDE AU POGORÂT 
ŞI CUM AU DESCĂLECAT ȚARA UNGUREASCĂ; ŞI CE 
VOIEVOZI ÎNTÂI AU VENIT CU DÂNŞII 


Vede-se dară, cum toţi istoricii într-aceasta unindu-se, 
adeverează că hunii sânt schithi, adecă tătari. Însă den 
care parte a Schithiei au pogorât a descăleca părţi, între 
dânşii, iaste osebită părere; pentru că unii zic că sunt veniţi 
din Schithia cea mare a Asii, alţii zic că sunt din Schithia 
ce stă cătră amiazănoapte, căriia îi zic şi acum lugra, carea 
astăzi supusă iaste supt Împărăţia Moscului. Dentr-acela 
dară loc, zic, să fie pornit într-acoace a veni, trecând balta 
Meotidii (de carea şi mai sus am pomenit, care să face la 
Crâm can despre amiazănoapte den apa Donului şi din Marea 
Neagră) şi întâi acele locuri dentr-acolo au coprinsu. Apoi 
pe-ncet tot mai lăţindu-se şi loc mai bun şi mai bios 
căutându-şi, şi cercându-şi de a descăleca şi a lăcui, au 
ajuns şi pre aceste pământuri, şi trecând şi munţii, au 
cuprins şi toată Panonia, carea, cum zice Cloverie gheo- 
graful, aceasta iaste, ce să cuprinde astăzi: Carniola, Croaţia 

(adecă Ţara Horvăţească), Marchia Vidorilor, Carintia, Sti- 
ria, mai marea parte a Austrii, jumătate de Ţara Ungurească 
de Sus, Slavonia, Bosna şi o parte de Ţara Sârbească. 

Deci dară hunii, adecăte schithii aceia, cărora acum şi 
unguri le zicem, coprinzând şi acea Panonie şi mai multe 
ţări, altele mai pe urmă luund, s-au aşezat. Însă de au 
pogorât întâi den Asia, au de la lugra acei schithi, cum s-au 
zis oarece mai sus, noao atâta de dânşii a cerca nu e. 

Săvai că care iaste şi adevărul, cu nevoie să va cunoaşte, 
căci că mulţi scriu şi nevoiesc a dovedi că-s den Asia. Mai 
mulţi iarăşi scriu şi zic că de la Iugra. Însă nici iaste dogmă 
a bisericii carea, cum vom vrea, să nu o credem, ci poate 
neştine crede aceasta, unde i să va părea că să alcătuiescu 
mai bine istoricii. Însă cine pofteşte şi aceasta a o vântura şi 
a o alege mai bine, citească pe Bonfinie în decada dintâi, în 
cartea a dooa, unde face de începutul lor, şi pe Lorenţ Topel- 
tin în cărticeaoa lui, ce scrie de ijderenia ungurilor şi pe alţii 
mai mulţi, pe carii şi cest Topeltin acoleaşi la începătura 
capului ce scrie de unguri îi pomeneşte şi semnează locurile 
unde scriu acei istorici. 

Mulţi dovedesc şi cu aceasta, cum de la acea lugră sunt; 
că viind oameni de aceia şi grăind multe cuvinte zic că se 
potrivescu cu ale acestor unguri, numai mai stricate şi mai 
varvare li să pare acele cuvinte, măcară că nu ştim carii mai 
fireşti limba îşi vorbeşte: ceştea ce prin ceste părţi lăcuiescu, 
carii s-au amestecat cu alte multe feliuri de limbi, au ceia, 
căci tot în locul lor acolo să află. Însă orice va fi de aceasta 
nu ştiu. Iar cum mult mai varvari sunt acei de acolo, adevărat 
iaste şi pentru starea şi tăria locului aceluia, pentru că de- 
parte sunt de oamenii cei politici şi mai iscusiţi. Unde dară, 
precum sunt aceia, aşa şi limba mai vârtoasă şi mai varvară 
le va fi. 

Auzit-am şi eu cu urechile mele de dumnealui Gheorghie 
Brancovici din Ardeal, om de cinste şi cu cunoştinţă şi şi 
iubitoriu de a şti multe, povestind cum mergând la Mosc 
împreună cu frate-său Sava Brancovici, mitropolitul Ardea- 
lului, om şi acela destul învăţat, înţelept şi temătoriu de 
Dumnezeu, pre carele îl trimisese Racoţ Gheorghie cel tânăr 
la împăratul moschicescu, cu solie, la anul de la Hristos 
[1668]. Acolo dară mergând şi la împărăție viind, de acei 
schithi de la Ilugra, într-adâns au mers la dânşii, ca să 
vază acâia ce să auziia, cu limba că să potrivesc în multe cu 
ceştea unguri, iaste adevărat cevaşi, au ba. Şi aşa cu dânşii 
împreunându-se şi vorbind ungureşte, zicea că adevărat 
iaste, că multe cuvinte asemenea era cu ale cestora, numai 
groase şi mai mojicoase, cum s-au zis. Unde dară şi acel 
vrednic bărbat zicea că de a crede iaste, cum de la acea 
Iugră, acei schithi să fie izvorât şi să fie venit. 

Săvai că nu lipsescu unii a zice că aceasta şi de la unii 
schithi ce au venit den Asia, au auzit că s-au văzut, când 
au venit un sol schith la turci, încă la un sultan Murat, la 
Țarigrad fiind. Şi pe acele vremi întâmplându-se şi un sol 
de la Rodolful, împăratul nemţescu, acolo, au poftit acel 
schith, adecăte tătar, ca să se împreune cu dânsul. Şi aşa 
împreunându-se între vorbe, zic cum să fie zis acel sol 
schithu, că ungurii de la dânşii să trag. Şi ca acelea alte 
multe povestescu, cum şi Topeltin tot într-acelaşi loc ce am 
semnat mai sus, scrie şi aceasta că Zamoschi istoricul den 
auz o istorâşte şi o zice. Însă mie, den om de credinţă şi de 
cinste, şi aceasta şi altele ca aceasta auzind şi mai proas- 
pete încă fiind, îmi iaste mai mult a crede decât câle ce să 
citescu prea vechi şi sunt în păreri, încă şi acelea nu hotărât 
[zic] adevărul. Ci dară şi de ştiinţa acestui lucru de unde 
pogoară, încă iaste destul cât s-au zis. 

Aceşti dară schithi pogorând dintr-acele părţi, cum s-au 
zis, supt şase voievozi au fost (au mai bine să le zicem 
sultani, cum zicem acum tătarâlor, ca pentru să se înţeleagă 
mai bine povâstea). Sculându-se dară acele capete ale lor, 
împărăţind romanilor Valent, când era cursul anilor de la 
naşterea domnului Hristos 373, şi aducând oaste, zice Bon- 
finie în locul ce s-au semnat mai sus, în cartea-i a dooa, în 
decada dintâi: dentr-o sută şi optzeci de neamuri, s-au 
făcut pănă la un meleon şi optzeci de mie de oameni. 

Aceştea deci luundu-şi şi muierile, şi copiii, şi dobi- 
toacele, şi tot ce avea în moşiia lor, şi sculându-se a-şi 
căuta locuri de aşezământ au început, mai bun, mai larg şi 
mai de hrană loc decât al lor şi a găsi şi a-şi agonisi, 
pentru că al lor foarte cu nămară de a să hrăni era şi 
strimt. Aşa deci, viind, cum am zis, pre alte multe neamuri 
pătând, ce era pre lângă apa Donului şi trecând şi acea apă 
şi apoi au trecut şi în câste părţi, întâi balta Meotidii pe la 
Crâm şi pe acolo călcând, pe cine au aflat, şi de acolo mai 
încoace viind, pănă şi la Panonia au ajuns, unde le-au şi 
mai plăcut locul şi cuprinzând-o, pe lo|lnlgobardii carii ei o 
ţinea atuncea, cum zice Reţie, au bătut şi au gonit. Şi pe 
gotii, carii era vecini pe acolo şi pe alte limbi ce ei ţinea 
împrejur şi stăpâniia acele locuri, cu câtevaşi războaie biru- 
indu-i, i-au gonit dupre acele pământuri. Şi nu numai pre 
aceia, ci şi pe alţii mulţi, câţi împotriva lor să punea a le sta 
şi a zăticni; dincotro vrea să meargă, pre toţi i-au bătut cu 
mari biruinţe, unde toţi să îngroziia de ei, căci şi mulţime 
nesupusă era de dânşii şi foarte ostaşi şi viteji mari era, 
moartea ca viaţa socotind-o, nici de ia sfiindu-se, ca cum 
nici ar fi fost, pre lângă izbândă şi dobândă ce căuta, zice 
Bonfinie. Şi nu numai căci izbândiia ei, să temea alalţi de 

dânşii, ci căci prea cruzi şi nemilostivi varvari era, foarte 
să îngroziia. Că, pe unde şi mergea, cu foc, cu her stingea 
tot şi prin multe locuri nici un suflet de nimic nu lăsa viu, 
nici vârstă, nici feliu lăsând, nici ocolind, ci tot supt sabie 
punea; cari încă şi a le povesti, groaznic şi zborât lucru 
iaste. Însă, cine va mai pe larg a le şti citească pe Antonie 
Bonfinie, într-a dooa carte, cum de multe ori am zis, şi pe 
Ioann Sambuc, în scurta-i poveste de lucrurile ungureşti, 
ce scrie; pre Mihail Reţie Neapolitanul, în cartea-i dintâi, 
ce scrie de craii ungureşti şi pe mulţi alţii ce scriu de acei 
huni. Acestor dară schithi voievozii lor atuncea, adecăte 
sultanii, era aceşti şase, cum am zis, a cărora nume era — 
cum zice şi Avraam Bacşai în Hronoloshia crailor ungureşti, 
ce face: Bela, Kheme şi Cadiha, fraţi, feciorii lui Hieli, de 
neamul şi de casa lui Zomoiarum; şi iară Atila, Cheve şi 
Buda, fraţi, feciorii lui Bendegum, de rodul şi de familia 
lui Cadar. Aceştea dar, cu acea mulţime de oameni călcând, 
prădând, arzând şi supuind ţărâle şi îngrozind toate dom- 
niile, crăiile şi stăpânirile, viind, cum de câtevaşi ori s-au 
zis, şi în Panonia, carea era de ceasta parte de Dunăre şi 
prinzând a-l aşeza şi a-şi face gătire de lăcuinţă şi tăbărând 
lângă țărmurile apei Tisii, au stătut. 

Acestea deci înțelegând şi văzând Macrin-voievodul şi 
otcârmuitorii Panonii, Dalmaţii, Trachii şi al Machidoniii, 
carele era pus de împăratul romanilor şi cunoscând lucru- 
rile acelora cum să poartă şi cum el însuşi cu oastea, câtă 
putea face el, că nu va putea sta el împotrivă la atâta 
mulţime de varvari, nici a-i izgoni dupre acolo — au dat 
ştire numaidecât la împărăție şi spuind de acel neam mult, 
cum au venit acolo şi cum să poartă. Căruia împărăţiia 
ajutoriu au poruncit de i-au mers Dietrih, voievodul toatei 

Ghermanii (adecă Ţării Nemţeşti). Carii amândoi viind la 
un loc şi mulţime mare de oşti du pren toate părţile şi ei cu 
porunca împărăției adunând, ca să se bată cu aceia s-au 
gătit, şi loc ca acela de bătaie unde ar fi fost, mult socotiia. 
Pentru că romanii de câia parte de Dunăre era, şi hunii de 
ceasta parte şi poduri ca acâlea, făcute şi gătite de a trece 
atâtea sume de oameni, nu era. Aceştea dară, strângându-se 
cu toată puterea lor la o cetate ce-i zicea Potenţiana, în 
marginea Dunării, de ceia parte (de Dunăre) şi multe zile 
trecând, tot aceia socotind şi sfătuind, nimic de vrăjmaşi 
alta nu gândia, pentru Dunăre, că era între dânşii, carea 
cu nevoie era a să trâce. Însă hunii, nemaiaşteptând alta, 
iată mulţime de foi strângând şi umflându-i, peste Dunăre 
i-au întins şi peste dânşii ca peste un pod Dunărea au 
trecut şi aşa fără de veste (carii nicicum de acâia nu să 
păziia) pe romani i-au lovit şi pe mulţi i-au tăiat acolo şi au 
împrăştiiat. 

Voievozii deci romanilor, Macrin şi Dietrich, den fuga şi 
din răsipirea acei fără de veste loviri ai lor, mai adunând şi 
mai strângând oastea, iară lângă acea cetate Potenţiana ce 
fusese, şi, cât au putut, îmbărbătând oastea, iarăşi cătră 
bătaie s-au pornit. În orânduială puindu-se într-unele de 
zile atunce fără de nici o zăbavă şi hunii, încă şi mai 
inimoşi, pentru ca-n izbânda ce în trecutele zile făcuse, 
împotrivă puindu-se — iată din suls] de dimineaţă încep 
războiul dintr-amândoao părţile, tăriile şi vitejiile vrând 
să-şi ispitească şi să-şi slăvească romanii, ca nişte biruitori 
pământului şi tuturor ţărilor. Hunii încă ca unii ce li să 
ducea şi le zbura vestea pretutindenea de ostaşi şi de bărbaţi, 
nu fără de groaznică şi cutremurată zdrumicare şi izidire 
era, nespusă moarte între dânşii făcând. Aşa războiul în 

cumpănă toată acea zi pănă în noapte stă, nici spre o parte, 
nici spre alta plecând; însă pănă în cea de apoi şi întunere- 
cul nopţii călcând, să biruiesc hunii şi în fugă să întorc, 
pănă îi trec Dunărea înapoi, pe unde o şi trecuse ei întâi cu 
meşteşugul foilor umflaţi, căzând atunce într-acel războiu 
şi un sultan de ai lor, pre carele îl chiema Cheva. Şi de 
ceialalţi s-au aflat pieriţi 125.000 de ostaşi. Însă nici ro- 
manilor acea bătaie, măcar de au şi izbândit, nesângeroasă 
şi fără de mare pagubă n-au fost. Că şi de atuncea şi din 
cea ce în mai trecutele zile păţise cu loviturile fără de veste, 
s-au aflat şi de ei pieriţi 210.000. 

Dupre acea bătaie, romanii nici alta mai cearcă, nici fac, 
ce cu alaltă oaste ce mai avea, a treia zi, dupre ce s-au mai 
odihnit, să o întorc la o cetate ce-i zicea Tulna şi acolo să 
tăbărăsc. Aceasta hunii înțelegând, mai bine gătindu-se, 
iarăşi trec Dunărea de ceia parte şi, în locul unde era roma- 
nii, tăbărăscu ei. Căutând deci şi aflând trupul lui Cheve- 
voievodului, al sultanului lor, dupre obiceaiul neamului lor, 
l-au îngropat lângă calea oştii, cu mare cinste. Şi în slavă-i 
pun un stâlp mare de marmură şi alte stârvuri de ale morţilor 
lor, încă dupre obiciu le îngropa. Şi acelui loc pusu-i-au 
numele Cheveoza, dupre numele sultanului lor, cărui loc şi 
pănă astăzi, zice şi Mihail Reţie în cartea-i dentâi, unde 
scrie de lucrul Ţării Ungureşti, mutându-i numai nişte slove, 
îi zic Kheazo. 

Dupre acâia, deci, hunii şi şezând câtevaşi zile acolo ca 
să se odihnească, iată iară asupra romanilor la Tulna să 
gătesc să meargă. Şi mergând, Macrin şi cu Dietrih de 
pătaie gătindu-se, iarăşi nu negroaznic şi mic războiul a 
început şi doară mai, mai sângeros şi mai tare decât întâi, 
căce şi însăşi capetele şi a unii, şi a alţii părţi în primejdia 

vieţii s-au pus. Şi ei înaintea altora a să bate au alergat, 
pentru ca desăvârşit acel războiu coneţul să-şi ia, şi unii, şi 
alţii mai mult pentru slava bătându-se. Aşadară cade despre 
romani voievodul Macrin întâi şi Dietrih în frunte de o săgeată 
rănindu-se, să întoarce. Unde dară alaltă oaste fără capete 
văzându-se, întoarce dosul, pierind mulţime nespusă de ro- 
mani, scăpând însă şi Dietrih cu câţivaşi ai lui. 

Însă nici hunii fără de mare pagubă în capete şi într- 
alalţi ai lor, nici dintr-acel războiu nu rămân. Că iată au 
căzut în bătaie acolo, Bela, Keme şi Kadiha, sultanii lor, şi 
dentr-alalţi ostaşi 40.000. Pre cari sultani apoi luunduc-i, 
i-au îngropat cu mare cinste, dupre obiceaiul lor, la stâlpul 
cel de marmură, ce-i zicea Kheiazo, lângă celalalt sultan 
Keva, ce perise în celalalt războiu, cum am zis. 

Aşa deci, hunii acea izbândă dobândind, în toată Panonia 
stăpâni s-au făcut şi a porunci şi a oblădui ca pe al lor 
pământ au început. 

Acestea aşa trăgându-se şi purtându-se, dupe ce au in- 
trat în Panonia, cum zice şi Bonfinie şi Reţie şi Bacşai, în 
cărţile lor, ce mai sus am zis, şi locurile am semnat şi alţii 
mulţi, 28 de ani s-au tras. Dupre aceia, deci, locurile lor de 
a lăcui acolo văzând că să mai aşază şi să mai întărescu, 
pierind şi alte capete ale lor şi mai vârtos că aşa cap mare 
den rodul şi casa lui Zomeiarum, cum mai sus am zis, nu 
rămăsese, dirept aceia cu toţii alalţi mai mari dentre dânşii 
şi mai aleşi, carii era strângându-se, au ales să-şi puie lor 
craiu, unul poruncitoriu, pe Atila, pe unul din cei doi fraţi 
ce mai rămăsese din neamul şi familia lui Cadar, carea aceasta 
o au făcut la anul de la Hristos 401. 

Acest Atila carele au stătut întâi craiu în Panonia, adecă 
craiu unguresc, cum şi Mihail Reţie scrie de dânsul, zice că 

era om ascuţit la minte, în lucrurile oştii foarte păţit şi 
ştiut, cu inimă mare, vârtos în trup, a înşela pre vrăjmaşi, 
hiclean. Portul lui şi în casă când era, şi afară când ieşiia, 
era frumos, luciu şi curat. Purta în cap şi pene de şoim. Şi 
ca acestea zice şi Calimah, în cartea ce face de Atila, că era 
şi nesăţios în slavă şi în oştiri, căci şi mai toate câte făcea, 
norocite îi ieşiia. 

Era şi însuşi viteaz. Dirept aceia nu să nici stâmpăra la 
un loc şi cătră cei ce mai timpuriu i să ruga, să pleca lesne. 
Şi pre cine lua şi-l ţinea în credinţă o dată, deci pănă la 
moarte îl păzea; şi a meşteşugi şi a face lucruri împotriva 
vrăjmaşilor lui, minune era şi în nemerele şi în graba ce 
lucra. Şi mai marea-i minune era starea-i şi răbdarea în 
primejdiile ce să supunea. Iară precum era milostiv celor ce 
să da şi să închina lui, aşa neplecat şi neîmblânzit era celor 
ce-i biruia (foarte aceasta ca un varvar şi ca un crud făcând-o). 
Haine dirept acâia lucii purta părându-i că şi acelea la 
mărie părtinesc. La prânzare rar şedea, iară la cină mult 
mânca şi mai mult carne, iar pâine mai nimic. Vin bea fără 
măsură, mai vârtos când să odihniia, însă tot firea a ş-o 
ţinea nevoia şi altele multe ca acelea avea şi ţinea. Banii 
încă şi dupre a mai marilor lor învăţătură îi ocărâia şi încă 
mai vârtos nu-i poftiia. Carele adâseori încă zic că-l auziia 
toţi, zicând: că banii mai mult dau întristăciune şi voie rea, 
când îi piiarde neştine şi-i răpune, decât îi dau veselie şi 
părere bună, când îi câştigă şi-i dobândeşte. Mai zice acest 
Calimah, că de trup acel craiu Atila încă era mai mic decât 
de vârstă tocma; pieptos, vârtos, capul can mare, ochii can 
mici, barba rară, amesteca căruntâţe. Să cunoştea şi faţa-i 
că iaste mojicoasă, cum le era feliul; graiul groaznic şi 
spăimos şi pentru varvarul lor graiu, era şi tare de urechi; 
umbletul lui trufaş. 

De la acesta dar şi mai înainte au rămas a să numi crai 
unguresc, cuprinzând supt a lor stăpânire toate locurile câte 
mai sus am arătat şi de-a valma cu cei denainte rămăşiţe ale 
romanilor stăpânitori au rămas. Unde dar Ardealul încunju- 
rat de munţi fiind şi loc ca acela tare de a să putea apăra în 
toată vremea de trebuinţă fiind, plin de oameni era. lar de 
când şi acolea osebită domnie iarăşi s-au aşezat, de la Topel- 
tin istoric, pre larg va putea neştine afla, de unde şi Radul- 
vodă Negru aici în ţară au pogorât, precum letopiseţele cele 
de obşte arată. 


Coneţ 

ISTORIA ŢĂRII RUMÂNEŞTI 
DE CÂND AU DESCĂLECAT 
PRA VOSLAVNICII CREŞTINI 


(LETOPISEŢUL CANTACUZINESC) 


Insă dintâi izvodindu-se de rumânii carii s-au despărţit 
de la romani şi au pribegit spre miiazănoapte. Deci trecând 
apa Dunării, au descălecat la Turnul Severinului; alţii în 
"Țara Ungurească, pre apa Oltului, şi pre apa Morăşului, şi 
pre apa Tisei ajungând şi până la Maramurăş. 

Iar cei ce au descălecat la Turnul Severinului s-au tins 
pre supt poalele muntelui până în apa Oltului; alţii s-au 
pogorât pre Dunăre în jos. Şi aşa umplându-se tot locul de 
ei, au venit până în marginea Necopoei. 

Atunce s-au ales dintr-înşii boiarii carii au fost de neam 
mare. Şi puseră banoveţi un neam ce le zicea Basarabi, să le 
fie lor cap (adecă mari bani) şi-i aşăzară întâi să le fie scaunul 
la Turnul Severinului, al doilea scaun s-au pogorât la Stre- 
haia, al treilea scaun s-au pogorât la Craiova. Şi aşa fiind, 
multă vreme au trecut tot ei oblăduind acea parte de loc. 

Iar când au fost la cursul anilor de la Adam 6798, fiind 
în Ţara Ungurească un voievod ce l-au chiemat Radul Negrul- 
voievod, mare herţeg pre Almaş şi pre Făgăraş, rădi- 
catu-s-au de acolo cu toată casa lui şi cu mulţime de noroa- 
de: rumâni, papistaşi, saşi, de tot feliul de oameni, pogorân- 
du-se pre apa Dâmboviţii, început-au a face ţară noao. 

Întâi au făcut oraşul ce-i zic Câmpul Lung. Acolo au 
făcut şi o biserică mare şi frumoasă şi înaltă. De acolo au 
dăscălecat la Argeş, şi iar au făcut oraş mare şi ş-au pus 
scaunul de domnie, făcând curţi de piiatră, şi case domneşti 
şi o biserică mare şi frumoasă. 

Iar noroadele ce pogorâse cu dânsul, unii s-au dat pre 
supt podgorie, ajungând până în apa Siretului şi până la 
Brăilă; iar alţii s-au tins în jos, preste tot locul, de au 
făcut oraşă şi sate până în marginea Dunării şi până în Olt. 

Atunce şi Băsărăbeştii cu toată boierimea ce era mai 
nainte preste Olt s-au sculat cu toţii de au venit la Radul- 
vodă, închinându-se să fie supt porunca lui şi numai el să 
fie preste toţi. De atunce s-au numit de-i zic Ţara Rumâ- 
nească, iar tituluşul domnului s-au făcut precum arată mai 
jos: “V Hrista boga blagoveanomu blagocestivomu i Hristo 
liubivomu samoderjavnomu, lo Radul Negru voevod bojiiu 
milosti sospodariu vseia zemli Ungrovlahiskiia za planinski 
i ot Almaş i Fasăraş herțesu”. Acestea să tâlcuiesc pre 
limba rumânească: “Întru Hristos Dumnezeul cel bun cre- 
dincios şi cel bun de cinste şi cel iubitor de Hristos şi 
singur biruitor, lo Radul-voievod, cu mila lui Dumnezeu 
domn a toată Ţara Rumânească dentru Ungurie dăscălecat 
şi de la Almaş şi Făgăraş herţeg”. Acesta iaste tituluşul 
domnilor de atunce, începându-se pân-acum, precum 
adevărat să vede că iaste scris la toate hrisoavele ţării. 

Şi într-acestaşi chip tocmitu-ş-au Radul-vodă ţara cu 
bună pace, că încă nu era de turci împresurată. Şi au dom- 
nit până la moarte, îngropându-l la biserica lui din Argeş. 
Şi au domnit ani 24. 

De aice să începe povestea altor domni, carii au venit pre 
urma Negrului-vodă, precum arată mai jos. 

Mihail-vodă au domnit ani 19. 

Dan-vodă au domnit ani 23. Acesta au fost frate cu 
Mircea-vodă Bătrânul şi l-au ucis Şuşman-vodă, domnul 
sârbilor, când era cursul anilor de la Adam 6864. 

Alexandru-vodă au domnit ani 27. 

Mircea-voievod Bătrânul. Acesta au avut mare războiu cu 
Baiezet-sultanul. Făcutu-s-au acel războiu pre apa Ialomiţii. 
Biruit-au Mircea-vodă pre turci şi făr” de număr au pierit, 
trecând Baiezet Dunărea fără vad. Şi alte multe războaie au 
avut cu turcii. Făcut-au şi sfânta mănăstire den Coziia, şi 
sfânta mănăstire Cotmeana când era văleatul 6891. Şi au 
domnit Mircea-vodă ani 29 şi au murit în domnie şi s-au 
îngropat la mănăstirea lui, la Coziia. 

Vlad-vodă Ţepeş. Acesta au făcut cetatea de la Poienari 
şi au făcut sfânta mănăstire ot Sneagov. Mai făcut-au un 
lucru cu orăşanii den Târgovişte, pentru o vină mare ce au 
fost făcut unui frate al Vladului-vodă. Când au fost în 
ziua Paştilor, fiind toţi orăşanii la ospeţe, iar cei tineri la 
hore, aşa fără veste pre toţi i-au cuprins. Deci câţi au fost 
oameni mari, bătrâni, pre toţi i-au înţepat de au ocolit cu ei 
tot târgul, iar câţi au fost tineri cu nevestele lor şi cu fete 
mari, aşa cum au fost împodobiţi în ziua Paştilor, pre toţi 
i-au dus la Poienari de au tot lucrat la cetate, până s-au 
spart toate hainele dupre ei şi au rămas toţi dezvăscuţi în 
pieile goale. Pentru aceia i-au scos nume 'Ţepeluş. Domnit-au 
ani 15. 

Vădislav-voievod Bătrânul au venit domn când au fost 
cursul anilor de la Adam 6935. Acesta au făcut biserica 
domnească den Târşor. Şi au pierit de sabie, în mijlocul 
Târşorului. Şi au domnit ani 18. 

Radul-vodă cel Frumos, acesta au făcut mănăstirea ot 
Tânganul. Şi au domnit ani 15. 

Laiotă Basarab-vodă cel Bătrân, care au închinat ţara 
turcilor, domnit-au ani 17. Avut-au mare războiu la 
Râmnicul Sărat. 

După el au domnit Ţepeluş-vodă; şi au avut războiu la 
Râmnicul Sărat cu bătrânul Ştefan-vodă den Ţara Mol- 

dovei. Atunce în oaste au pierit şi Ţepeluş-vodă şi au fost 
izbânda lui Ştefan-vodă. Şi au şăzut aicea în ţară de au 
domnit ani 16. 

Radul-vodă cel Mare, acesta au făcut Mănăstirea din 
Dial şi au domnit ani 15. 

În zilele acestuia să întâmplase de scosese den scaun 
Amira împăratul pre sfântul Nifon, patriiarhul Ţarigradu- 
lui, şi-l trimesese la închisoare la Odriiu. De a căruia sfântă 
bună viaţă ieşind vestea în toate părţile, s-au auzit şi în 
Tara Rumânească, şi au înţeles şi domnul Radul-vodă de 
părbăţiile cele sufleteşti ale sfântului şi au trimis cu rugăminte 
la acest sfânt părinte ca să vie în ţara lui, că-l pohteşte 
ţara. lar sfântul i-au dat răspuns zicând: “Măria-ta, însuşi 
vezi goana şi închisoarea mea, care iaste de la vrăjmaşii cei 
văzuţi ai lui Dumnezeu. Dar cum voiu veni în ţara ta?” Iar 
domnul iar i-au trimis cuvânt zicându-i: “Nu purta grijă 
de aceasta, că grija mea iaste.” Iar sfântul patriiarh i-au 
dat răspuns zicând: “Cum ştii, aşa fă“. Şi îndată au trimis 
Radul-vodă la împărăție de au cerşut pre acest păstoriu 
mare şi nu-i fu peste voie, ci i se împlu voia de la împărăție 
şi degrab trimise de aduse pre sfântul în ţara sa şi-i dede 
toate pre mână zicând: “Eu să domnesc, iar tu să ne 
îndreptezi şi să ne înveţi legea lui Dumnezeu şi să ne fii 
tată şi păstoriu mie, şi tuturor oamenilor, şi solitor la 
Dumnezeu”. lar el află turma neplecată şi neascultătoare, 
şi biserica izvrătită şi cu obiceaiuri rele şi nesocotite. Şi 
chemă pre toţi egumenii de la toate mănăstirile Ţării 
Munteneşti şi tot clirosul bisericii şi făcu săbor mare dim- 
preună cu domnul şi cu toţi boiarii, cu preoţii şi cu mirenii, 
şi îndată slobozi izvoară de învăţătură limpede şi necur- 
mată şi le spunea den sfânta scriptură, şi învăţa pre toţi, 
şi-i adăpa cu apa milei, credinţei cei adevărate. Grăia-le de 

pravilă şi de lege, de tocmirea bisericii şi de dumnezeieştile 
slujbe, de domnie şi de boierii, şi de mănăstiri şi de biserici 
şi de alte rânduri de toate. Şi tocmi toate obiceaiurile pe 
pravilă şi pe tocmelele sfinţilor apostoli. Decii hirotoni şi 2 
episcopi şi le dede şi eparhii cu hotară, care câtu va birui, 
şi-i învăţă pentru cum vor purta grija şi vor paşte oile care 
le sunt date în seamă, ca să să îndrepteze toată ţara aceia 
de acei 3 arhierei. Iar domnului îi zise: “Ţie, doamne, ţi să 
cade să îndreptezi pre cei strâmbi cu judecată tare şi îngrozită 
şi dreaptă, după cuvântul lui Dumnezeu, care zise cătră 
Moisi îngăduitoriul său şi cătră toţi feciorii lui Israil grăind: 
Iată, v-am dat legea mea, şi judecata şi îndreptarea în 
mâinile voastre. Nu făţări nici a mic, nici a mare, nici a 
văduvă, nici a vinetic, nici pre sărac să nu miluieşti cu 
judecata, nici celui bogat să făţăreşti, că judecata iaste a 
lui Dumnezeu, iar în sfânta evanghelie zice: Nu judecaţi în 
făţărie, ci judecaţi în dreptate. Şi iar au mai zis Dumnezeu 
lui Moisi şi feciorilor lui Israil grăind: De veţi umbla după 
poruncile mâle şi veţi păzi legea mea şi o veţi face, vă voi 
da roao în vremea ei, şi pământul va da sămănătura sa, şi 
pomii vor da roada sa, şi veţi mânca în săturare, şi veţi fi 
întăriţi în ţara voastră, şi voiu da pace ţării voastre şi nu 
veţi fi fricoşi, şi oşti şi războaie nu vor trece prin ţara 
voastră, şi veţi goni vrăjmaşii voştri, şi vor cădea vrăjmaşii 
voştri înaintea voastră; şi 5 de ai voştri vor goni pre 100, 
iar 100 pre întunerece şi voiu căuta spre voi şi vă voiu 
blagoslovi, şi vă voiu înmulţi, şi vă voiu umplea, şi vă voiu 
pune legea mea cu voi, şi veţi mânca câle vechi, şi bucatele 
voastre să vor împresura c€le vechi de cele noao, şi voi 
umbla cu voi şi voi îmi veţi fi oamenii, iar eu voi fi voao 
Dumnezeu. lar de nu mă veţi asculta, nici nu veţi face 
poruncile mele, ci vă veţi lepăda de dânsele şi nu veţi păzi 

legea mea toată, eu vă voiu face voao aşa, că voiu aduce pre 
voi pustiire, şi seminţile voastre în zadar le veţi sămăna, şi 
osteninţele voastre le vor mânca vrăjmaşii voştri, şi vă vor 
goni duşmanii voştri, şi veţi fugi nefiind goniţi de nimenea, 
şi tăriia voastră va fi în deşărt, şi voiu trimite pre voi hieri 
sălbatice şi pre ţara voastră, şi vor mânca dobitoacele voas- 
tre şi pre voi vă voiu împuţina, şi ţara voastră va fi pustie; şi 
deacă vă veţi dăzlipi de mine şi eu mă voiu depărta de la voi. 
Aşa grăieşte domnul sfântul lui Israil. Acestea şi altele multe 
învățături den sfintele scripturi îi învăţa; şi încă mai zicea: 
Beţiia şi curviia cu totul să să lepede şi să să dăzrădăcineze 
de la voi. Că s-au zis cu apostolul: Nunta iaste curată şi pat 
nespurcat, iar curvarilor şi preacurvarilor va judeca Dum- 
nezeu. Pentru curvie să înecă lumea cea dintâi, iar mai apoi 
şi Sodomul cu 5 oraşe să prăpădiră şi arseră cu foc şi cu 
piatră pucioasă pentru sodomiia (adecă curviia cu parte 
părbătească) că acolo să arătă capul spurcăciunii cei mai 
mari. Deci, fraţilor, fugiţi de curvia şi de toată necurăţie, 
cum zice Pavel, şi umblaţi după curăţie, ca să vedeţi pre 
Dumnezeu. Acestea, zic voao, să le păziţi deacă vă iaste voia 
să moşteniţi împărăţia cea cerească“. 

Iar pizmaşul diavolul văzând învățături folositoare de 
suflet ca acestea, nu putu răbda, ci făcea multe meşteşuguri 
şi hicleşuguri ca să gonească pre fericitul Nifon din Ţara 
Panoniei, cum şi făcu în chip ca acesta, o, vai şi amar, că-i 
zise Radul-vodă dimpreună cu boiarii: “Pasă şi ieşi din 
ţara noastră, că viaţa şi traiul şi învăţăturile tale noi nu le 
putem răbda, că strici obiceaiurile noastre”. Iar sfântul 
Nifon deaca auzi aşa nişte cuvinte nebune şi turburate ca 
acestea, să miră şi zise: “Nu aşa, doamne, nu aşa, ci te 
îndreptează după legea lui Dumnezeu şi pre tine, şi pre 
poiari, ca nu cumva să porniţi şi să aduceţi mâniia lui 

Dumnezeu asupra voastră şi a ţării voastre, că vă zic că 
pentru fărdelegile voastre curând va să se sloboază spre voi, 
iar mie nimic nu-mi iaste de aceia ce ziceţi voi, că puterea şi 
tăriia mea iaste legea. Ci făr' de ruşine şi făr” de făţărie 
grăiesc înaintea mării-tale şi boiarilor tuturor. Că pre soru- 
ta, care o ai măritat dupre Bogdan, făr' de lege, având el 
muiare cu lege şi o au lăsat făr” de nici o vină şi au luat pre 
soru-ta, el iaste curvariu şi soru-ta ca o preacurvă. Ce-i 
desparţă şi dă bărbatului iar muiarea sa şi potoleşte mâniia 
lui Dumnezeu mai nainte, până nu să porneşte pre voi.” Iar 
aceste cuvinte foarte aţâţară şi mâniiară inima domnului. Şi 
îndată goni pre sfântul den naintea sa şi porunci să nu-l mai 
bage nimeni în seamă, nici să-l socotească, nici să-l cin- 
stească. Iar dumnezeiescul Nifon nimic nu bagă în seamă, 
nici grijă de aceia, ci-şi punea nădejdea pre Dumnezeu, după 
cum zice proorocul: Nu vă nădăjduireţi pre domni, nici pre 
fiii omeneşti. Dumnezeu trimise corbul de hrănea pe Ilie 
prooroc; aşijderea păzi cu bucate şi pre Daniil proorocul cu 
Avvacum. În chip ca acesta păzi şi pre acesta, cu un fecior 
de boiar ce-l chiema Neagoe, care era mai mare preste 
vânători. Şi aşa făcu şi Dumnezeu din cele amară dulci şi 
din cele pizmaşă cu prietnicie. Că aducea bucate de hrana 
sfântului şi aiave şi într-ascuns, cu îndemnarea lui Dumnezeu, 
făr” de nici o temere. Iar fericitul Nifon îl întărea cu rugile 
sale, ca să să crească şi să să înalțe în toate faptele cele bune 
şi să să rădice în noroc bun şi să fie plăcut înaintea lui 
Dumnezeu şi a oamenilor, cum mai apoi, cu rugăciunea sfin- 
ţii-sale, să umplură amândoao. 

Iar Radul-vodă tot ţinea pizmă pre sfânt şi nu putea 
folosi nimic nici cu frica, nici cu alte amăgele, până iar să 
plecă el sfântului cu smerenie şi-l chemă în taină şi-i zise 
aceste cuvinte amăgitoare zicând: “Părinte, iartă-ne sfinţia- 

ta şi aibi şi sfinţia-ta iertăciune de la noi. Şi să-ţi dăm 
avuţie câtă îţi va trebui şi să n-aibi părere rea nici pre 
mine, nici pre boiari. Şi pentru însurarea lui Bogdan încă 
nu te mai amesteca, că el au luat blagoslovenie de la alţi 
sfinţi arhierei. lar tu pasă cu pace oriunde vei vrea şi roagă 
pre Dumnezeu pentru mine. Şi unde vei lăcui, eu tot voiu 
purta grija pentru hrana ta, şi ce-ţi va trebui tot voiu 
trimite”. Atuncea sfântul răspunse cu îndrăzneală şi ca 
unui om prost, îi zise: “Radule, Radule, tu şi priiatenii tăi 
cu multe rugăciuni m-aţi plecat de m-aţi adus în ţara voas- 
tră şi m-aţi pus să vă învăţ legea lui Dumnezeu. Deci de v-am 
învăţat ceva rău şi făr-de lege, spuneţi voi şi mărturisiţi 
fărdelegile mele, iar de faceţi voi făr” de lege, cum şi la 
arătare şi aiave vă vedeţi şi vă arată faptele voastre, căci 
mă goniţi fără dreptate din ţara voastră, căci v-am spus 
adeverinţa. Ci eu însă mă voiu duce, după cuvântul vostru, 
iar voi rămâneţi în păcatul vostru şi pre mine iar veţi să mă 
căutaţi în vremea carea nu mă veţi afla, ci veţi să muriţi în 
păcatul vostru şi nu va să fie cine să vă ajute într-acâia 
vreme.” Şi deaca zise aşa, ieşi din ţară şi veni în locul care-i 
porunci Dumnezeu, cum şi lui Avraam acela în Eliu. Iar 
acesta iar trecu prin Machedoniia şi pren Thetuliia şi merse 
în sfântul munte care să chiamă Athon, ca să să petreacă 
acolo, în locul carele iaste făgăduit călugărilor. Şi cum 
merse, îndată să prinse de lăcaş în sfânta şi mare mănăstire 
a Vatopedului. Şi cei ce dorea câştigară şi dobândiră pre cel 
jeluit, şi să bucurară, şi mulţumiră lui Dumnezeu pentru 
acel lucru. Şi deaca auziră, mergea toţi dentru acel sfânt 
munte la dânsul cu osârdie, ca la un izvor curător de viaţă, 
de la care toţi îşi meştea băutură de veselie trupească şi 
sufletească. Şi lăcui sfântul într-acea sfântă mănăstire mai 
mult de un an. Şi într-acea vreme lăcuind el acolo, pre 2 

din fraţi carei mersâse cu dânsul, trimise-i cătră Dumnezeu, 
iar pre al treilea lăsă-l să meargă în cetatea Solunului şi-l 
întări cu rugăciunile sale, ca să se sfârşească cu sfârşitul 
mucenicilor. Carele şi dobândi, şi pătimind multe munci, să 
sfârşi pentru lege şi dobândi cunună împletită în 3 viţe, cu 
postul, şi cu ascultarea şi cu munca. lar mult pătimaşul al 
său trup, al lui Macarie (că aşa chema pre acel mucenic), fu 
îngropat în Solun; iar sufletul acum dănţuieşte cu îngerii 
în ceriu. Decii dumneziescul Nifon pricepu că va să fie 
aproape şi petrecaniia sa şi să bucură sufleteşte şi să veseli; 
şi luă cu sine poslujnicul care-i rămăsese, pre losaf, şi 
trecu muntele de ceia parte şi merse la Mănăstirea Dioni- 
satului şi să prinse de lăcaş, că şi mai nainte acolo lăcuise. 
Şi Dumnezeu încă vru să-şi săvârşească sfântul viaţa aco- 
lo. Iar cât petrecu acolo, în toate era întocma cu alţi fraţi şi 
cu mâncarea, şi cu postul; şi făr” de preget atâta, cât era 
altor fraţi ruşine de smereniia şi de nevionţa lui. Că era 
tuturor chip de învăţătură şi de mustrare, şi să nevoia spre 
toate posluşaniile şi tuturor fraţilor, la toate slujbele le 
ajuta. La moară mergea de măcina, la magherniţă ajuta, la 
magupie aşijderea şi la alte posluşanii la toate atâta, cât 
striga osteninţile lui (cum şi eu l-am văzut făcând lucruri 
ca acestea). Şi ce aş putea spune smereniia cea multă şi 
osteninţile lui, că nu spun numai fraţii carii sunt lăcuitori 
întru acea mănăstire, ci şi alţii du pren alte mănăstiri dă 
preîmprejur. Toţi spun şi mărturisesc că era nevoitoriu spre 
slujbe, şi spre ispovedanii, şi spre pocăință, şi spre curăţie, 
şi spre alţii pre toţi îi certa şi-i învăţa, zicând: “Amar, 
fraţilor şi părinţilor, celuia ce-l va afla moartea nepocăit, 
că în iad nu iaste pocăință“. Şi pre mulţi i-au scos tocma 
din gura diavolului şi pre mulţi din păgâni, turci, armeni, 
papistaşi şi de alte erese au întors de i-au botezat şi i-au 

uns cu sfântul mir şi i-au adus în credinţa cea adevărată a 
pravoslaviei, mai mult de 4.000 de suflete. 

Iar pre câţi mişăi au miluit şi săraci, şi câţi au scos din 
robie, zic, că aceia n-au număr, aşa era bun şi milostiv 
tuturor, asemene lui Dumnezeu. Drept aceia şi Dumnezeu 
proslăvi pre cel ce-l proslăvia şi-l chemă la sine. Iar sfântul, 
cunoscând cu adevărat trecerea sa dintr-această lume, i să 
bucură sufletul foarte şi îndată chemă toţi fraţii şi le spuse 
de vremea petrecănii sale şi cum îl chiamă Hristos la 
împărăţiia ceriului cea gătită, şi-i blagoslovi, precum iaste 
obiceaiul, şi să iertă cu toţi şi arătă cătră toţi dragoste iar 
nu pizmă. Şi câţi făcuse lui rău şi necaz şi câţi era 
blestemaţi, pre toţi îi iertă şi-i dezlegă, ca un ucenic adevărat 
al lui Hristos, cu al căruia trup şi sânge să şi preceştui, şi 
aşa-şi dede sufletul în mâinile lui Dumnezeu, şi luo lumina 
luminilor cereşti în care iaste Hristos, şi ce era din pământ 
pământului lăsă. Şi cu multe cântări de la toţi călugării din 
toate mănăstirile muntelui Athonului să îngropă trupul lui 
cu mare cinste, în luna lui avgust în 12 zile, când era 
cursul anilor de la zidirea lumii 7016. Şi apuse zarea soarelui 
dinaintea a tot ochiul şi rămase între toţi fraţii plângere şi 
tânguială făr” de mângâiare, şi nu erea nici unul dentru 
dânşii care să nu fie vărsat lacrăme pentru lipsirea părintelui 
şi învăţătoriului celui bun a toată lumea. 

Iar losaf, posluşnicul sfântului Nifon iubitoriului de 
Dumnezeu, lăsă toată jalea şi întristarea, nevoindu-se să 
umple porunca părintelui său, şi merse numaidecât la Ţari- 
grad, şi tocmi toate poruncile sfântului foarte bine şi pătimi 
acolo multe munci pentru lege. Iar apoi îl şi arseră turcii în 
foc şi să învrednici şi el cetei mucenicilor. 

Că şi de aceasta încă mărturisise sfântul Nifon mai nainte, 
ca şi de Ţara Rumânească mai nainte, când zise cătră ighe- 

monul Radul, grăind aşa: “Văz zice pogorându-se pre voi şi 
pre ţara voastră, pentru netocmirea bisericii şi pentru 
mulţimea fărdelegilor voastre mâniia lui Dumnezeu”. Decii 
deaca ieşi fericitul Nifon din Țara Panoniei, nu trecu vreme 
multă, ci căzu ighemonul Radul într-o boală groaznică şi 
cumplită, şi alte răutăţi mult îl încungiurară şi nu i să mai 
putea uşura nevoile, ci de ce mergea, de aceia-i mergea gri- 
jile mai cu greu. Şi să scorniră în ţară răutăţi, şi gâlcevi şi 
bisericii netocmire. Şi să sfârşi Radul-vodă întru nişte 
întâmplări rele ca acestea. Iar mai nainte de petrecaniia sa, 
el căuta pre sfântul, cum zisese el, şi nu-l afla, ci era sufle- 
tul lui plin de frică şi de cutremur, şi atunce pricepură toţi 
că să umplură cuvintele sfântului, care zisese mai nainte, de 
Radul-vodă şi de Ţara Muntenească. 

Iar trupul Radului-vodă îl îngropară în mormântul carele 
făcuse în tinda bisericii, în Mănăstirea den Deal, unde iaste 
hramul sfântului Nicolae făcătoriul de minuni, care o zidise 
din temelie în domniia sa, tot de piiatră cioplită şi stâlpii 
uşilor şi ferestrele tot de marmură, cum să vede şi acum, 
biserică frumoasă şi minunată. lar a o zugrăvi, el n-au 
apucat, ci apoi s-au zugrăvit cu porunca lui Neagoe-vodă, 
cu văpsele şi cu aur. Decii, după moartea lui, boiarii nu să 
putea voi pe cine vor pune domn, că unii zicea “să fie cesta”, 
iar alţii “ba cela”, şi era gâlceavă şi ceartă între dânşii, după 
cuvintul evangheliei, ce zice: Când să va împărţi casa adinsu 
ei-şi, atunci să va pustii. Şi aşa fiind ei împărecheaţi, rădicară 
caznă asupra lor, pentru păcatele lor, cum zisese fericitul 
Nifon , şi puseră domn în scaunul ţării pre Mihnea, feciorul 
Dracii armaşul. Şi cum apucă domniia, îndată să dăzbrăcă 
lupul de piiale de oaie şi-şi astupă urechile ca aspida şi ca 
vasiliscul, iar arcul şi-l încordă şi găti săgeți de a săgeta şi a 
fulgera, şi mâna şi-o întărea spre rane, şi prinse pre toţi 


114 


boiarii cei mari şi aleşi şi-i munci cu munci, cu multe munci 
şi cumplite şi le luo toată avuţiia, şi să culca cu toate 
jupânesele şi cu fetele lor înaintea ochilor lor. Decii unora 
le-au tăiat nasurile şi buzele, pre alţii i-au înecat şi pre 
alţii i-au spânzurat, iar el să îmbogăţea şi creştea ca che- 
drul, până la ceriu, şi-şi umplea toată voia sa. lar pre un 
neam care era mai ales şi mai temător de Dumnezeu, căruia 
îi era numele de moşie banoveţi (adecă Băsărăbeşti), el cu 
multe amăgele, şi şutele şi cu grele jurământuri să lega cu 
boiarii, carii era de acel neam, că nu-i va omori, nici le va 
face nici o nevoie, şi făcu şi cărţi de jurământ şi de afuri- 
senii. Iar el în toate zilele săpa groapă şi cugeta cum va 
face să piiarză şi neamul lor, ca să nu să mai pomenească 
în Ţara Panoniei. lar rugăciunea sfântului Nifon nu-l 
slobozea, nici îl lăsa să le facă nici un necaz, ci toate 
meşteşugurile lui cele hiclene ca nişte păianjeni să strica. 
Iar el fiind îndemnat tot de răutatea mintei sale, chemă pre 
Stoican, sfetnicul său cel mai mare, şi intră numai cu dânsul 
în pimniţa domnească şi scoase pre pimniceri afară. Iar cu 
voia lui Dumnezeu, rămase un copil care era şi el de acel 
neam, ce făcea sfat să-l piiarză. Şi deaca văzu pre nedrep- 
tul domn că intră în pimniţă, el să umplu de frică şi de 
groază, şi neavând unde fugi, intră într-o bute seacă de să 
ascunse, că aşa tocmi Dumnezeu. Şi cum intră în pimniţă 
domnul cu Stoican, începură a să sfătui cum şi în ce chip 
vor face să piiarză pre acel neam, cugetând că nu iaste 
nimeni în pimniţă să-i auză. Decii, deaca obârşi sfatul, 
chemă pimnicerii şi le zise să bea vin de unde va fi mai 
bun; şi deacă băură, ieşi domnul şi Stoican den pimniţă 
veseli gândind că n-au auzit nimeni sfatul lor cel hiclean. 
Decii, după dânşii ieşi şi copilul furiş şi nu spuse nimunui 
nimic, ci-şi căuta treaba şi slujba sa, până află vreme şi 

prilej de spuse părinţilor şi neamului său celui mai mare 
toate lucrurile şi hicleşugurile călcătoriului de jurământ 
domn. Decii, ei deaca auziră aşa şi cunoscură că sunt 
adevărate cuvintele lui, ei să adunară de să sfătuiră; şi 
luară avuţie şi oameni cât putură şi trecură Dunărea de 
ceia parte şi scăpară toţi de cursa Mihnii-vodă, călcătoriul 
de jurământ. Că era Dumnezeu cu dânşii şi rugăciunile 
sfântului Nifon patriarhul, şi nu putea nimeni să să proti- 
vească lor, ca şi lui Moisi, marele proroc. Iar zvăpăiatul 
domn deaca auzi de pribegirea lor, de părere rea, i se 
schimbă firea, şi bucuriia i să întoarse în tristăciune şi-şi 
arătă urgiia şi mâniia ce avea spre dânşii şi altă nimic nu 
putu să le strice. În pizmă, le-au ars curţile şi casele le-au 
răsipit; iar câţi au aflat de acel neam rămaşi, pre toţi i-au 
muncit cu multe f6liuri de munci. Pre unii i-au şi omorât şi 
mănăstirea lor, care o făcuse ei pre râul Bistriţii den teme- 
lie, o au răsipit şi biserica Sfinţilor Apostoli, care o zidise 
Neagoe, socotitoriul lui sveti Nifon, să fie de îngropare 
morţilor, iar o au sfărâmat, încă şi pomii i-au tăiat şi i-au 
dăzrădăcinat, şi rădică mare goană asupra acelui neam 
blagoslovit, iar preoţilor du pren satele lor tuturor le-au 
tăiat nasurile, spre batjocura bisericii şi să ispitea şi să 
sfătuia să arză pre toţi egumenii dă pre la toate mănăstirile, 
şi alte răutăţi multe vrea să facă. Ci Dumnezeu cel văzătoriu 
de inimi şi de cugete nu vru să lase să cază drepţii în 
mâinile muncitoriului, ci-i mântui de moartea cea cumplită. 

Decii acei boiari drepţi pre carii îi ferise Dumnezeu din 
mâinile muncitoriului, de carii să zise mai sus, mârseră la 
împărăție şi spuseră înaintea împăratului toate răutăţile 
Mihnii-vodă. Iar împăratul deaca auzi aşa, şi înţelese că 
sunt cuvintele lor adevărate, făcu sfat dimpreună cu dânşii, 
socotind în ce chip va putea goni pre Mihnea-vodă din 

scaunul Ţării Panoniei, şi le puse domn pe Vladul, fratele 
Radului-vodă, care fusese domn înaintea Mihnii-vodă, de 
care s-au spus mai sus, că ei îl cerşură pre acela de la 
Împăratul. Dâcii zise împăratul cătră dânşii: “Iată eu vă 
dau pre dânsul în mâinile voastre şi pre voi în mâinile lui, 
iar pre Dumnezeu în mijlocul vostru. Deci de veţi face voi 
lui vreun hicleşug, sau de va face el voao, Dumnezeu să vă 
piiarză dupre faţa pământului cu tot neamul vostru”. Iar ei 
ziseră toţi amin şi jurară jurământ Vladul-vodă împreună 
cu boiarii. Şi le dede împăratul oaste mare şi purceseră; şi 
deaca sosiră la Dunăre, iar făcură jurămnt înaintea lui 
Mehmet, paşa al Dunării, şi zise neamul Băsărăbeştilor 
aşa: “De vom umbla noi cu hicleşug şi de nu vom sluji 
domnului nostru, Vladului-vodă, cu dreptate, să piiarză 
numele şi neamul nostru dintr-această ţară în veci”. Şi 
ziseră toţi amin. Aşijderea şi Vladul-vodă zise cătră Meh- 
met-paşa: “De voiu face eu acestui neam vreun rău sau 
vreun hicleşug, sabiia ta să taie capul mieu cu mare ruşine 
şi să pierzi neamul meu dintr-această ţară“. Şi iar ziseră 
toţi amin. Şi aşa trecură Dunărea cu toată oastea. Şi deaca 
trecură, făcură oastea în 3 pâlcuri, şi un pâlc luo Neagoe 
nădăjduindu-se spre ruga sfântului Nifon, părintelui său. 

Iar Mircea, feciorul Mihnii-vodă, deaca înţelese aşa, merse 
pre supt cumpăt la mănăstirea Cotmenii, care să chiamă 
Ospăţul cel de seara (adecă metohul Coziei) şi de năpraznă 
să făcu gâlceavă mare de oastea lui Neagoe. Şi auzind 
acestea feciorul Mihnii-vodă, Mircea, degrab numai ce au 
scăpat cu un fecior lui Stoican, de care s-au zis mai sus, 
pre o fereastră, noaptea, dăsculţi, dăscinşi şi fără işlice. 
Iar Neagoe îi tăie oastea, iar pre câţi nu tăie, pre toţi îi 
prinse vii. Numai ci scăpă feciorul muncitoriului şi a lui 
Stoican, cum s-au zis mai sus, dăsculţi, dăscinşi, iar armele 

le-au luat. Şi împăcă mănăstirea şi călugării de frică ce 
avea. lar feciorul Mihnii-vodă au mers la tată-său şi i-au 
spus toate cu multă frică. Iar el, deaca auzi aşa, să sperie 
şi zise cătră ei: “Cine au făcut noao aceasta?” Ei ziseră: 
“Neagoe, vătahul de vânători”. Aceasta auzind Mihnea- 
vodă, să umplu de frică şi zise: “De vreme ce făcu puiul 
leului aşa, dar când va veni leul cel mare, ce va face?” Şi 
aciişi să sculă din scaun şi fugi în Ţara Ungurească şi acolo 
să deşteptă dintr-acea frică, iar alţii să răsipiră prin toată 
Tara Muntenească. Şi nu era nimeni să le ajute, că aşa 
ajută ruga fericitului Nifon, şi mâniia ceia ce au prorocit 
sfinţia-sa s-au umplut. 

De aciia şăzu în scaun Vladul-vodă şi veni ţara dei să 
închină, şi aduse daruri multe şi să întoarseră iarăşi cine 
pre la case-şi cu mare bucurie. Iar Vladul-vodă cu ajutorul 
lui Dumnezeu creştea întru mai mari bunătăţi şi în cinste 
pân! cât au ţinut sfatul acelui neam drept. 

Iar Mihnea-vodă au căzut în eresul hulei duhului sfânt, 
că iată cum iaste tot ţinutul Apusului de putrezeşte cu 
marele Râm în eresele sale. Şi cum au pierit al doilea Iulian 
călcătoriu pentru închinarea idolilor, aşa şi acesta pentru 
luptarea duhului sfânt, că s-au împrietenit cu ungurii şi ş-au 
împletit mreji hiclene asupra tânărului Vladului-vodă. Şi 
veniră asupră-i, şi deaca să loviră oştile, iar Danciul, marele 
vornic, ajută Vladului-vodă, că era şi el de un neam iar 
bun şi drept, şi biruiră pre oastea călcătoriului şi hulitoriu- 
lui Mihnii-vodă şi fugiră toţi ruşinaţi în Țara Ungurească. 
Şi veni mâniia lui Dumnezeu pre Mihnea-vodă, al doilea 
Iulian, şi fu rănit de viteazul Dumitru lacşici şi muri. Pre 
carele trimisese Dumnezeu ca şi pre sfântul mucenic Mer- 
curie asupra păgânului Iulian, şi ca pre sfeti Nestor de au 
ucis pre Liia, cu ruga lui sfeti Dimitrie. Aşa şi acest Dumitru 


118 


Iacşici, pentru ruga lui sfeti Nifon, au rănit şi au omorât 
pre urâtul muncitor, pre Mihnea, şi stătu ca Fineas în Ţara 
Madiamului pentru ovrei şi fură lucrurile lui pre îngăduinţă. 
Aşa şi acest Dumitru stătu şi fu pre îngăduinţa tuturor. Şi 
să opri războiul şi dobândi laudă den neam în neam. 

Iar de Vladul-vodă ieşi veste mare pretutindinea pentru 
războiu şi pentru noroc bun până când au ţinut sfatul 
acelui neam ales de Dumnezeu, al Băsărăbeştilor. lar deaca 
lepădă sfatul acelui neam şi primi al altora, ca Avesalom, 
feciorul lui David, când s-au sculat asupra tătâne-său, aşa 
şi Vladul au primit sfatul fărdelegiuitoriului Bogdan şi 
sări asupra acelui fericit de Dumnezeu neam. Atuncea pogori 
şi pre dânsul mâniia lui Dumnezeu. Că deaca să iuți Vlad- 
vodă şi să aţâţă foarte cu mânie mare asupra acelui neam 
drept, care tocmise şi ijderise Bodgan cel făr” de lege, pre 
care-l afurisise fericitul Nifon şi l-au lepădat de sfânta 
biserică pentru preacurviia lui, cum s-au spus în cuvântul 
mai dentâi, grăia minciuni cătră domn pentru tânărul Nea- 
goe, zicând aşa: “Doamne, eu am înţeles cu adevărat că 
Neagoe va să te scoaţă den scaun. Iar tu nevoiaşte să-i 
sfărâmi capul, sau să-i tai nasul, sau să-i scoţi un ochiu.” 
Deci domnul foarte priimi sfatul lui, părându-i că iaste 
adevărat, şi să ispiti să facă acest lucru şi trimise să aducă 
dentru acel neam drept pre iubitul Neagoe la dânsul. Iar 
alţii boieri deaca înţeleseră, ziseră domnului: “Doamne, 
părăseşte-te de acesta, nu asculta cuvintele lui Bogdan, că 
Neagoe iaste cu adevărat fecior al nostru şi nu are întru 
sine hicleşug, cum ştiu toţi boiarii Ţării Munteneşti cu 
toată adeverinţa”. Iar domnul zise: “Deaca iaste aşa, voi 
îl aduceţi să juraţi pentru dânsul.” Iar el să nevoia să-l 
împreune să stea cu Bogdan de faţă. Ci el, călcătoriul şi 
afurisitul, totdeauna sfătuia pre domn pre uciderea lui 

Neagoe şi a neamului lui. Aşa totdeauna îndemnând Bogdan 
pre domn, să aprinse cu mânie spre uciderea lor, şi vrea să 
nu ştie nimeni de aceasta. Şi de n-ar fi trimis Dumnezeu 
pre un călugăr de le-au spus, pre toţi i-ar fi pierdut. Ci cu 
ajutoriul lui Dumnezeu şi pentru rugăciunea sfântului Ni- 
fon să mântuiră de mâniia şi de moartea cea năpraznică şi 
au scăpat la un ostrov, den care au trecut Dunărea, ca Isus 
Navii Iordanul. Şi merseră iar la Mehmet-paşa şi-i spuseră 
toate patemiile câte Li s-au întâmplat de la Vlad-vodă. lar 
paşa să aprinse cu dumnezeiire spre răscumpărarea acelui 
neam (măcar deşi eru păgân), şi strânse oaste mare, şi 
trecu Dunărea dimpreună cu dânşii, şi făcu războiu lângă 
oraşul Bucureşti şi birui pre oastea Vladului-vodă. Iar el 
văzând oastea lui biruită şi căzută, vru să fugă, iar cu 
împiedicarea lui Dumnezeu, fu prins de oastea lui Mehmet- 
paşa, şi-l dusera în Bucureşti, la paşa legat. Iar deaca-l 
văzu paşa, zise-i cu ocară: “O, călcător de jurământ, iată, 
să-ţi fie după cuvântul jurământului tău şi să taie sabiia 
mea capul tău”. Cum să şi umplu, că însuşi paşa cu mâna lui 
i-au tăiat capul în oraş în Bucureşti, supt un păr, ca şi pre 
Avesalom când îl săgetă Ioav, fiind el încurcat de păr de 
ramura unui stejariu, în luncă Efremului. Şi să umplu 
judecata şi răscumpărarea lui Dumnezeu, cea dreaptă. Şi-i 
luară trupul de-l duseră la Mănăstirea din Deal, care o 
făcuse frate-său Radu-vodă, de-l îngropă. lar pre cele ce-i 
zicea ei, pentru pizma, că va să să rădice domn, ca să-l 
piarză, pre acela Dumnezeu cu voia sa şi cu porunca l-au 
uns şi l-au pus domn şi au zis ca şi leremiei prorocul: “Mai 
nainte de naşterea ta te-am semnat şi te-am ales să fii mai 
mare întru israilăteni”. Iar el nici într-un chip nu vrea să 
să plece să fie domn, ci cu glas mare zise cătră tot nărodul: 
“Puneţi alt pre carele veţi vrea dempreună şi cu sfatul nos- 

tru, iar pre mine mă iertaţi, că nu voi fi”. lar nărodul tot 
striga şi zicea cătră dânsul: “Iată, nu va Dumnezeu să fie 
altul, nici noi, ci numai tu să fii noao domn”. lată, şi aici să 
întâmplă cum şi de dămult, în legea veche, Saul şi-au ieşit 
din minte şi lonathan au căzut de sabie, iar David fu rădicat 
împărat. Deci şi Neagoe să plecă glasului năroadelor şi luă 
coruna şi scaunul a toată Ţara Rumânească. Şi îndată făcu 
judecată şi dreptate între oameni. Şi cum rădică David chi- 
votul legii domnului, aşa şi Neagoe-vodă rădică biserica cea 
căzută şi puse pre Macarie mitropolit a toată Ţara Ungro- 
vlahiei, Plaiului şi Severinului, cu blagosloveniia lui Paho- 
mie, patriiarhul Țarigradului. 

Decii dintr-aceia vreme până astăzi s-au potolit şi s-au 
împăcat ţara de gâlceavă şi bisericile să veseliră, că aşa 
ajuta ruga sfântului Nifon. lar Bogdan cel afurisit vru să 
fugă, ci judecata lui Dumnezeu nu-l lăsă, pentru mozavi- 
riia ce mozavirise pre sfântul Nifon şi pentru hicleniia, ci 
căzu în mreaja cea hicleană şi-l apucară ca pre o hiară 
înşălătoare care să prinde cu amândoao picioarele în cursă 
şi să vână el în laţul care vrea să vâneze pre Neagoe. Că 
fugind de Neagoe-vodă ca de leu, dede în Dunăre şi scăpă 
de corcodel, iar de şarpe fu apucat şi trimis la Neagoe- 
vodă. lar el, deaca-l văzu într-atâta pedepsă, zise-i: “O, vai 
de tine, ocaanice, dar căzutu-ţi-s-au ţie să faci hiclenie ca 
aceasta, căci nu te-ai temut de Dumnezeu, cela ce ştie şi 
vede toate ştiutele şi neştiutele? Dar pentru ce varsă 
hicleşugul tău cel fărădelege atâta sânge? Iată, de toate te 
iert pentru Dumnezeu. Şi de acum înainte să te pocăieşti de 
răutăţile tale, iar avuţiile cele domneşti care le-ai luat tu 
făr” de dreptate şi le-ai ascuns, să mi le spui şi nu vei păţi 
nici o nevoie; iar de nu, păcatul să fie pre capul tău şi pe 
sufletul tău”. Iar el nu vru să spuie nimic, că-i întunecase 

diavolul, cel ce-l iubea pe el, mintea şi inima, pentru care 
lucru multe munci au luat până ce ş-au dat şi sufletul, cum 
au prorocit şi de aceasta sfântul Nifon, de au zis că cu rea 
moarte va să moară Bogdan. Iar trupul lui nici fierăle, nici 
pasările, nici pământul nu l-au putut mânca, ci numai ce 
s-au pârjolit şi au negrit întru răutatea tuturor. 

Şi pierdu Dumnezeu pre toţi vrăjmaşii lui Neagoe-vodă 
şi i-au plecat supt picioarele lui. Şi toate avuţiile i le-au 
dăscoperit. Şi pământul izvora bunătate şi roadă. Şi mulţumi 
lui Dumnezeu toţi pentru domniia lui, căci s-au spodobit a 
vedea şi a avea domn ca acela. 

Decii îi veni gând bun şi cuget dumnezeiesc în inima lui, 
ca şi de dămult sfântului Theodosie cel Mic-împărat, să 
mute moaştele sfântului loan Hrisostom de la Cucus în 
Țarigrad, ca să dea iertare şi tămăduire maicii sale, Evdo- 
xiei-împărătesei. Întru al acestuia chip să asemănă şi creştinul 
Neagoe-vodă. Şi trimise din boiarii săi cei credincioşi cu 
cărţi la sfântul muntele Athonului să aducă moaştele sfinţii- 
sale părintelui Nifon patriiarhul, ca să curăţească şi să 
tămăduiască greşala Radului-vodă şi a altora carii făcuse 
sfinţii-sale rău fără de vină. 

Şi deaca sosiră boiarii la Sfetagora, merseră la mănăstirea 
Dionisat şi să închinară bisericii, cum iaste obiceaiul 
creştinesc. Şi luând blagoslovenie de la părinţi, dederă cartea 
domnului în mâna egumenului şi a bătrânilor. Iar ei să 
închinară şi deaca citiră cartea, socotiră toate pre amăruntul 
şi să mirară toţi de acel lucru mare şi de cârerea domnului 
cum vor face. Şi nici într-un chip nu cutezară spre acel 
lucru să-l dea, nici vrea să lase pre nimeni să se apropie să 
dăstupe mormântul sfântului, ce numai să umplură toţi de 
frică şi de cutremur. lar sluga cea credincioasă, ce era 
trimis pentru acel lucru merse la dânşii şi le zise: “Sfinţi 

părinţi, nici o frică de aceasta să nu aveţi, ci să ne iertaţi 
că noi ne nădăjduim pre credinţa domnului nostru, care 
are cătră sfinţia-sa. Nimeni nu va avea nici o primejdie, 
nici voi, nici noi.” Atunce ei ziseră: “Faceţi cum vă iaste 
voia”. Şi îndată luo sapa sluga cea mai mare, căruia îi era 
numele lui Danciul logofătul, şi chemând credinţa domnă- 
său care avea cătră fericitul Nifon, lepădă toată frica şi 
începu de săpă pân” ajunse de moaştele sfântului. Decii le 
scoase afară şi le băgă într-un sicriu de lemn cu miroseală 
bună. Şi să adunară toţi călugării de la toate mănăstirile şi 
veniră de să închinară sfântului, şi săruta moaştele 
mulţumind lui Dumnezeu, celui ce au proslăvit pre robul 
său cel mult nevoitor şi ziseră: “Fericita pomenirea ta, Nifoa- 
ne, îndreptătoriul părinţilor şi învăţătoriul a toată lumea”. 

Şi aciişi arătă Dumnezeu minuni, că vindecă pre un 
călugăr care era de mulţi ani mut, şi pre alt de durerea 
capului, şi pre altul de friguri, şi pre alţii pre mulţi de 
multe feliuri de boale îi tămădui. 

Decii îl grijiră bine şi cu cinste, ca pre un cinstit, şi-l 
trimiseră în Ţara Panoniei, la domnul Neagoe-vodă. Şi 
trimiseră cu sfinţiia-sa şi pre chir Neofit, om ales şi sfânt, 
asemene părinţilor celor de dămult, carele era din cetatea 
Ahila din Evropa Elispondului, şi cu alţi călugări de la 
mănăstire. Şi deaca sosiră în Ţara Rumânească, degrab 
făcură ştire domnului Neagoe-vodă. Iar el adună tot cliro- 
sul besericii şi toţi boiarii aşteptând pre părintele său cel 
sufletesc. Şi deaca sosiră la scaun, iar domnul cu credinţa 
sufletului şi a inimii cuprinse coşciugul cu moaştele sfântului 
în braţe, ştiind că sunt ale iubitoriului său, şi le sărută cu 
lacrăme şi cu multă veselie, împreună cu tot norodul 
creştinesc. Şi duseră sicriul cu moaştele sfântului cu toţi 
oamenii întru cinstita Mănăstire Dealul, unde iaste hramul 

sfântului şi făcătoriului de minuni ierarh Nicolae, şi-l pu- 
seră deasupra mormântului Radului-vodă. Şi făcură bdenie 
toată noaptea împreună cu domnul Neagoe-vodă, rugându-se 
sfinţii-sale pentru iertarea păcatului Radului-Vodă, care 
fără dreptate au lepădat pre sfântul de la sine şi l-au gonit 
din ţara sa. (Ia ascultați ce făcu Dumnezeu!). 

Când fu dăspre sfârşitul slijbei utrănei, vrând Dumnezeu 
să arate aiave iertarea păcatului Radului-vodă şi al altora 
cari-i făcuse nevoie şi scârbă sfântului, văzu singur Nea- 
goe-vodă descoperire ca aceasta de la Dumnezeu: Unde s-au 
rumpt scoabele cele de hier şi acoperământul mormântului 
Radului-vodă şi degrab să desfăcură marmurile şi să ivi 
dinăuntru trupul Radului-vodă groaznic şi întunecat, plin 
de puroi şi de putoare. Şi iată, să dăşchise sicriul cu moaştele 
sfântului Nifon şi izvori de la sfântul izvor de apă şi spălă 
tot trupul Radului-vodă şi-l arătă luminat. Apoi iar înseşi 
toate încuieturile şi pietrile singur s-au închis şi s-au încuiat 
ca şi mai nainte. Şi să arătă şi Radul-vodă lui Neagoe-vodă 
şi-i făcu mare mulţumire pentru lucrul cel de milostenie ce 
au făcut pentru dânsul. Şi aciişi fu un sunet oarece şi să 
dusă de naintea ochilor lui. lar Neagoe-vodă să sperie. Şi-şi 
veni în fire şi socoti de minunea sfântului Nifon, cum iaste 
adevărată iertarea Radului-vodă. Şi mulţumia lui Dumnezeu 
de aceasta şi sfântului Nifon, făcătoriul de minuni. Cum 
apoi văzu şi cu ochii săi aiave trupul Radului-vodă iertat. 
Aşijderea şi altă minune făcu sfinţiia-sa, că să arătă însuşi 
sfinţiia-sa lui Neagoe-vodă şi-i zise: “Fătul mieu Neagoe, 
socoteşte cu deadinsul şi vezi că toţi mă ţin sfânt, căci că 
sunt cu darul cel bun al duhului sfânt, şi toţi sărută cu 
credinţă moaştele mele şi să umplu îndoit de dar bun. Nu- 
mai cutare boiariu — şi-i spuse şi numele care iaste — n-are 
credinţă cătră mine, nici sărută moaştele mele. Ci ia aminte 


124 


de vezi lucru adevărat.” Şi cum zise, aşa fu nevăzut. Iar 
Neagoe-vodă, deaca să dăşteptă, căută şi văzu pre toţi 
oamenii sărutând sfintele moaşte; iar cela ce-l spusese 
sfinţiia-sa, el trecu cu meşteşug, ca-ntr-ascuns, şi nu-i băgă 
nimeni seama. lar Neagoe-vodă, deaca văzu, el îl chemă la 
sine şi-i zise: “Ce va să fie aceasta, că toţi boiarii şi oamenii 
sărută moaştele sfântului, iar tu nu vrei să le săruţi, dar în 
ce chip huleşti pre sfinţiia-sa aşa ?” Iar boiariul acela, deaca 
auzi aşa, îndată îl cuprinse frică şi cutremur, cât îi mai 
ieşa sufletul, de nu vrea mărturisi pre sfinţiia-sa că iaste 
sfânt. Şi îndată chemă numele sfântului Nifon şi dede 
laudă şi mulţumire sfinţii-sale pentru mila ce făcu cu dânsul. 
Şi dintr-acel ceas mare credinţă avea acel boiar cătră moaştele 
sfântului Nifon. Aşijderea şi alte ciudese multe şi arătări 
făcea Dumnezeu în toate zilele cu moaştele preacuviosului 
său. Şi tot cine mergea la dânsul şi-i chema numele sfinţii- 
sale într-ajutor toată vindecarea şi sănătatea dobândea. 
Deci domnul Neagoe-vodă văzând că fac moaştele sfân- 
tului atâtea minuni, dede de făcu sicriu de argint curat şi-l 
polei cu aur şi-l înfrumuseţă cu mărgăritar frumos şi cu 
alte pietri scumpe şi cu zmalţ. Şi deasupra pe plehupă scrise 
chipul sfântului întreg, iar jos, la picioarele sfântului, să 
scrise pre sine în genunche, rugându-se sfinţii-sale. Şi-l 
trimise cu mare cinste la mănăstirea Dionisatul împreună 
cu sfinţiia-sa părintele chir Neofit mitropolitul şi cu 
credincioşii săi boiari. Şi deaca-l duseră la mănăstire, iar 
călugării de acolo dederă lui Neagoe-vodă poclon capul 
sfântului, şi o mână şi blagoslovenie de la părinţii cei sfinţi, 
carii era în mănăstire, ca să fie de sfințire şi de ajutor 
domnului. Iar el primi acele daruri cu mare bucurie, ca şi 
Moisi prorocul tablele legii vechi. Şi le purta cu sine pre 
unde mergea, şi în curte, şi în biserică, iar în cale el le 


125 


purta în carătă, ca şi Israel racla l€gii. lar în muntele 
Athonului, pre groapa sfântului, zidi biserică frumoasă în 
numele sfântului Nifon, iar mănăstirea o au îmbogăţit cu 
multă avuţie şi multe ziduri au făcut şi înalte. lată de 
aceasta pân? aici. 

Iar mănăstirea lui Hariton, care de obşte să chiamă 
Cotlumuz, care au început a o zidi den temelie Radu-vodă, 
Neagoe-vodă o au săvârşit, şi cu toate frumuseţile şi podoa- 
pele o au împodobit denlăuntru şi denafară, iar împrejur o 
au îngrădit cu zid. Şi au făcut biserică Sfântului Nicolae 
făcătoriul de minune, cu turle, chilii şi trapezărie, pimniţa, 
magherniţa şi magaziia, grădina şi poartă mică şi mare, 
bolniţă şi ospătărie şi dohirie, jitniţă şi visterie şi alte case 
de toată treaba. Iar bis6rica şi chiliile le-au umplut de 
frumuseţe şi le-au săvârşit de acoperământ, iar biserica şi 
tinda o au învălit cu plumb, şi au pus sticle pre la toate 
ferestrile. Şi o au şi târnosit cu blagosloveniia arhiereului, 
şi a protului şi a altor egumeni de la alte mănăstiri. Şi făcu 
cinste mare marilor şi celor mici, şi-i dărui cu daruri mari. 
Şi să duseră careşi pre la locurile sale, cu mare bucurie, 
mulţumind lui Dumnezeu. 

Aşijderea făcu o pristanişte în Ascalon, la mare, să fie 
de corăbiiari, şi o corabie mare şi alta mică cu tot ce 
trebuiaşte. Şi o au zidit cu zid împrejur, şi au făcut o culă 
cu arme şi cu tunuri, să le fie de pază. Şi alte metohuri cu 
de toate au zidit, şi au făcut şi bine le-au tocmit, din care 
are mănăstirea mult venit. Şi i-au pus numele: lavra cea 
mare a Ţării Munteneşti. 

Iar lavra Sfântului Athanasie, toată biserica cea mare, 
cu oltariul şi cu tinzile, le-au înnoit şi au împreunat plum- 
bul cel vechiu cu altul nou şi o au acoperit de iznoavă. Şi 
toată cliserniţa o au zidit den temelie. Şi au făcut vase de 

treaba bisericii, de aur şi de argint. Şi zăvese cusute cu 
sârmă de aur, preaînfrumusiţate au dat. Şi i-au făcut şi 
mertic mare, câte 10.000 de talere de an. 

Iar în lavra Iverului a lui Sfeti Evtimie făcătoriul de 
minuni, pre sus pre ziduri au adus apă cu urloaie ca de 2 
mile de loc dă dăparte. Şi cu multă avuţie o au împodobit. 
Iar cinstita lui doamnă, Despina, dat-au o zăvesă cusută 
tot cu sârmă de aur şi preaînfrumusiţată, să o puie înaintea 
sfintei şi făcătoarei de minuni icoane în care iaste scris 
chipul preacuratei fecioare şi maicii lui Dumnezeu, Mariei, 
care să chiamă portăriţă, care au venit pre mare la acea 
mănăstire cu mare minune, cum să află scris de dânsa. 

Iar la mănăstirea Pandocrator au făcut mari ziduri, ca 
şi la Iver, şi au dăruit multe daruri. 

Şi în lavra cea mare a Hilandarului iar au adus apă tot 
ca la Iver. 

Iar în lăudata mănăstire a Vatopedului pohti să dea milă 
pre an, ca şi la lavra lui Sfeti Athanasie. Şi au pus pre 
făcătoarea de minuni icoană a precistii un măr de aur cu 
mărgăritariu şi cu pietri scumpe. Şi zidi şi pimniţă mare 
den temelie. 

Şi au împodobit şi marea mănăstire Xeropotam, că au 
făcut o trapezarie den temelie şi pimniţă. 

Iar la Sfeti Pavel au zidit o culă den temelie, să fie de 
strajă. 

Ce vom mai lungi-le cuvintele spuind toate mănăstirile 
pre rând? Că toate mănăstirile den sfântul muntele Athonu- 
lui le-au îmbogăţit cu bani şi cu vase. Şi dobitoace încă le-au 
dat. Şi multe ziduri au făcut. Şi fu ctitor a toată Sfetagora. 

Dar biserica cea mare, săbornică, din Țarigrad? Au 
adunat plumbul cel vechiu şi au cumpărat şi altul nou, încă 
mai mult, şi o au învălit de iznoavă. 

Şi toate chiliile din patrierşie le-au înnoit. Şi patrierşiia 
cu bani şi cu multe daruri o au îmbogăţit. 

Şi sfântul munte al Sinaei cu toate vasile bisericii şi cu 
alte daruri multe din destul au îmbogăţit, şi i-au făcut 
mertic mare. 

Iar sfânta cetate a Ierusalimului, Sionul, care iaste muma 
bis6ricii, aşijderea o au dăruit şi o au îmbogăţit dimpreună 
cu toate bisericile dimprejurul ei. Şi alte mănăstiri de la 
Răsărit, toate. 

Aşijderea şi în măgura Misiei, mănăstirea Oreiscului, unde 
sunt moaştele sfântului Grigorie făcătoriul de minuni, tinda 
bisericii o au zidit şi o au acoperit cu plumb. Şi pre tronul cu 
moaştele au făcut un cerdăcel de piatră şi l-au zugrăvit 
frumos şi l-au poleit. Iar pre tronul sfintelor moaşte au pus 
un covor de mătase cusut tot cu sârmă de aur. 

Şi la metohul aceiiaşi mănăstiri, care să chiamă Menorliţa, 
au zidit o casă mare, să fie de odihna mănăstirii, în care să 
făcea toate slujbele ce trebuia. 

Iar în Elada, sfânta mănăstire anume Meteor o au 
îmbogăţit cu multe daruri şi multe ziduri au făcut. 

Aşijderea şi în Pethlagoniia, mănăstirea anume Tres- 
caviţă o au îmbogăţit. 

Şi în Machedoniia, mănăstirea ce să chiamă Cusniţă o 
au miluit. 

Iat în măgura Cathesca, care să chiamă acuma Cucenia, 
multe lucruri au făcut. Şi alte biserici de acolo toate. Şi 
lăcaşurile călugăreşti hrănea. Şi făcu şi acolo ziduri ca şi 
prentr-alte locuri. 

Ce voi mai spune deosebi lucrurile şi mănăstirile care le- 
au miluit? Să zicem denpreună toate câte sunt în Evropa, în 
Thrachiia, în Elada, în Ahiia, în Iliric, în Cambaniia, în 
Elispond, în Misiia, în Lugduniia, în Pethlagoniia, în 

Dalmaţiia şi în toate laturi de la răsărit pân” la apus şi de 
la miazăzi pân” la miazănoapte. Toate sfintele biserici le 
hrănea şi multă milă pretutindenea da. Şi mai vârtos pre 
cei ce să streina pren pustii şi pren peştere şi prin schituri, 
făr” de nici o scumpătate hrănea. Şi nu numai creştinilor 
fu bun, ce şi păgânilor. Şi fu tuturor tată milostiv, 
asemănându-se domnului celui ceresc, care străluceşte soarele 
său şi ploao şi spre cei buni şi spre cei răi, cum arată sfânta 
evanghelie. 

Şi mai vârtos în Ţara Muntenească, mari şi minunate 
mănăstiri au făcut: arhimandriia sfântului şi purtătoriului 
de Dumnezeu, părintelui nostru Nicodim, care să chiamă 
Tismeana, hram adormirea preacuratei născătoarei de 
Dumnezeu şi pururea fecioarei Mariei, toată biserica o au 
acoperit cu plumb şi alte lucruri au săvârşit. 

Iar mănăstirea den Nucet, unde iaste hramul sfântului şi 
marelui mucenic Gheorghie, multe au înnoit. Şi pre făcătoarea 
de minune icoană a sfântului mucenic bătut-au însuşi Nea- 
goe-vodă, cu cuişoare, un măr de aur curat, împodobit cu 
mărgăritar şi cu pietri scumpe. Şi au adus şi icoana cea 
făcătoare de minuni den Țarigrad, pre care era semnat chipul 
domnului nostru Isus Hristos atotţiitoriul, carea mai nainte 
o junghiase un ovreiu cu hangeriul; şi cum o junghe, îndată 
ieşi izvor de sânge din locul hangeriului, cât stropi şi hainele 
acelui ovreiu; iar el, de frică că-i sunt hainele stropite de 
sânge, nu văzu, ci numai ce au văzut sângele carele era pre 
icoană: şi aşa fiind, el, cuprins de spaimă ca aceasta, aruncă 
icoana într-un puț, care era într-o pimniţă (că şi el într-o 
pimniţă într-ascuns junghiase sfânta icoană). 

Decii ieşi afară, ca cum n-ar şti el nimic de acea minune; 
şi cum ieşi el afară, îndată-l întâmpinară nişte oameni, şi 
deaca-l văzură că iaste aşa crunt de sânge pre haine, îl 


129 


prinse şi-l întrebară: ce va să fie aceasta ? Iar el văzându-şi 
hainele crunte, îi fu a mărturisi aiave şi el minunea sfintii 
icoane. Şi alergară toţi dimpreună la puț şi scoaseră icoana 
afară; iar sângele tot izvoria din urma hangâriului, neoprit, 
atâta cât şi apa aceia să făcuse roşie de sânge. 

O, mari sunt minunile tale, doamne Isuse Hristoase, 
Dumnezeul nostru. Care lucru, deaca văzu acel ovreiu, 
crezu în Hristos, fiul lui Dumnezeu, şi să boteză el şi toată 
casa lui. Aşijderea şi alţi ovrei mulţi, carei văzură cu ochii 
lor acea minune mare, să botezară. Pentru care minune 
iaste pretutindenea scrisă şi vestită. 

Iar mutarea acei sfinte icoane din Țarigrad în Ţara Mun- 
tenească aşa fu: că să arătă în vis această sfântă icoană 
domnului Neagoe-vodă şi-i zise să o mute din Țarigrad în 
ţara sa. Care lucru şi făcu. Iar Radul-vodă mult să nevoise 
să o aducă în ţara sa, ca şi alte dumnezeieşti icoane şi 
moaşte sfinte; ci lui nicicum nu i s-au dat. lar când îi fu ei 
voia, atuncea şi dumnezeiescul lucru s-au săvârşit, şi s-au 
mutat. Pre care, cu mare bucurie şi mulţumire o aştepta 
domnul Neagoe-vodă şi cu multă cheltuială o au adus. Şi 
deaca o au adus, cu dragoste o au priimit. Şi i-au făcut 
cununa tot de aur curat, şi o a împodobit cu mărgăritariu 
ales şi cu alte feliuri de pietri scumpe. 

Şi sparse Mitropoliia din Argeş den temeliia ei şi zidi în 
locul ei altă sfântă biserică tot de piatră cioplită şi netezită 
şi săpată cu flori. Şi au prins pre dănlăuntru toate pietrile 
una cu alta pe dăndos cu scoabe de her, cu mare meşteşug 
şi au vărsat plumb de le-au întărit. Şi au făcut pren mijlo- 
cul tinzii bisericii 12 stâlpi înalţi, tot de piatră, ciopliţi şi 
învârtiţi, foarte frumoşi şi minunaţi, carii închipuiesc 12 
apostoli. Şi în sfântul altariu, deasupra pristolului, încă 
făcu un lucru minunat, cu turlişoare vărsate. Iar ferestrile 

altariului şi ale bisericii, cele dupe dăsupra, şi ale tinzii tot 
scobite şi răzbătute pren piiatră, cu mare meşteşug le făcu. 
Şi la mijloc ocoli cu un brâu de piiatră împletit în 3 viţe şi 
cioplit cu flori şi poleit, biserica cu altariul dempreună cu 
tinda, închipuind sfânta şi nedespărţita troiță. Iar pre supt 
straşina cea mai din jos, împrejur a toată biserica, făcu ca 
o straşină, tot de marmură albă, cioplită cu flori şi foarte 
scobite şi săpate frumos! Iar acoperământul, tot de plumb 
amestecat cu cositoriu. Şi crucile pre turle, tot poleite cu 
aur şi turlele tot cioplite cu flori şi unele făcute sucite. Şi 
împrejurul boltelor făcute steme de piiatră, cioplitle] cu 
meşteşug şi poleite cu aur. Şi făcu un cerdăcel denaintea 
bisericii, pre 4 stâlpi de marmură pestriță, foarte minunat 
poltit şi zugrăvit, şi învălit şi acela cu plumb. Şi făcu scara 
bisericii tot de piiatră scobită cu flori şi cu 12 trepte, 
semnând 12 semenţii ale lui Israil. Şi pardosi toată bis&- 
rica, tinda şi altariul împreună şi acel cerdăcel, cu mar- 
mură albă. Şi o împodobi pre dinlăuntru şi pre dănafară 
foarte frumos. Şi toate scobiturile pietrilor pe dănafară le 
văpsi cu lazur albastru, iar florile le polei cu aur. 

Şi aşa cum putea spune cu adevărat că nu iaste aşa mare 
şi săbornică, ca Sionul carele-l făcu Solomon, nici ca Sfânta 
Sofiia carele o făcu Iustiniian-împărat; iar cu frumuseţea 
iaste mai pe deasupra decât acelea. 

Şi cum au zis sfiinţiia-sa părintele Nifon încă la Radul- 
vodă, că să va muta Mitropolia din Argeş în Târgovişte, ci 
Radul-vodă nu s-au învrednicit a o muta, iar cu Neagoe-vodă 
s-au umplut cuvântul sfinţii-sale. Şi cu a lui blagoslovenie, 
zidi Mitropolie în Târgovişte, mare şi frumoasă, cu 8 turle şi 
tot rătunde, cum să satură ochii tuturor de vederea ei. 

Şi încă mai zidi şi altă biserică în Târgovişte, den teme- 
lie, hramul sfântului şi marelui mucenic Gheorghie, cu 
clopotniţă naltă pre tindă. 

Iar acea mănăstire Coziia, de care am povestit, s-au înnoit 
biserica cea veche şi au pus icoane preafrumoase: sfânta şi 
nedespărţita troiță şi preacuratei despuitoare a lui Dumnezeu, 
născătoare şi pururea fecioară Mariia şi alte poale de analoghi 
şi odăjdii multe şi frumoase. Că acea mănăstire are loc făr” 
de gâlceavă şi ales de petrecerea călugărească, dăpărtat de 
lume şi plin de toate bunătăţile, cu munţi mari îngrădită şi 
cu văi, şi ocolită cu un râu mare, şi izvoară multe împreju- 
rul ei. Şi are toată hrana călugărească poieni şi livezi, nuci 
şi alţi pomi roditori fără de număr, vii şi grădini. Şi acolo 
cură piatră pucioasă. Şi tot pământul împrejurul ei iaste 
pământ roditoriu. Care şi noi cu ochii l-am văzut acel loc, şi 
i-am zis: pământul cel făgăduit. 

Iată, într-acesta chip avea nevoinţă şi de dumneziescul 
lucru carele era la Argeş. 

De acum, pentru lungime, să spunem mai pe scurt şi să 
facem şi sfârşit aceştii cărţi. 

Că porunci Neagoe-vodă şi pohti să vie toţi arhimandriţii 
din muntele cel sfânt al Athonului dimpreună cu egumenii 
de la toate mănăstirile, şi scrise şi carte. Iar Gavriil Protul 
deaca văzu cartea şi scrisoarea domnului, aciişi chemă pre 
toţi egumenii de la mănăstirile cele mari: de la lavra de la 
Vatoped, de la Iver, de la Hilindariu, de la Xeropotam, de la 
Caracal, de la biserica lui Olimpie, şi a lui Hariton, Cotlu- 
muz, care iaste lavră rumânească, de la biserica lui Filothei 
de la Xenof, de la Zugraf, care iaste lavră bulgărească, de 
la Simenca, de la Dohiar şi de la lavra rusească, de la Panto- 
crator şi de la Castamonit, de la Sfetii Pavel şi de la Dioni- 
sat, de la biserica lui Sfeti Grigorie şi de la Simon Petra. 

Aceşti egumeni toţi veniră la eghemonul Neagoe în Țara 
Rumânească dempreună cu Gavriil Protul, carele fu zis 
mai sus. 


132 


Decii chemă domnul şi pre Theolipt, patriiarhul Țari- 
gradului, care iaste patriiarh a toată lumea, şi cu dânsul pre 
4 mitropoliți: de la Sires şi de la Sardiia, de la Midiia şi de 
la Milinic. Şi veniră şi ei. Şi-i priimi domnul cu mare cinste. 

Şi chemă încă şi pre toţi egumenii din Ţara Muntenească 
şi cu tot clirosul dimpreună cu ighemonul Neagoe şi in- 
trară toţi în lavra cea mare zidită şi făcură vecernie cu 
colivă în lauda preacuratei născătoarei de Dumnezeu, din 
care luară toţi oamenii, după obiceaiu. 

Decii făcură cină pentru odihnă. Şi lăudară pre Dum- 
nezeu. Şi după aceia îndată începură bdeniia, şi făcură 
toată noaptea ighimonul, patriiarhul şi cu mitropoliţii, carii 
fură mai sus zişi, şi cu arhimandritul şi cu egumenii, tot 
stătură în picioare de să ruga cu rugăciune şi cu cântări, 
iar alţi oameni toţi zicea: gospodi pomilui. Şi sfârşiră bde- 
niia când şă făcea ziouă. lar deaca trecu un ceas den zi, în 
luna lui avgust 15 zile, traseră clopotele, pentru ca să 
meargă patriiarhul împreună cu arhiereii şi cu egumenii cei 
mari cu toţii şi cu tot clirosul, să târnosească biserica, 
carea fu mai sus zisă. Şi tocmi în altariu sfântul prâstol 
Neagoe-vodă cu mâinile lui, spre sfințire, în lauda adormirii 
stăpânei de Dumnezeu născătoarei şi pururea fecioară Mariia. 
Şi duse şi făcătoarea de minune icoană a lui Pantocrator, 
de care s-au zis mai nainte, şi o puseră de-a dreapta în 
biserică, ferecată cu aur şi cu argint şi cu mărgăritar mult 
împodobită. Aşijderea şi alte sfinte icoane; şi era tot fere- 
cate cu argint şi cu mărgăritariu şi cu pietri scumpe, între 
carele era şi icoana chipului sfântului Nifon patriiarhul, 
împodobită tot cu argint şi cu aur ferecată peste tot. Şi 
făclii, şi candile, şi tetrapoade poleite şi alte podoabe, carele 
nici o minte nu le poate închipui să le spuie. 

Deci după ce târnosi şi tocmi toate înnoirile, iar Neagoe- 
vodă şi doamna lui, Despina şi coconii lor care le dăruise 
Dumnezeu, şi cu toţi boiarii, şi patriiarhul, şi mitropoliţii, 
şi egumenii, şi tot clirosul, deaca săvârşi dumnezeiiasca 
liturghie, făcu domnul ospăț mare şi veselie tuturor noroa- 
delor. Şi dărui pre toţi, pre cei mici şi pre cei mari, pre 
săraci şi pre văduve, pe mişăi, pe cei neputincioşi şi tuturor 
câţi li să cădea milă, le dede. Iar slujba, care o făcuse, să 
făcuse şi pentru sfântul Nifon. Şi să blagoslovi de Theolipt 
patriiarhul şi de tot soborul, ca să fie slujba lui cu vecer- 
nie, cu utrăne şi cu liturghie, deplin. 

Şi puseră arhimandrit pre chir Iosif într-acea mănăstire 
noao, ce să chiamă Argeşul. Şi-l blagosloviră să facă litur- 
ghie cu bederniţa. Aşijderea şi câţi vor fi după el, tot aşa 
să facă şi tot să se ţie acest obiceiu în veci. 

Aceasta dâte patriiarhul Theolipt şi de tot săborul, cum 
şi mai nainte să dedâsă în Tismana cu blagosloveniia lui 
Filothei patriarhul. Şi tocma să fie aceste mănăstiri amân-— 
doao arhimandrii, într-un chip cinstite şi scaunile mai mari 
decât toate mănăstirile ale Ţării Munteneşti, pân-în veci. 
Că aşa s-au tocmit, şi s-au aşăzat şi s-au legat cu mare 
blestem. 

Iar Mitropoliia de acolea s-au mutat în Târgovişte, cum 
zisese dumneziescul Nifon încă în zilele Radului-vodă. Care 
acum s-au umplut zisa lui cea mai denainte, de Theolipt 
patriiarhul, şi de chir Macarie preasfinţitul mitropolit al 
Ungrovlahiei, şi de ceilalţi mitropoliți, şi de Gavriil protul 
Sfetagorei, şi de alţi egumeni ai acelui sfânt munte, şi de 
toţi egumenii ţării, şi de domnul, şi de toţi boiarii mari şi 
mici, şi de tot sfântul săbor. Şi aşa să tocmi, ca de acum 
înainte niciodată, în veci, în Argeş să nu mai fie Mitropo- 
lie, cum am mai zis. lar în Târgovişte să fie Mitropolie 

stătătoare, cum s-au aşăzat. Şi să făcură aceste lucruri cu 
mare opreală şi blestem, ca să nu să mai clătească, nici să se 
mute, în veac, nici de patriiarh, nici de mitropolit, nici de 
domn. 

Ac6stea toate se aşăzară când fu cursul anilor 7025 avgust 
17, în zilele bunului credincios domn Io Neagoe-vodă şi ale 
lui 'Theolipt patriiarhul Țarigradului şi ale lui Macarie mitro- 
politul Ungrovlahiei, în slava lui Dumnezeu şi în frumuseţea 
şi lauda a toată Ţara Muntenească. Drept acâia făcură dom- 
nului şi boiarilor lui laudă şi cuvânt de cinste, şi a toată 
curtea mării-sale şi tuturor oamenilor ţării. Deci bunul şi 
iubitoriul de Hristos domnul Neagoe-vodă le făcu mare cinste 
şi-i dărui cu multe daruri şi să duseră toţi care pre la locul 
său. 

Iar mănăstirea cea noao din Argeş, o îngrădi împrejur 
cu curte de zid şi înlăuntrul curţii făcu multe chilii 
călugăreşti, şi o înfrumusiţă cu tot feliul de trebuinţe. 
Făcu trapezărie şi magherniţă, magopie şi povarnă de olo- 
vină, pimniţă şi clopotniţă înaltă. Şi puse clopote mari. Şi 
cu alte frumuseți, cu de toate o împodobi şi o făcu asemene 
raiului lui Dumnezău. lar în mijloc era acea casă dumnezi- 
iască stând ca şi pomul acela al cunoştinţei. Ci însă nu aşa, 
că dintr-acela mâncară strămoşii noştri pomana morţii; iar 
dintru acesta să mănâncă dătătoriul de viaţă trup şi sânge 
al domnului nostru Isus Hristos, care să junghe în toate 
zilele întru iertarea păcatelor şi viaţa de veci. 

Acestea făcu bunul credincios domn lo Neagoe-vodă, 
fericită să fie pomenirea lui! Şi totdeauna creştea şi să 
înmulţea bunătăţile în inima acestui bun domn. Şi scoase 
slujbe şi rugăciuni dreptului şi fericitului Nifon, părintelui 
şi sprijinitoriului său. lar rugăciunile lui îl păzea cu pace 

în domniia sa şi pre toţi vrăjmaşii îi supunea supt picioarele 
sale. Şi cum înălţă pre Avraam rugăciunea şi dragostea şi 
credinţa lui Melhisedec şi cum întăriră rugăciunile lui Sa- 
muil prorocul şi arhiereul pre David asupra lui Goliath, aşa 
şi acum ajutară rugăciunile sfântului Nifon lui Neagoe- 
voievodul, domnul Panoniei. 

Şi au domnit cu bună pace, până au murit în domnie. Şi 
l-au îngropat în sfânta şi minunata mănăstirea lui, în Argeş. 
Domnit-au ani 8, luni 8. 

Iar după moartea lui Băsărab-vodă s-au înălţat domn 
Preda, fratele lui Băsărab-voievod, ca să ţie domniia lui 
'Theodosie, nepotă-său. Iar boiarii nu l-au priimit, ci au 
rădicat alt domn, pre nume Radul-vodă Călugărul, despre 
partea Buzăului. Şi au venit Radul-vodă cu boiarii şi cu 
oaste, ca să se lovească cu Preda, la Târgovişte, şi au fost 
izbânda Radului-vodă şi au pierit Preda. 

Deci când au fost apoi, au venit Mehmet-bei cu turcii, 
că-l chemase Preda întâi ajutoriu şi zăbovise a veni. Şi au 
făcut războiu cu Radul-vodă la Târgovişte şi au biruit Meh- 
met-beiu, şi au prins pre Radul-vodă viu şi pre alţii boiari. 
Într-acâia, Mehmet-bei pentru moartea Predii, el au trimis 
turci de au prădat pre buzăiani fără de veste, şi au luat 
mulţi oameni voinici, şi fete şi dobitoc mult, şi multă pagubă 
şi pradă au făcut pre locul acela, însă pre apa Buzăului, în 
luna lui mai în 2 zile. Şi iar s-au întors turcii la Târgovişte 
şi au şăzut Mehmet-bei puţină vreme cu turcii, şi s-au 
întors preste Dunăre, la Necopoe, şi cu Radul-vodă şi cu 
oarecine din boiari, anume: Bădica comisul, văr premare cu 
Băsărab-vodă. El au tăiat capul Radului-vodă Călugărul cu 
voia lui Mehmet-beiu. 

Într-acia şi pre Theodosie l-au ajuns moartea la Țarigrad. 

Iar după actia, Mehmet-beiu au cerşut domniia de la 
împăratul aici în Ţara Românească, zicând că-l pohteşte 
ţara să fie el domn. Drept aceia împăratul crezu pre Meh- 
met-bei şi i-au dat domniia în Ţara Rumânească. Iar Stoica 
logofătul, fiind într-acea vreme la Poartă în Țarigrad, 
curând au trimis aice e în Ţara Rumânească, la toţi boiarii, 
ca să rădice domn cum mai curând pre Radul-vodă din 
Afumaţi, pentru că piiare ţara de turci. Într-acâia curând 
s-au adunat boiarii toţi şi mari, şi mici, şi toată curtea şi 
au rădicat domn pre Radul-vodă din Afumaţi, ginerile lui 
Basărab-vodă, la leatul 7030. Şi au venit Mehmet-bei cu 
steag de la Poartă cu mulţime de turci şi au intrat în ţară. 
Iar Radul-vodă cel Tânăr s-au gătit şi au ieşit înaintea lui 
cu oaste, şi au făcut războiu la sat la Glubavi, şi au biruit 
Radul-vodă pre Mehmet-bei şi au fugit Mehmet-bei, de s-au 
mai gătit încă de războiu. lar Radul-vodă s-au întors îndărăt 
în scaun, în Bucureşti. Deci peste puţină vreme, Mehmet-bei 
au venit cu mulţime de turci şi au intrat în ţară. lar Radul- 
vodă i-au ieşit înainte cu oaste. Şi s-au lovit la Clejani. Şi au 
biruit pre Mehmet-bei ca dintâi, şi mulţi turci au pierit; iar 
când au fost apoi, au biruit turcii. Şi au pierit Benga, iar 
Radul-vodă cu boierii au fugit în Țara Ungurească. 

Iar Mehmet-bei au pus oamenii lui subaşi pre la toate 
oraşele. Şi s-au dus Mehmet-bei preste Dunăre. Iar preste 
puţină vreme au venit iar Radul-vodă din Ţara Ungurească 
cu boiarii şi cu mulţi unguri. Şi au trimis curând oameni 
aleşi, de au cuprins toţi subaşii pren toate satele şi oraşele 
şi le-au tăiat capetele. Şi au strâns Radul-vodă oaste mare. 
Şi iar au venit Mehmet-bei cu toate oştile şi sangelele gata 
de oaste şi au intrat în ţară. Şi au ieşit Radul-vodă cu 
boiarii înaintea lui cu oaste, şi făcu război mare la Gru- 
mazi; şi s-au sfădit, de dimineaţă până seară, şi mulţi turci 

şi delii au pierit. lar Mehmet-bei, deacă au văzut aşa, au 
început a fugi, şi Radul-vodă încă s-au întors la scaun. Iar 
apoi procleţii de turci ei s-au înturnat înapoi şi mulţi creştini 
tăiară şi au fost izbânda turcilor. Atuncea au pierit Neagoe 
spătarul şi Stanciul portariul. lar Radul-vodă au fugit cu 
poiarii în Ţara Ungurească. Şi s-au dus la lanoş-crai, şi au 
căzut la picioarele lui şi l-au rugat să se milostivească să 
nu lase ţara creştinească în mâinile păgânilor. Într-acâia 
Ianoş s-a milostivit pre creştini şi s-au gătit de oaste cu 
30.000 de unguri, tot voinici aleşi. Şi au pogorât pre la 
Rucăr aici în ţară, şi au venit lanoş-crai pân” la oraş la 
Piteşti. lar Mehmet-bei n-au cutezat ca să-l aştepte, ci curând 
au fugit peste Dunăre. Dâcii Ianoş-crai s-au întors înapoi 
cu mare dar şi s-au dus în Țara Ungurească. Şi au venit 
Radul-vodă în Târgovişte vesel şi cu toţi boiarii, şi s-au 
sfătuit cum vor face să scoaţă ţara creştinească din mâinile 
păgânilor de turci. Şi au plecat capul şi s-au dus Radul- 
vodă la Țarigrad, la împărăție. Într-acâia împăratul au ţinut 
pre Radul-vodă multă vreme şi n-au vrut să-i dea nici un 
răspuns, pentru căci au avut pâră de Mehmet-bei. 

Deci împăratul a dat domniia lui Vădislav-vodă. Şi au 
venit Vădislav-vodă domn Ţării Rumâneşti cu steag; şi au 
venit toţi boiarii de s-au închinat lui Vădislav-vodă. Şi 
când au fost apoi, au venit şi Pârvul, banul de la Craiova, 
cu mulţi voinici aleşi şi s-au închinat lui Vădislav-vodă. 
După acâia Vădislav-vodă ş-au bătut joc de Pârvul banul şi 
au zis să fie postelnic în casă, şi puse alt boiar ban mare în 
locul lui. Iar când au fost preste noapte, iar Pârvul banul a 
fugit înapoi la voinicii lui. Deci când au fost apoi, s-au 
întors curând cătră Vădislav-vodă gata de oaste şi au făcut 
războiu Pârvul banul cu Vădislav-vodă şi au fugit Vădislav- 

vodă peste Dunăre. După acâia împăratul s-au milostivit de 
au dat domniia iar Radului-vodă. 

Şi iar au venit Radul-vodă domn de la Poartă, şi s-au 
aşăzat în scaun în Bucureşti, februarie 28 deni. Şi au 
domnit Radul-vodă ani 7. Şi după acâia Neagoe vornecul şi 
Drăgan postelnicul ei au rădicat oaste pre ascuns pre capul 
Radului-vodă. Decii când au prins de veste Radul-vodă, el 
nu ş-au putut strânge oaste degrab, ci numaidecât au fugit 
cu fie-său, cu Vlad-vodă, la banul Pârvul, la Craiova. Deci 
când au fost în oraş, în Râmnic, iar boiarii au ajuns pre 
Radul-vodă, de l-au legat şi i-au tăiat capul şi lui, şi fie- 
său, Vlad-vodă, şi au pierit amândoi în oraş, în Râmnic, 
când au fost cursul anilor 7037. 

Apoi au venit Moisi-vodă, feciorul lui Vădislav-vodă, de 
la Poartă, cu steag. Şi au domnit un an pol. Şi au tăiat pre 
poiari, anume: Neagoe vornicul şi pă Preda postelnicul. Iar 
alţi boiari au fugit în Țarigrad şi au adus domn pre Vlad- 
vodă. Şi au fugit Moisi-vodă în Ţara Ungurească, când au 
fost cursul anilor 7038. Deci când au trecut 2 luni, au 
venit Moisi-vodă pre Olt cu unguri şi au avut războiu cu 
Vlad-vodă la sat la Viişoara. Şi au pierit Moisi-vodă şi 
Barbul banul din Craiova. Şi au domnit Vladul-vodă ani 2 
pol, şi apoi s-au înecat în Dâmboviţa, la sat la Popeşti. 

Şi după aceia boiarii au rădicat domn pre Vintilă-vodă 
den oraş de la Slatină. Şi-au făcut Vintilă-vodă sfânta 
mănăstire den Menedic. Şi au tăiat mulţi boiari. Deci când 
au fost al treilea an a domniei lui, s-au dus Vintilă-vodă la 
Craiova, să vâneze cerbi preste Jiiu, şi s-au sfătuit Vintilă- 
vodă cu oamenii lui de taină, acolo să taie alţi boiari. Iar 
poiarii s-au gătit ei de au tăiat pre Vintilă-vodă în malul 
Jiiului. Şi au domnit Vintilă-vodă ani 3 pol. — 7040. 

139 


Apoi boiarii au venit la sfânta mănăstire Argeşul de au 
luat pre egumenul Paisie şi l-au rădicat domn. Şi i-au schim- 
bat numele, de i-au zis Radu-vodă. Şi au făcut sfânta 
mănăstire Mislea, hram Sfânta Troiță. Şi dupre aceia Radu- 
voievod au tăiat pre banul Toma şi pre Vlaicul logofătul. 

Deci preste puţină vreme au venit Laiotă Băsărabă-vodă 
cu nişte pribegi, anume: Stroe pribeagul, şi Manole, şi Mi- 
halco şi cu haiducii din Ţara Ungurească şi au avut război 
cu Radul-vodă, şi au biruit Laiotă-vodă pre Radul-vodă. Şi 
au fugit Radul-vodă cu boierii la Necopoe, şi au venit La- 
iotă Băsărab-vodă în Târgovişte. Iar când au trecut 2 luni, 
Radul-vodă iar au venit cu mulţime de turci şi au avut 
război la Fântâna Ţiganului, şi au fost izbânda Radului- 
vodă Paisie. Atuncea au pierit şi Laiotă-vodă Băsărab, şi 
Stroe pribeagul, şi Manole, şi Mihalco. Şi au domnit Radul- 
vodă 9 ani şi 8 luni. Şi l-au măzilit turcii. Şi mergând la 
Țarigrad l-au făcut surgun la Eghipet şi acolo au murit. 

Mircea-vodă au venit domn de la Poartă cu steag şi au 
intrat în Bucureşti, martie 17, 7053. Şi trecând 2 săptămâni, 
au tăiat pre boiari, anume: Coadă vornecul, i brat ego 
Radul comisul, i Dragul stolnicul, i Stroe spătarul şi Vin- 
tilă comisul, şi pre mulţi boiari carii nu sunt scrişi aici. Şi 
le-au dat mare muncă, pentru avuţie. lar câţi boiari au 
scăpat, au fugit în Ţara Ungurească. Şi trecând 2 ani, iar 
au venit acei boieri pribegi cu oaste, pre gura Praovei, şi au 
avut războiu mare cu Mircea-vodă la sat la Periş, şi au fost 
izbânda Mircii. Atuncea au pierit şi Udrişte vistierul, şi 
Theodosie banul. 

După acâia au venit Radul-vodă, ce i-au zis Ilie, din 
Tara Ungurească, cu boiari pribegi şi cu mulţi haiduci. 
Făcut-au războiu la sat la Măneşi, şi fu izbânda Radului- 
vodă Iliiaş. Şi au gonit pre Mircea-vodă pân-în Giurgiov, 

perind mulţi oameni. După aceia Mircea-vodă iar au venit 
al doilea rând cu hanul şi cu mulţi turci, de au gonit pre 
Radul-vodă peste munte. Şi au domnit Mircea-vodă ani 8 
pol. Şi s-au mazilit de la turci şi s-au dus la Țarigrad. 

Pătraşco-vodă, cela bunul, au venit domn în sâmbăta 
Paştilor, 7062. Deci trecând 3 ani den domniia lui, el s-au 
dus preste munte, în Țara Ungurească, cu toţi boiarii lui şi 
cu multă oaste, trimeţând pre Socol vornicul în Ţara Leşască, 
la cetatea de la Lvov, de au adus de acolo pre Izabela- 
crăiasa şi pre fii-său Ianoş-craiu, aşăzându-l pre crăie în 
cetatea ot Clujvar. De acolo Pătraşco-vodă s-au întors iar 
în ţară, de au domnit ani 4. Şi au murit în scaun, septem- 
brie 24, 7066. 

Mircea-vodă iar au venit domn al treilea rând. Şi au 
trimis la boiarii carii era pribegi în Țara Ungurească, de i-au 
chemat, făcând mare jurământ. Deci ei crezându-l, s-au 
sculat de au venit, Stănilă vornicul, şi cu toţi boiarii, şi cu 
toată curtea, de s-au închinat la Mircea-vodă, de credinţă 
şi legătură ce-au făcut. lar când au fost la martie 3 deni, 
cu meşteşug mare au chemat pre Stănilă vornicul, şi pre 
toţi boiarii, şi pre amândoi episcopii şi toţi egumenii cu 
mulţime de călugări, în cetate în Bucureşti. Şi aşa fără 
veste au năpustit într-înşii pre beşliii lui şi pre mulţi turci, 
de i-au tăiat pre toţi, vărsându-se mult sânge nevinovat. 
Da-va seama înaintea lui Dumnezeu! şi au domnit Mircea- 
vodă 5 ani şi 8 luni, murind în scaun. Îngropatu-s-au în 
biserica domnească, în Bucureşti, septemvrie 21 deni, 7068. 

Deci când au fost a doao săpătămână, puţinei boiari, ce 
au fost scăpat peste munte, ei au venit cu puţinea oaste, de 
au făcut războiu cu boiarii Mircii-vodă, la satul Rumâneşti, 
şi fu izbânda pribegilor. Iar doamna Chiajna a Mircii-vodă 
şi cu fie-său Pătru-vodă au fugit peste Dunăre; iar boiarii 

ei au rămas în Giurgiuv. Şi iar au venit al doilea rând de 
au făcut războiu cu pribegii la sat la Şărpăteşti, şi fu 
izbânda a boiarilor Mircii. Atuncea au pierit Badea clucerul 
şi alţi oameni de ai pribegilor. Şi iar au venit doamna 
Chiajna cu fie-său Pătru-vodă în Bucureşti. Şi trecând o 
săptămână, iar au venit alţi boiari pribegi, pre apa Oltului, 
anume: Stanciul Bengăi şi Matei al Margăi, i Radul, i 
Vâlsan şi alţii, făcând războiu cu Pătru-vodă la sat la 
Boiani, având lângă dânsul mulţime de turci, şi fu izbânda 
lui Pătru-vodă, pierind mulţi oameni. Atuncea au venit 
Stepan, vel-portarul de la Poartă, de au adus steag lui Pătru- 
vodă de domnie noao, să fie în locul tătâne-său, Mircii- 
vodă. Adaos-au Pătru-vodă cu mumă-sa la bir 5 aspri. Dom- 
nit-au ani 8 şi mazilindu-se s-au dus la Țarigrad. 

Şi au venit în locul lui domn frate-său Alexandru-vodă, 
iar fecior Mircii, mai 7 zile, leatul 7076. 

Deci atuncea boiarii câţi era pribegi încă au venit de s-au 
închinat toţi la Alexandru-vodă. După acâia trecând 2 luni, 
iar Alexandru-vodă au început de au tăiat mulţime de boiari, 
anume: Radul logofătul ot Drăgoeşti, i Mihnea ot Bădeni, i 
sin Udrişte vistierul, i Tudor ot Bucov, i Vladul Caplii, i 
Pătraşco, i Calotă, i Stan sin Drăguleţului, i Radul stolnicul 
ot Boldeşti, i Radul sin Socol dvornicul, şi alţii, mesiţa 
septemvrie 1 deni. Şi au făcut Alexandru-vodă, din jos de 
Bucureşti, o mănăstire mare, hram Svetaia Troiță. 

Iar când au fost al patrulea an din domnia lui, luând 
frate-său Pătru domniia la Moldova, fost-au poruncit la 
Dumbravă dvornicul şi la toată boierimea Moldovei ca să 
vie înainte, la Focşani. Atuncea Alexandru-vodă încă au 
ieşit în tâmpinarea lui Pătru-vodă, frăţine-său, de au făcut 
ospăț, la sat la Săpăţeni. Iar Dumbravă vornicul cu toată 
curtea Moldovei, ei au venit să se închine la Pătru-vodă. 

Iar deca s-au apropiat, ei fără veste au lovit pre Pătru-vodă 
şi pre frate-său Alexandru, gonind spre Pătru-vodă pân” la 
Brăila, iar Alexandru-vodă au fugit la oraş, la Floci. Mol- 
dovenii încă, făcând această izbândă, s-au întors la mar- 
gine la Ionaşco-vodă. 

Deci atuncea lonaşco-vodă au trimis pre Vintilă-vodă cu 
mulţi lotri, ca să fie domn în Țara Rumânească. Şi au 
intrat în cetatea din Bucureşti, şăzând acolo 4 zile. Ale- 
xandru-vodă încă au trimis pre o seamă de boairi ai lui cu 
oaste, anume: Dragomir dvornicul, i Mitrea comisul, i Bratul 
păharnicul, i Ion pârcălabul, de au lovit pre Vintilă-vodă şi 
pre acei lotri făr” de veste. Şi atuncea au pierit Vintilă-vodă 
şi acei lotri toţi; şi iar au venit Alexandru-vodă în scaun în 
Bucureşti. Şi au adaos în ţară un bir ce i-au zis oaie seacă. 
Şi [a] murit în scaunul lui, iulie 25 deni, leatul 7085. 

Mihnea-vodă au rămas în locul tătâne-său domn. Şi au 
trimis pre Mitrea vistierul şi i-au adus steag de la Poartă. 
Şi au adaos în ţară găleata. Deci când au fost al patrulea 
an din domniia lui, iar boiarii mehedinţi au rădicat un 
domn ce i-au zis Radul Popa. Şi au făcut războiu cu Mih- 
nea-vodă la Craiova şi au fost izbânda Mihnii-vodă. Făcut-au 
şi o mănăstire, de la Tutana. Domnit-au 6 ani. Şi l-au 
mazilit turcii, de s-au dus la Poartă. 

Pătru-vodă Cercel sin Pătraşco-vodă au venit domn de 
la Poartă, intrând în Bucureşti august 29 deni, leatul 7092. 
Şi au făcut biserica ce iaste în cetatea Târgoviştii. Şi au 
tăiat pre Mihăilă dvornicul, i Dobromir banul şi pe Gonţea 
paharnicul. Şi au pus birul curţii foarte mare şi gorştină de 
oi. Deci trecând 2 ani de la domniia lui, venitu-i-au mazilie 
de la Poartă şi au trecut muntele cu tot ce au avut. 

Mihnea-vodă iar au venit domn al doilea rând. Şi au 
mai adaos în ţară un bir ce i-au zis năpaste. Şi au pus pre 

roşii un bir foarte mare; şi pre megiiaşi găleată de pâine şi 
dijma din 5 stupi un stup. Şi au tăiat pre Stanciul logofătul. 
După acâia s-au mazilit şi el de la turci. Ducându-se la Ţari- 
grad, au lăsat legea creştinească şi s-au făcut turc, de voia 
lui. Şi au domnit Mihnea-vodă al doilea rând 5 ani, 7099. 

Ştefan-vodă Surdul au venit domn de la Poartă cu steag 
şi au domnit ani 1 pol. 

Alexandru-vodă au venit domn de la Poartă cu steag şi 
au domnit ani 1, luni 3. 

CUPRINS 


DE AICEA SĂ ÎNCEPE ISTORIIA LUI MIHAI-VODĂ SIN 

PĂTRAŞCO-VODĂ, CARELE AU FĂCUT MULTE RĂZBOAIE 

CU TURCII PENTRU CREŞTINĂTATE PRECUM DE AICEA 
ÎNAINTE SĂ ARATĂ 


Când au fost cursul anilor de la Adam 7101, venit-au 
Mihai-vodă domn Ţării Rumâneşti. Iar în Țarigrad împărăţea 
sultan Murat; iar în Ţara Ungurească era crai Batăr Jic- 
mond; iar la Moldova era domn Aron-vodă. Şi într-acâia 
vreme împresurase turcii Ţara Rumânească cu datorii multe 
şi cu nevoi foarte grele, încât nu mai avea să să plătească 
ţara şi să scape din gurile vrăjmaşilor. Şi începură turcii a 
coprinde Ţara Rumânească şi a-şi face lăcaşuri şi meceturi. 
Şi începură a ţiparea creştinii de nevoia turcilor, şi pre- 
tutindenea era vaiet şi suspin de răul turcilor, încât însuşi 
Mihai-vodă cu toţi boiarii să închisese de răul turcilor; şi în 
multă vreme creştinii zicea: doar să vor potoli turcii de 
asupră-le; iar ei mai mult rău făcea. Că începuse a călcarea 
ţara şi legea creştinilor. Ci-şi strânse toţi boiarii mari şi 
mici din toată ţara şi să sfătuiră cum vor face să izbăvească 
Dumnezeu ţara din mâinile păgânilor. Şi deaca văzură că 

într-alt chip nu vor putea izbăvi, deci ei ziseră: numai cu 
părbăţiia, să rădice sabie asupra vrăjmaşilor. Deci socoti 
Mihai-vodă cum ar avea ajutor şi dintr-alte părţi. Deci 
trimise pre Radul clucerul Buzescul sol la Batâr Jicmon, ca 
să se înţăleagă una cu dânsul şi să-i dea ajutor oaste, ca să 
să poată bate cu turcii. Trimis-au şi la Aaron-vodă sol pre 
Stroe stolnicul Buzescul, ca să-i fie într-ajutor. Şi amândoi 
fură bucuroşi. Şi îndată trimise Aaron-vodă pre un boiariu 
al lui, dând jurământ lui Mihai-vodă, ca să să ajute unul 
cu altul. Aşijderea şi Batâr Jicmon-craiul încă legă jurământ 
cu Mihai-vodă, ca să fie nedăspărţiţi unii cu alţii. 

Deci când fu văleatul 7103, noiemvrie 5 deni, trimise 
Batâr Jicmon o seamă de oşti, puindu-le şi capete pe Hor- 
vat Mihai şi pre Bechiş Işfan. Şi veniră la Mihai-vodă în 
cetate în Bucureşti. Şi îndată tăiară pre toţi turcii câţi 
aflară acolo. Într-acel război fu rănit Stroe Buzescul la 
mâna stângă. 

După acâia fără zabavă fură turcii scoşi din ţară şi 
rămaseră creştinii izbăviţi din gurile lor. Deci când fu după 
război a treia zi, purcese Mihai-vodă cu muntenii şi cu 
ungurii la Giurgiuv şi ocolind cetatea Giurgiovului, începură 
a o bate cu tunurile câtăva vreme. Văzând Mihai-vodă că 
nu poate să o dobândească, căci că venea turcilor ajutor 
arme şi bucate de la cetatea de la Ruşciuc, o năpusti şi 
iarăşi s-au întors în scaun în Bucureşti. 

Iar sultan Murat, împăratul turcesc, daca au prins de 
veste, numaidecât au trimis pre Mustafa-paşa, cu mulţime 
de turci şi cu un domn, anume Bogdan-vodă sin Ilancului- 
vodă, ca să scoaţă pre Mihai-vodă de aici din ţară şi să puie 
pre Bogdan-vodă domn. Şi venind turcii la Dunăre, la ce- 
tatea den Ruşciuc, iar Mihai-vodă deaca prinse de veste, el 
încă grăbi de-şi strânse oştile şi purcâse asupra Dunării, 

ghenar 8 zile, şi purcâse la sat la Pietri. Şi gătindu-se ca să 
treacă Dunărea, ca să lovească cu Mustafa-paşa, veni-i veste 
cum au intrat hanul cu tătarii în ţară şi au început a robi şi 
a prăda. lar Mihai-vodă foarte să îngrijă tare şi numaidecât 
să învârteji îndărăt cu toate oştile şi puse tabăra la sat la 
Hulubeşti şi trimise străji asupra tătarilor, pe Radul Bu- 
zescul cu fraţii lui, Preda postelnicul, i Stroe stolnicul, i 
Radul Calomfirescu cu o seamă de oşti alese. Deci când au 
fost la ghenar 14 deni, ei să întâmpinară cu tătarii, în 
streji, la sat la Putinei, şi fură biruiţi tătarii de Buzeşti, 
pierind tătari mulţi, şi vii încă prinsără mulţi. lar hanul 
deaca prinse de veste, el încă trimise pre un nepot al lui cu 
mulţime de tătari şi veniră pân” la sat la Stăneşti. lar 
Buzeştii încă păziră şi le ieşiră în întâmpinare şi să loviră 
de faţă la ghenar 16 deni, şi fură bătuţi acei tătari. Atunce 
au pierit şi nepotul hanului cu mulţime de tătari. lar hanul 
s-au fost tăbărât la Şărpăteşti împreună cu Mustafa şi cu 
Bogdan-vodă. Iar Mihai-vodă, deaca prinse veste de dânşii, 
numaidecât trimise oşti asupra lor cu banul Manta, şi noap- 
tea, fără veste-i lovi, de i-au tăiat şi i-au gonit pân-i-au 
trecut Dunărea. Mihai-vodă încă purcesse cu toate gloatele 
lui, pogorându-se în jos pân” la Şărpăteşti. lar hanul, 
înțelegând, nu-l aşteptă, ci să dăspărţi de Mustafa-paşa şi 
de Bogdan-vodă şi fugiră. lar paşa rămase la cetatea de la 
Ruşciuc, ca să să mai bată cu Mihai-vodă. Iar Mihai-vodă 
purcâse cu oştile asupra lor şi trecură Dunărea pre ghiaţă 
pre la Marotin şi pripiră de să loviră unii cu alţii, la ghenar 
25 deni, şi fură bătuţi turcii. Atuncea au pierit şi Mustafa- 
paşa cu mulţime de turci. Bogdan-vodă încă de-abia au 
scăpat. Şi arseră Ruşciucu, şi toată marginea ţărăi lor şi să 
învârtejiră cu multă dobândă la scaunul lui, la Bucureşti. 


146 


Bătând Mihai-vodă aceste războaie, trimise pre Mihalcea 
banul cu oşti de arseră Dârstorul. Iar turcii din Hârşova 
încă ieşiră cu oaste împotriva Predii spătaru şi a Radului 
comisului. Şi păziră de să loviră cu turcii, şi fură biruiţi 
turcii; gonindu-i pre ghiaţă, îi tăiară foarte rău. Şi aprin- 
seră şi Hârşova. 

Făcându-se aceste războaie, iar Horvat şi Bechiş Işfan, 
căpitanii ungurilor, avură împutăciune cu Mihai-vodă. Iar 
Mihai-vodă nu-i suferi, ci-i trimise la Batâr Jicmon-craiul. 
Şi-i trimise alţi căpitani, pre Kiraly Albert. Iar Mihai-vodă 
îl trimise cu banul Manta la cetatea Brăilii. Şi acolo toc- 
mind oştile, începură a o bate cetatea tare şi o sparseră 
pân-în pământ, şi mulţi turci periră. 

Făcându-se acâste războaie şi nevoindu-se Mihai-vodă 
foarte tare pentru creştini, iar Batâr Jicmon, craiul un- 
guresc, socotise că nu va mai avea Mihai-vodă nici o nevoie 
de turci, ci făcu sfat cu toţi voievozii Ardealului cum să 
scază pre Mihai-vodă despre Ţara Muntenească, să fie mai 
mic şi ascultătoriu de poruncile lui şi să-i oprească ţara cu 
tot venitul ei. lar Mihai-vodă deaca prinse de veste, el nu 
să putu suferi, ci trimise la Batâr Jicmon boiari bătrâni 
sfetnici, anume: Evthimie mitropolitul cu amândoi episcopii 
şi pre Mitrea dvornicul, i Isar logofătul, i Dumitru dvor- 
nicul, i Radul Buzescul şi alţi mulţi boiari de ţară, cum 
Mihai-vodă să fie ascultător de Batâr Jicmon, iar de ţară 
să n-aibă scădere, ci să şi-o ţie deplin; şi să se ajute unii cu 
alţii, le-au fost jurământul dentâi. 

Dentr-aceşti boiari ce-i trimisese Mihai-vodă pentru toc- 
meală, învrăjbitoriul diavolul umblase în mijlocul lor, de să 
apucară unii ca aceia mai mult să facă vrajbă decât pace, 
cum să scază pre Mihai-vodă din ţară. Iar ceilalţi boiari ce 
să nevoia să slujască domnu-său în dreptate, de nepriiateni 

fură biruiţi. Şi scăzură pre Mihai-vodă despre domniia ţării 
şi despre venitul ei, numai să fie tocma cu căpitanii lui. Şi 
alese Batâr Jicmon 12 boiari juraţi munteni puindu-i 
ispravnici preste tot venitul ţării şi să fie supt porunca lui. 

În vremea aceia fiind Aron-vodă domn Moldovei, tri- 
mise Batâr Jicmon oşti ajutor şi căpitan pre ei Bărcea An- 
dreiaş. Şi nevoindu-se Aron-vodă pentru creştini tare, tăiară 
turci mulţi, ca să dobândească cinste. Iar el căzu la mare 
pacoste şi năpaste pentru multe pâri mincinoase, că trimise 
Batâr Jicmon de-l legă cu doamnă-sa şi-i luară toată averea, 
scoţându-l din ţară cu mare ruşine, băgându-l în temniţa 
Vinţilor, tăindu-i boiarii şi toate capetele, la aprilie 23 deni, 
7103. Şi puseră domn, în locul lui, pre Răzvan, care era 
agă la Aron-vodă, şi-i schimbară numele: Ştefan-vodă. 

Iar Mihai-vodă, deaca prinse de veste, foarte să întristă. 

Pre aceia vreme muri şi sultan Murat şi luo împărăţiia 
sultan Mehmet. Şi deaca stătu el împărat, nu putu răbda 
atâta ruşine, ci alese pre Sinan-paşa cu mulţime de turci, 
trimiţându-i asupra lui Mihai-vodă. Viind pân? la Ruşciuc, 
făcură pod preste Dunăre. Mihai-vodă deaca înţelese de 
aceasta, el încă îşi strânse oştile, ca să iasă împotriva 
vrăjmaşilor. Trimise şi la Ştefan-vodă al Moldovei ca să-i 
vie cu oști ajutor. Şi îndată purcese gata. 

Iar Batâr Jicmon trimise la Rodoful, împăratul creştinesc, 
ca să-i dea pre soru-sa, să-i fie crăiasă. Trimise şi la Mihai- 
vodă ca să vie, să fie şi el la nuntă, că nu ştiia de turci că 
vin asupra Ţării Munteneşti. 

Iar Mihai-vodă văzând atâţia vrăjmaşi că vin asupra 
creştinilor, trimis-au la Batâr pre Stroe Buzescul, i Radul 
Calofirescul cu daruri scumpe de nuntă. Şi spuseră şi această 
veste, cum turcii, cu toată puterea împărătească, au sosit la 
Dunăre şi au făcut pod să treacă asupra creştinilor. Atun- 

cea Batâr degrab trimâse în toată ţara lui de-şi strânse 
toate oştile, şi trimise şi la împăratul creştinesc, de-i dede o 
seamă de oşti ajutor. 

Iar pân? vru a veni ajutoriul de la Batâr, turcii trecură 
Dunărea şi începură a robi şi a prăda. Şi-şi puseră tabăra 
la sat la Călugăreni. lar Mihai-vodă deaca văzu că i se 
zăboveşte ajutoriul, el îşi strânse oastea câtă avu şi pripi de 
să loviră cu turcii de faţă, în apa Neajlovului, în vadul 
Călugărenilor. Şi fu război foarte mare la avgust 13 deni, 
de dimineaţa pân-în seară; şi mult sânge se vărsă, cât şi 
apa era amestecată cu sânge. Atuncea Sinan-paşa, văzând 
că nu-i sporeşte, înturnatu-s-au cu ruşine. Deci el strânse 
toţi paşii şi toate căpeteniile oştilor şi făcură năvală mare 
asupra lui Mihai-vodă, ca să izbândească într-un chip, şi 
luară câteva tunuri. Atunci Mihai-vodă văzând atâta 
hărborie mare, el încă îşi strânse toţi boiarii şi toţi căpitanii, 
şi ieşiră întru întâmpinarea lor de faţă. Şi aciişi Mihai- 
vodă, cu mâna lui, tăie pre Caraiman-paşa şi înfrânseră 
pre turci înapoi. lar boiarii şi căpitanii, pre capete, năvăliră 
asupra turcilor, de-i tăia şi-i îneca în tină. Deci cu câtă 
hvală venea Sinan-paşa la acel război, mai cu multă ruşine 
să întoarse. Şi luo Mihai-vodă toate tunurile înapoi şi multe 
steaguri turceşti. 

Iar când fu preste noapte, Mihai-vodă făcu sfat cu boiarii, 
cum ajutoriul nu mai vine de la Batâr, şi fiind Mihai-vodă 
cu puţinea oaste, nu vor putea sta împotriva turcilor, că 
era foarte mulţi; ci socotiră cum vor face să să poată lupta 
cu atâţea vrăjmaşi. Ci să dederă înapoi, pre apa Dâmboviţii 
în sus la sat la Stoeneşti, aşteptând de la Batâr să le vie 
ajutoriul. Iar turcii înțelegând de aceasta, să rădicară cu 
toţii de veniră la Bucureşti şi făcură acolo cetate şi ajun- 
seră şi pân-în Târgovişte şi acolo încă făcu cetate; şi cu- 

prinseră toată Țara Muntenească. Atuncea leremiia-vodă 
Moghila, el înțelegând de Ştefan-vodă cum s-a sculat cu 
toate oştile să vie ajutoriu lui Mihai-vodă, el încă au venit 
cu oate leşască, de au intrat în laşi, să fie domn Moldovei. 
Iar Ştefan-vodă trecu muntele cu toată oastea lui şi merse 
de să împreună cu Batâr, că purces6se şi el să vie să să 
împreune cu Mihai-vodă. Şi câteşi 3 domnii să împreunară, 
la octomvrie 6 deni, 7104, şi purceseră toţi asupra turci- 
lor. Iar ei văzând că le vin atâtea oşti asupră-le, ei nu 
aşteptară, ci toţi dă pretutindenea, dâteră dosul a fugi. Şi 
al6seră pre Ali-paşa cu o seamă de oşti ca să păzească 
cetatea Târgoviştii, iar Sinan-paşa cu oşti veniră la Bucureşti. 
Iar Batâr, Mihai-vodă, i Ştefan, cu toate oştile, veniră de 
ocoliră cetatea din Târgovişte şi îndată fu aprinsă. Turcii, 
câţi fură acolo, toţi pieriră, iar pre Ali-paşa, îl prinseră viu 
şi-l trimiseră în temniţa Chiutvarului. Dupre acâia purce- 
seră după Sinan-paşa pân-ajunseră la cetatea Giurgiovului 
şi îndată stricară podul. Tăind mulţime de turci îi înecară 
în Dunăre şi sparseră şi cetatea, fiind atâta perire în turci. 
De-abia au scăpat Sinan-paşa cu puţinea oaste, şi cu multă 
ruşine fură scoşi din ţară. Şi scoaseră de la mâinile lor robi 
mulţi făr' număr. Şi de acolo să întoarseră cu veselie şi cu 
multă dobândă, şi toţi creştinii dederă har lui Dumnezeu. 

Atuncea Batâr Jicmon, deaca văzu pre Mihai-vodă cu 
atâta vitejie şi cu atâta înţelepciune, slobozit-au Ţara 
Rumânească cu tot venitul ei, ca să fie iar pre seama lui 
Mihai-vodă. Şi să înturnară cineşi la ţara lui. 

Pre vreme ce purcese Batâr ajutor lui Mihai-vodă de 
pătură pre turci în Ţara Muntenească, au fost trimis craiu 
o seamă de oşti şi la Lipova, şi la Ianova, şi la multe cetăţi 
demprejurul lor şi mult rău făcură turcilor. 

În vremea acâia rădicatus-au şi hanul cu mulţime de 
tătari, ca să vie asupra Ţării Munteneşti şi viind pren Ţara 
Moldovei, iar leremiia-vodă cu moldovenii şi cu leşii pripiră 
dă le ieşiră înainte la 'Ţuţora şi făcură acolo şanţ mare şi să 
pătură acolo 3 zile şi nu biruiră nici unii, nici alţii. Deaca 
văzură tătarăi că nu pot folosi nimic, făcură pace unii cu 
alţii şi să întoarse hanul cu tătarii iar în ţara lor, şi leşii 
aşijderea, iar el încă să aşăză în scaunu-şi. 

Atunce şi Ştefan-vodă, deaca prinse de veste că s-au 
răsipit oştile leremiei-vodă, el ceru de la Batâr oşti ajutor. 
Şi îndată i să dede şi purcese asupra leremiei-vodă, la noi- 
emvrie 27 deni, leatul 7105. Iar leremiia-vodă, deaca prinse 
de veste, el încă îşi strânse oştile şi trimise la starostea de 
la Cameniţă de-i dede leşi ajutor. Şi să întâmpinară unii cu 
alţii la Suceavă, şi fu biruit Ştefan-vodă. Și el fugind, fu 
prins dă nişte ţărani şi îndată îl înţepă leremiia-vodă, iar 
oastea îi pieri cu totul. 

Batâr încă, înțelegând de aceasta, foarte să întristă. Şi 
netrecând multă vreme, Batâr iar îşi strânse toate oştile şi 
purcese asupra Timişoarei, şi începură a o bate de toate 
părțile. Iar hanul cu tătarâi încă venise să fie ajutor cetăţii, 
şi brodiia în toată vremea furiş, de loviia oastea ungurească. 
Iar Batâr, deaca văzu că n-are răzbun de tătari, el lăsă 
străji să păzească cetatea şi purcâse asupra tătarilor şi să 
loviră de faţă, şi fură biruiţi tătarii. După acâia iar să 
întoarse Batâr la cetate, bătând-o 3 săptămâni. De multe 
ori făcură şi năvală şi nu putură face izbândă. Şi să întoarse 
craiul iar la scaunul lui. 

Iar când fu la cursul anilor 7105, mai 6 deni, trimise 
Mihai-vodă pre Velicico cu haiducii la Baba, de o ocoliră şi 
o bătură şi o aprinseră şi multă bunătate şi avuţie dobândiră. 

Şi întorcându-se înapoi cu dobânda, iar turcii să strânseră 
de toate părţile şi purceeseră dupre Velicico şi-l ajunseră la 
un loc ce să chiamă Comisul şi dederă război unii cu alţii, 
şi fu război 3 zile; turcii tot să înglotiia, şi fu biruit Velicico, 
şi periră toţi haiducii şi-şi luară turcii tot pleanul înapoi. 

Mihai-vodă foarte să întristă. Iar când fu la iulie 16 
deni, alese Mihai-vodă oşti care era mai de folos şi le puse 
căpitan pre Farcaş-aga şi-i trimise la Diiu ca să-l dobândească; 
şi trecură Dunărea pre la Jdegla. Iar turcii încă le prinse 
de veste, mulţime cu totul, şi nu ieşiră să se lovească de 
faţă, ci să ascunseră, de făcură meşteşug. Că mergând 
oştile lui Mihai-vodă făr' de nici un teamăt, iar turcii îi 
loviră de faţă şi fără veste. Şi fu războiu tare multă vreme, 
însă cea de apoi, biruiră turcii spre oastea lui Mihai-vodă. 
Şi câţi fură călări printr-înşii scăpară câte ceva, însă puţinei; 
iar pedestraşii pieriră cu totul. 

După acâia, Mihai-vodă deaca pierdu atâţea voinici, el 
fu scârbit. Şi începu a trimite pen toate ţările streine, ca să 
strângă voicnici viteji şi aduse leşi şi cazaci şi de tot feliul 
de oameni, cari-i erau de folos. 

Strângându-şi Mihai-vodă oaste, ca să se lupte cu turcii, 
iar nişte nepriiateni porniră pâră mincinoasă asupra lui 
Mihai-vodă. Deci Batâr Jicmon-crai, cum s-au lepădat Mi- 
hai-vodă, şi s-au împrietenit cu turcii, Batâr Jicmon făcu 
sfat cu toţi voievozii Ardealului, ca să afle de dreptatea lui 
Mihai-vodă. lar Mihai-vodă, deaca-l chemară, el să temu 
de înşălăciune şi de pâră mincinoasă şi purcese Mihai-vodă 
să să împreune cu Batâr Jicmon numai cu 2-3 boiari, anume 
Mihalcea banul, i Radul Buzescul şi alţi boiari. lar Batâr 
Jicmon deaca văzu că vine Mihai-vodă bucuros la împreuna- 
re, el încă trimise postelnicul cel mare, Jenea Poncraţ, cu 
mulţi nemți, şi cu 40 de cucii şi cu multă cinste înaintea lui 

Mihai-vodă. Ci dăscălecară în cetate în Beligrad şi să 
împreunară cu mare cinste, mesiţa dechemvrie 19 deni, 
leatul 7106. Şi fură împreună 10 zile, şi multă cinste pe- 
trecură şi mai mare credinţă legară şi întocmiră toate lucru- 
rile şi să înturnă Mihai-vodă cu mare bucurie la scaunu-şi. 
Iar Batâr Jicmon purcese la împăratul creştin. Şi trimise şi 
Mihai-vodă pre banul Mihalcea cu Batâr Jicmon împreună 
pentru tocmâlele ţărilor. 

Şezând Mihai-vodă cu toţi boiarii la scaun, veni veste 
cum sultan Mehmet s-au scornit din scaunu-şi, din Ţari- 
grad, cu tot Răsăritul şi cu toată puterea lui, cu turcii şi cu 
tătarii, şi purcese să se bată cu împăratul creştinesc Rodo- 
ful. Şi dăscălecară la cetatea Egherul şi începură a o bate 
cetatea de 3 părţi. Iar împăratul creştin, deaca prinse de 
veste, el îşi strânse oştile şi le trimise cu frate-său Mazxi- 
miian asupra turcilor. Şi sări însuşi Batâr Jicmon-craiul, 
capul lui, cu toate oştile şi să împreunară cu Maximiian şi 
purcese asupra vrăjmaşilor. Iar sultan Mehmet, împăratul 
turcilor după ce bătu cetatea Egherul, veni-i veste cum îl 
împresoară Maximiian şi cu Batâr Jicmon-craiul şi cu toate 
oştile. Iar sultan Mehmet lăsă-şi oamenii în cetate şi el, cu 
toate oştile, purcese la Cârsteşti. Şi să loviră de faţă unii 
cu alţii şi fu război mare şi tare, în 5 zile şi în 5 nopţi, şi 
fu vărsare de sânge multă într-amândoao părţile, însă mai 
pierea turcii, şi dederă turcii dosul a fugirea pân-ieşiră den 
tabără, şi din corturi şi din toată marha lor. Şi vrea şi fost 
dobânda şi izbânda creştinilor. Iar creştinii nu să ştiură 
cumpăta, ci să dederă a jăhui. Deci pentru multă lăcomie a 
avuţiei, ei îşi puseră toţi capetele, cum scrie şi la sfânta 
scriptură veche, că lăcomiia iaste rădăcina tuturor răutăţilor. 
O, amar mare! Că văzând turcii atâta netocmeală întru 
creştini, pentru lăcomiia lor, curând să întoarseră procleţii 

de turci asupra lor şi atâta fu moarte mare între creştini, 
cât fu voia lui Dumnezeu. lar Maximiian cu câţi scăpă, el 
să întoarse la scaunul lui; iar Batâr Jicmon-craiul, câţi au 
scăpat cu el, iar s-au întors la scaunu-şi, la Beligrad, şi 
rămaseră turcii cu atâta bucurie. 

Deci turcii începură a să semeţi şi începură a ieşi în Ţara 
Muntenească, pre marginea Dunării, şi prinseră turcii a 
prăda şi a robi ţara. Deci Mihai-vodă încă strânse oştile şi 
purcâse asupra Necopoei. Şi mergând Mihai-vodă prin ţară, 
întâlni o seamă de turci pre apa Teleormanului robind şi 
stricând ţara. Deci îi prinseră pre toţi vii, pân” sosi şi 
Mihai-vodă în vad la Necopoe. Şi ocoli cetatea Turnul, şi-l 
pătură şi-l arseră. Deci grijindu-se Mihai-vodă să treacă la 
Necopoe, veni-i veste den sus cum sultan Mehmet, împăratul 
turcesc, au biruit pre Maximiian şi pre Batâr Jicmon-craiul. 
Deci Mihai-vodă să întristă şi începu a face pace cu turcii şi 
cu sangeacul Necopoei. Şi fu Mihai-vodă în loc 5 zile, şi 
legară pace, şi să dăruiră cu daruri scumpe. Şi fură acestea 
toate la octomvrie 6 dni, 7107. 

Pre acâia vreme Batâr Jicmon-craiul supărase-i-se cu 
oştile şi bătându-se cu turcii şi-şi închină ţara împăratului 
creştinesc, cum să-i poarte grija. Şi împăratul trimise 2 
comisari, anume Suhai, 3 episcopi şi pre Iştfansin. Şi ju- 
rară ţara şi toţi domnii Ardealului, cum să fie pre mâna 
împăratului. Şi prinseră pre Jujica cancelarul la Batâr Jic- 
mon şi-l trimiseră în cetate la Sacmar, şi acolo-i tăiară 
capul. lar Batâr Jicmon el îşi năpusti crăiia sa în loc şi să 
duse însuşi, la împăratul creştin. Iar împăratul îi dede o 
cetate, anume Epuliia. Aceasta să adevără cum îşi dede 
ţara pre o cetate. 

Pre aceia vr&me iarăşi trimise sultan Mehmet un paşă, 
anume Mehmet-paşa vezirazemul, cu mulţime de turci şi 

tătari fără număr asupra creştinlor şi dăscălecară în ce- 
tatea Oradiei. Deci unii bătea cetatea, iar alţii prăda ţara. 
Însă Batâr Jicmon după ce-şi năpusti ţara întâi, apoi mult 
să căi, însă năpusti cetatea Epuliei şi noaptea fugi den 
cetate şi veni iar la scaun la Ardeal. Şi în ce ceas sosi, i să 
închinară toţi domnii, şi voievozii şi toată Ţara Ardealului. 
Şi prinseră pre acei comişari împărăteşti de-i legară şi-i 
trimise la Mihai-vodă, pentru cea prietenie şi credinţă dentâi, 
ca să fie iar unul cu altul. Şi trimise la Mihai-vodă să-i dea 
oşti ajutoriu să se apere de vrăjmaş. Şi-i dede 3.500 de 
voinici şi le puse cap pre aga Leca. 

Pre acâia vreme era un paşa Hadâm-paşa, pre care-l tri- 
mis€se împăratul turcesc să fie paşa la margine, la Diiu. El 
încă avusese împutăciune cu Mihai-vodă, ci trimisese la Me- 
hmet-paşa den Dârstor, ca să meargă cu oşti să apuce scaunul 
lui Mihai-vodă. Deci el degrab strânsâse oştile şi ieşise să să 
lovească. Iar Mihai-vodă încă trimisese oşti cu Dumitru dvor- 
nicul împotriva lui Mehmet-paşa, de-i bătură şi-i goniră 
luându-le şi 2 steaguri de le-au dus la Mihai-vodă în Cara- 
cal. Şi foarte să îmbărbătă şi strânse toate oştile în grab de 
purcese şi el asupra lui Hadâm-paşa. Şi trecu Mihai-vodă 
Dunărea cu toată gloata pre dân sus dă Necopoe şi să loviră 
de faţă cu Hadâm-paşa şi fură biruiţi turcii şi pieriră mulţi, 
luându-le şi toate tunurile, şi toată tabăra. 

Şi după ce bătură pre turci, iar Mihai-vodă să apucă şi 
de cetatea Necopoei şi începură a o bate cu tunurile. Însă 
când fu septemvrie 10 dni, sâmbătă, făcu Mihai-vodă năvală 
foarte mare şi o bătură multă vreme şi nu putură intra în 
cetate, că spărgea zioua, iar turcii zidia noaptea. Deci şăzu 
Mihai-vodă în loc 3 zile şi tot plenuia Ţara Turcească. Şi 
după acâia el purcese cu toate oştile în sus, cătră Diiu, tot 
prădând den Dunăre pân-în munţi, până sosi împotriva 

Diiului. lar sangeacul de acolo încă trimise degrab de strânse 
toţi turcii den ţinutul Diiului şi trimise şi la beiul de la 
Baba, de veniră cu oşti într-ajutor, ieşind întru întâmpinarea 
lui Mihai-vodă, în şesul Diiului. Şi fu războiu tare multă 
vreme. Câia de apoi fură biruiţi turcii de Mihai-vodă; şi 
multă pieire să făcu turcilor, cât puţini scăpară în cetate, 
iar alţii fură tăiaţi, alţii goniţi şi răsipiţi. 

Să spunem de Mihai-vodă ce i să întâmplă într-acest 
războiu, gonind turcii şi răsipindu-i în toate părţile. lar 
turcii, însă o ceată, deacă văzură pieirea, ei să întoarseră 
cu mare hărborie asupra lui Mihai-vodă şi atuncea să alese 
unul den turci cu sulița şi o împoncişă asupra pântecilui lui 
Mihai-vodă şi o înfipse în pântece. lar Mihai-vodă deaca 
văzu că piiare, el apucă sulița cu amândoao mâinile de fier şi 
căuta în toate părţile ca să-i vie cineva den boiari ajutor, să-l 
izbăvească den pieire. Şi alţii mai aproape nu să aflară făr” 
2 boiari, anume Preda Buzescul şi cu frate-său Stroe stolnicul. 
Ei grăbiră şi tăiară capul turcului şi pre celealalte soţii ale 
lui şi izbăviră pre Mihai-vodă din mâinile turcilor. Şi multă 
bpărbăţie arătară Buzeştii înaintea lui Mihai-vodă, căci să 
luptară cu vrăjmaşii şi izbăviră pre domnul lor den pieire. 

După ce bătură acest războiu, şezu Mihai-vodă supt ce- 
tate 10 zile deplin, arzând împrejur toată marginea Ţării 
'Turceşti, şi iar să întoarse Mihai-vodă cu toate oştile şi cu 
toată dobânda, ca să treacă Dunărea pre la Ruşavă. Însă 
când fu oştile jumătate trecute, să lăsă vânt cu vihor pre 
Dunăre, şi atunce să împărţiră oştile şi rămaseră jumătate 
aşteptând 10 zile pân? să potoli vântul. Iar oştile au tot 
plenuit şi au ars Ţara Turcească. Deciia trecură cu toată 
dobânda de să adunară la noiemvrie 5 deni, leatul 7107. Şi 
să întoarse Mihai-vodă în scaun în Târgovişte cu toţi boiarii. 

Pre acea vreme Batâr Jicmon-craiul iar intrase în multe 
gânduri, care nu i-au fost nici de un folos, nici lui, nici 
ţării, cum zice că omul înţelept află calea şi pe unde n-au 
umblat, iar deaca-şi pierde firea, rătăceşte şi pre unde au 
umblat, ca şi Batâr Jicmon-craiu, încă nu-i ajunse cât întâi 
îşi închină ţara la împăratul nemţesc şi apoi lăsă şi credinţa 
ce făcuse cu împăratul, năpustind cetatea Epuliei, şi veni 
iar la Ardeal şi să apucă cu Mihai-vodă de cea prietenie 
dintâi. Apoi el nici aşa nu să aşăză, şi iar gând rău ca să 
să desparţă de Mihai-vodă şi să închine Ardealul turcilor. 
Ci aminterea n-au avut cum face pentru cel jurământ rău şi 
greu, ce au făcut cu Mihai-vodă, cum, pân” va fi el crai în 
Ardeal, turcii să n-aibă treabă. Deci făcu Batâr Jicmon 
sfat hiclean şi trimise în Ţara Leşască, la văru-său Batâr 
Andreiiaş, cum să vie, să fie craiu în locul lui; şi el să facă 
tocmeală cu turcii, ca să înşale pre Mihai-vodă. 

Şi veni Batâr Andreiaş, în cetatea Mediiaşului. Acolo să 
împreună cu Batâr Jicmon şi să strânseră toţi voievozii şi 
nemişii, jurând toţi cu Batâr Andreiaş. lar Batâr Jicmon 
au ales o cetate, anume Veliciul, şi el însă purcese de să 
duse în Ţara Leşască, iar Batâr Andreiaş, rămase a fi craiu 
Ardealului. 

Atuncea leremiia-vodă, domnul Moldovei, deaca să aşăză 
Batâr Andreiaş pe crăie, iar el trimise cărţi la Batâr Andre- 
iaş, cum să fie amândoi una şi să scoaţă pre Mihai-vodă 
din mijlocul lor. Şi de nu va ieşi de voie, ei să rădice oşti 
asupra lui să-l prinză, să-l dea turcilor. Şi Batâr Andreiaş 
fu bucuros acelui sfat rău şi trimise sol la Mihai-vodă pre 
un nemiş, anume Ciomârtan Tamaş, cum să iasă Mihai- 
vodă din ţară cu pace, că apoi va încăpea în mâinile turci- 
lor. Iar Mihai-vodă deaca auzi acel sfat rău şi amar, el 
încă-şi strânse toţi boiarii şi făcură sfat foarte de folos. 

Deaca văzu Mihai-vodă că i să rădică atâta rău pre cap, el 
într-altă parte nu cugetă, ci trimise la împăratul nemţesc, 
de unde avea de atâta vreme milă şi ajutor, şi-i obidi de 
toate câte i să întâmplă pre capul lui, şi-i cerşu Mihai-vodă 
oşti ajutor cum să iasă împotriva lui Batâr Andreiaş, care 
să închinase turcilor. lar împăratul nemţesc fu bucuros să-i 
facă de toate pe voia lui. Într-acâia Mihai-vodă să veseli şi 
degrab trimise de-şi strânse toate oştile şi purcese la Ardeal 
asupra lui Batâr Andreiaş. Trecând muntele, dăscălecară 
în luncile Braşovului, şi acolo veniră toţi braşovenii de să 
închinară la Mihai-vodă cu daruri scumpe. lar Mihai-vodă 
deaca văzu că i să închină cetăţenii, să veseli. Şi trimise la 
Radul Buzescul şi la Udrea banul, să saie şi ei cu toate 
oştile Craiovei şi ale Jiiului şi cu ale Mehedinţilor, să iasă 
cu iale înaintea! lui Mihai-vodă, cătră luncile Sibiiului. 

Iar Batâr Andreiaş, deaca înţelese de Mihai-vodă că au 
intrat cu toate oştile în ţară în Ardeal, el degrab strânse 
toate oştile şi purcese şi el cătră Sibiu, împotriva lui Mihai- 
vodă. Şi făcu şanţ şi răzimă oastea lui, Batâr Andreiaş, de 
cătră zidul cetăţii Sibiiului. Iar oştile lui Mihai-vodă încă 
să strânseră toate, şi toţi boiarii şi puseră tabăra la sat la 
Veştem. 

Deci când fu la octomvrie 17 dni, miercuri, arătară-se 
străjile lor şi să văzură oştile unele cu altele. Iar deaca 
văzu Batâr Andreiaş, cum Mihai-vodă iaste gata de război, 
el foarte să îngrijă tare şi vru atuncea să să sfătuiască de 
pace. Oh, nepricepută minte omenească! Câtă vreme fu dea 
tocmi ţara şi a face pace, şi nu tocmiră, ci vru să tocmească 
când nu fu nici de un folos. Că trimițând unii la alţii 
pentru pace, iar mai mare vrajbă făcură. Că deaca să văzură 


1 (Corectat după ms. 1.350 (în text greşit; împotriva). 

oştile, ei năvălea spre sfadă şi pace nu putură tocmi. Şi să 
gătiră şi să loviră unii cu alţii la octomvrie 18 dni, joi. Şi 
fu război foarte tare până seara, şi făcură încă a-i învinge 
Batâr Andreiaş cu ungurii, dar apoi birui Mihai-vodă cu 
muntenii. Şi mult sânge să vărsă, şi multe trupuri rămaseră 
pre câmpii Sibiiului. 

Batâr Andreiaş, deaca văzu că-i fugiră voinicii şi i să 
sparse oastea şi fu izbânda lui Mihai-vodă, iar Batâr An- 
dreiaş el tare începu a blestema pre Irimiia-vodă, căci scor- 
ni pre Mihai aupră-i, de-şi răpuse ţara şi crăiia şi să alese 
cu puţini voinici şi plecă a fugi, să scape în Țara Leşească. 
Deci dobândi Mihai-vodă scaunul de crăie, şi tot Ardealul, 
şi toată Țara Bârsii şi toţi săcuii. 

Deci şăzu Mihai-vodă în scaun în Beligrad, octomvrie 
26 dni, într-o zi luni. 

Să spunem dar şi de Batâr Andreiaş, ce i s-au întâmplat 
după spartul războiului. Fugind să pribegească, el fugi 
pân-în codrii Ciucului şi acolo rătăci şi umblă oarecâtăva 
vreme rătăcit şi nemâncat, pân-îl birui foamea şi nimeri la 
nişte păcurari, unul săcui, altul muntean. Şi le spuse cum 
că el iaste Batâr Andreiaş, craiul Ardealului, şi cum i s-au 
întâmplat de s-au bătut cu Mihai-vodă şi l-au scos din ţară 
şi cum fugind să scape în Țara Leşască, el au rătăcit şi au 
flămânzit. lar acei 2 păcurari îl duseră la lăcaşul lor, de-l 
ospătară şi după ospăț, el să rugă celor păcurari ca să-l 
povăţuiască. Deci să sculă cel păcurar săcui de să făcu a-l 
povăţuire, şi-i tăie capul. Şi-l băgă într-o traistă şi-l duse 
la Mihai-vodă. Şi-i spuse de toate, cum au rătăcit şi au 
nemerit la sălasul lor, şi după ospăț s-au făcut a-l povăţui 
şi i-au tăiat capul, că socoti păcurariul că foarte va avea 
dar mare de la Mihai-vodă. Iar Mihai-vodă deaca văzu că 
iaste capul lui Batâr Andreiaş, foarte rău îi păru de moartea 

lui. Şi degrab trimise unde rămăsese trupul de-l aduseră şi-i 
puseră capul la trup şi-l îngropară în Beligrad, în biserica 
crăiască, şi-l petrecură cu multă cinste, cu toţi boiarii şi cu 
n6mişii Ardealului. Păcurariul deaca tăiă capul lui Batâr 
Andreiaş şi-l duse la Mihai-vodă, cum spune scriptura că: 
cu ce măsură vei măsura, ţi se va măsura; deci Mihai-vodă 
zise de tăie capul păcurariului, altul aşa să nu mai facă. 

Deci dobândi Mihai-vodă 2 ţări: Ardealul şi Ţara Rumâ- 
nească. Şi în Ţara Muntenească trimise domn pre fie-său, 
Nicolae-vodă şi să aşăzară domni fiiul şi tatăl în 2 ţări, 
domnind ei ţările întru toată veseliia. 

Iar lui Mihai-vodă veni-i sol de la împăratul creştinesc 
Rodoful, anume Osnu David şi Sechil Mihail. Şi aduseră 
solii veste cum să se lase Mihai-vodă de toată Țara Ardea- 
lului, să fie numai, pre mâna împăratului şi să se întoarcă 
la ţară-şi, să-şi ţie Ţara Muntenească. Iar Mihai-vodă încă 
făcu sfat cu toţi boiarii şi cu nemişii Ardealului şi cugetară 
să nu dea Ardealul împăratului creştinesc, numai să fie 
dajdnic împăratului creştin, iar de domnie să fie tot Mihai- 
vodă. Şi acest sfat să potrivi, cum zicee David prorocul la 
capul 20. Deci nu putu într-alt chip, numai alese 2 boiari, 
anume pre Mihalcea banul şi pe Stoica logofătul, şi-i tri- 
mise la împăratul nemţesc cu solii, cum să lase împăratul 
Ardealul să-l domnească Mihai-vodă şi să fie dajdnic. Iar 
împăratul nu le dâte nici un răspuns, făr' numai ce-i fusese 
lui pohta dintâi. lar Mihai-vodă iar strânse a doao oară 
sfat şi-şi aduseră aminte cum întâi era ţara ocolită de 
vrăjmaşi, iar acum au dat Dumnezeu de iaste domn a doao 
ţări. Şi-i plecară mintea lui Mihai-vodă a nu să pleca celui 
mai mare, ci ziseră că nu va avea nevoie de împăratul, ci-l 
va lăsa de va ţinea Ardealul. 

Deci să începură sfaturi multe întru toţi oamenii. lar 
Mihai-vodă deaca văzu că nu-i va fi Ardealul cu pace, el 
începu a face pace cu carii îi era lui vrăjmaşi întâi. Că 
trimise la sultan Mehmet, împăratul turcesc, şi cu mare 
bucurie primi pre Mihai-vodă şi degrab trimise-i şi steag. 
Şi trimise şi la craiul leşăsc pentru pace şi pentru tocmeală, 
ci nu să putură tocmi, ci umblară cu cuvinte deşarte. 

Iar împăratul Rodoful nemţesc deaca văzu pre Mihai- 
vodă că să împacă cu turcii şi să împrieteneşte cu streinii şi 
să desparte de el, foarte să îngrijă, şi socoti cum că-i va 
face Mihai-vodă scădere de împărăție, deaca s-au închinat 
turcilor. Şi socoti împăratul cum va face cu putere şi cu 
armă să sară şi să scoaţă pe Mihai-vodă den Ardeal. 

Iar Mihai-vodă nu-şi mai aduse aminte de cea de apoi, 
cum că nu-şi va lăsa împăratul nemţesc cuvântul să stea în 
deşărt, ci-şi înălţă Mihai-vodă sfatul şi mintea de om 
neînţelept şi de pizma cea de dămult a Irimiei-vodă, ce să 
sfătuise cu Batâr Andreiaş, spre răul lui Mihai-vodă. lar 
Mihai-vodă să ridică asupra leremiei-vodă cu oşti mari, la 
mai 6 dni. Şi intră Mihai-vodă cu oşti în Moldova. lar 
Ieremiia-vodă deaca prinse de veste, el trimise de-şi strânse 
şi el toate oştile Moldovei şi cu l6şii, ca să iasă împotriva lui 
Mihai-vodă. lar deaca merse leremiia-vodă împotriva lui 
Mihai-vodă, el să întoarse dă plecă spre cetatea Hotinului, 
fugind leremiia-vodă de temerea lui Mihai-vodă. Iar oştile 
lui ajunseră pre oştile leremiei-vodă la un loc anume Jajcea. 
Şi fu acolo război mare oarecâtăva vreme şi mulţi moldoveni 
şi leşi pieriră. Decii moldovenii dederă dosul a fugi şi leşii 
aşijderea, pân” să apropiiară de cetatea Hotinului. 

Decii iar să opriră a da război. Mihai-vodă îi pripi. Ei 
deacă văzură că vor pieri toţi, câţi scăpară, ei să închiseră 
cu leremiia-vodă în cetatea Hotinului. Mihai-vodă începu a 

bate cetatea şi o bătură 3 zile. Iar deaca văzu Mihai-vodă 
că nu o va putea sparge, puse paznici împrejurul cetăţii şi 
să înturnă în Moldova, în scaun, în Iaşi. Iar Irimiia-vodă 
deaca văzu că-l vor scoate din cetate, el ieşi furiş într-o 
noapte cu toţi boiarii lui şi fugi în Ţara Leşască. Iar Mihai- 
vodă începu a să scrie şi a să mărturisi cum că iaste domn 
a 3 ţări. Atuncea boiarii şi bătrânii Moldovei pohtiră de la 
Mihai-vodă să le dea domn pre fie-său, Neculai-vodă. Şi să 
făgădui Mihai-vodă că le va face pre voie. Apoi în urmă să 
socoti Mihai-vodă cum că iaste fie-său mic şi nu va putea fi 
domn într-o ţară de margine ca aceia, căci tot să temea de 
Irimiia-vodă. Deci Mihai-vodă să lăsă de acea tocmeală. Şi 
tocmi oştile şi le puse capete mari 4 boiari, anume: Udrea 
hatmanul, şi pre Androne vistierul, şi pre Sava armaşul şi 
pre Negre spătarul, ca să ţie Țara Moldovei. 

Iar Mihai-vodă să întoarse în scaun în Belgrad. Şi aciiaşi 
veniră olaci de la Rodoful, împăratul nemţesc, cerşând Ţara 
Ardealului să fie a lui şi să-şi ţie Mihai-vodă Ţara Mol- 
dovei şi Ţara Rumânească, că-i va ajunge. Iar Mihai-vodă 
nu să îndura de Ardeal, ci să siliia să-şi tocmească de cătră 
împăratul ca să ţie Ardealul. Şi trimise 2 boiari: pre Tu- 
dosie logofătul şi pre Corneş Gaşpar, rugându-se împăratului 
să-i lase Ardealul, că l-au dobândit cu sabiia, şi să-l slo- 
boază asupra turcilor; să meargă întâi la Timişoară, să o ia 
de la turci şi să o ia împăratul. Atuncea Mihai găti pre 
Marco-vodă, sin Pătru-vodă şi-l trimise la Moldova să fie 
domn. Şi trimise cu dânsul pă Preda Buzescul. Şi deaca 
sosiră în laşi, începură a să veseli. Iar oştile Ileremiei-vodă 
încă au fost viind la Moldova. Deci cu câtă bucurie mâr- 
seră, cu atâta ruşine fugiră şi năpustiră ţara. 

Trimeţând Mihai-vodă soli în toate părţile, ca să-şi toc- 
mească lucrul şi când îi păru că ş-au tocmit mai bine, mai 

cu rău să stricară de toate părţile. Începându-se sfaturi 
mincinoase şi hiclene, mai vârtos întru toţi ardelenii, spre 
răul lui, că nu-l mai suferiia să le fie domn. Ce trimise la 
craiul leşăsc ca să le dea pre Batâr Jicmon să le fie craiu, 
cum le-au fost, şi să dea ajutor şi leremiei-vodă să fie la 
Moldova şi să scoaţă pre Mihai-vodă să nu mai fie în mijlocul 
lor. Iar Mihai-vodă nu ştiia nimic de aceste sfaturi hiclene, 
ci să gătea să-şi strângă oştile, să meargă la Timişoară. Şi 
trimise iar la împăratul nemţesc să-i dea ajutoriu. Şi îndată 
găti pre Başta Giurgiu cu o seamă de oşti împărăteşti, şi 
purcâse ca să să întâmpine cu Mihai-vodă, să meargă 
amândoi la Timişoară. lar domnii şi nemişii şi toţi voievozii 
Ardealului era strânşi toţi la Turda, sfătuindu-se cum Batâr 
Jicmon zăboveşte, iar Başta vine cu oşti împărăteşti să fie 
priiaten cu Mihai-vodă. Ci să mira cum vor face cu meşteşug 
şi cu înşălăciune, să puie vrajbă între Mihai-vodă şi între 
Başta Giurgiu. Şi ziseră Baştii: “Cum vii tu ajutor lui 
Mihai-vodă şi el iaste nepriiaten împăratului? Că întâi nu 
va să dea Ardealul”. Şi alte multe cuvinte rele şi ficlâne îi 
rădicară asupră. Şi ziseră: “Mai bine domneşte tu, iar Mi- 
hai-vodă să se ducă în ţară-şi şi noi să fim închinaţi 
împăratului cu toată ţara”. Şi învrăjbiră pre Başta cu Mi- 
hai-vodă. Atunce să veseliră toţi ardelenii, iar lui Mihai- 
vodă îi sosea pieire, că nu ştiia nemic de acâstea. Însă 
oarecine spuse lui Mihai-vodă de toate câte i să făcea şi cei 
să rădica asupră. Şi întâi nu crezu, iar apoi adeverind, 
degrab trimise de-şi strânse oştile, fiind Başta Giurgiu pân- 
atuncea tot cu el, şi grăbi de să loviră cu oştile ungureşti la 
un loc ce să chiamă Mirăslău. Şi fu izbânda lui Mihai- 
vodă, septembrie 8 dni, 7108. 

De acolo să rădicară şi veniră în luncile Turdii şi dete 
mulţumită lui Dumnezeu. Şi merse Mihai-vodă la Başta 

Giurgiu de i să rugă să-i dea câtăva oaste ajutor ca să să 
ducă la Făgăraş, să scoaţă de acolo pre doamnă-sa şi pre 
fie-său Neculai-vodă, că era acolo închişi de unguri de 
câtăva vreme. lar Başta Giurgiu, fiind amestecat cu ardel6- 
nii cu multe sfaturi rele şi ficlene spre Mihai-vodă ca să-l 
omoare, ci din gură i să făgădui să-i dea nemți ajutor. lar 
Başta făcând meşteşug hiclean, că zise lui Mihai-vodă ca 
să-şi trimiţă toate oştile înainte la Făgăraş, numai să rămâie 
el cu curtea lui şi, trecând câteva zile, îi va da ajutor. Şi 
după cuvântul lui cel hiclean făcu aşa. Oh, bun prilej îşi 
făcu Başta spre piiarderea bunului şi viteazului Mihai-vodă! 

Iar când fu într-o dimineaţă, văzu Mihai-vodă oastea 
nemţească viind cătră cortul lui, unii călări, alţii pedestri, 
şi socoti Mihai-vodă că acestea sunt ajutor lui, şi nimica de 
dânşii nu se temea. Iar ei, procleţii, nu au fost ajutor, ci 
vrăjmaşi. Şi deaca văzu că sosesc, ieşi Mihai-vodă din cor- 
tu-său înaintea lor vesel şi le zise: “Bine-aţi venit voinici- 
lor, vitejilor”. Iar ei să repeziră asupra lui ca nişte dihănii 
sălbatice, cu săbiile scoase. Ci unul dete cu sulița şi-l lovi 
drept în inimă, iar altul degrab îi tăie capul. 

Şi căzu trupul lui cel frumos ca un copaci, pentru că nu 
ştiuse, nici să împrilejise sabiia lui cea iute în mâna lui cea 
vitează. Şi-i rămase trupul gol în pulbere aruncat, că aşa 
au lucrat pizma încă din 'ceputul lumii. Că pizma au pier- 
dut pre mulţi bărbaţi făr” de vină, ca şi acesta. 

Căci era ajutor creştinilor şi sta tare ca un viteaz bun 
pentru ei, cât făcuse pre turci de tremura de frica lui. Iar 
diavolul, cel ce nu va binele neamului creştinesc nu l-au 
lăsat, ci iată că cu meşterşugurile lui au intrat prin inima 
celor hicleni, pân-îl dederă şi morţii. Şi rămaseră creştinii 
şi mai vârtos Ţara Rumânească, săraci de dânsul. Pentru 
aceasta, dar, cade-să să blestemăm... pre Başta Giurgiu, 

căci au ascultat pre domnii ungureşti, de au ucis pre Mi- 
hai-vodă făr” de nici o vină. 

Unii ca aceia să fie anathema! 

Adevăr, acel Başta însă ş-au luat plata de la împăratul 
Rodoful, că l-au belit de viu la foale, precum scrie, că cine 
sapă groapa altuia, el cade într-însa. 

Pân-aici s-au sfârşit toată jitiia răposatului Mihai-vodă. 


Şi au domnit Mihai-vodă ani zâce. 
CUPRINS 


AICEA SEMNĂM PENTRU POVESTEA LUI SIMION-VODĂ 


Că fiind Mihai-vodă la Ardeal în multe feliuri de primej- 
dii de la ai lui vrăjmaşi, unguri, nemți, leşi, turci şi fiind 
cu dânşii în luptă multă vreme, atuncea şi Simion-vodă, 
răul vrăjmaşi, vremea ş-au găsit, că au venit aici în Ţara 
Rumânească cu l€şi şi cu moldoveni, de au gonit pre doam- 
na lui Mihai-vodă şi pre fie-său Niculae-vodă şi au şăzut 
aicea domn în ţară, găsind-o fără stăpânire. Numai ce era 
Buzeştii, câteşi 3 fraţii, că să ficlenise de cătră Mihai-vodă 
şi să închinase la Simeon. 

O, săraca de ţară, ce au păţit atuncea cu leşii şi cu 
moldovenii! Că au prădat şi au jehuit toată ţara, şi 
mănăstirile, şi boiarii, şi săracii, până ce au luat tot ce au 
găsit la dânşii. 

Atuncea Buzeştii văzând atâta răutate, n-au mai putut 
răbda, ci au fugit peste Olt, la Craiova. Şi în grab au 
strâns toate oştile Mehedinţilor, şi numaidecât s-au învârtejit 
la Simion-vodă. lar el prinzând de veste n-au putut sta 
împotriva lor, ci au dat dosul a fugi. Buzeştii încă dupre 
dânşii gonindu-i, i-au ajuns la o vale mare, ce iaste din- 
coace de Focşani, şi fără veste gonindu-i, lovindu-i foarte 

rău i-au tăiat. Şi de-abiia Simion-vodă cu puţinei oameni 
au scăpat. Şi luară tot pleanul ce au luat din ţară. De 
atuncea acei văi i-au pus numele Căcata. De acolo Buzeştii 
întorcându-se cu izbândă, iar boiarii, câţi au fost cu Mi- 
hai-vodă, după ce au murit domnul lor, au venit aici în 
ţară, pre la Câineni, cu toate oştile rumâneşti, şi s-au tăbărât 
la un sat ce-i zic Cârstieneşti, ce iaste din sus de mănăstirea 
den Argeş. Acolo şi Buzeştii cu dânşii s-au împreunat. Şi 
mare sfat făcură, socotind pre cine ar pune domn, ca să 
poată oblădui Ţara Rumânească, ca să nu mai intre într- 
însa răutăţile şi robiile, cum au fost mai nainte. 

Şi den porunca dumnezeiască, toţi cu un gând curat, 
aleseră pre unul den boiari, carele era den semenţiia 
bpăsărăbească, neamul domnesc, anume Şărban, nepot 
răposatului Basarab-vodă. Şi-l rădicară să fie el domn Ţării 
Rumâneşti. Şi de acolo veniră toţi la cetatea den Târgovişte. 
Acest domn au fost înţelept, bun şi milostiv şi viteaz. Şi 
pre toţi streinii iubiia şi ţara lui bine orânduise. Şi făcu 
pace cu împăratul turcesc, ca să-i dea haraci, să nu mai fie 
răutăţi în ţară. Aşijderea făcu pace cu crai şi domni carii 
era împrejurul Ţării Rumâneşti. Că nu-i era dragă cearta, 
nici mâniia, ci-i era voia să aibă cu toţi pace. Atuncea s-au 
potolit toate războaiele şi oştile cele multe şi s-au pogorât 
de la Dumnezeu mare bucurie şi veselie în Ţara Rumânească. 
Şi să strânseră toţi oamenii cei răsipiţi, cineşi la locul lui, 
mulţămind lui Dumnezeu pentru pacea ce le-au dat. 

Iar vrăjmaşul cel rău, carele nu va binele nici unui creştin, 
iar începu a scorni pizmă şi mânie. Întâi de la unguri, că 
înfipse gând rău în inima lui Sechil Moş-craiul. Că strânse 
oşti multe şi gândi, procletul, să pogoare aici în ţară asu- 
pra lui Şărban-vodă, ca să verse sânge mult şi să dobândească 
slavă şi cinste. 

Atuncea Şărban-vodă, încă înțelegând de aceasta, mult 
să miră şi făcu sfat cu boiariii lui de-i trimise daruri scumpe 
şi-l poftea să să lase de acel gând şi să aibă amândoi frăţiie 
şi prieteşug ca şi întâi, iar el nicicum dragostea nu o vrea, 
nici darurile nu le priimi. 

Atuncea Şărban-vodă, văzând una ca aceasta, numaidecât 
trimise în ţară de-şi strânse toate oştile şi să gătiră de 
război. Şi când fu la purcesul lui den Târgovişte, strânse 
preoţii bisericii de făcură bdenii şi slujbe dumnezeieşti. Şi-l 
blagosloviră toţi, rugând pre Dumnezeu să-l poarte într- 
această cale cu sănătate şi cu biruinţă asupra vrăjmaşilor. 
Şi când fu a treia zi, trecu munţii. Iar deaca înţelese Sechil 
Moş, el începu a să lăuda zicând: “Ia să vedeţi acum acel 
rumân gros ce va să paţă: numai să-mi întinz aripa ceastă 
dreaptă, numaidecât îl voi birui”. lar Şărban-vodă rugă pre 
Dumnezeu şi-şi rândui oştile şi repede să porniră asupra 
ungurilor. Şi de toate părţile fură ocoliţi, şi aşa le dede o 
sabie şi-i afundară la o tină mare, omorându-i şi înecându-i 
acolo foarte rău, cât nu scăpară mai nimenea. Atunce la 
acel război află-să ucis şi acel Sechil Moş-crai, pentru ne- 
puniia lui şi-şi pierdu toată oastea, şi-şi pierdu şi capul. Iar 
Şărban făcu mulţămită mare lui Dumnezeu şi să întoarse 
iar înapoi de veni la scaunul lui în Târgovişte. Şi să poto- 
liră toate vrăjbile, şi să aşăză toată ţara cu bună pace. 

Mai făcut-au Şărban-vodă şi alt război în gura Teleajinu- 
lui, când au venit Simeon-vodă din Moldova asupra lui cu 
singur hanul şi cu mulţime de tătari, ca să-l scoaţă din 
ţară, să fie el domn. Şi acolo s-au bătut foarte tare în 3 
zile. Atunce, la acel război, au pierit un nepot al hanului, 
când s-au lovit de faţă cu Preda Buzescul. Însăşi el fu 
rănit la cap, şi trecând la Braşov, să se vindece, acolo au 
pierit. Atuncea hanul văzând că nu poate strica nimica lui 

Şărban-vodă, fiind într-o zi, deaca au înserat, s-au mâniiat 
pre Simeon-vodă şi-l puse în hiară pre supt pântecele calu- 
lui. Purcegând de acolo de cu seară, i s-au făcut ziuoa în 
Dunăre. lar Şărban-vodă ş-au venit iar la scaun şi domnia 
foarte bine, că avea pace dăspre toate părţile. 

Iar vrăjmaşul diavolul, cel ce nu va să vază pacea în 
creştini, ci iar scorni vrajbă şi nevoie mare asupra lui Şărban- 
vodă. Că fiind Batâr Gabăr-crai în Ardeal, s-au fost gătit 
în taină cu oşti grele neştiind Şărban nimica. Numai au 
prins de veste deaca au trecut aicea în ţară. Deci nefiind el 
gata de război, n-au avut ce mai face, ci au fugit la Ţara 
Moldovei cu toţi boiarii lui. Iar Batâr Gabăr s-au tăbărât la 
scaunul Târgoviştii, şăzând aicea în ţară 3 luni, dând voie 
oştilor de au prădat ţara şi toate mănăstirile, cât n-au 
rămas nimic în ţară. Nici altă dată n-au mai fost aicea în 
ţară răutate şi jaf ca atuncea. 

Deci ţara văzând atâta răutate, cerşură de la împărăție 
de le dede domn pre Radul-vodă, fecior Mihnii-vodă tur- 
cul. Şi veni aici în ţară cu steag împărătesc şi goni pre 
Batâr Gabăr, de să duse iar la ţara lui. Iar el şezu domn în 
scaun în Bucureşti. 

Atuncea Şărban-vodă fiind pribeag la Moldova, îi era 
mare obidă căci ieşi din ţară fără veste şi gândi să strângă 
oşti, să vie asupra lui Batâr, să-şi izbândească. Şi îndată 
veni din Ţara Leşască 800 de jolniri călări şi 400 pedestraşi. 
Şi trimise aici în ţară pre Stanciul slugerul, dede veste 
poiarilor şi roşiilor, şi la mari şi la mici. Şi toţi fură bucuroşi 
pentru acea amărăciune mare ce făcuse Batâr. Şi gata ieşiră 
în tâmpinarea lui Şărban-vodă. Şi numaidecât trecură mun- 
tele, tăbărându-se în luncile Braşovului. Şi dederă război 
mare în zioua lui sfetii Petru. Şi aciişi dede Dumnezeu de 
birui pre vrăjmaşul lui, pre Batâr Gabăr. Şi multe trupuri 

fură tăiate de oastea lui, făcându-se de dânşii o movilă 
mare în lunca Braşovului. lar Batâr Gabăr fugind, i-au 
căzut gujma din cap, şi ca un câine s-au ascuns şi de-abiia 
au scăpat, cu mare ruşine. Şi nu-i folosiră nimic penele cele 
multe ce purta, pân-au scăpat de s-au închis la Sibiiu, că de 
la singur Dumnezeu au luat acea plată. Atuncea Şărban- 
vodă dede mare mulţămită lu Dumnezeu şi cu izbândă mare 
purceseră de acolo să vie aici în ţară. 

Iar Radul-vodă, dându-i împărăţiia domniia, el au fost 
mers pre Teleajen cu mulţime de turci şi cu tătari asupra 
lui Şărban-vodă şi neaflându-l acolo, numaidecât au purces 
după dânsul. Iar Şărban-vodă simțind de acestea, fiindu-i 
oştile risipite, n-au putut aştepta, ci au fugit la Moldova. 
Iar când au fost la Lunca Mare, i-au ajuns tătari gonaci 
fără veste. Atuncea Şărban-vodă de-abiia au scăpat cu o 
seamă de oameni pân! la Suciavă, că acolo era şi doamnă- 
sa şi acolo au născut şi o cocoană, botezând-o părintele 
vlădica Crimca, numind-o Elena. Şi de acolo s-au rădicat 
cu totul de au trecut în Țara Leşască. Şi de acolo s-au dus 
în Ţara Nemţească, la Beciu, priimindu-l împăratul Rodo- 
ful cu mare cinste, dându-i bani de cheltuială, ca să se 
poată odihni el şi oamenii lui cu mare cinste şi pace. Şi 
acolo au lăcuit pân? la moartea lui. Domnit-au Şărban-vodă 
ani 9, leat 7119. 

Radul-vodă Mihnii viind domn de la Poartă la scaunul 
din Târgovişte, începu a-şi tocmi ţara cumsăcade. Şi veniră 
toţi boiarii şi toţi roşii şi toţi slujitorii, de să închinară lui 
şi făcură mare jurământ ca să-i slujască cu dreptate. Şi să 
odihniră toţi cu pace. 

Iar un boiaren mare, anume Bărcan vel-stolnic ot Merişani, 
iar de moşie să trăgea de Bucşani, el ca un om rău călcă 
jurământul, şi cu dânsul încă şi alţi 8. Că făcură sfat în 

taină ca să omoare pre Radu-vodă şi să rădice domn pre 
Mihai cămăşarul, pentru căci îi împresurase cu mulţime de 
greci de la Țarigrad şi de la Rumele. lar Radul-vodă 
prinzând de veste, îndată porunci de-i prinseră şi porunci 
de-i tăie pre toţi afară de poartă, ca să se înveţe alţi boiari 
a mai hicleni pre domnu-său. Şi domniia tot cu bună pace. 

Iar Batâr Gabăr, domnul Ardealului, gândi să vie iar 
aici în ţară cu oşti, ca să facă răutăţi, ca şi întâi. Atunce 
Radul-vodă numaidecât dede ştire împărăției. Şi îndată-i 
porunci să meargă împreună cu Ştefan-vodă din Moldova 
şi cu toate oştile lor. lar Batâr Gabăr deaca înţelese de 
acestea, numai ce tremura de frică şi să mira ce va să facă. 
Iar boiarii lui făcură toţi sfat şi îndată omorâră pe Gabăr, 
ca să nu mai intre răutăţi în ţara lor pentru un om nebun 
ca acela. lar Radul-vodă şi cu Ştefan-vodă să întoarseră 
înapoi la ţările lor şi nu făcură nici un război. După acâia 
împăratul au mazilit pre Radul-vodă, de s-au dus la Țari- 
grad. Şi au domnit ani 3. Văleatul 7123. 

Alexandru-vodă Iliiaş acesta au venit domn de la Poartă 
şi au şăzut în scaun la Târgovişte. Şi să închinară lui toţi 
boiarii cei mari şi cei mici şi toată ţara. Şi nu trecu multă 
vreme, venitu-i-au poruncă de la împărăție ca să meargă la 
oaste împreună cu Schinder-paşa, la Ţara Leşască. Deci 
Alexandru-vodă s-au gătit şi au scos tabăra afară. 

Iar boiarii fiind împresuraţi de mulţimea grecilor şi 
ocărâţi de trufăşiia lor, care nu putea să o mai rabde, ci 
făcură sfat în taină să-i ucidă: lar Alexandru-vodă prinse 
de veste ci să găti să-i taie. Iar ei încă înțelegând de aceas- 
ta, Lupul păharnicul Mehedinţul împreună cu o seamă de 
boairi fugiră în Ţara Ungurească, iar alţi boiari, câţi 
rămaseră, plecară capetele toţi la Alexandru-vodă. Iar el, 
neavând ce face, că-l grăbiia turcii să meargă la oaste, ci-i 

iertă şi purcese de să împreună cu Schinder-paşa. Trecură 
Nistrul de mârseră la Cameniţă, şi câteva zile să bătură cu 
leşii şi nimic nu folosiră, ci făcură pace şi să întoarseră 
cineşi la ţara lui. Şi sosind Alexandru-vodă la scaunul lui 
în Târgovişte, îndată tăie pre Cârstea vel-vornec. Şi încă 
vrea să mai taie pre mulţi, ci nu cuteza de Schinder-paşa, 
că-i cerea pentru Cârstea 40.000 de galbeni de aur. Iar 
Lupul paharnicul împreună cu alţi boiari plecară capul la 
crai, ca să le dea oaste ajutor, să vie asupra lui Alexandru- 
vodă. lar el înțelegând de aceasta să întristă şi îndată 
trimise carte la craiu, ca să vază şi să adevereze pentru 
acest lucru. Şi-i trimise răspuns cum el nu ştie nimic, nici 
să strânge nici o oaste în ţara lui, ca să-l lovească făr” de 
veste. Iar alţii cine-i era priiateni, îi spunea că, adevărat, 
vine Lupul păharnicul cu oşti grele. Iar el necrezând, îi 
târâia de coadele cailor pren târg, pre alţii îi omoriia, cât 
nu mai cuteza nimenea să-i spuie. Ci tot şădea în scaun 
negătit. Atuncea-i veni veste că au intrat Lupul în ţară. 
Umplându-se de inimă rea, strânse puţinei călăraşi şi 
pedestraşi, câţi să aflară acolo, şi le zise: “Staţi cu mine, şi 
eu să vă dau lefi îndoite”. Iar ei răspunseră că nu vor sta: 
“Căci ai călcat jurământul, şi ne-ai oprit simbriile, şi ne-ai 
stricat obiceiurile, cât am rămas la mare sărăcie, ci n-avem 
nici o armă, căci le-am vândut toate pentru nevoile ce am 
avut de la tine, doamne. Nici îţi putem folosi acum nimica. 
Ci numai te scoală şi fugi, că vrăjmaşii tăi s-au apropiiat”. 

Atuncea Alexandru-vodă le mulţumi şi le dede o pungă 
de bani, ca să împartă cu toţi. Şi numaidecât încălecă pre 
cal şi fugi. Lupul încă sosi şi începu a tăia pre boiarii greci 
şi pre slugile lor, carii jăhuise ţara. Şi mult sânge s-au 
vărsat. Şi înnoptând, nu să ştiia cum fuge unul cu altul, 
de frică şi de cutremur mare. lar Alexandru-vodă scăpând 

numai cu dulama pre trup, s-au despărţit de doamnă-sa şi 
fugind tare sosi la Brăila, iar doamnă-sa merse la Giur- 
giov. Radul-vodă deaca înţelese de aceasta, îi trimise bani 
de cheltuială şi haine de îmbrăcăminte, ca să-l cinstească. 
Iar Alexandru-vodă având inimă rea şi grijă pentru doamnă- 
sa, nici nu ştiia unde iaste. Şi într-acel ceas sosi un om de 
la Ruşciuc, dându-i veste bună că au trecut la Ruşciuc şi 
iaste sănătoasă. Părându-i bine foarte au dăruit pre acel 
om. Şi intră într-o ghimie de s-au dus la Ruşciuc, împreu- 
nându-să cu domnă-sa. Avea nădejde ca să intre iar în ţară 
domn. Iar turcii nu-l îngăduiră, ci-l duseră la Țarigrad. 

Atuncea Lupul păharnicul să mira ce va face, de câte au 
început, ca să îmblânzească pre turci. Ungurii încă-i cerea 
lefi, bani nu avea, ci apuca pre neguţători, de-i da un- 
gurilor, să plătească ei lefile. Şi trimisese în ţară pre Buzdu- 
gan căpitanul, fiind om rău, ca unde va găsi greci neguţători 
gelepi, pre toţi îi tăia şi le lua toată marfa făr” de nici o milă. 

Şi dupre această mazilie a lui Alexandru-vodă, dede 
împăratul domniia lui Gavriil-vodă. Şi au venit în scaun în 
Târgovişte. Şi preste puţină vreme i-a venit poruncă de 
merse cu toate oştile de să împreună cu Schinder-paşa. 

Fu prins şi Lupul păharnicul cu Buzdugan căpitanul; 
dându-i în mâna paşii, îndată-i înţepă pre amândoi. Şi aşa 
şi-au sfârşit viiţa lor. 

Iar Gavrilă-vodă întorcându-se de la oaste, puţin au mai 
domnit şi l-au mazilit. Deci n-au vrut să meargă la Poartă, 
ci au fugit în Ţara Ungurească şi acolo ş-au sfârşit viaţa 
lui. 

Radu-vodă Mihnea iar au venit domn al doilea rând şi 
tot au domnit bine şi cu pace. Mers-au şi cu oaste în Ţara 
Leşească, ajutor împăratului Osman Mehmet, învârtejindu-se 
de acolo la scaunul lui, în Târgovişte. Domnit-au ani 3 pol, 


172 


leatul 7131. Atunce l-au mazilit împăratul şi l-au trimis în 
Tara Moldovei, să fie acolo domn. Iar aici în Țara Munte- 
nească au lăsat pre fie-său, Alexandru-vodă. 

Deci fiind prea tânăr, avea boiari foarte credincioşi, de 
căutau toate trebile domniei şi ale ţării, şi cu toate judecăţile 
era asupra lor. Şi domniia foarte bine şi cu pace. 

Iar apoi s-au rădicat asupra lui călăraşii de la Măneşti, 
şi de la Gherghița, şi de la Ploeşti şi de la Ruşii-de-Vede, 
ca să gonească pre Alexandru-vodă. Iar boiarii lui prinzând 
de vâste, toţi s-au strâns şi împreună cu toată curtea şi 
grăbiră de să loviră cu ei la sat la Măneşti. Şi fu biruinţa 
lui Alexandru-vodă cu boiarii lui. Şi să întoarseră iar înapoi 
cu izbândă. 

Atunce iar să sculase nişte lotri dă peste Olt cu un domn 
ce-i zicea Paisie. lar boiarii, prinzând de veste, trimiseră 
de i-au prins şi i-au omorât cu domn cu tot. 

Iar Radul-vodă fiind în Moldova, chiemat-au pre fie- 
său, Alexandru-vodă, de s-au împreunat la Siret, şi acolo 
i-au făcut nunta cu o fată a lui Scărlet saigiu, ca să-i fie 
doamnă. Şi săvârşindu-să nunta, iar să învârtejiră cineşi 
la ţara lui. 

Deci preste puţinea vreme murind Radul-vodă la Moldo- 
va, trimise fie-său Alexandru de i-au adus oasele aici în 
ţară, de l-au îngropat la mănăstirea lui, unde iaste hramul 
Sfetaia Troiţa, din jos de Bucureşti. 

Fu şi el mazilit de la împărăție şi s-au dus la Poartă. 
Domnit-au ani 3 pol şi luni 3, 7136. 

În zilele acestui domn au intrat tătarii în ţară, fără veste, 
de au robit ţara până în Olt, şi s-au întors de acolo cu mare 
plean, cât au rămas până astăzi tot pământul acela pustiiu. 

Alexandru-vodă Iliiaş iar au venit al doilea rând domn 
de la Poartă. Şi iar l-au mazilit. Domnit-au ani 2, 7138. 

Leon Ştefan-vodă venit-au de la împărăție să fie domn. 
Şi au început a-şi întocmi ţara cumsăcade. 

Atunce şi Matei avea dregătorie de la dânsul, agă mare. 
Şi era de moşie din satul Brâncovânii, fecior Danciului 
Vornecul, care să trăgea din neamul băsărăbesc. Datu-i-au 
Leon-vodă judeţul Romanaţilor ca să-l ţie de birărie. Deci 
pentru multe biruri grâle ce au fost asupra săracilor, nepu- 
tând să mai biruiască, spartu-s-au toate judâţele de preste 
Olt, fugind care încătro au putut. Iar boiarii carii ţinea 
judeţele păţea mare nevoie de la domnie, că-i punea să 
plătească judeţele cu sila. Şi ce avură, deteră tot, şi să 
îndatoriră pre la turci şi pre la balgii. Că aprozii lui Leon- 
vodă nu mai înceta de la casele lor, tot pentru bani; şi le 
lua repede câte 30-40 galbeni numai deodată. 

Iar când au fost la octombrie 17 dni, 7138, văzând acei 
poiari că nu mai pot birui, să sculară toţi de pribegiră în 
Tara Ungurească, trecând pre plaiul Vâlcanului, la Haţeg. 
Însă boiarii anume: Matei aga din Brâncoveni, i Aslan 
vornecul, i Gorgan spătarul, i Barbul păharnicul Brădescul, 
i Mihai spătarul, i Dumitru slugerul, i Mitrea vistierul şi 
alţi mulţi boiari. Şi toţi lăcuiră la un loc, având mare cinste 
şi socotinţă de la Racoți Gheorghie-craiul, şi de la groful, 
şi de la Zolomi David şi de la toţi nâmeşii. Iar Leon-vodă 
trimise cărţi la Matei aga şi la alţi pribegi cu jurământ, ca 
să vie în ţară. Iar ei n-au vrut. Şi iar mai trimise şi al doile 
rând, şi al treilea rând, şi tot n-au vrut să vie, că nu l-a 
crezut. Iar deaca au venit părintele Theofil episcopul şi Hrizea 
dvornicul din solie, Leon-vodă iar au trimis cărţi cu jurământ 
şi a patra oară cu Radul logofătul din Desa şi cu Stanciul 
postelnicul ot Dâlga, ca să vie pribegii la casele lor. 

Deci când au fost la Târgul Jiiului, ei să întâmpinară cu 
străjile pribegilor, fiindu-le cap Barbul păharnicul Brădescul, 

i Mihai spătarul Coţofeanul. Şi prinseră pre Radul logofătul 
din Desa, iar alţii scăpară. Iar Matei aga şi cu alţi boiari, 
cu oaste ungurească şi mulţi roşii de preste Olt, ei încă 
venea pre urma strejilor, pre plaiul Vâlcanului, pân-au tre- 
cut aici în ţară. Atunce Leon-vodă prinzând de veste, tri- 
mise pe Mihul vel-spătarul cu oști, străji. Şi când fu la sat 
la Ungurei, întâmpinară-se cu ei şi să loviră străjile de 
faţă, şi fu biruit Mihul spătarul, cât de-abia scăpă şi el. Iar 
Leon-vodă, deaca înţelese de această veste rea, îndată tri- 
mise pre doamnă-sa la Giurgiov împreună cu toate jupânâsele 
boiarilor. Iar când au fost la august 21 dni, 7139, ieşit-au 
şi Leon-vodă cu oştile în tâmpinarea lui Matei aga şi merse 
la sat la Prisiceni. Acolo făcură sfat mare cu slujitorii şi 
dede dorobanţilor lefi, şi iar să întoarse îndărăt la scaun, 
tăbărându-se cu toate oştile din jos de mănăstirea lui Pană 
vistierul, lângă drumul Giurgiovului. Şi viind pribâgii, tare 
să loviră unii cu alţii deasupra viilor din jos de mănăstirea 
lui Mihai-vodă. Şi fu izbânda lui Leon-vodă. Pierit-au mulţi 
oameni de tot feliul, prins-au şi pre Preda Brâncoveanul, 
nepot lui Matei aga şi pre Radul logofătul de la Desa şi ş-au 
răscumpărat viaţa cu bani de la Leon-vodă. Tăiat-au şi pre 
Adam banul acolo în tabără şi pre Preda Floricoiul din 
Greci şi au înţepat pre Pusa armașşul. Şi au trimis la 
împărăție 40 de unguri. Făcut-au Leon-vodă şi o movilă 
mare lângă drum. Într-acel război împuşcat-au pre Voici- 
na, căpitanul de sârbi, într-o coapsă. lar Matei aga, i Teo- 
dosie spătarul, i Gorgan spătarul, i Mihai spătarul, i Dumitru 
slugerul, i Barbul paharnicul, i Petru slugerul şi cu alţi 
poiari, câţi au scăpat de la războiu, ei au fugit şi s-au 
închis la mănăstire den Tismana. Şi au şăzut acolo 10 zile. 
Iar Leon-vodă îndată au trimis după ei pre cumnatu-său, 
Boul banul, i Nedelco Boteanul cu oşti, ca să ajungă pre 

Matei aga. Şi fiind ei închişi acolo, la Tismana, acolo i-au 
ajuns şi s-au bătut cu ei 3 zile, şi nimic nu le-au putut strica. 
Deci întorcându-se oştile înapoi, prădat-au ţara despre acea 
parte cum au fost mai rău. lar Matei aga, văzând că s-au 
dus oştile, au ieşit din mănăstire şi au mers în Izvarna, la 
casa stari Stoicăi. Povăţuindu-i el, i-au suit la munte. Iar 
Leon-vodă şi a dooară trimiseră oşti cu Gheorma căpitanul, 
ca să prinză pre Matei aga. Şi nimica nu i-au putut strica. 
Ci întorcându-se, oştile iar au jăfuit şi au prădat ţara de 
preste Olt foarte rău. 

Iară pre acâia vreme fiind pre marginea Dunării ispravnic 
un paşă ce-l chema Abaza-paşa, înțelegând acesta pentru 
această săracă de ţară, cum o au spart domnii streini cu 
grecii ţarigrădenii, făcut-au sfat ca să aducă pre Matei aga 
de la Ardeal, să-l facă domn ţării, că de la dânsul vor avea 
săracii pace şi odihnă. Şi îndată au trimis la el pre popa 
Ignatie Sârbul den Necopoe, ca să vie să fie domn ţării cu 
voia paşii. Şi s-au împreunat cu el la Făgăraş. Iar Leon- 
vodă încă au fost trimis pre părintele vlădica Grigore, i 
Ivaşco dvornicul, i Gligore comisul, cu cărţi şi cu jurământ 
mare, la craiul Racoți, şi la Matei aga şi la alţi boiari, ca să 
vie la casele lor. Deci atunce o seamă de boiari, anume 
Filişanul, i Coţofeanul, i Brădescul, i Pătru slugerul, i 
Barbul ot Poiană, i lonaşco ot Gaia, ei au venit de s-au 
închinat la Leon-vodă. Şi au dat tuturor plăşci şi i-au boierit. 
Dupre dânşii au venit şi Aslan dvornicul, de l-au făcut ban 
mare la Craiova. Iar când au fost la iulie 24 dni, 7140, 
venit-au de la Poartă de au luat domniia lui Leon-vodă. Şi 
îndată au purces de s-au dus la Țarigrad. Şi au domnit ani 
2 pol fără 8 zile. 

Iar boiarii de aicea îndată trimiseră la Matei aga cărţi cu 
Drăguşin, sluga lui, dându-i ştire de maziliia lui Leon- 

vodă, ca să-şi vie la casa lui cu bună pace. Deci Matei aga, 
înțelegând de aceasta, dat-au mulţumită lui Dumnezeu şi, 
fiind supărat de streinătate, socotit-au să vie în ţară. Iar 
mai nainte de această veste cu 5 zile, fost-au trimis pre 
cumnată-său Gorgan spătarul la Alexandru-vodă Iliiaş, dom- 
nul Moldovei, ca să-i facă pace şi acolo fu omorât de el. 

Iar Matei aga încă şi-au luat ziua bună de la craiul 
Racoți şi de la toţi domnii şi nemeşii, şi au purces să vie 
aici în ţară. Iar craiul, pentru multă slujbă dreaptă ce i-au 
făcut când au venit nemţii asupra lui la Tocaia, n-au vrut 
să-l lese să vie făr' de oameni, ci au ales pre Vaida Bun 
căpitanul cu o seamă de oşti, de au petrecut pre Matei aga 
cu mare cinste, purcegând de la Caravansebeş, avgust 2 
dni. Fostu-i-au conacul la sat la Cornu, pre locul turcesc. 
Acolo i-au ieşit înainte beiul de la Ruşava cu poclon. Şi i-au 
dat bani împrumut câţi au pohtit, ca să-i fie de cheltuială. 
De acolo au trecut muntele aicea în ţară, pre plaiul Drino- 
vului, şi au tăbărât în seliştea Preştnii, ca să-şi vie la casa 
lui cu bună pace. 

Iar de la împărăție au fost dat domniia Radului-vodă 
sin Alexandru-voievod, ca să fie domn în Ţara Rumânească. 
Iar tată-său era domn la Moldova. lar Matei aga trecând 
muntele aici în ţară, prinzând de veste boiarii, şi roşii şi 
toată ţara, câţi era preste Olt, ei toţi să strânseră şi mer- 
seră de să întâmpinară cu Matei aga şi făcură mare sfat, 
socotind cum iaste ţara pierită şi mâncată de streini, şi mai 
vârtos de greci, şi cum nu vor mai putea aştepta pre Radul- 
vodă cu atâta datorie multă, ca să-i mai mănânce şi să-i 
prade, ca şi mai nainte. Ci au rugat toţi pre Dumnezeu şi 
au luat pre Matei aga cu sila, neajuns la casa lui, de l-au 
dus la Mehmet Abaza-paşa, la cetatea din Necopoe. Şi dupre 
ce s-au împreunat Matei aga cu dânsul, numaidecât l-au 

îmbrăcat cu caftan. Şi de acolo i s-au înălţat numele de 
domnie. Şi au început a scrie cărţi prin ţară: 

Io Mathei-Basarab-voievod, cu mila lui Dumnezeu domn 
Țării Rumâneşti. Şi-i dede paşa surlari, ca unui domn, şi 
turci şi beşlii ajutor. Luându-şi ziua bună de la paşa, au 
purces de la Dunăre septemvrie 17 dni, şi au intrat în 
scaun în Bucureşti, septemvrie 20 dni, 7141. 

Iar boiarii ţării: Necula vistierul, i Hrizea dvornicul, i 
Papa logofătul, i Necula Catargiul, i Dumitru Dudescul, i 
Neagul aga şi alţi mulţi boiari n-au vrut să aştepte pre 
Matei-vodă, ci s-au dus la Alexandru-vodă, în Moldova, ca 
să vie cu fie-său, Radul-vodă aici în ţară. 

Iar el n-au venit cu steagul pre unde vin domnii, ci au 
trecut Dunărea pre la Obluciţă. Iar boiarii ţării încă s-au 
fost tăbărât la Râmna, ca să cuprinză slujitori cu lefi. 
Matei-vodă încă înțelegând, au trimis străji înaintea lor, la 
Buzău, cu Mihai Coţofeanul, i Radul Desa. Iar boiarii deaca 
înţeleseră de aceasta, ei iar să întoarseră la Moldova foarte 
înspăimântați şi să împreunară cu Radul-vodă în malul 
Siretului, la Movilă şi numaidecât dederă ştire lui Alexandru- 
vodă. După acâia ei să sfătuiră şi aleseră pre Calotă cluce- 
rul şi pre Andrei vornicul, de i-au trimis cu cărţi la slujitori 
ca să să închine la Radul-vodă. Iar ei n-au vrut nici unul, ci 
încă i-au prins de i-au dus la Matei-vodă. Şi n-au avut nici o 
nevoie, ci încă i-au trimis iar înapoi cu cărţi la boiari, ca să 
să lase de ce s-au apucat şi să vie cineşi la casa lui cu pace. 
Iar ei n-au vrut, ci încă au trimis de au adus şi tătari şi 
au purces cu Radul, cu oaste grea, moldovâni, siimeni, cu 
steag împărătesc, cu schimni-ceauş, ca să vie să scoaţă pre 
Mathei-vodă din scaun, făcând multă pieire şi robiciune 
ţării. lar Matei-vodă deacă înţelese că-i vin asupră, îndată-şi 
strânse oştile şi puse tabăra pre marginea oraşului, dăspre 

Dudeşti, şi-i tocmi pre fieşcare la ceata lui. lar Radul-vodă 
încă au fost tăbărât cu oastea lui şi cu boiarii ţării la pod la 
Obileşti, la Colintina, din jos de mănăstirea lui Dan dvor- 
nicul. 

Deci când au fost la octombrie 25 dni, sâmbătă, lovitu- 
s-au străjile din jos de mănăstirea Plumbuitei, şi fură foarte 
rău înfrânți. lar a doao zi, duminecă, lovitu-s-au toţi de 
faţă. Iar capetele oştilor lui Matei-vodă: pre călăraşi era 
Tudosie spătarul sin Vintilă dvornicul, i Gherghie spătarul 
sin Lupul logofăt, iar pre roşii era Ivaşco vornicul Băleanul, 
i Barbul păharnicul Brădescul, iar pre dorobanţi Oprea aga 
i Lupul căpitanul. Şi hasna lui Matei-vodă au fost arhan- 
ghel Mihail, iar hasna Radului-vodă au fost Orac mârzea, 
capul tătarilor. 

Fost-au război mare, de dimineaţa până seara. Făcut-au 
tătarii mare năvală în multe rânduri, cât să amestece unii 
cu alţii, bătându-se tot cu sabiile goale. Şi nimic nu putură 
folosi. Ci când fu în deseară, au dat Dumnezeu de au fost 
izbânda lui Matei-vodă, iar Radul-vodă au dat dosul, fu- 
gind cu mare spaimă şi cu capul gol. Şi multe trupuri au 
căzut jos de sabie. Atuncea au pierit şi Necula vistierul i 
Papa logofătul ot Greci. lar Hrizea dvornicul, i Mihul 
spătarul, i Catargiul, i Vasilache aga, i Dudescul vistierul, 
aceştea au scăpat cu Radul-vodă la Moldova. Iar pre alţi 
boiari, pre toţi i-au prins vii. Pre turci încă nu i-au bântuit 
nimic, ci au venit cu steagul împărătesc, de s-au închinat la 
Matei-vodă. Făcutu-s-au de trupurile acelora o movilă mare 
în marginea oraşului, dăspre Dudeşti, ca să să pomenească. 
Iar Matei-vodă încă s-au întors în oraş, la scaunul lui, dând 
laudă mare lui Dumnezeu pentru că l-au izbăvit de vrăjmaşi 
şi ai lui şi ai ţării. 

Iar când fu la noiemvrie 15 dni, fu chemat Matei-vodă 
de Abaza-paşa la Ruşi, de ş-au tocmit lucrurile lui şi ale 
ţării. Şi iar s-au înturnat înapoi, de au mers în scaun în 
Bucureşti. 

Iar când au fost la dechemvrie 15 dni, venit-au un 
capigiu de la Poartă cu atişerif împărătesc, de au dat lui 
Matei-vodă steagul Radului-vodă, ce s-au fost luat de la 
război, ca să stăpânească el. 

Iar când au fost la dechemvrie 16 dni, purces-au Matei- 
vodă la împărăție cu Suliman aga, îmbrihorul şi mulţi boiari 
mari şi mici, şi părintele vlădica Grigorie, şi Theofil epis- 
copul, i roşi, i călăraşi, i dorobanţi i popi. Şi au mers pre la 
Abaza-paşa. 

Iar doamna Elena a lui Matei-vodă venit-au în scaun în 
Bucureşti, marţi, dechembrie 18 dni. 

Iar Matei-vodă s-au dus la împărăție. Sosit-au la Ţari- 
grad ghenarie 5 dni, şi au dăscălecat la saraiul Moldovei. 
Şi într-acâia zi au mers la viziriul de l-au îmbrăcat cu 
caftan şi s-au întors iar la sarai. Şi tot acolo au şăzut, din 
ghenar 5 dni, până s-au umplut zile 20. Şi nici un răspuns 
nu s-au mai dat. Şi era cu multă grijă. Iar Curt Celebi 
grecu tot au umblat pre ascuns la veziriul şi s-au ispitit în 
multe chipuri. Şi au adus la viziriul greci, grece, turcoaice, 
de au pârât cum le-au pierit bărbaţii, şi fraţii, şi feciorii la 
războiul lui Matei-vodă. Şi nimic n-au folosit. 

Iar când au fost la ghenar 20, venit-au şi boiarii pribegi 
de la Moldova în Țarigrad, anume: Dumitru Dudescul, 
Vasilache aga, Mitrea pitarul şi 3 slugi ale Hrizii dvor- 
nicul, Danciul logofătul, i Radul vătaful, i Damaschin 
logofătul şi cu moldoveni, trimişi de Alexandru Iliiaşi cu o 
carte de pâră, care o au dat în mâna împăratului, făcând 
pâră boiarii pribegi, cum au fost mai greu şi mai cu 

strâmbătate. Iar sultan Murat, împăratul, nimic pâra lor nu 
o au băgat în seamă, ci i-au trimis la vizirul, să stea de faţă. 

Când au fost la ghenar 27 dni, stătut-au Matei-vodă cu 
dânşii de faţă, şi multă pâră şi gâlceavă s-au făcut întru 
ei, cât numai Dumnezeu le-au potolit toate. Iar când au 
fost a doao zi, mers-au boiarii la Matei-vodă la divanul 
împărătesc şi au făcut jalbă mare pentru greci, cum au 
spart grădina împăratului cu jahurile şi cu toate răutăţile. 
Că iau tot ce găsesc, până ce s-au pustiit ţara. Atuncea n-au 
cutezat să să ivească nici greci, nici pribegi, nici moldoveni, 
ci au şăzut tot ascunşi prin gauri. Fiind mila lui Dumnezeu 
pre capul lui Matei-vodă şi a ţării, numaidecât au poruncit 
împăratul ca să fie Matei-vodă domn Ţării Rumâneşti. Şi 
au ieşit din divan cu mare cinste. 

Iar când au fost la fevruar 3 dni, mers-au de au sărutat 
şi mâna împăratului. Şi l-au îmbrăcat cu caftan, şi pre toţi 
boiarii câţi au fost cu el, şi i-au dat steag de domnie noao. 
Şi au ieşit foarte cu oaste mare. Şi l-au petrecut cu alai 
pân” la saraiu, cum nu s-au petrecut nici un domn. Atun- 
cea toţi boiarii pribegi s-au închinat la el. 

Şi au purces Matei-vodă de la Țarigrad, fevruar 18 dni, 
şi au intrat în scaun în Bucureşti şi duminică, martie 10 
zile. Şi au fost mare bucurie şi veselie la toată ţara, de la 
mare pân” la mic, şi mulţumia lui Dumnezeu de domn bun 
şi milostiv şi creştin şi i-au izbăvit de răii vrăjmaşii greci. 

Iar când au fost la avgust 28 dni, leatul 7141, purces-au 
Matei-vodă cu Abaza-paşa în oaste, la Ţara Leşască şi s-au 
împreunat cu paşa la Galaţi, septemvrie 10 dni, 7142. Aşij- 
derea şi Moisi-vodă, domnul Moldovei, încă au mers cu 
oştile lui şi Bugeacul tot. Şi au trecut oştile Nistrul. Şi au 
dat război cu l€şii la Cameniţă, toată ziua. Şi nimic nu le-au 
putut strica. Ci s-au înturnat iar la tabără. A doao zi s-au 

mutat Abaza-paşa cu tabăra mai jos, de au bătut un coşteiu 
ot Studeniţa. Şi au luat de acolo mulţi robi. Şi s-au întors 
înapoi fieştecare la ţara lui. Matei-vodă încă au sosit în 
scaun în Bucureşti, noiemvrie în 6 zile. 

Şi în domniia lui arătat-au multă milostenie pre la 
creştini. Şi au făcut multe mănăstiri şi biserici; mănăstirea 
de la Câmpu Lung cea surpată, a Negrului-vodă, o au 
făcut din temeiu, o biserică în Piteşti, şi o mănăstire la 
Slobozia lui Enache, şi o biserică la pod la Călugăreni, şi 
mănăstirea ot Căldăruşani, şi o biserica la Gherghiţă şi 
preste Olt, la Sadova, o mănăstire, şi la Gura Motrului o 
mănăstire, şi la biserica De-un-Lemn, o mănăstire, şi 
mănăstirea ot Arnota; la Craiova, biserica cea domnească 
şi o biserică, şi casa la Caracal, şi la Brâncovâni o mănăstire, 
şi o mănăstire la Negoeşti pre apa Argeşului, şi la Plătăreşti 
o mănăstire, la Breb o mănăstire, la Târşor o biserică, la 
Ploeşti alta, la Măxin€ni, lângă Siret, o mănăstire, epis- 
copiia ot Buzău. 

Şi s-au îndemnat Matei-vodă de au făcut cetatea din 
Târgovişte de iznoavă, leatul 7153. 

Şi alte multe milostenii şi bunătăţi au făcut aicea în ţară 
şi la sfântul Ierusalim, şi la Sfetaiagora şi într-alte părţi, 
şi au dăruit multe mănăstiri şi le-au înnoit. 

Şi ţara lui, mare cu mic să bucura şi da laudă lui 
Dumnezeu pentru domn bun. Că avea pace şi odihnă dăspre 
toate părţile. Şi fieştecare avea hrană den dăstul. 

Făcutu-s-au şi războaie în zilele lui. Că întâi s-au sculat 
Vasile Lupul-vodă, domnul Moldovei, de au venit cu oaste 
asupra lui Matei-vodă, ca să-l scoaţă din ţară şi să fie el 
domn. Şi au venit pân” la Buzău. lar Matei-vodă, prinzând 
de veste, îndată au încălecat cu toate oştile lui. Trimisu-i-au 
şi Racoți Gheorghie, craiul Ardealului, ajutor o seamă de 

unguri. lar Vasilie-vodă nu l-au aşteptat, ci au fugit înapoi. 
Iar Matei-vodă încă l-au gonit. Şi au mers cu toată tabăra 
lui până la Putna. Şi i-au prădat ungurii ţara foarte rău, 
mergând pre Trotuş să meargă la Ardeal. Iar Matei-vodă 
s-au învârtejit la scaunul lui în Târgovişte cu cinste mare 
şi cu izbândă. 

Al doilea rând iar s-au sculat Vasilie-vodă cu moldovenii 
şi cu tătarii. Avut-au război mare la sat la Nănăşori, pre 
apa Ialomiţii. Şi au fost izbânda lui Matei-vodă. Mulţi într- 
acel război au căzut de sabie, cât de-abiia au scăpat Vasilie- 
vodă cu puţinei oameni, la Brăilă. 

Văzând turcii că are strişte la războiu şi i să înmulţesc 
oştile şi vitejii, sfătuitu-s-au cu mare meşteşug să-l prinză. 
Odată, au trimis pre Chinan-paşa cu mulţime de turci, 
tăbărându-se din sus de Bucureşti, la morile Cotrăcenilor, 
iar alţii din jos de Bucureşti, despre Văcăreşti. lar Matei- 
vodă, prinzând de veste, îndată au strâns toate oştile ţării, 
stând toţi înarmaţi, în zi şi în noapte, lângă domnul lor. 
Iar turcii deacă au văzut că nu-i vor strica nimic, ei s-au 
întors iar înapoi, cinstindu-i şi dăruindu-i Matei-vodă cu 
multe daruri scumpe. 

Al doilea rând, au făcut meşteşug mare că au strâns 
oşti turcii la Obluciţă. Vasilie-vodă încă au venit cu oştile 
lui la Cetatea Albă, poruncind împărăţiia să meargă şi Matei- 
vodă cu oştile lui acolo, la Cetatea Albă, ca să-l ocolească 
acolo turcii, tătarii, moldovenii, să-l prinză. Mergând Matei- 
vodă cu toată tabăra lui pân” la Elpuh, prinse de veste că 
va să-l prinză turcii. Şi îndată au strâns toate oștile lângă 
dânsul şi s-au învârtejit iar înapoi la Târgovişte, cu toată 
oastea lui întreagă, trimițând paşii multe daruri scumpe cu 
cinste şi cu plecăciune mare, răşchirându-se toţi, cineşi la 
ţara lui. Iar Matei-vodă au şăzut cu pace dăspre toate părţile, 
domnind şi judecând ţara foarte bine şi cu dreptate. 

Iar când au fost cursul anilor 7161, fiind Matei-vodă 
învrăjbit cu Vasile-vodă şi având legătură şi prieteşug cu 
Racoți Gheorghie, craiul Ardealului, sfătuitu-s-au amândoi 
cu taină mare, ca să-şi ia vrăjmaşul deasupra lui, că nu să 
mai poate răposa de dânsul, ci în toată vremea să rădica 
asupra lui cu gâlceavă, nefiind nimic greşit. 

Deci fiind mai credincios un boiarin al lui Vasile-vodă, 
din casa lui, anume Gheorghiţă vel-logofăt sin Ştefan din 
Răcăciuni, făcură cu dânsul sfat şi legătură, ca să prinză 
pe Vasilie-vodă şi să fie el domn. Asemănă-se acel boiar cu 
Iuda care au vândut pre domnu-său. Că trimise Racoți 
craiul şi Matei-vodă oşti pre ascuns, unguri şi munteni, ca 
să lovească pre Vasilie-vodă făr' de veste, să-l prinză. Şi 
aşa, în ziua de Duminica Floriilor, sosiră oştile în Iaşi şi 
rădicară domn pre acel boiariu moldovean, numele lui, 
Ghiorghiţă Ştefan-vodă. Iar Vasilie-vodă, prinzând de veste 
mai timpuriu, au fost ieşit de acolo cu toată casa lui, de au 
fugit la ginere-său, Temuş sin Hmelenschi, hatmanul 
căzăcesc. Şi în grab s-au întors iar înapoi împreună cu 
gineri-său Temuş şi cu mulţime de cazaci. Şi au avut război 
mare cu Ghiorghie Ştefan-vodă şi cu ungurii la sat la Popri- 
cani. Şi aşa fu izbânda cazacilor, întorcându-se fieştecare 
la ţara sa biruit. 

Iar Vasilie-vodă nu s-au contenit la scaunul lui, ci au 
grăbit de au venit asupra lui Matei-vodă cu ginere-său 
'Temuş cu cazaci, cu moldoveni. Deci Matei-vodă, prinzând 
veste, trimis-au pre Diicul vel-spătarul cu o seamă de oşti 
călări. Şi le-au ieşit în timpinare la Focşani şi le-au stătut 
oarece împotrivă. Ci nu putură, că nu avea arme de foc. Ci 
i-au spart cazacii şi i-au răşchirat foarte rău. Apoi înțelegând 
Matei-vodă, au mai trimis o seamă de oaste cu foc, haiduci 
călări, pedestri, siimâni şi ţăcăluşă. Şi să loviră la Şoplea în 

Teleajăn. Şi nici aceştea nu le-au putut sta împotrivă. Iar 
Matei-vodă, deaca înţelese aşa, foarte să îngrijă tare şi 
rugă pre Dumnezeu. Şi încălecă cu toată curtea lui den 
Târgovişte, duminecă, mai 15 deni, 7161. Iar când au fost 
marţi, mai 17 deni, tăbărâtu-s-au la sat la Finta, pre apa 
Ialomiţii, tocmindu-şi tabăra, făcând şi şanţuri, aşăzându-i 
cineşi în rândul său, învățând pre toţi: “Feţii mici voinici 
viteji, rugaţi pre Dumnezeu, şi vă îmbărbătaţi, ca să staţi 
toţi gata de război. Că iată, vrăjmaşul nostru, Vasilie-vodă 
soseşte acum. Să nu carâcumva să fie vreunul cu gândul 
îndoit, ci cu credinţă şi cu bărbăţie, cu arme goale şi să le 
staţi împotrivă, precum aţi fost şi mai nainte. Să nu carâcum- 
va numele vostru cel bun să să surpe jos, că nu ne va fi de 
nici un folos.” 

Deci aşa învăţându-i, sosi şi Vasilie-vodă în vremea 
prânzului, cu ginere-său Temuş, cu mulţime de cazaci şi de 
moldoveni, ca la 20.000. Iar Matei-vodă era numai cu curt6- 
nii lui, ca la 7.000. Şi aşa să loviră iute unii cu alţii, cât să 
sperie Matei-vodă că-l va birui. Şi încă fugiră o seamă de 
oştile lui, trecând Ialomiţa făr” de vad. Iar Matei-vodă tot 
alerga în toate părţile, îndemnând pre boiarii lui şi pre 
voinici, câţi rămăsese, ca să stea de război, să nu-şi dea 
mijlocul, că încă Dumnezeu tot iaste cu noi ajutor. Căci eu 
cunosc pre ei slabi şi împuţinându-se puterea lor, nădăj- 
duiescu-mă lui Dumnezeu că vom să-i biruim acum curând 
şi să să întoarcă ruşinaţi din ţara noastră. 

Deci aşa, pentru cuvintele lui cele dulci şi bune, foarte 
să îmbărbătară şi da război tare, bătându-se toată ziua în 
puşci şi în tunuri, în săgeți, în sabie, faţă cu faţă. Mai 
vârtos boiarii cei mari şi al doilea cu coconii lor, cu slugile 
lor, tot cu sabiile goale intra într-înşii de-i gonea şi-i 
răspândea în toate părţile. Atuncea şi Matei-vodă cu toţi 

împreună năvăli asupra vrăjmaşilor foarte tare, cât îl şi 
răniră cu un glonţ la piciorul stâng, den josul genunchiului. 

Iar când fu în deseară, făcu Dumnezeu o minune mare, 
că trimise lui Matei-vodă un nor ploios, care să ivi dăspre 
austru, fiind ceriul prea seninat. Şi venea asupra taberilor 
prea iute, cu un vânt foarte viforos. Şi aşa trecu preste 
tabăra lui Matei-vodă. Iar când sosi la tabără lui Vasilie- 
vodă, acolo-şi năpusti toată apa, ca cum ar cură un râu 
prea iute. Şi picăturile era groase şi vârtoase ca o piatră. 
Unde-i loviia, ticăloşii îndată cădea dupre cai jos. Şi să 
făcu în tabăra lor apă multă, ca o baltă tinoasă. 

Şi aşa fiind, îndată să năpusti toată tabăra lui Matei- 
vodă şi intrară pren mijlocul lor făr” de nici o frică, tăindu-i 
foarte rău. Prinseră şi vii mulţi. lar Vasilie-vodă cu Temuş 
şi cu puţini călări de-abia au scăpat numai cu trupul, trecând 
la Moldova pre la Galaţi. Însă noroc au avut, căci au 
înnoptat. Iar Matei-vodă s-au învârtejit la Targovişte a 
doao zi, miercuri, mai 18 deni, cu toată tabăra lui, cu 
mare izbândă şi voinicii lui cu multă dobândă, dând toţi 
laudă lui Dumnezeu pentru mila şi binele ce le-au făcut, de 
i-au izbăvit din mâinile vrăjmaşilor. Strâns-au trupuri căzute 
în război, căzute 38.000, de au făcut o movilă mare la 
Finta. Înfipt-au acolo şi o cruce mare. Făcut-au şi altă 
movilă din jos de Târgovişte, lângă drumul cel mare. 

Gheorghie Ştefan-vodă fiind pribeag aici, căzut-au la 
Matei-vodă cu multă rugăciune de i-au dat oaste ajutor, şi 
craiul Racoți aşijderea, de s-au dus asupra lui Vasilie-vodă. 
Având amândoi războiu la Selca, izbândit-au Ghiorghie- 
vodă. Iar Vasilie-vodă au fugit în Ţara Căzăcească, la gi- 
nere-său Temuş, fiind acolo şi hanul cu oştile tătărăşti. lar 
Ştefan-vodă cu moldovenii, cu muntenii, cu ungurii, cu 
l€şii, au încongiurat cetatea Suciavei, că acolo era doamna 

lui Vasilie-vodă închisă cu fie-său Ștefăniță şi cu toată 
avuţia lor, având doamna ajutor pre gineri-său Temuş cu 
8.000 de cazaci. Deci fiind ei îngropaţi într-un şanţ supt 
cetate, în toate zilele ieşiia Temuş cu cazacii şi-i gonea 
foarte rău pe cei din afar, până se umplură luni trei. Iar 
când fu într-o zi, şezând Temuş supt cortul lui, tocmiră 
nemţi[i] un tun şi-l sloboziră asupra lui. Şi aşa lovi o ladă 
de lemn ce erea lângă dânsul, şi rupându-să o bucată de 
ladă au lovit pe Temuş peste un picior şi umflându-se picio- 
rul, în grab au murit. Iar cazacii numaidecât rădicară alt 
hatman şi făcură pace cu Gheorghe Ştefan-voievod şi-i închi- 
nară cetatea. 

Iar Vailie-vodă au fost căzut la hanul cu multe rugăciuni 
şi cu daruri scumpe, de i-au dat ajutor 20.000 de tătari. Şi 
au purces cu dânşii ca să scoaţă pre doamnă-sa şi pre fie- 
său din Suciavă. lar când ajunseră la Prut, sosi veste rea 
şi amară, cum au pierit gineri-său Temuş, şi s-au închinat 
cetatea, şi au prins pre doamnă-sa şi pre fie-său şi i-au luat 
toată avuţiia. Atuncea deaca înţelese Vasilie-vodă, cu mare 
întristăciune să întoarse iar înapoi. Sosind la hanul, fu 
Vasilie-voievod prins şi băgat în obezi. Trimiţându-l la 
Poartă, fu închis la Idicula. 

Deci cazacii tocmiră trupul lui Temuş într-un sicriu şi să 
duseră cu dânsul în ţara lor. Atuncea doamna plângea 
mult, intrând în inima ei spaimă şi groază mare. lar Ştefan- 
vodă singur intră în cetate, de au prins pre doamna şi pre 
fie-său şi i-au luat toată avuţiia. Şi s-au învârtejit la scaunul 
lui la Iaşi cu mare izbândă. Şi ş-au plecat capul la Poartă, 
de ş-au tocmit lucrul. Şi i-au adus steag de domnie. 

Iar Matei-vodă, fiind rănit de războiul căzăcesc, zăcea 
în patul lui şi nu putea să să răpaose şi să-şi caute leacul 
ranei sale de necazul slujitorilor lui, mai vârtos dorobanţii 

şi seimenii şi alte cete. Că Matei-vodă foarte-i îngrăşase, 
strângând pre toţi dintr-alte ţări streine, săraci foarte. Iar 
Matei-vodă le făcuse milă mare. Că avea la casele lor pace, 
ca să-l caute la vreme de nevoie, cum să cade slugilor celor 
drepte. 

Iar ei toţi să îndrăciră de să nebuniră şi începură a nu-l 
băgarea în seamă nicicât, ci-şi bătea joc de dânsul şi în 
toate zilele zbiera în curtea lui. Şi lua tunurile dă le scotea 
afară la câmp. Şi intra în case unde zăcea, dă-l pedepsea. 
Şi să lăuda că ei au bătut războiul cazacilor, cerşindu-i să 
le dea câte 3 lefi; iar de nu, vor sparge cămara şi singuri 
îşi vor lua. În multe chipuri îl pedepsea, zicându-i să-şi lase 
de acum scaunul şi să să facă călugăr. Şi zicea că au 
îmbătrânit şi ş-au ieşit din fire. Şi aşa fiind turbaţi, când 
fu într-o zi, să strânseră toţi în curtea domnească ca să 
ucigă pre 2 boiari ai lui Matei-vodă, anume Ghinea Ţucala 
i Radul Vărzariul vel-armaş, aruncându-le prihană cum că 
ei sfătuiesc pre domn ca să nu le dea lefi. Şi aşa fiind ei 
turbaţi, ca nişte porci făr” de nici o ruşine, să suiră sus, în 
casele domneşti şi dederă năvală unde zăcea domnul lor, 
căutând pre aceşti boiari supt căpătâiul lui, supt paturi, 
prin poduri, prin cămări, prin lade, până-i găsiră. Şi aşa, 
denaintea lui, i-au luat, cât se cutremura locul de groaza 
lor, dăzbrăcându-i dă haine, bătându-i nemilostiv, pân-i-au 
scos afară la câmp, şi acolo i-au omorât, înaintea tuturor 
oştilor. Într-acâia turburare a lor, întâmplându-se lui Socol 
vel-clucerul Cornăţeanul a fi bolnav, zăcând la gazda lui, 
ca nişte hoţi şi pre el l-au ucis. Şi le-au jefuit casele, luându- 
le tot ce au avut. 

Iar când au fost la august, murit-au şi doamna Elena. 
Şi cu mare cinste fu îngropată în biserica domnească, în 
Târgovişte. 

După ce au dat Dumnezeu de s-au vindecat Matei-vodă 
la picior, ieşit-au în preumblare cătră Argeşi, şi învâr- 
tejindu-se de acolo, iar dorobanţii şi seimEnii i-au închis 
porţile şi i-au ieşit înainte, la şanţul cel mare, cu toate 
tunurile, oprind pre domnul lor ca să nu mai intre în ce- 
tate, zicând că de acum înainte nu le mai trebuie să le mai 
fie lor domn, ci, sau să iasă din ţară, sau să să călugărească. 
Deci aşa au şăzut, cu toţi boiarii lui, obidit, din josul 
oraşului, 3 zile. Şi nici pâine nu lăsa să-i aducă, să mânânce 
din averea lui şi din toată cinstea domniei lui. Deci într-alt 
chip n-au avut cum mai face, ci le-au făgăduit să le dea 
bani din dăstul. Atuncea de-abiia l-au lăsat de au intrat în 
târg, la scaunul lui. Iar ei nu să mai aşăzară, ci ca nişte 
lupi flămânzi, şi ziua, şi noaptea zbiera şi umbla pre la 
casele boiarilor, ca nişte calici, de-i pedepsea şi le cerea de 
păutură. Nimenilea nu le putea sta împotrivă. Că umbla 
toţi beţi, zăcând prin pimniţe cu muieri, cu copii cu tot. 
Lăsară hrana lor cea bună şi să apucară de tâlhărie. O, 
câtă obidă era lui Matei-vodă! Unde ştiia cât bine le-au 
făcut, şi acum îşi bat joc de el. Şi chemă pre toţi credincioşii 
lui boiari şi slugi şi le zicea: “O, dragii miei, ştiţi cât 
munciiu de ţinuiu ţara, şi mă nevoiiu de o strânşu la moşiile 
lor, şi o păziiu de nu o călcă nici o limbă. Şi în zilele mele 
crescură, şi să însurară, şi făcură copii şi să îmbogăţiră 
toţi. Mai vârtos zic de acest neam dorobănţesc, fiind ei tot 
dintr-acest pământ al Ţării Rumâneşti şi neavând ei nici o 
nevoie de la mine sau de la alţii. Iar diavolul cel nepohtitor 
de binele omenesc iată cum intră în ei, de i-au nebunit şi nu 
ştiu ce fac. Că s-au însoţit cu sârbii siimeni, de ş-au măritat 
fetele şi surorile dupre ei. Şi nu poate nimenea să-i conte- 
nească. De acum înainte, dragii miei, să ştiţi cu adevărat 
că pentru faptele lor, vor să vie mari răutăţi asupra aceştii 

sărace de ţară. Şi va să cază la mare nevoie. Şi vor să 
pătimească şi cei buni pentru cei răi. Că întâi eu nu pociu 
răbda turburarea lor care fac asupra mea şi asupra ţării. Ci 
gândesc, de voi avea zile, să aduc în primăvară 30.000 de 
tătari şi pre craiu cu ungurii, să-i lovească fără veste de 
toate părţile şi să să puie supt sabie toţi cei mai mari, să 
piiară ca nişte tâlhari, să-mi izbândesc spre dânşii, pentru 
mult bine ce le-am făcut”. 

Şi aşa, cu necaz mare, au petrecut Matei-vodă din zi în 
zi. Deci fiind slab şi ajungându-l adâncile bătrâneţe, puţine 
zile s-au războlit. Şi când au fost april 9 deni, 7162, 
duminecă dimineaţa, au răposat Matei-vodă în casele 
domneşti, în Târgovişte. Şi au domnit Matei-vodă ani 21, 
fără luni 5 şi zile 11. 

Iată după pristăvirea răposatului Matei-vodă, boiarii ţării 
împreună cu părintele Ignatie mitropolitul, aciişi trimiseră de 
să strânse toată curtea şi toţi slujitorii. Şi făcură cu toţi 
dimpreună mare sfat. Şi cu voia tuturor aleseră din mijlocul 
lor ca să le fie domn Costandin-voievod, sin Şărban Basarab- 
voievod, că-l ştiia că iaste de neam mare, domnesc şi iaste om 
bun, şi înţelept şi blînd. Şi toţi să bucurară şi să veseliră. 

Şi îndată scoaseră şi trupul lui Matei-vodă din casele 
domneşti şi-l puseră în mijlocul curţii, fiind şi sfântul Ma- 
carie, patriiarhul de la Antiohiia, cu mitropolitul Ignatie, 
cu mulţi arhierei şi călugări, popi. Făcutu-i-au pogrebaniia 
cumsăcade, rădicându-l cu mare cinste, pân” l-au băgat în 
groapă, în biserica domnească, în Târgovişte. Dumnezeu 
să-l pomenească. 

Iar Costandin-vodă, împreună cu toţi boiarii lui începură 
a căuta de rândul ţării şi de aşăzământul domniei. Şi îndată 
trimiseră de olac de dederă veste împăratului, sultan Meh- 
met, şi veziriului Derviş-paşa şi tuturor priiatenilor, câţi 

avea, pentru întâmplarea ce scrie mai sus. Şi tuturor le-au 
părut bine. Şi degrab aleseră pre o seamă de boiari, şi roşii 
şi popi, de i-au trimis la Poartă, făcând mare rugăciune la 
toţi ca să le hărăzească pre Costandin-vodă, să le fie domn. 
Şi numaidecât le-au făcut pre voie, precum l-au pohtit şi 
ţara. Şi-i dederă steag de domnie noao, trimiţându-l cu 
terzi Mustafa aga Tahalgiul împreună cu boiarii. 

Iar Costandin-vodă, înțelegând de aceasta, pogorât-au 
la Bucureşti. lar când au fost joi, iunie 1 deni, 7162, ieşit-au 
Costandin-vodă, cu toţi boiarii, cu toate oştile înaintea 
steagului, la podul Plumbuitei şi acolo să împreună cu aga 
turcul şi cu boiarii. Şi cu mare cinste intrară în scaun în 
Bucureşti. Şi preste puţinea vreme gătit-au Costandin-vodă 
haraciul şi poclonul de domnie. Şi l-au trimis la împăratul 
cu aga turcul şi cu mulţi boiari. Şi aşa ş-au aşăzat domniia 
cu bună pace, dăspre turci, şi dăspre hanul şi dăspre Racoți 
Gheorghie, craiul Ardealului, şi dăspre Ştefan-vodă al Mol- 
dovei. Şi cu toată vecinătatea s-au aşezat. Şi au început a 
face milă mare ţării, iertându-le toate năpăştile. Şi au plătit 
pre slujitori cu un haraci deplin. Şi au iertat ţara de bir 3 
luni. Şi au iertat dorobanţilor şi călăraşilor dijma şi oieri- 
tul. Şi au îmbrăcat pre toţi cu postav bun, şi pre căpitanii 
lor cu frânghii, cu coftirii, cu atlaze. Lefi încă le da din 
dăstul. La masă cu dânsul de-a pururea şădea cu dânsul şi-i 
dăruia. Judecăţi drepte făcea, şi milă din dăstul. Pre nime- 
nea nu obiduia, ci cu blândeţe şi cu cuvinte dulci pre toţi îi 
mângâia. Şi gândi să facă mult bine ţării. Şi să bucura toţi 
şi moşnni, şi streini, mulţumind lui Dumnezeu că le-au 
hărăzit domn bun şi înţelept, şi milostiv. 

Făcut-au Costandin-vodă şi o mănăstire mare, care iaste 
în vârful unii movile din Bucureşti, unde iaste hramul sfetăii 
Costandin-ţar şi muma lui, Elena. Ispravnic au fost Radul 
logofătul Dudescul şi Gheorghie Şufariul din Târgovişte. 

Şi doamna lui Bălaşa au făcut o mănăstire ce să cheamă 
Jitiianul, den sus de Craiova, lângă Jiiu. Făcut-au doamna 
Bălaşa şi un sicriu mare de argint poleit foarte iscusit, în 
carele au pus sfântul trup al sfântului Grigorie Decapolit, de 
la mănăstirea Bistriţa. Şi alte multe bunătăţi şi odoară scumpe 
au făcut şi le-au împărţit pre la Sfetagora şi prin alte părţi. 

Tocmitu-s-au ţara foarte bine şi s-au împăcat cu toată 
vecinătatea, făcându-şi frăţie şi legătură cu Racoți şi Ghe- 
orghie şi cu Ştefan-vodă al Moldovei. Şi au vecinit bine şi 
frumos. 

Gândit-au Costandin-vodă să facă şi alt bine Ţării 
Rumâneşti, ca să-i mulţămească şi să-l pomenească. Care 
bine neamului rumânesc, vrăjmaşul diavolul n-au lăsat să-l 
umple. Ci, pentru bine, mult rău i-au dat. Ca şi israilitenii 
jidovi cu domnul nostru Isus Hristos, când i-au scos din 
robie, din mâna lui Faraon şi i-au hrănit în pustie, cu 
mană din cer şi le-au dăruit ţări întregi; iar apoi, în loc de 
mulţumită, ei-l uciseră şi-l adăpară cu oţet şi-l batjocoriră 
în tot chipul. Aşa şi neamul rumânesc, mai ales dorobanţii. 
Că au chemat Costandin-vodă, pre toţi căpitanii de dorobanţi 
şi iuzbaşii şi ciauşii vătaşi şi cetaşii, de s-au sfătuit cu 
dânşii zicându-le: “Feţii miei, tuturor am făcut ce s-au 
căzut, şi roşiilor, şi tuturor cetelor şi voao. Încă una mai 
trebuiaşte să facem. Să scoatem din mijlocul nostru pre 
siimEnii sârbi, că nu iaste ţării de nici un folos. Răposatul 
Matei-vodă i-au strâns pentru vrăjmaşul Vasilie-vodă. Iar 
eu acum, au dat Dumnezeu de n-am nici un vrăjmaş şi m-am 
împăcat cu toate ţările, ca să putem face bine şi ţăranilor, 
că sunt săraci şi împresuraţi de bir şi de năpăşti. lar când 
vom avea vreun păs de undeva, ne vom apăra cum va fi 
voia lui Dumnezeu. Şi mai bine voi da acele lefi siimeneşti 
voao şi feciorilor voştri.” 

Deci ei cu un cuvânt fură bucuroşi şi ziseră toţi: “Aşa să 
fie!” 

Şi într-acâiaşi zi au făcut Costandin-vodă masă mare de 
i-au ospătat şi i-au dăruit cu coftirii, şi cu atlaze şi cu 
postave bune. lar când au fost a doao zi, sâmbătă, fevruar 
17 deni, 7163, fiind acest neam dorobănţesc încuscraţi cu 
siimEnii şi sângeraţi şi covăsiţi de diavolul încă din zilele 
lui Matei-vodă, făr' de nici o chibzuială, de dimineaţă, 
împreună cu siimânii, să sculară turburaţi, şi fără veste 
începură a sudui pre domnu-său, Costandin-vodă. Şi făr? 
nici o milostivire abătură în neamul rumânesc, în boiari, 
de-i ucidea ca pe nişte dobitoace, prepuindu-le că sunt hicleni 
şi ei au sfătuit pre Costandin-vodă, să scoată pre siimeni. 
Şi ei, ticăloşii, nimica de acâia n-au ştiut. Ci cu voia lor s-au 
sfătuit Costandin-voievod, şi iar ei au stricat. Numai ei, ca 
nişte oameni răi şi făr' de Dumnezeu, i-au ucis, nefiind 
nimica vinovaţi. 

Pre care-i uciseră, aceştea sunt anume: Ghiorma vel- 
ban, i Drăghici sin Papei vistierul ot Greci, i Gheorghe 
Carida vistierul, i Papa sin Predii vornicul Brâncoveanul, i 
Cârstea sin Socol clucerul Cornăţeanul, i Udrea slugerul 
Doicescul, i Preda Beca ot Maia, i Sava Şufariul Cuştireanul, 
i Dumitraşco Frejureanul, i Dumitru comisul sin Mitrii pi- 
tarul ot Stăneşti, i Mihai ciohodariul, i Gâdea căpitanul, i 
Băncilă căpitanul, i Ivan căpitanul, i lancul căpitanul ot 
Călimăneşti. Iar alţi boiari, câţi au scăpat prinzând de veste, 
au fugit care încătro au putut: unii preste Dunăre, alţii au 
trecut muntele, alţii au trecut în Moldova. 

Tar dorobanţi şi siimânii fiind covârşiţi de nebunie, şi 
plini de diavolul, nicicât nu să curmară, ci, în loc de căinţă, 
mai vârtos sporea spre fapte rele. Că întâi uciseră pre aceşti 
săraci de boiari. A doao, batjocoriră pre domnul lor, sudu- 

indu-l în tot chipul şi-i da cu lemne la ochi şi-l purta val, 
cum era mai rău. Nu avea putere din domniia lui cât ar fi o 
cirtă. Numai ce căuta cu ochii ca un dobitoc, şi la unii, şi 
la alţii. Ei singuri intra în cămară de-şi lua lefi. Când 
venea niscare soli de undeva, ei să punea în poartă de-i 
oprea, şi de frica lor, întâi îşi da soliia la dânşii. Şi alte 
batjocuri făcea domnu-său. 

A treia, călcară şi sfintele biserici ale lui Dumnezeu, 
încă, slujind preoţii sfânta liturghie. Iar ei intrară în bis6- 
rici de-i scotea de păr afară şi-i dezbrăca de veşminte. Şi 
au jefuit sfintele biserici şi prestoalele. Şi lua potirile de au 
vărsat jos sfântul sânge şi trup al domnului nostru Isus 
Hristos. Şi sfintele moaşte le călca cu picioarele şi zicea că 
sunt farmece. Tot ce au aflat în biserici au luat. Numai 
pietrile goale au lăsat. Sfintele veşminte făcutu-le-au muie- 
rilor şi fetelor chinteşă. Şi vindea cărţile bisericii la târg. 
Vândut-au şi un potiriu drept bani 30, cum au vândut şi 
Iuda pre Hristos. Făcut-au Dumnezeu o ciudă mare, că au 
băgat unii o icoană în foc, chipul domnului Hristos, ca să 
scoaţă poleiala, iar casa s-au aprins, de au ars cu totul ce 
au fost într-însa până în pământ; de-abiia au scăpat ei. 

A patra, au dat jaf caselor boiereşti, şi neguţătorilor şi 
tuturor câţi ştiia ei că să biruiesc şi au bucate. Şi au jăhuit 
toată ţara, din cap până în cap, şi cruciş, şi curmeziş. Mai pre 
scurt să zicem, vecin pre vecin, fin pre naş, slugă pre stăpân. 

O mare ciudă, multe răutăţi au făcut diavolul neamului 
rumânesc încă din ceputul lumii, de la moşul nostru Adam. 
Iar domnul nostru Isus Hristos nu s-au îndurat de făptura 
sfinţii-sale, adecă neamul omenesc, ci, ca un miloserd, s-au 
pogorât din cer pre pământ de s-au întrupat şi s-au răstignit 
şi a treia zi au învis, lăsându-ne noao învăţătură folosi- 
toare sufletului şi trupului. Întâi liubovul, să iubim unul 

pre altul, că liubovul iaste tuturor bunătăţilor rădăcină — 
zicând singur Dumnezeu: “Cine va avea dragoste cu vecinul 
său, acela va lăcui în mine şi eu întru el”. Deci şi acest 
neam omenesc, până au fost dragostea în mijlocul lor, 
Dumnezeu au fost cu dânşii, că nu i-au călcat alte limbi 
streine; şi au făcut multe vitejii şi au trăit în pace bună. 
Iar acum iată cum îi prelăsti diavolul aşa lesne şi-şi făcu 
lăcaş în inimile lor. Den case bune şi den lăcaşuri multe şi 
bune, den bucate şi din mila domnilor şi a boiarilor, să 
făcură tâlhari. Şi ei singuri, cu minte lor îşi surpară viaţa 
şi-şi puseră casele. 

Văzând înţelepciunea lui Dumnezeu atâta nebunie ce 
făcură oamenii aceştea casei lui, adecă sfintei biserici şi 
domnului lor şi şi vecinilor lor; şi sângele cel nevinovat 
striga la cer, ca să le facă judecată, cunoscut-au că s-au 
îngroşat inimile lor şi s-au împăinjinat ochii lor, ca văzând 
să nu vază şi spuindu-le să nu înţeleagă, că păcatul prea 
s-au înmulţit, şi s-au asemănat călcătorilor de lege, trimis-au 
Dumnezeu asupra lor caznă, adică judecată, ca şi odini- 
oară eghiptenilor. 

Întâi, fiind la Țarigrad împărat sultanul Mehmet, sfat 
au făcut pentru atâta nebunie ce au făcut aceşti oameni în 
Tara Muntenească, socotind că astăzi va fi aici, mâine va 
fi la ei. Şi aciiaşi au poruncit la Racoți Gheorghie, craiul 
Ardealului şi la Ştefan-vodă al Moldovei, de au venit cu 
unguri şi cu moldoveni în Ţara Rumânească. Şi au avut 
războiu mare la Şoplea, în Teleajen, cu dorobanţii, şi cu 
siimenii şi cu alte câte. Prinzând şi Costandin-vodă veste, 
fugit-au din mijlocul lor la Dunăre, împreunându-se cu 
Siiauş-paşa în vadul Dârstorului, la Strâmba. 

Iar ei, încă nu le ajunse că ce nebunii făcuse, ci mai 
adaoseră. Aflară pre unul asemene lor, anume Hrizea sin 

Dumitraşco ot Bogdănei, ot sud Ialomiţa, nebun ticălosul 
şi făr” de minte, de-l făcură să le fie domn din mijlocul 
mărăcinilor. Pre acest Hrize foarte îl iubea Costandin-vodă, 
şi de taină crediincios făcutul-au boiarin, spătar mare preste 
toate oştile lui. Iar el să asemănă ludei, care era lui 
Dumnezeu mai credincios dentâi şi întingea într-o solniţă 
cu dânsul, apoi îl vându jidovilor. Aşa şi Hrizea, să arătă 
întâi domnu-său credincios, iar în taină umbla tot mozavi- 
rindu-l şi îndemnând gloatele ca să-l ucigă, şi să şază în 
locul lui. O, ticăloşii şi nebunii! cum umblară toţi rătăciţi. 

Când fu la iunie 17 dni, leatul 7163, sâmbătă, să loviră 
toţi la Şoplea în Teleajen, şi cât clipeala fură biruiţi de 
unguri. Căci Dumnezeu nu mai era cu ei într-ajutor. Ci 
umbla ca nişte oi făr” de păstor şi de toţi huliţi şi goniţi. 
Foarte mulţi din dorobanţi şi din siimeni au căzut jos. Zăcea 
trupurile lor grămadă, unul peste altul, câte 50, câte 100, la 
alte locuri şi mai mulţi. Câţi scăpară să răşchirară, unii în 
munte, alţii preste Dunăre. Prin toate gaurile să ascunseră. 
Şi de frică mare, ştiindu-şi vina, şi de umbra lor se spăimânta. 
Şi-şi lepăda hainele lor cele dărăbănţeşti şi să îmbrăca în 
fărfeneţe caliceşti; şi să jura că n-au fost dorobanţi. 

De sâmbătă, fevruar 17 dni, începu diavolul a împărăţi, 
şi iar de sâmbătă, iulie 17 dni, începu a slăbi. Precum iaste 
scris, că nu iaste care să stea împotriva lui Dumnezeu. 

După acâia, sultan Mehmet-împăratul iar au dat dom- 
niia lui Costandin-vodă. Şi s-au învârtejit de la Dunăre cu 
mare cinste la scaunul lui, împreunându-se cu Racoți Ghe- 
orghie-craiul şi cu Ştefan-vodă la podul Prahovei; lângă 
Gherghiţă. Şi au şăzut la podul Dridovului 3 zile, de s-au 
ospătat câteşi 3 domnii, făcând frăţie şi legătură cu 
jurământ, învârtejiindu-se fieştecare în ţara sa. 

Iar Costandin-vodă au mers la Târgovişte. Şi iar au 
arătat milă mare asupra tuturor creştinilor şi celor greşiţi. 
Şi i-au iertat de toate vinele lor, numai să să aşeze şi să-şi 
meargă cineşi la moşiia sa, să-şi dea birul împăratului. 

Iar ei, ca nişte îndrăciţi, nu să mai aşăza, ci umbla tot 
turburaţi. Şi să strânse care de unde era: o dată la Bucureşti, 
altă dată la Brăila, ca să vie cu armă asupra domnu-său. 
Iar Costandin-vodă, prinzând veste, trimise ale sale oşti 
credincioase, şi-i loviră de toate părţile. Pre unii îi omoria, 
pre alţii vii îi prindea. Păţiră ca vai de ei, şi încă tot nu să 
mai aşăza. Ci care dupre unde era, tot să lăuda şi zicea că 
va veni şi altă vreme, ca să-şi poată izbândi. Fu şi Hrizea 
spătarul prins la Brăila, şi-l aduseră la mâna lui Costan- 
din-vodă. Pohtindu-l craiul, datu-i-l-au, cu jupâneasă, cu 
coconi cu tot. Şi aşa pohtise şi el. Datu-i-s-au gazdă bună 
în Beligrad, şi i-au făcut obroc bun, ca să-i prisosească de 
toate. Şi avea cinste şi socotinţă den dăstul. 

După acestea toate, Racoți Gheorghe-craiul nu şăzu 
mălcom să-şi ţie crăiia şi ţara, ci să sculă cu grele oști 
ungureşti asupra lui Cazimir, craiul leşesc, să-l scoaţă din 
scaunu-şi şi să şază el crai. Venitu-i-au şi craiu sfeţesc cu 
20.000 de oaste; trimisu-i-au şi Hmelenschi, hatmanul 
căzăcesc, ajutor 15.000 de cazaci; şi Ştefan-vodă 2.000. 
Iar Cazimir, craiul leşesc, şi cu toţi domnii, prinzând de 
vâste, numaidecât trimiseră cărţi la hanul tătărăsc, curând 
să vie ajutoriu. Şi Costandin-vodă avea 2.000 de oaste. Şi 
îndată să ridică însuşi hanul cu mulţime de tătari şi intră 
în 'Ţara Leşască. Fu Racoți părăsit şi de sfeţi, şi de cazaci, 
şi de moldoveni, şi de munteni. Atuncea leşii şi tătarii 
aflară vreme şi ocoliră tabăra ungurească. De-abiia scăpă 
Racoți cu puţini oameni în ţara lui. lar tabăra lui să prăpădi 
de tătari, care de sabie, care viu, de la mare pân” la mic, 


197 


pân” la 30.000 de suflete. Atunce prinseră şi pre ghineraleşul 
lor, Chim Ianoş, şi pre Corne Gaşpar, şi pre Beldea Pal, şi 
pre mulţi domni den Ardeal. 

Iar Hrizea spătarul, pre vreme ce era Racoți în Ţara 
Leşască, s-au ridicat cu 500 de siimâni, carii era rumâni de 
neamul dorobănţesc strânşi de Racoți şi lăsaţi de pază scaunu- 
lui, şi războiniceşte au ieşit cu toţii de acolo, trecând mun- 
tele aicea în ţară pre la mănăstirea ot Bistriţă. 

Iar Costandin-vodă prinzând veste, trimis-au pre Preda 
dvornicul Brâncoveanul, şi pre Radul stolnicul Fărcăşanul 
şi Ivaşco Cepariul, cu oşti grele. Şi făcură război mare la 
Târgul Bengăi şi fură biruiţi siimenii. Câţi n-au pierit de 
sabie, prinsu-i-au vii. Şi prinseră şi pre Hrizea spătariul 
viu. Închinându-se boiarii la domnu-său cu slujbă curată, 
priimindu-i cu cinste, dăruitu-i-au foarte bine. lar prea 
Hrizea l-au spânzurat la roată cu toate soțiile sale. 

Luară-şi şi ei plată după faptă. Şi făcură o movilă mare 
la Târgul Bengăi, în siliştea Cincului. 

Iar dorobanţii şi siimenii nu să mai aşăzară, ci văzând 
slăbiciunea Ardealului şi neputinţa lui Costandin-vodă, fi- 
ind îndemnați de diavolul, să sfătuiră că cu alt nimica nu 
vor putea surpa pre Costandin-vodă, numai cu putrea tur- 
cilor. Şi merseră preste Dunăre de să închinară lor şi-l 
pârâră că iaste hain împărăției şi iaste totuna cu Racoți şi 
cu Ştefan-vodă. Pârâră pre domnul lor la păgâni, carii 
niciodată nu pohtesc binele creştinilor. Iuda pâria pre dom- 
nul nostru Isus Hristos la păgânii ovrei, cum că el să laudă 
că iaste fiiul lui Dumnezeu, iar dorobanţii pâria pre dom- 
nu-său la păgânii turci. luda vându pe Hristos în 30 de 
talanţi, iar ei se vândură robi turcilor în toată viaţa lor. 
Ovreii dederă acel chelcig pre un sat a fi de îngropare 
streinilor, iar ei singuri să dederă mâncare câinilor. luda 

să dede singur spânzurării, iar ei singuri să dederă înecării, 
că s-au înecat cu totul. O nebunie nespusă, cum că ei sin- 
guri strică ţara! Că nu s-au suferit cu case bune, cu bucate 
multe, cu pace, cu cinste de la domnul lor, cu slavă de la 
toţi. Nemeri pre Caiiafa tocma în pântece şi muri. Deci 
tâlhariul şi vinovatul nu să poate ascunde nicăirea, ci 
vădindu-se păcatul, plată ia den vina lui. Aşa şi ei, au 
umblat cât au umblat gonind pre dracul, pân” l-a şi aflat, 
cu spânzurare, cu înţepare, cu tot feliul de morţi. Carele 
încătro să ducea, Dumnezeu nu-l mai sporea, ci acolo să 
prăpădea. Pren toate ţările zăcea oasele lor, ca unor călcători 
de jurământ şi de toate poruncile lui Dumnezeu. Ci de ei n-ar 
fi atâta minune mare, că pentru nebuniile lor au căzut 
nevoie mare asupra aceştii sărace de ţară, precum să va 
înţălege aici mai nainte. Că deaca au văzut păgânii una ca 
aceasta, cum iaste pizmă şi împărecheare întru rumâni, 
socotiră că iaste vremea să intre întru ei, ca nişte lupi într-o 
turmă de oi, să-i răsipească şi să-i slăbească din rădăcină. 
Nu doar că au avut turcii pizmă pre domn, ci mai vârtos pre 
ei ca să le taie rădăcina, să nu mai fie, ci să umble călcând şi 
mâncând ţara şi luând toată agoniseala ei, ca o grădină făr” 
de grădinariu. Ci iaţă că le-au fost în voie. Ci, adevărat, nu 
iaste vina lor, ci a rumânilor, că ei singuri i-au pohtit şi i-au 
şi dobândit, dupre cum zice Dumnezeu: “Cine ce va căuta, 
va găsi”. Găsit-au dar rumânii foarte bine! 

Când au fost la ghenar 5 dni, 7166, trimis-au împăratul, 
sultan Mehmet şi vezirazemul Chiupriuliul Mehmet-paşa de 
au mazilit pre Costandin-vodă şi au trimis pre alt domn, 
ce-i zicea Mihnea, încă cu oşti turceşti, cu 830.000. Iar 
Costandin-vodă, deaca prinse de veste, au trecut muntele 
la Ardeal cu toată casa lui întreagă şi cu toţi boiarii ţării. 
Şi au domnit Costandin-vodă 4 ani făr' 3 luni, leatul 7166. 

Iar când au fost la fevruar 17 dni, intrat-au Mihnea aici 
în ţară cu turcii şi cu tătarii, de au robit mulţime de oameni 
şi au prădat ţara povăţuindu-i dorobanţii şi siimenii pe unde 
nu ştiia turcii şi tătarii şi pre unde niciodată răutăţile n-au 
umblat. Iar ei, ca nişte draci, îi ducea de robiia şi prăda. O, 
mare ciudă, că nu s-au auzit din veac ca cineva să-şi voiască 
rău neamului său. lar ei singuri îşi da muierile lor, şi copii 
lor şi rudele lor robi în mâinile turcilor. 

Mihnea acesta au fost de neamul lui grec cămătar. Tat- 
său l-au chemat lane Surdul, iar pre dânsul l-au chemat 
din botez Franţi. Deci izvodindu-se de mic a urma lui Iz- 
mail, feciorul Agarii, fugit-au de la părinţii lui de s-au dus 
la 'Țarigrad şi s-au curtenit la Kinan-paşa, zicând că iaste 
fecior Radului-vodă, nepot Mihnii-vodă. Primitu-l-au pen- 
tru acest nume şi-l ţinea lângă el foarte bine. Şi aşa au 
petrecut viaţa lui la turci, ca la 40 de ani. Şi foarte să 
arăta credincios turcilor. Şi ca de la inima lor l-au ales şi l-au 
făcut domn Ţării Româneşti, înşălându-i că să va turci şi 
el. Şi gura făgăduia lor acestea, iar den inimă gândea, 
deaca va apuca domniia, să să scoale cu armă asupra tur- 
cilor, să-i bată şi să fie el împărat. 

Deci cum s-au aşezat aici, în scaun, în Bucureşti, tri- 
mis-au la boiari preste munte cărţi cu jurământ. Şi au venit 
toţi cu jupâne cu tot de s-au închinat lui. Aşijderea şi toată 
ţara. Şi să bucura toţi de dânsul şi le părea bine, gândind 
că iaste credincios turcilor şi el va purta grija ţării şi o va 
aşăza ca să-şi dea haraciul şi să trăiască cu pace. 

Iar el, fiind în gândul cel dintâi, nu să apucă de 
aşăzământ al ţării, ci îndată începu a-şi face steaguri multe, 
şi tunuri, şi ierbării multe, şi palangă împrejurul mănăstirii 
Radului-vodă. Şi să strânseră tot neamul dorăbănţesc, de-i 
tocmea şi-i aşăza cineşi la steagul lui şi la ceată-şi. Şi 

începură ei toţi a-l lăuda zicând că domn ca acesta n-au 
mai venit în Ţara Rumânească, înţelept şi vrednic şi iaste 
ca un sfânt. 

Mazilit-au pe Gheorghie Ştefan-vodă den Ţara Moldovei 
şi au pus pre Gheorghie Ghica-vodă să fie domn în locul 
lui. lar Ştefan-vodă au trecut în Ţara Ungurească cu toată 
casa lui întreagă. Şi nu după multă vreme s-au învârtejit 
Ştefan-vodă iar apoi cu ungurii şi cu lefegii, ca să scoată 
pre Ghica-vodă din scaun şi să fie el domn. Iar Ghica-vodă 
deaca au prins dă veste, au strâns toate oştile câte s-au 
împrilejit şi lefegii, trimițând cu dânşii pre fiu-său, 
Gligoraşco-vodă, de i-au ieşit înainte la Târgul Frumos şi 
l-au lovit la Strungă, de au făcut război foarte tare. Şi cu 
voia lui Dumnezeu fost-au izbânda lui Gligoraşco-vodă. Şi 
au căzut mulţi den unguri, făcându-se o movilă mare de 
trupurile lor la Strungă. Iar Ştefan-vodă de-abiia au scăpat 
în Ţara Ungurească cu puţinei oameni. 

După aceasta poruncit-au împăratul vezirazimului Chiu- 
priuliul de au purces cu oşti grâle asupra lui Racoți în 
Ardeal. Şi au poruncit şi hanului de au mers cu mulţime de 
tătari şi Ghica-vodă cu moldovenii şi cu muntenii, ca să 
treacă toţi la Ardeal împreună. Atuncea Mihnea-vodă spu- 
sese boiarilor de taină, cum va să taie pre turci. Iar ei, 
ticăloşii, numai ci încremeniră şi să mirară, cum va să fie 
aceasta, răspunzând: “Doamne, bun lucru ar fi acesta! Iar 
noi ne temem că nu vom putea plini desăvârşit, ci numai 
vom zădări şarpele şi ne va înghiţi cu totul. Căci noi suntem 
o ţară mică şi făr' de oameni, neputincioasă şi făr” de 
ajutor de nici o parte. Iar turcii sunt puternici, mari şi 
biruiesc toată lumea, de la răsărit pân” la apus.” 

Atuncea Mihnea s-au tulburat în firea lui şi cu mânie 
mare le-au răspuns zicând că sunt fricoşi: “Şi cu voi nu voi 

face nimic, numai să mergeţi cu mine pân” la Teleajen, şi 
de acolo vă voi lăsa de veţi merge la casele voastre. Iar eu 
am cu cine tăia turcii. Atuncea boiarii să mai bucurară. Şi 
purcese Mihnea-vodă cu boiarii şi cu toate oştile şi, dupre 
ce ajunse la Şoplea, în Teleajen, chemă pre toţi căpitanii lui 
şi pre toată oastea, de-i jura şi le porunci să meargă să taie 
pre turci. Iar ei deaca să dăspărţea de el, îl suduia şi zicea 
că nu să vor învrăjbi cu turcii, că sabiia împăratului iaste 
lungă, şi hanul cu tătarii încă soseşte. Deci Mihnea, văzând 
că nu va face nimic, făcu meşteşug, de purcâse cu toate 
oştile să treacă muntele şi să să împreune cu ungurii. Când 
ajunse la Ceraşi, iar boiarii şi oştile pricepură de meşteşugul 
Mihnii, ce va să facă. Ci îndată-l părăsiră toţi şi să învârtejiră 
înapoi cu tunuri cu tot, până să apropiiară de tabăra tur- 
cească. Iar boiarii merseră la paşa, alţii într-alte părţi să 
răşchirară. Mihnea rămase cu puţini oameni, cugetând ce 
va face: fugi-va preste munte? Tătarii şi turcii l-au luat 
pre dănainte. Tot iaste pierit. Ci ş-au luat capul a mână şi 
s-au învârtejit şi el, de au mers la Cadâr-paşă. Făgăduindu-i 
bani mulţi, tocmitu-ş-au lucrul. Şi ş-au făcut pace şi cu 
hanul aşijderea. Bănuind şi pe o seamă de boiari, cum ei 
să-i fie făcut acea sminteală, şi îndată omori pre Pârvul 
cel-vistier şi pre Istratie vel-postelnic, i Preda Bârsescul 
vel-agă şi pre Vintilă căpitan de roşii şi pre Badea vătaf de 
puşcărie. Şi au trimis pre Dinca vel-armaş, sârbul, de olac, 
de au omorât pă Preda Brâncoveanul vel-ban în casele 
domneşti în Târgovişte, nefiind vinovaţi nimic. 

Atuncea, pre acea vreme, era şi Costandin Cantacuzino 
stari-postelnicul, cu toată casa lui şi cu gineri-său, Pană 
Filipescu biv-vel-spătar, iar cu casa lui, la satele lor de la 
munte, pre apa Praovei, den porunca Mihnii, lăsaţi cu voia 
lui şi cu carte iscălită cu mâna lui, ca să şază ei acolo, să să 

odihnească cu bună pace, nebântuiţi de nimeni. Numai au 
pohtit pre 2 coconi ai lui Costandin postelnicul, anume: 
Drăghici logofătul i Şărban postelnicul, ca să să afle lângă 
dânsul, cu slujbă dreaptă, precum s-au şi aflat. Că pre 
Drăghici logofătul l-au trimis cu solie la Ardeal, iar Şărban 
postelnicul nicicât de lângă dânsul nu să dăzlipiia. Deci 
fiind Mihnea obidit pre o seamă de boiari, gândit-au să nu 
fie acel lucru şi în ştirea lui Costandin postelnicul şi a 
gineri-său, Pană spătariul. Ci cu mare taină au poruncit la 
Odor căpitanul de au mers cu târgoviştenii şi cu toţi plăiaşii 
Ialomiţii, să prinză pre aceşti ce scriu mai sus. Şi neştiind 
nimic de acâia, lovitu-i-au fără veste, marţi dimineaţa, av- 
gust 16 dni, 7166. Gonitu-i-au pre toţi munţii Praovei, 2 
zile şi 2 nopţi, pân? le-au dăşchis Dumnezeu calea şi au 
scăpat în cetatea Braşovului cu jupânese, cu coconi, cu 
toţi. Şi nici pre unul n-au prins. 

Văzând aceşti boiari atâta nebunie a Mihnii-vodă por- 
nită asupra lor, socotiră că nu vor putea trăi în zilele lui. 
Ci au trecut în Ţara Moldovei cu totul. Şi au dat vâste şi 
fie-său, lui Şărban, de au fugit de la Mihnea când era 
tabăra la Sibiiu, şi s-au curtenit la Ghica-vodă. 

Iar Mihnea, deaca au înţeles că au fugit aceşti boiari, 
foarte s-au întristat. 

Atuncea au luat turcii cetatea Enăul, şi Caravansebeş, şi 
Logojul. Şi multă pradă şi robie au făcut în Ardeal. 

Iar după ce au isprăvit acolo, venit-au şi Mihnea în ţară, 
în scaunul Bucureştilor. Şi ce gândise asupra turcilor nu să 
mai părăsise, ci mai vârtos să întărise. Strângând oşti de 
iznoavă şi cu meşteşug mare, 2 lucruri de taină făcea: 
cătră Racoți Gheorghie-craiul scriia cărţi să vie oşti ajutor, 
ungurii, iar cătră turci plecăciune mare făcea. Şi lua bani 
împrumut de la turci mari din Țarigrad şi dupre marginea 

Dunării. Şi încă i-au chemat cu rugăciune, de au venit la 
dânsul aici în ţară. Şi au strâns turci mulţi, unii saragele, 
alţii delii, alţii beşlii, alţii siimeni. Şi aşa-i socotea şi-i 
cinstea, cât credea într-însul ca în Mahomet. Atuncea Mihnea 
foarte să înălța şi să trufiia. Şi trimise pâră grea asupra lui 
Costandin postelnicul şi a gineri-său, Pană spătariul, cum 
sunt haini împărăției şi umblă amestecând ţările. Şi au 
venit toţi boiarii de s-au închinat lui, iar el numai n-au 
vrut să vie. Şi dupre pâra lui, trimise Chiupriliul 2 capigii, 
de au luat de la Moldova numai pre Costandin postelnicul, 
de l-au dus la viziriul. lar gineri-său Pană au rămas. 
Înţelegând Mihnea-vodă de aceasta, trimis-au pre Colțea 
clucerul Doicescul i Nicola Sofiianul şi cu alţi boiari şi cu 
mulţi bani, ca să-i dea viziriului, să omoare pre Costandin 
postelnicul. Iar el ştiindu-se drept, nimic nu s-au ferit, ci 
au ieşit de faţă la divanul împărătesc, de s-au pârât cu acei 
boiari ai Mihnii-vodă, de faţă, înaintea vizrului, jăluindu-se 
că nu iaste hain împărăției. Că întâi el au mers la Mihnea- 
vodă, dându-i şi boierie, să fie logofăt mare. Iar apoi, 
cunoscând ficleşugul lui, ce va să facă asupra împărăției şi, 
văzând că au făcut moarte boiarilor ţării, de mare frică, au 
fugit la Ţara Moldovei. Şi îndată rămăseseră acei boiari ai 
Mihnii de judecată şi fură scoşi din divan cu mare ruşine. lar 
Costandin postelnicul de la Dumnezeu fu izbăvit din moarte. 

După aceasta, nu multă vreme trecând, Mihnea fiind 
îndemnat de dracul, iar au abătut de ş-au tăiat boiarii, câţi 
au mai rămas, anume: Radul vel-vornicul, Cândescul cu 2 
fraţi ai lui, Negoiţă, i Moisi, i Udrişte vel-spătarul, i Diicul 
Buicescul vel-clucerul, i Radul Fărcăşanul vel-stolnicul, i 
Danciul Pârâianul vel-postelnicul cu fie-său Preda logofătul, 
i Badia Comâneanul vel-comis, i Stroe clucerul Bârsescul, i 
Vasilie Câmpineanul vel-căpitanul şi alţi mulţi boiari, 

aruncându-i din casele domneşti jos, cu lanţurile în gru- 
mazi. lar dorobanţii să bucura, şi-i călca cu picioarele şi-şi 
bătea joc de trupurile lor. Şi nici la biserică nu-i lăsa să-i 
îngroape, ci afară prin gunoaie. 

Iar pre jupân€sele lor le muncea şi le lua toată agonisea- 
la. Acestea le făcea Mihnea, nu doar că era ceva vinovaţi, 
ci numai din sfatul lui cel necurat, care era plămădit în 
inima lui încă mai dentâi, ca să taie pre turci şi să rădice 
armă asupra turcilor. Deci ştiind că nu-i vor pristăni boiarii, 
i-au tăiat. Şi nimic n-au folosit. Da-va seama înaintea lui 
Dumnezeu la vremea înfricoşatului judeţ! 

Pre acâia vreme aduseră tătarii şi pre Kimin Ilanăş de la 
Crâm, de l-au răscumpărat Mihnea-vodă din robie. 

Deci dupre acia, nu trecu multă vreme, strânse Mihnea 
toate oştile. Călărimea o rândui împrejurul târgului Târgo- 
viştii, iar pedestrimea o slobozi în turci. Şi câţi să aflară 
acolo, pre toţi i-au omorât. Şi aciiaşi trimise oşti la toate 
vadurile, de arseră Brăila, Giurgiovul, şi prădară tot ce 
găsiră dincoace de Dunăre, nu numai pre turci, ci pre toţi 
neguţătorii creştini, nu să mai alegea nici de mare, nici de 
mic, că judecată nu era. 

Şi alese den neamul dorobănţesc de puse capete mari 
preste toţi. Şi-i cinstiia, şi-i dăruia cu frânghie şi cu haine 
scumpe. Şi îmbrăca pre dorobanţi, tot cu haine spahieşti. Şi 
nădăjduia în ei ca Irod-împăratul în Irodiiada când tăie 
capul lui sfeti Ioan Cristitel, pentru dragostea ei. Deci cât 
folos au avut Irod de dânsa, atâta au avut şi Mihnea de ei. 

Atuncea împăratul deaca înţelese, de năprasnă să umplu 
de mânie. Şi Chiupriliul vezirazimul, cu toţi paşii, mult se 
mirară cum să schimbă Mihnea den făgăduinţa lui şi să 
făcu hain împărăției, neavând nici o nevoie. Şi încă tot nu 
credea. Ce trimiseră de olac la Dunăre, să vază. Şi tot 

aflară aşa. Şi degrab porunci împăratul de să strânseră 
oştile la Ruşi, fiindu-le cap paşa. Şi făcură pod peste Dunăre, 
de trecură la Giurgiov. Au tăbărât acolo în târg. Făcură 
şanţ mare împrejur. 

Iar Mihnea încă-şi găti oştile toate. Şi întâi se duse la 
Rucăr de să împreună cu Racoți la hotariul ţării, de făcură 
legătură şi jurământ mare. Şi să învârteji iar înapoi. Şi 
orânduiră pre Costandin Şerban-voievod cu 10.000 un- 
guri, cap lor Micheş Clemen, şi cu 10.000 de munteni, 
capete Gherghe dvornicul Băleanul, i Dumitru Sârbul vel- 
spătarul, cumnat cu Mihnea-vodă, ca să meargă la Moldo- 
va să scoaţă pre Ghica-vodă. 

Şi când fu septembrie 5 deni, leatul 7167, intră Costan- 
din-vodă în Moldova. Şi sosiră la Iaşi, să loviră oştile cu 
straja moldovenească. Şi război mare fu lângă târg. Şi fu 
moldovenii biruiţi de oştile lui Costandin-vodă. Şi răzbindu-i, 
unii să închina lui, alţii să duseră la domnul lor, Ghica- 
vodă, preste Prut la Toţora. Şi aşa viind veste, s-au pogorât 
Ghica-vodă cu toţi boiarii lui şi cu toate jupânsele în jos 
spre Prut, pân” la Tighenea. Acolo s-au împreunat cu cal- 
ga-sultan, cu oşti tătărăşti, ca 20.000. Şi den porunca 
împăratului, merse asupra lui Costandin-vodă. Şi avură 
război mare din josul târgului Iaşilor. Şi cât clipeala fură 
biruiţi ungurii şi muntenii de tătari. Şi intrară în ei ca lupii 
în oi, de-i răspândiră, şi-i noroiră în Bahlui. Tăiară pedes- 
trimea toată, ca 2.000, şi călărimea aşijderea, şi-i robiră 
din dăstul. Iar câţi scăpară prin codri, îi omoriia moldove- 
nii. De aciia au scăpat Costandin-vodă cu puţinei oameni. 
Iar pre Gherghe dvornicul Băleanul îl cuprinseră acolo viu, 
şi-l duseră rob la Crâm. 

Iar Racoți încă trimise ajutor Mihnii pre Gaud, căpitanul 
nemților, cu o seamă de unguri, iar cu altă seamă de oaste 

să duse Racoți la Haţag, aşteptând pre turci, să să bată 
acolo. Mihnea încă purcâse den Târgovişte asupra turcilor. 
Şi când sosiră la Frăteşti, ieşiră o seamă de turci din tabăra 
lor şi să loviră în lunca Giurgiovului. lar Gaud cu ungurii 
lovi-i fără veste şi foarte rău i-au tăiat. Şi câţi scăpară, i-au 
gonit pân-în tabără. Turcii să îngrijară foarte. 

Iar peste noapte, veni veste neagră Mihnii, că au bătut 
turcii pre Racoţi-craiul, şi pre Costandin-vodă tătarii 
aşijderea. El încă să spăimântă rău. Şi socoti că nu va face 
singur nimic. Că turcii era mulţi şi tătarii încă venea cu 
Ghica-vodă. Ci să învârteji înapoi cu multă grijă, pân? sosi 
la Târgovişte. Deci el acolo gândise să şază pre loc şi să să 
bată cu turcii. lat dorobanţii şi alte oşti să sfătuiră să-l 
închiză în cetate şi să-l dea turcilor. Mihnea, deaca prinse 
de veste, cu mare meşteşug să împăcă cu dorobanţii dându-le 
şi bani mulţi. Noapte-l sloboziră, de au fugit preste munte. 
Şi acolo îşi sfârşi viaţa lui, cum au fost mai rău. Şi au 
domnit Mihnea-vodă 1 an şi 9 luni. 

Iar turcii şi tătarii intrară în ţară, de o robiră şi o 
prădară foarte rău. Şi puseră domn pre Ghica-vodă la no- 
iemvrie 20 deni, leatul 7168. Şi să întoarseră înapoi cu 
multă pradă. 

Iar Ghica-vodă, deaca s-au aşăzat la scaun, în Bucureşti, 
trimis-au poruncă în ţară ca să strângă cine va fi rămas şi 
să-şi meargă cineşi la moşiia lui, să să apuce de hrana lui şi 
să-şi dea haraciul împăratului. Şi arăta milă mare asupra 
săracilor şi le făcea judecată dreaptă. Niminea nu să întor- 
cea obidit de la divanul lui. Aşijderea şi slujitorilor le făcu 
căutare. Şi câţi ziseră că sunt robiţi, săraci, fugiţi, morţi, 
pre toţi îi scoase de la catastih. Şi celor ce rămaseră le dede 
scădere din dăstul. Şi iertă pre toţi greşiţii. Şi când au fost 
vremea haraciului, pus-au pre toţi să-şi dea după obicâie. 

Iar când au fost la april 26 deni, 7168, venit-au la 
Ghica-vodă vâste cum vine Costandin-vodă cu ungurii, pre 
la Câineni, aicea în ţară. Şi numaidecât s-au sculat cu toţi 
boiarii ţării şi cu toate jupân€sele lor şi cu toţi coconii lor 
de s-a dus la Giurgiov. Iar Costandin-vodă au intrat în 
Bucureşti, mai 1 deni. Şi s-au adunat toţi dorobanţii şi 
siimenii lângă dânsul. Şi veniră şi din roşii şi din toatele 
cetele, ce să închinară lui. Şi să apucară iar de hoţiile lor 
cele obiciuite, stricând şi jefuind bucatele boiarilor şi tot ce 
găsiră. Şi făcură şi alte nebunii multe. Că veniră fără veste 
de loviră pre Ghica-vodă la Giurgiov, pre în vărsatul zo- 
rilor. Şi carii cum putură scăpară, unii în cetate, alţii în 
şăici, alţii în prund, mulţi s-au înecat; pre mulţi i-au şi 
prins afară. Şi ce aflară, luară, cu jahul, tot. Şi iar s-au 
învârtejit înapoi, la Bucureşti. 

Deci îneţelegând împărăţiia de atâta nebunie ce fac 
rumânii, şi îndată porunci la turci şi la tătari să le vie în 
ţară să o robească şi să o prade. Iar Ghica-vodă, înțelegând 
de aceasta, şi cu boiarii dimpreună, ei trimiseră cărţi la 
împărăție şi la viziriul, cu lacrăme şi cu plecăciune, ca să 
nu mai trimiţă oştile pre robie, ci numai să gonească 
duşmanii afară din ţară. Deci atunce să milostivi şi trimi- 
seră pre Geani Aslan-paşa şi pre Chinan-paşa cu oştile turceşti 
şi pre Ac Mârzea cu tătarii. Şi veniră la Giurgiov de să 
împreunară cu Ghica-vodă. 

Şi când fu la mai 21 deni, au purces să meargă la 
Bucureşti. Iar Costandin-vodă prinse de veste şi au fugit 
cu mulţi din munteni şi la mai 25 deni, au trecut muntele, 
şi a pribegit în Țara Căzăcească. lar doamnă-sa au rămas 
în Țara Ungurească. 

Iar Ghica-vodă s-au aşăzat a fi domn iar la scaun în 
Bucureşti. 

Iar Geani Aslan-paşa şi cu Chinan-paşa şi cu Ac Mârzea 
s-au înturnat cu mare cinste şi cu dar bun şi au trecut în 
Tara Ungurească pre la Ruşava, împreunându-se cu Bu- 
dum-paşa şi cu Seedi-paşa. Făcut-au război mare cu Racoţi- 
craiul, din jos de la Clujvar, pre apa Şomuşuiului. Care 
război, zic unii, faţă la faţă, nici puşcă, nici tun n-au 
slobozit, numai sabie la sabie. Ci tot fu izbânda turcilor, că 
era mulţi, ca 40.000, iar ungurii puţini ca 8.000. Atunci 
Racoți vitejaşte au pierit, că numai cu sabia goală au intrat 
în mijlocul turcilor şi au tăiat pre un paşă mare şi pre mulţi 
turci. Şi învârtejindu-se, unii l-au lovit în cap cu sabiia, 
alţii l-au împus în spate cu giudelele. Şi încă aşa rănit 
fiind, tot au scăpat. Şi fiind biruit, fugit-au pân la Oradiia 
Mare şi acolo au murit. Şi fu dus la moşiia lui, la Patoc, şi 
acolo s-au îngropat. Iar turcii ocoliră Oradiia Mare şi o 
pătură 40 de zile şi o luară cu totul. 

Iar Ghica-vodă fiind domn Ţării Rumâneşti, porunci să-şi 
dea fieştecare birul, să să plătească de haraci. lar ei ca 
nişte oameni nebuni şi dăzmetici, să trăgea fieşcarele şi să 
ascundea, şi nu vrea să-şi dea birul după obiceaiu, gândind 
domnului lor cum era şi învăţaţi. Deci trecând vremea hara- 
ciului, fu scârbit vezirazimul Chiupriuliul, şi când fu la 
septemvrie 1 deni, leatul 7169, trimis-au pre gineri-său 
Mustafa-paşa de la Silistra şi au intrat în Bucureşti fără 
veste şi au luat pre Ghica-vodă din scaun şi l-au dus la 
Poartă şi l-au mazilit, prepuindu-i că n-au fost vrednic să-şi 
tocmească ţara şi să-şi trimiţă haraciul la vreme. 

Şi au domnit Ghica-vodă luni 9 şi zile 10. 

Atunce, pre acea vreme, era împărăţiia la Odriiu. Şi s-au 
întâmplat de au fost acolo şi Costandin Cantacuzino pos- 
telnicul, însă chemat de vizirul, ca să-l întrebe de zabava 
haraciului, cum au fost. Şi-l pedepsea zicând că au făcut 

Ghica-vodă şi rumânii ruşine împăratului de n-au adus 
haraciul la vreme; şi cum împăratul biruiaşte de la răsărit 
pân” la apus, şi nu iaste altă ţară mai rea dect Ţara 
Rumânească, că nu apucă o nebunie să să potolească, alta 
rădică. Atuncea Chiupriuliul vezirazimul foarte rău s-au 
mâniiat, poruncind gineri-său, lui Mustafa-paşa, să vie aicea 
în ţară el domn (adecă paşă). Şi rândui 4.000 de turci să 
vie cu dânsul. Şi au poruncit să omoare pre Ghica-vodă. 

Iar Costandin postelnicul, bunul creştin şi vrednic de 
slujbă, el deacă înţelese de aceasta, mult plânse şi să văieta 
pentru săraca de ţară, cum să-şi piarză legea, şi sfintele 
bis€rici să să facă meceturi turceşti. Şi-şi căuta ajutor într-o 
parte şi-ntr-alta, şi pre nimenea nu-şi găsia, făr” cât pre cel 
mare, puternicul domnul şi Dumnezeul nostru Isus Hris- 
tos, carele au izbăvit pre izrailteni din mâna lui faraon, şi 
pre Noe din potop şi pre Lot din Sodom, şi pre David din 
mâinile lui Saul şi pre tot neamul omenesc i-au răscumpărat 
cu sângele lui şi i-au scos din mâna diavolului. Aşadar 
întări şi inima robului său Costandin postelnicul, şi vitejaşte, 
cuteză de intră tocmai la viziriul. Şi cu mare groază deşchise 
buzele lui, şi cu multe lacrămi i să ruga ca să să milos- 
tivească încă o dată pre Ţara Rumânească, să le iarte 
greşalele, prinzându-se tare că nu vor mai face ce au făcut, 
ci va da haraciul împăratului la vremea lui şi ce-i va fi 
porunca vor face. Şi multe ca acestea zicea. Şi-i aducea 
aminte în tot chipul. 

Atunce dede Dumnezeu de-şi conteni viziriul mâniia şi 
îndată opri pre gineri-său, Mustafa-paşa, să nu vie aicea. 
Şi pentru voia lui Costandin postelnicul, au iertat pre Ghi- 
ca-vodă de moarte şi pre Ţara Rumânească de a lor greşală. 
Că pre acel Costandin foarte-l avea Chiupriliul iubit, căci îl 
alese că grăiaşte drept, şi ţine cu raiaoa împăratului şi 

pohteşte bine săracilor. Avut-au săraca de ţară noroc pen- 
tru acel om bun, carele sta în toată vremea pentru binele ei, 
şi-l durea inima de creştinătate şi de pământul ţării, ca să 
nu-l piiarză. Că şi el era moşnean într-însa, cu case şi cu 
olate, ca şi alţi boiari. O mare ciudă făcu Dumnezeu cu 
Țara Rumânească, că o scoase din mâinile păgânilor şi 
bisericile le mântui de legea lui Mehmet, şi-i trimise mare 
bucurie. Lăudat să fie numele lui în veci! 

După acsia viziriul porunci lui Costandin postelnicul să 
aleagă pre cine va fi voia lui să-l facă domn TŢătii Rumâneşti. 
Şi au lăsat pre credinţa lui şi domniia, şi ţara ce-i va fi voia 
lui să facă şi să tocmească. 

Atuncea înțelegând domnii greci ţarigrădeni, cădea la 
picioarele lui şi-i făgăduia bani mulţi şi-l ruga ca să facă 
pre unul dintru ei domn. Iar el, ştiind că sunt greci avani 
şi încărcaţi de datorii, nici unuia nu i-au făgăduit, iar 
pentru binele ţării, ca să nu o prade şi să o jăhuiască, cum 
sunt ei învăţaţi. Deci fiind acolo şi Gligoraşco, sin Ghicăi- 
vodă, prinzând de veste, mers-au el singur de au căzut la 
Costandin postelnicul cu multă rugăciune, ca să-l facă domn, 
făgăduindu-se că-i va fi ca un fiiu bun, şi ce-i va zice, va 
face. Costandin postelnicul i-au luat credinţa şi să făgădui 
să-l facă domn, socotind că au născut la Moldova şi acolo 
au crescut, şi cum el va şti rândul ţărâi, şi-i va fi milă de 
săraci. Şi-l jură pre sfânta evanghelie şi-i făcu zapis cu 
mare legătură, cu a lui mână scris, ca să-l aibă ca pre tat- 
său şi să-l cinstească cumsăcade, măcar că Costandin n-au 
pohtit de la el nici să-i dea boierie, nici nimic, fără pace la 
casa lui să aibă. 

Şi aşa făcând legătură, numaidecât l-au dus la viziriul, 
de i-au sărutat mâna, de domnie. Şi au purces cu agă şi cu 
steag, de au venit aicea în ţară, dăscălecând în Caracal, joi 
în zioua lui Sfeti Nicolae, dechemvrie 6 deni, leatul 7169. 

Văzând Dumnezeu atâta nebunie ce făcuse rumânii şi 
cum nu să mai întorc să-şi plângă păcatele şi să facă 
pocăință, nu se mai putu răbda, ce trimise judecată şi caznă. 
Întâi robiia, a doao ciuma 3 ani, a treia foamete mare în 2 
ani, a patra multe boale şi nevoi grele, şi în tot chipul de 
bube. Dumnezeu au secerat de tot feliul de oameni, iar ca 
la ceata dorobanţilor, nici la unii. Ales la 2 oraşă, Târgoviştea 
şi Bucureştii, făcându-se moarte nespusă. Că, adevăr, la 
aceste 2 târguri era spurcăciuni multe de voie şi asemănară 
Sodomului şi Gomorului. Iar plată încă luară. 

După aceasta şi Gligorie-vodă găsind o ţară răsipită şi 
plină de nevoie, mai vârtos îngreuiaţi de păgânii turci, 
pentru vina lor ce au făcut, cerşind de la ei unii bani, alţii 
bucate ce jăhuise, alţii datoriile Mihnii-vodă, alţii una, alţii 
alta. Ci să mira ce va să mai facă şi cu ce va să să mai 
lupte. Că ei ca nişte lei căsca gurile să-i înghiţă pre toţi, 
fiind ţara plină de nevoie şi de sărăcie. Însă mijlocul tot 
nu-l da, ci cât putu sili pentru creştini. Şi să lasă pre sine 
în toată lipsa. Şi chemă pre toţi boiarii ţării, poruncindu-le 
ca ce s-ar strânge din ţară, venitul tot să-l dea turcilor, ca 
doar va izbăvi Dumnezeu pre săraci încă de acest rând. 
Cine au fost zurba, de au hiclenit pre domnii lor şi au 
făcut ţării rău în zilele lui Gligorie-vodă, ş-au dat coneţul. 
Ca şi slugile lui David-împărat, care-l suduia şi-l ficlenea; 
apoi luară plată de la fie-său, Solomon. 

În zilele lui, au dat Dumnezeu de au iertat toate boalele 
şi nevoile ce era în Ţara Rumânească. Şi s-au făcut pâine, 
şi miiare şi vin mult, şi s-au dăşchis toată hrana săracilor. 

Domnit-au Gligoraşco tot bine şi cu pace, pân-au murit 
vizirul cel bătrân şi au pus împăratul pre un fecior al lui ce 
i-au zis Chipriuliul, să fie vezirazim în locul tătâne-său. 
Acesta să rădică cu oaste turcească de au mers asupra Ţării 

Ungureşti de Sus. Şi au poruncit de au mers şi Dabija- 
vodă, domnul moldovenesc; şi Gligoraşco-vodă, domnul mun- 
tenesc, încă au purces la iuli 20 deni, leatul 7171. Bătut-au 
cetatea ce-i zic Uivarul zile 43, şi o au luat turcii. Şi au 
mai luat împrejur şi alte cetăţi, şi sate şi coştee, şi au robit 
şi au ars Ţara Ungurească foarte rău. Mers-au cu Gligo- 
raşco-vodă în oaste şi 3 feciori ai lui Costandin postelnicul, 
anume Drăghici vel-păharnicu, i Şărban vtori logofăt şi 
Costandin vtori postelnic. Şi slujiia foarte cu dreptate şi cu 
credinţă mare. Iar tatăl lor era aicea în ţară, la casa lui, 
precum să făgăduise Gligoraşco-vodă când au luat domnia. 

Diavolul, pizmaşul neamului omenesc, văzând pre 
Costandin postelnicul că să porneşte spre fapte bune, făcând 
multe milostenii întâi pre la mănăstiri, pre la săraci şi pre 
streini şi priimiia şi-i căuta şi Dumnezeu încă-i ajuta şi-i 
adăogea în toate casa lui cu tot binele sfânţii-sale. Iar diavo- 
lul tot îl cerca, dupre cum îi iaste obiceaiul lui, să-l prinză în 
clucsa lui. Şi nicicum nu putea de el să să lipsească. Atuncea 
diavolul găsi 2 vase rele: unul rumânesc, altul grecesc, anume 
Stroe vornicul Leurdeanul şi Dumitraşco vel-vistierul 
'Țarigrădeanul. Aceştea era lăsaţi de Gligorie-vodă isprav- 
nici, să păzească scaunul domniei. Iar ei făcură sfat drăcesc 
în taină cu doamna Mariia a lui Gligorie-vodă şi trimiseră 
cărţi de olac la Gligorie-vodă în oaste, făcând pâră mare 
asupra ticălosului Costandin, cum el umblă pre la turci pre 
marginea Dunărei, de-l pâraşte că iaste hain şi cum nu bagă 
în seamă pre doamnă-sa şi-şi bate joc de ia şi cum opreşte ţara 
să nu dea bir. Şi atâtea prihăni multe au scris. Şi Costandin 
nimic de celea n-au fost vinovat, nici n-au ştiut nimic. 

Deci întorcându-se Gligorie din oaste, iar Stroe vornicul 
încă mai cu deadinsul îi scriia, de împrospăta pâra. ŞI-l 
învăţa să nu grăiască nimic cu Costandin, şi cum va sosi în 

scaun să-l omoare fără veste. Deci Gligoraşco îşi întoarse 
firea şi crezu pre Stroe dvornicul şi pre Dumitraşco. Binele 
ce-i făcuse Costandin îl uită şi jurământul călcă. Şi cum 
sosi în scaunul lui în Bucureşti, îndată îl apucară acei 2 
draci cu gura şi-l puseră la cale rea şi spurcată, cum puse 
şi cele 2 mărturii mincinoase pre Pilat, ce ucise pre domnul 
nostru Isus Hristos. Aşa şi ei făcură pre Gligoraşco de 
trimise dorobanţii la casa lui Costandin postelnicul. Şi fără 
veste, din aşternut l-au luat de l-au dus la sfânta mănăstire 
ot Snagov. Era sâmbătă spre duminică, dechemvrie 20 deni, 
în ziua de Sfeti Ignatie bogonoseţ, leatul 7172. Şi acolo au 
stătut la dumneziiasca liturghie tot în genunche la sfintele 
icoane. Fiind gata, s-au pricestuit trupului şi sângelui dom- 
nului nostru Isus Hristos. lar când au fost seara, pre la 
cină, l-au omorât în trapezăriia mănăstirii. 

Iar Gligoraşco-vodă, deaca-i spuseră că l-au omorât, iar 
el atunce s-au deşteptat şi au zis părintelui Ştefan, mitropo- 
litul şi tuturor boiarilor, că n-au ştiut când l-au omorât şi 
cum au fost adormit, căindu-se şi plângând de moartea lui 
Costandin. Şi blestemă pre Stroe, şi pre Dumitraşco, căci ei 
l-au îndemnat de l-au omorât, nefiind nimic vinovat. Aşa 
s-au căit pentru moartea domnului nostru Isus Hristos şi 
Iuda; dar nimic n-au folosit, ci au luat plată matca focului. 
Şi aceştea încă o vor lua, precum zice la sfânta evanghelie: 
“Cum aţi judecat, aşa vi să va judeca, şi cum aţi măsurat, 
aşa vi să va măsura”. Iar trupul lui Costandin l-au rădicat 
jupâneasa lui, Ilinca, şi coconii lui: Drăghici, Şărban, Costan- 
din, Mihai, Matei, Iordache şi cu mare cinste duseră-l la 
mănăstirea lor ot Mărgineni şi acolo îl îngropară, făcându-i-se 
pogrebaniia şi pamete mare cumsăcade. 

O, diavole, răul pizmaş neamului omenesc, cum prelăstişi 
pre Gligorie-vodă de omori pre Costandin fără judecată, 

fără vină nimic? lar ţara toată plângea pre Costandin pos- 
telnicul, că au pierdut un stâlp mare, care au sprijinit toate 
nevoile ţării. Plângu-l şi săracii, că ş-au pierdut mila; 
plângu-l carii au avut de la el multă căutare; plângu-l şi 
păgânii, şi creştinii, şi toate ţările care l-au ştiut şi carii nu 
l-au ştiut, ci numai de numele lui au auzit, pentru multă 
înţelepciune şi bunătate ce făcea în toate părţile. Şi de la 
cine fu acea moarte necuvioasă ? De la Gligoraşco, pre carele 
l-au făcut domn, şi l-au cinstit şi i-au slăvit numele; de la 
Stroe Leurdeanul, pre care l-au scos de 2 ori din moarte, şi 
încă i-au fost şi cuscru, că au ţinut pre fata lui un fecior a 
lui Costandin, anume SŞărban; de la Dumitraşco, că i-au 
fost nepot de văr premare şi căci l-au crescut în casa lui, şi 
l-au ţinut ca pre feciorii lui şi l-au boierit. Unii ca aceştea 
să fie de 3 ori anathema! 

Iar când au fost la mesiţa mai 9 deni, 7172, iar au porun- 
cit de la împărăție de au purces Gligoraşco în oaste, al doilea 
rând, iar acolo, la Uivar. Şi de acolo au mers la Husiin-paşa 
al Budii, şi cu Dabija al Moldovei, de au bătut cetatea Leva. 
Şi nimica nu i-au stricat, că i-au venit ajutor oaste nemţească, 
fiind cap Zuza. Şi s-au bătut cu ei la iulie 9 deni. Şi fu 
izbânda nemților, luând de la moldoveni şi de la munteni 
toate corturile şi tunurile, carăle cu bucatele, ca 3.000-4.000, 
toate câte cu 8 boi; numai ce scăpară cu trupurile. 

Să povestim şi de Costandin, ce era la Gligoraşco-vodă 
vel-păharnic, sin Radului armaşul Vărzariul, fiind şi el 
amestecat în sângele lui Costandin postelnicul, precum era 
învăţat la tată-său. Că, adevăr, cum nu poate face den 
mărăcine strugure şi din rug smochine, aşa nu să poate 
face din neamul rău, bun; ci din varza cea rea, ce-i zic 
morococean, au ieşit fie-său şi mai morococean el. Că au 
luat acolo, la acel război plată, căzând într-o tină, tins, ca 

un câine ucis. Sămânţa acestor nelegiuiţi şi îndrăciţi s-ar 
cădea, ce ar fi parte bărbătească, să să scopească, ca să nu 
mai răsară muştar şi ardei, ci să să topească şi să să conce- 
nească. Atuncea au pierit şi Preda vel-logofătul Bucşanul 
şi Ivaşco Cepariul şi alţii mulţi. Că pre sfaturile lor câle râle 
puseră ţara, pentru că se făcea soţi şi priiateni cu streinii 
şi-i învăţa să omoare boiarii cei buni şi înţelepţi, ca să 
poată da jaf ţării. Doamne, judecă-i cu matca focului! 

Iar Gligoraşco deaca veni de la oaste şi al doilea rând, la 
august 7172, şi lui încă-i trimise Dumnezeu judecată, că 
se bolnăvi un cocon ce avea, foarte rău şi făcea grozăvii 
multe. Că era mic, înfăşat, iar el sărea ca unul de 30 de 
ani şi tot ţipa şi zbiera ca caii, până-şi dede duhul. Şi-l 
îngropară în biserică la Mihai-vodă. Iar Gligorie-vodă încă 
să întristă şi tot să căia de moartea lui Costandin. Şi pier- 
du mintea şi sfatul, cât nu ştiia ce face, ci umbla, tăvălin- 
du-se din zi în zi. 

Iar când fu leatul 7173, iar Gligoraşco temându-se de 
turci să nu-l prinză pentru vina lui ce au făcut de au fugit 
cu oştile de la Leva, el s-au sculat cu doamnă-sa dănpreună 
de au fugit în Ardeal şi au trecut în Ţara Nemţească, de 
şade acolo. Şi s-au făcut papistaş. Şi au domnit ani 4 fără 
2 săptămâni. 

Aicea semnăm povestea a unor boiari răi, ce au fost în 
zilele lui Matei-vodă, anume: Ghinea vistierul, ce i-au zis 
'Tucala şi Radul armaşul, ce i-au zis Vărzariul. Că dom- 
nind Matei-vodă foarte bine şi cu pace şi făcând multe 
bunătăţi, pân” la 16 ani din domniia lui, precum scrie 
înapoi, la a lui istorie, iar diavolul neiubitoriul de neamul 
omenesc, cercând, precum iaste obiciuit, ca să strice nu- 
mele acelui domn bun, găsit-au dar pre aceste 2 vase rele. 
Că Ghinea era grec, lăcătar, de la Rumele, şi încă de mic 

îşi dobândi şi această poreclă, ce-i zic Ţucala, adecă olariu. 
Că olariul dincătro-i iaste voia, dintr-acolo-i pune mănuşa. 
Aşa zicea şi acel Ghine, că încătro-i va fi voia, într-acolo 
va învârti roata şi va lua plata. Era şi căsătorit aicea în 
ţară, cu casă la sat la Brătişani, pre Olteț, ot sud Romanați. 
Acesta încetişor, spre ascuns, ca un diavol, cerca pre Matei- 
vodă zicându-i: “Dă ţi-e voia să faci bani mulţi, fă-mă 
vistier mare, şi vei cunoaşte mult folos, că-ţi voi face bani 
mulţi şi te vor ferici multe ţări”. Atuncea şi Matei-vodă 
plecă-şi urechea şi-l făcu vel-vistier, dându-i toată puterea 
în mâna lui. Atuncea el aiave îşi arăta toată răutatea şi să 
făcu ca un lup, trimițând în toate părţile de pradă şi pre 
mari, şi pre mici, fără nici o dreptate şi făr? de nici o milă. 
Şi când era la postul cel mare, nu mergea ca creştinii, la 
biserică, ce şădea la gazdă de făcea socoteală banilor şi-i 
păga în ladă. Şi să lăudă că scrie toată socoteala ţării pre o 
unghie; şi măsură cu cotul în toate părţile. 

Decii cu aceste avănii şi drăcii, făcut-au lui Matei-vodă 
bani mulţi, avuţie rea, de Mamon. În loc de slavă şi de 
fericirea ce să lăuda că va să facă domnu-său, el îl ocări şi-i 
strică numele cel bun; asemănându-se ludii, că el iubi pre 
argint şi uriî pre domnu-său, Isus Hristos. 

Iară Radul armaşul era de moşie rumân. Şi tată-său era 
grădinariu de verze la Ploeşti. Pentru ac6ia numele său s-au 
poreclit de i-au zis Vărzariul. O, rea sămânță au fost, că 
nu s-au făcut varză bună, ci de mic au răsărit fiiul dra- 
cului. Deci cu reaoa a lui slujbă, ce să învățase încă din 
copilărie, ajuns-au la Matei-vodă vel-armaş, pre vremea ce 
era şi 'Ţucala vel-vistier. Acesta era om îndrăcit şi făr” de 
ruşine şi iubitor a vărsa sângele oamenilor. Început-au a-şi 
arăta veninul asupra săracilor, că să lăsa că un şarpe mânios, 
de muşca pre unii şi pre alţii. Şi pre cine afla că era cu ceva 

putere, el le arunca prihană şi năpăşti, şi le lua tot ce avea. 
Nu scăpa de el nici boiariu, nici călugăr, nici neguţător, 
nici nimeni. Pre unii omora la casa lui şi le ascundea tru- 
purile în gunoaie, iar pre alţii îi purta pren târg, tăindu-le 
urechile şi nasurile, arunca-i pren ocne. De frica lui îşi lăsa 
casele şi moşiile, şi fugea. Toţi ţipa şi să cutremura, şi 
nimenea nu le putea folosi; puţini scăpa de la el neprădaţi, 
ca de la un pârjol. Că el, ca un drac, numai ce tuşia şi 
arunca cu buzduganul în sus, şi cine-l auziia să ascundea 
de glasul lui. Şi fiind el atâta de sângerat, nici pre atâta 
nu s-au lăsat, ci-l îndemnă dracul de sămănă vrajbă mare, 
ca un fecior de grădinariu, între Matei-vodă şi între Vasi- 
lie-vodă şi între Racoți, craiul Ardealului, zicând cătră 
unul şi cătră altul multe minciuni şi cuvinte ficlene, pân-i-au 
prilăstit şi au plămădit pizma mare în mijlocul lor. Şi pen- 
tru acâste spurcate ale lui fapte, vărsat-au mult sânge şi 
robii din dăstul. Şi au căzut asupra acestor 3 ţări limbi 
streine, de le-au călcat şi le-au prădat cum au fost mai rău, 
precum la istoriia lui Matei-vodă toate sunt scrise. Pentru 
acâia trimise Dumnezeu la acei 2 oameni răi plată degrab. 
O, slugi rele ca celea să fie de 3 ori anathema! Că cu al lor 
sfat rămase domnul cu nume rău şi cu scandelă: şi având 
avuţie, să răsipi ca prahul. Şi ţara încă să pustii. Da-vor 
seama de toate ce au făcut înaintea înfricoşatului judeţ al 


domnului nostru Isus Hristos. 
CUPRINS 


DE AICEA ÎNCEPEM POVESTE DE CINE AU VENIT 
DOMN ÎN URMA LUI GLIGORIE-VODĂ 


Mers-au toţi boiarii ţării la împărăție şi le-au dat domn 
pre Radul-vodă sin Leon-vodă. Şi au venit cu steag şi au 
şăzut domn în scaun, în Bucureşti, fevruar 12 dni, 7173. 

Deci fiind împresurat cu multe datorii, căzut-au asupra 
ţării multe nevoi şi grele dăjdi. Şi nu era numai despre 
dânsul, ci şi grecii încă-i prăda şi-i mânca cu de tot feliul 
de meşteşuguri, precum sunt ei învăţaţi. Boiarii încă să 
nevoia de slujiia în dreptate. Ţara încă i-au plătit datoriile. 
El încă au făcut avuţie multă. Grecii, leşinaţii, încă i-au 
săturat. Şi de bani încă s-au îndestulat. 

Şi au zugrăvit Mitropoliia ot Bucureşti. 

Iar când s-au umplut 3 ani din domniia lui, venitu-i-au 
mazilie de la împărăție. Atuncea domnul căzut-au la toţi 
boiarii ţării cu multă rugăciune ca să meargă cu el la Poartă, 
să-l ceară să le fie iar domn, făgăduindu-se cu mare 
jurământ că va fi bun cu ei şi cu ţara şi va scoate grecii din 
ţară, să-i lase numai cămăraş şi cihodar, iar alt grec lângă 
el nu-i mai trebuie. Cu cuvinte dulci ca cestea au prelăstit 
pre boiari. Şi l-au luat toţi la mijloc, de au purces la Poartă. 
Încă mai nainte fu trimis Drăghici vel-spătarul, feciorul lui 
Costandin postelnicul cel îneţelept, mai ales boiariu dintr- 
alţii şi mai vrednic boiariu de slujbă, ca să-i tocmească 
lucrul şi să-i aşeze domniia. Că pre dânsu-l ştiia toţi paşii 
şi agalarii şi avea despre ei credinţă mare. Şi până au sosit 
Radul-vodă cu boiarii acolo, iar Drăghici el aşăzase toate 
lucrurile; şi bani câţi trebuise de poclonul împăratului şi al 
viziriului şi al caimacamului, toţi îi gătise. Şi peste 5-6 zile 
sărutat-au şi poala împăratului, şi i-au dat domniia, să fie 
iar el domn, isprăvindu-se toate lucrurile pre voia lui. 

Atuncea Drăghici spătarul împreună cu toţi boiarii i-au 
pomenit de greci, să nu-i lase, precum au jurat, mai vârtos 
pre unul ce-i zicea Necula Sofiialiul, grec de la Rumele şi 
pre altul ce-i zicea Balasache, grec ţarigrădean. Aceşti 2 
oameni fiind aleşi de răi şi pizmaşi neamului rumânesc, 
mai vârtos boiarilor, căci nu-i lăsa de tot în voia lor să 

mânânce şi să prade ţara, iar ei, ca nişte draci înțelegând, 
mai rea pizmă puseră şi pre ascunsu-l otrăviră pre ticălosul 
Drăghici spătarul. Omorându-l acolo, în Țarigrad, fu adus 
trupul lui de frate-său, Şerban spătarul, aicea în ţară 
puindu-l în groapă la mănăstirea ot Comana. Mult plâns să 
făcu pentru Drăghici şi acolo, în Țarigrad, şi aicea în ţară, 
şi de păgâni, şi de creştini. Şi-l căia toţi şi blestema pre 
greci, căci era un om vrednic ca şi tată-său Costandin; sta 
tare pentru săraca de ţară şi făcea milostenii multe şi căuta 
de toţi săracii şi de toţi streinii. O, mare ciudă, cum să 
leagă toată răutatea de dreptate şi silesc să o surpe; cum şi 
de acei boiari buni şi înţelepţi, că-i omorâră cu ficleşugul 
lor, ca să poată prăda ţara! 

Atuncea grecii cei răi, ţărigrădeni, să veseliră şi le părea 
bine de moartea lui Drăghici, mai vârtos Sofiialiul şi Bala- 
sache. Aşijderea şi Radul-vodă, fără nici o sfiială începu a 
încărca ţara cu datoriile, luând scule scumpe, împărăteşti 
şi surgugiuri câte de 40.000 de taleri. Şi bani cu dobândă 
punea în casa lui. Şi poruncea boiarilor de făcea zapise pre 
la datornici, să plătească săraca de ţară. Grecii, leşinaţii, 
încă făcea ce le era voia. 

Şi purcese Radul-vodă cu grecii, mai mulţi decât întâi, 
de veniră aicea în ţară al doilea rând. Şi să mulţi pizma 
grecilor asupra ticăloşilor de boiari, mai vârtos Sofiialiul şi 
Balasachie. Atuncea şi Radul-vodă însă să schimbă de 
bunătăţile ce făcea întâi şi să porni cu rău asupra tuturor, 
ca să strângă bani. Şi porunci boiarilor să scoaţă biruri 
grele în ţară, zicându-le prihăni, că ei ştiu bine pre ceia ce 
au bani şi nu vor să-i vădească. Iar ei, ticăloşii, tot să 
nevoia cu slujbă dreaptă, ca să-i umple voia lui. Şi nimica 
nu folosea, ci încă mai vârtos îi pedepsea, zicându-le că va 
pune vel-vistier pre Necula Sofiialiul, că el ştie rândul ţării 


220 


şi pre la ce boiari au bani. Că, adevăr, el singur s-au 
lăudat. O, ce sfat spurcat! şi cum nu-şi aducea aminte de 
patimile Ghinei Ţucala şi ale Radului Vărzariul, că cu sfa- 
tul lor au ocărât numele domnu-său şi au pus şi viaţa lor 
cu groaznică moarte şi ş-au pustiit casele, ca nişte oameni 
răi şi hicleni ce au fost. Radul-vodă încă nu socotea nimic 
de unele ca acestea, ci numai îşi pornise firea asupra ba- 
nilor, pre sfatul unor marghioli ca aceia. Şi întâi să porni 
asupra sfintelor mănăstiri, că trimise oameni de lua bu- 
catele şi le prăda făr” nici o dreptate. Luatu-le-au şi toate 
arginturile câte au găsit la dânsele, de le-au topit toate, 
făcând scări, şi tipsii şi şale ferecate. Atuncea au luat şi 2 
inele de aur cu pietri scumpe din degetele lui sfeti Nicodim, 
care lăcuiaşte cu sfintele moaştele lui în sfânta mănăstire 
den Tismana. Şi tot nu să sătura, ci încă, de murea vreun 
egumen, sau călugăr, sau boiar, sau neguţătoriu, sau 
jupânese sărace, au măcar fiece om mai prost, el numaidecât 
trimitea de lua tot ce avea şi le scotea la târguri de făcea 
cochi-vechi, vânzând haine şi tot ce lua de la unii ca aceia, 
de le făcea bani şi-i băga în cămara lui. O, ticăloase Ra- 
dule, cum începuşi a urma obiceiurile păgâneşti şi nu-ţi 
aduseşi aminte de cea mare şi groznică judecată a lui 
Dumnezeu! Că nu-i ajunse cu aceasta, ci făcea sfat în 
taină cu Sofiialiul şi cu Balasachie, cum, ajungând în iarnă, 
să prade pre boiari şi să puie în ţară nişte semi nemilostive, 
că nu le ajungea câtu-i mânca ş-i jăhuia grecii. 

Atuncea şi Stroe vornicul Leurdeanul, ca un om rău şi 
hiclean, să făcuse soţii cu dânşii şi mai vârtos îi învăţa el ca 
să ucigă o seamă de boiari. Şi le arunca prihani, pârându-i 
la Radul-vodă că au trimis în ţară să se strângă slujitorii 
asupra lui şi a grecilor. Deci cu acel sfat drăcesc prelăsti pre 
Radul-vodă. Iar ticăloşii de boiari nu ştiia nimic de acestea. 

Şi când au fost la dechemvrie 3 dni, leatul 7177, miercuri 
dimineaţa, după ce s-au adunat toţi boiarii la curte, iar 
Radul-vodă cu grecii s-au fost gătit în taină cu siimenii să 
ucigă pre boiari, sus în casele domneşti. Iar nefiind voia lui 
Dumnezeu, numaidecât să pricepură boiarii şi grăbiră de 
ieşiră toţi afară din casele domneşti şi alergară la Mitropo- 
lie, la părintele mitropolitul Theodosie. Trăgând clopotile, 
aciiaşi să strânseră toţi slujitorii la Mitropolie, jăluindu-se 
poiarii către dânşii de toate ce li s-au întâmplat. Atuncea şi 
slujitorii fură toţi într-un gând şi strigară că de acum nu 
vor mai lăsa ei să piiară neamul boieresc, ci să iasă grecii 
din ţară afară, că nu-i pot sătura cu bani. Atuncea toţi 
boiarii, cu mare, cu mic, cu toate gloatele slujitorilor, ieşit-au 
de la Mitropolie de au mers cu toţii la sat la Cotrăceni. 
Acolo făcură sfat mare, socotind că de acum înainte nu vor 
mai putea trăi cu grecii. Ci să gătiră toată boierimea ţării şi 
cu slujitorii din toate cetele, pân” la 200 de oameni. Şi 
purceseră de acolo de să duseră la împărăție, pre vremea 
când era la Enişer împotriva Critului, făcând la împărăție 
multă jalbă pentru grecii Ţarigradului, cum ei au spart 
raiaoa Ţării Rumâneşti. Atunce înțelegând împărăţiia, po- 
runcit-au cu mare mânie de au scos pre toţi grecii din ţară 
cu mare ruşine şi au mazilit pre Radul-vodă. Mergând la 
casa lui în Țarigrad, acolo au murit, la cursul anilor 7177. 
Şi au domnit ani 4. 

Dat-au boiarilor voie să-şi aleagă domn pre carele vor 
pohti ei. Atuncea ei cu toţii împreună făcură sfat şi aleseră 
pre un boier bătrân, anume Antonie dvornecul den sat den 
Popeşti, ot sud Prahova. Pre acesta-l rădicară şi ziseră să 
le fie domn, pentru căci îl ştiia toţi că iaste om bun şi 
blând. Şi aciiaşi îl duseră de sărută poala împăratului şi a 
Mustafa-paşii, caimacamul. 

Pre aceia vreme au luat turcii cetatea Candiei de la 
Frânci. 

Iar Antonie-vodă, cu toţi boiarii lui, cu agă turc şi cu 
steag, au venit în ţară şi au intrat în scaun în Bucureşti, 
mesiţa april 9 zile, leatul 7177, în vinerea cea mare a stras- 
tiilor. lar când au fost a doao zi, în sămbăta cea mare a 
Paştilor, împărţi toate boieriile. Iar în duminica sfintelor 
Paşti, dimineaţa, la Hristos văscrese, istovindu-se soborul, 
afară fiind toţi înaintea bisericii, după cum iaste obiceaiul, 
făcut-au Antonie-vodă mare jurământ împreună cu toţi boiarii, 
câte unul, câte unul, fieştecare puindu-şi mâinile pre sfânta 
evanghelie, jurând pre puternicul sfântul nume al domnului 
Dumnezeului nostru Isus Hristos, cum vor sluji domnu-său 
lui Antonie-vodă, cu dreptate şi cum să lipsească pizma şi 
mozaviriia şi hicleşugul din mijlocul lor, numai de acum 
înainte să lăcuiască toţi într-o dragoste, ca nişte adevăraţi 
creştini. Iar carii nu vor ţinea jurământul să fie lepădaţi de 
faţa domnului Dumnezeu şi să fie urgisiţi de domnu-său şi 
încă să paţă mare nevoie, tocma să guste răi ca aceia şi 
moartea, ca nişte călcători de lege şi de jurământ. Şi aşa 
istovind jurământul, toţi au iscălit cu mâinile lor la izvodul 
jurământului. 

Şi s-au aşăzat domn ţării. Şi au început a face judecăţi 
drepte şi a căuta de rândul ţării şi al săracilor, carii era 
năpăstuiţi şi prădaţi fără dreptate. 

Atuncea şi feciorii răposatului Costandin postelnicul 
împreună cu maica lor, jupâneasa Elena postelniceasa, 
văzând că le-au dat Dumnezeu domn bun şi înţelept şi 
judecător drept, n-au mai putut răbda pentru moartea 
tătâne-său, care au făcut Stroe dvornicul Leurdeanul în 
zilele lui Gligoraşco-vodă, precum înapoi povestea lui iaste 
scrisă. Ci au ieşit la divan de faţă, apucându-se de bâhă, 

cum nu iaste el nimic vinovat de sângele acelui creştin. 
Costandin postelnicul, nici au stătut el împotriva lui, să-l 
omoare, vrând să să ascunză, ca Cain de sângele frăţine- 
său, lui Avel. Iar Dumnezeu, judecătoriul cel drept, nu l-au 
îngăduit, că sângele dreptului Costandin nu să putea as- 
cunde, ci striga la cer. Şi au vădit pre Stroe aiave, cu 3 
răvaşe scrise cu mâna lui cătră un hoţ asemenea cu el, 
Costandin păharnicul Vărzariul sin Radului armaşul Văr- 
zariul, ca să facă lui Costandin postelnicul moarte, iar 
într-alt chip nu. Deci ca să descopere lui Stroe vina şi 
lucrul ce au făcut fără dreptate şi fără judecată, ivitu-se-au 
acele 3 răvaşe şi au căzut în mâna jupânâsei Elenei şi a 
coconilor ei, de s-au citit în divanul cel mare. Şi le-au 
văzut singur Stroe dvornicul, şi n-au mai putut prinde 
pâha, că era scrise de mâna lui. Atuncea să descoperiră 
toate minciunile lui cât mărturisi el singur înaintea domnu- 
lui Antonie-vodă şi a tot divanul mării-sale că au fost lui 
Costandin pârâş de moarte şi cum au pierit nevinovat ni- 
mica, cât să mira toţi cine auzia, şi cine-l ştia, şi cine nu-l 
ştia. Atuncea cunoscură că iaste om rău Stroe şi-l pedepsia 
şi mari şi mici, şi-l batjocoriia şi muieri şi copii, şi-l suduia 
păgânii şi creştinii, căci au omorât pre Costandin, căci era 
de mult folos şi de mare ajutor ţării şi căuta săracii şi 
streinii. Atuncea Antonie-voievod împreună cu părintele 
vlădica Theodosie, şi cu amândoi episcopii şi cu toţi egume- 
nii de pre la toate mănăstirile câte sunt în ţară făcură mare 
judecată. Căutând la sfânta pravilă, aflară să-l omoare şi 
pre Stroe, ca să ia plată precum au făcut. Şi să dede cu 
judecată dreaptă pre mâna armaşilor. Iar jupâneasa Elena 
şi cu feciorii ei n-au vrut, ci s-au rugat la Antonie-vodă să-l 
iarte de moarte şi să ia cinul călugăresc, că va da el seamă 
înaintea înfricoşatului judeţ. Atuncea Antonie-vodă, po- 

runcindu-le, scoaseră-l afară cu răvaşele lui cele de vânzare, 
de să arătară tuturor noroadelor, ca să-l ştie toţi că s-au 
asemănat cu luda şi l-au ivit Dumnezeu ca pre Cain. Dupre 
aceia l-au dus la mănăstirea din Snagov de s-au călugărit 
puindu-şi numele Silvestru, de călugărie. 

Iar Antonie-vodă domniia foarte bine şi cu pace dăspre 
toate părţile şi avea liubov cătră toţi boiarii. Iar vrăjmaşul 
diavolul nu putu răbda, ci-şi află lăcaş în inimile unor 
poiari, anume: Gheorghe dvornicul Băleanul şi cu gineri- 
săi Hrizea vistierul, i Staico păharnicul sin Bărcan ot 
Bucşani, i Radul Ştirbeiu ot Izvor şi cu alţii mai mărunți. 
Încuibândui-se diavolul în inimile lor foarte tare, întărindu-i 
cu rău cuget asupra a 3 boiari, carii să afla cu slujbă 
dreaptă lângă domnu-său şi sta pentru ţară şi pentru săraci, 
să nu-i calce streinii, nici să-i prade fără dreptate, anume: 
Mareş banul, i Radul logofătul Creţulescul, i Şărban Can- 
tacuzino, vel-spătarul. Deci făcându-se ei o ceată spurcată, 
noaptea să strângea toţi la casa lui Gheorghe-dvornicul, de 
făcea sfat şi să învăţa cu ce fel de meşteşuguri vor ucide 
pre acei 3 boiari. Şi altă vină nu le afla făr” cât zicea că ei 
tot boieresc la toţi domnii, şi cum s-au îmbogăţit, şi cum 
nu-i băga în seamă şi numai batjocoresc. lar mai vârtos 
pizmuia Băleanul, căci nu l-au pus ban mare la Craiova. 
Deci aşa sfătuindu-se în toate nopţile, dat-au Dumnezeu de 
prinseră cei 3 boiari de veste mai timpuriu şi degrab mâr- 
seră la Antonie-vodă de-i spuseră şi să rugară să le facă 
judecată dreaptă cu Băleanul şi ceata lui. Şi de-i va afla că 
au călcat jurământul sau au făcut lor vrun rău, atunce să 
paţă după vina lor. Atuncea Antonie-vodă au ieşit la vel- 
divan şi i-au chemat de au stătut toţi de faţă. Deci ei, ca 
nişte oameni răi, alt nu avea ce mai zice, făr? cât cele ce 
scriu mai sus. Antonie-vodă văzând dreptatea celor 3 boiari, 

îndată au mazilit pre cei ce avea dregătorii şi porunci tu- 
turor câţi au fost la acel sfat spurcat să meargă la ţară, să 
şază la casele lor. Iar alt rău nimic nu le-au făcut. Deci nu 
multă vreme trecând, iar le-au poruncit de au venit la curte. 
Şi i-au iertat de toată vina lor şi i-au învăţat să se părăsească 
de ce s-au apucat, să lăcuiască toţi întru dragoste; precum 
sunt juraţi, iar cine va călca jurământul, Dumnezeu să-l 
bată şi trupeşte şi sufleteşte. 

După aceasta nu multă vreme trecând, veni şi lui An- 
tonie-vodă mazilie. Şi îndată purcese cu toţi boiarii de să 
duseră la Odriiu, că acolo era împărăţiia. Atuncea şi Gligo- 
rie-vodă încă venise din Ţara Nemţească, că-l iertase 
împărăţiia. Deci fiind acolo şi Hrizea vistierul, i Staico 
paharnicul, i Radul Ştirbei şi cu toată ceata lor cea dintâi, 
ca nişte răi hicleni, cu mari meşteşuguri, cu taină la turci 
au umblat de au stricat domniia lui Antonie-vodă şi cu 
mulţi bani au dres domnia lui Gligorie-vodă. Închinându-se 
lui toţi, făcură sfat drăcesc cătră turci de prinseră pre 
Mareş banul, i Gheorghe dvornicul, i Radul Logofătul 
Creţulescu, i Mihai Cantacuzino spatarul, i Gheţea cluce- 
rul, i Stoian comisul. Iar Şărban Cantacuzino, spătarul au 
scăpat din mijlocul lor. Şi aciiaşi porunci Gligorie-vodă cu 
acei răi boiari ai lui Gheorghe dvornicul Băleanul de au 
prins pre toţi fraţii lui Şărban spatarul: Costandin stolnicul, 
i Matei aga, i Iordache postelnicul. Şi purceseră cu Gligo- 
rie-vodă de veniră în ţară la scaunul ot Bucureşti, leatul 
7180, mart 20 dni. 

Iar Antonie-vodă au rămas la Țarigrad şi acolo s-au 
prestăvit. Şi au fost domn 3 ani. 

Să pomenim aicea şi de Stroe dvornicul Leordeanul. Că 
deaca înţelese că au luat Gligorie-vodă domnia şi au căzut 
acei săraci de boiari la patimă, el foarte să bucură şi îndată-şi 

lepădă călugăriia şi degrab alergă la Odriiu de să închină 
lui Gligorie-vodă şi să împreună cu soțiile lui, făcându-se 
părtaş, ca şi întâi. Şi după ce veni la Bucureşti, scoaseră 
dăjdi grele în ţară. Şi dederă acestor boiari mare strânsoare, 
fiind unii închişi în turnul dă pre poarta de jos, alţii în 
temniţă, poruncindu-le să le dea bani sute de pungi, ca să 
scoată cheltuiala ce au făcut pentru dânşii la turci. Deci ei, 
de mare frică şi groază, vândutu-ş-au satele, rumânii, ţiganii 
şi tot câştigul lor, cine cât au avut, de au dat lui Gligorie- 
vodă, şi au rămas casele lor pustii. Atuncea şi boiarii s-au 
însoţit cu grecii şi, în taină, fără ştirea lui Gligorie-vodă, 
apuca pre toţi câţi ştiia că au răzimat în casele acestor 
poiari şi pre toate slugile lor, de-i prăda şi împărțea banii 
adins ei-şi. O, ce foc nestâmpărat băga în casele lor! Multe 
case au pustiit. Că toată pizma lor era mai vârtos ca să 
surpe casa răposatului Costandin postelnicul. Că nu să sătura 
de sângele lui, ci şi acum tare să nevoia ca să omoare şi pre 
feciorii lui. Şi făcură meşteşug, dând turcilor bani, ca să-i 
aducă de la Odriiu pre Şărban spătarul, ca să-i omoare pre 
toţi deodată. Deci Şărban, crezând amăgeala turcilor, îndată 
au purces de la Odriiu ca să vie în ţară. lar deaca au trecut 
munţii, atuncea, din voia lui Dumnezeu, să întâmpină cu 
oarecine trimis de maică-sa, spuindu-i să nu vie în ţară, că 
va să-i omoare pre toţi. Deci Şărban, înțelegând de aceasta, 
aciiaşi lăsă acea cale şi să învârteji pre altă cale, prebegind 
în 'Țara Moldovei, lăcuind la Hangul, în munţii Ceahlăului. 
O, mare minune au făcut Dumnezeu şi cu acel Şărban, că l-au 
scos din calea pierzării şi l-au îndreptat pe calea mântuirii, 
precum au îndreptat şi pre cei 3 filosofi, carei i-au trimis 
Irod să ispitească de naşterea lui Hristos, ca să-l omoare, 
iar sfinţiia-lui i-au îndreptat pre altă cale, şi Irod rămase 
ruşinat. 

Atuncea Gligorie-vodă, cu răii sfetnicii lui, rămaseră 
ruşinaţi. Cât să bucura şi să veseliia de venirea lui Şărban, 
atâta întristăciune mare căzu asupra lor. 

Iar când au fost la iulie 15 dni, leatul 7180, făcură sfat 
drăcesc de trimiseră la vel-ocnă pre Gheorghie dvornicul, 
socrul lui Matei aga, şi pre Ghieţea clucerul, socrul lui 
Şărban spătarul, şi pre Stoica logofătul Ludescul, care au 
fost slugă bătrână la casa răposatului Costandin postelnicul. 
Iar pre Mareş banul, ce au fost cuscru cu stari-postelnicul, 
şi pre Radul logofătul, gineri-său şi pre cei 4 coconi ai lui: 
Costandin, Mihai, Matei, Iordache, i-au pus la opreală mare, 
în turnul clopotniţii. Iar pre alţi boiari, rudenii şi gineri ai 
lor, pre toţi i-au prădat şi i-au lăsat de la închisoare, aşăzând 
răii sfetnici aceasta ce scrie mai sus. 

Purces-au şi Gligorie-vodă la oaste când au fost şi sultan 
Mehmet, împăratul turcilor cu toată puterea lui cătră Ţara 
Leşască, când au luat şi Camenița pre seama lor. lar aicea, 
la scaun, au lăsat ispravnici pre Băleanul, şi Stroe dvornicul 
i Hrizea vistierul. Deci ei, ca nişte răi tirani, fără ştirea 
domnului, dederă învăţătură Drosului armaşul Mehedinţul, 
răul spurcat, de-i scotea din turn pre aceşti boiari, ce scriu 
mai sus, şi-i ducea afară den cetate, înaintea temniţii, de-i 
bătea în toate zilele pre talpele picioarelor şi-i spânzura de 
mâini cu sfoară, şi-i muncea în tot felul, târându-i pre pământ 
şi pedepsindu-i cum le era voia. Şi de aceasta dar să asemăna 
cu Maximiian, i Dioclitiian, muncitorii creştinilor, şi cu spur- 
catul Ariia şi cu alţi păgâni necredincioşi carii au ocărât 
sfânta biserică a lui Dumnezeu şi au călcat toate poruncile 
lui. Aşa făcură şi aceşti tirani boiari. O, puternice doamne, 
cum ai plătit acelora, plăteşte şi acestora, că au călcat po- 
runcile tale, carele zicea: “Iubiţi pre fraţii voştri şi pre veci- 
nii voştri şi cine cum va măsura, aşa i să va măsura”. 

Gligorie-vodă, încă fiind la oaste, mult au cercat pentru 
Şărban ca să-l prinză. Şi n-au putut, că Dumnezeu l-au 
acoperit. 

Iar când au fost la dechemvre 1 dni, leatul 7181, venit-au 
şi Gligorie-vodă de la oaste aici, la scaunul lui. Şi înțelegând 
de cazna celor închişi ce le-au fost făcut boiarii fără porun- 
ca lui, foarte s-au scârbit pre ei. Iar Băleanul cu ceata lui, 
fiind îndrăciţi, nimic nu să ruşina, ci tot îndemna pe Gli- 
gorie-vodă să-i omoare. lar Dumnezeu îl întărea ca să nu-i 
omoare, pentru că nu-i ştiia nimica vinovaţi. Iar boiarii 
numai ce să năbuşiia şi zicea că de ar fi ştiut că nu vor să 
piară, nu s-ar fi apucat de ce au început. O, mare ciudă! 
Cum nu să mai sătura acei procleţi de a vărsa sângele 
acestor săraci de boiari făr” de nici o ruşine şi făr” de nici 
o frică de Dumnezeu! lată dar că să umplură cuvintele 
marelui Vasilie, care zice: “De ce veni vrăjmaşul tău să 
cază la iertăciune, să nu-i iai credinţa, că încă de şapte ori 
iaste sufletul lui mai îndrăcit. Căci numai câinele deacă 
poraşte linge, iar vrăjmaşul nu să mai poate întoarce”. Aşa 
şi acei boairi, fiind covăseala dracului în inimile lor, nu să 
mai putea stâmpăra. 

Atuncea, pre acea vreme, Şărban spătarul încă să întor- 
sese de la Moldova, de au mers la Odriiu, însă cu porunca 
vizirului. Şi îndată făcu jalbă mare la împărăție şi la vezi- 
riul şi la alţi priiateni ai lui, pentru toate patemile şi nevoile 
ce au făcut Gligorie, cu boiarii lui, maică-sa, doamnei Ele- 
nei şi fraţilor lui. Atunce împărăţiia îndată trimise un capi- 
gibaşă, de au venit de olac, şi fără veste au intrat în casele 
domneşti, unde şădea Gligorie-vodă. Şi foarte rău s-au 
spereat. Şi înțelegând de porunca împărătească, îndată tri- 
mise de-i scoase den turn pre aceşti boiari, de-i dede în 
mâna capigiului. lar a doao zi purcese doamna Elena cu 

toţi coconii ei, şi cu toate rudeniile ei, şi cu gineri-său 
Radul, de s-au dus la Țarigrad, 7181. Şi au scos pre 
Gheţea clucerul den ocnă, de au trecut Dunărea dupre ceilalţi. 
Iar Gheorghe dvornicul i Stoica logofătul au rămas în ocnă. 
Iar Mareş banul au rămas la casa lui şi au murit. 

După actia, Gligorie-vodă, având grijă şi mare frică, 
împreună cu sfetnicii lui, nici aşa nu s-au lăsat, ci au 
trimis la vizirul pân-în 200 de pungi ca să omoare pre acei 
poiari. lar nefiind voia lui Dumnezeu, n-au lăsat pre vizi- 
riul să-i omoare, ci numai au luat banii, iar pre ei i-au 
trimis la Crit surgun. Însă numai pre Radul logofătul, şi 
pre Şărban spătarul şi pre Costandin stolnicul, iar maica 
lor şi coconii cei mai mici, Mihai, i Matei i Iordache au 
rămas la Țarigrad. 

Iar când au fost la mai 11 dni, leatul 7181, trimis-au 
Gligorie-vodă de au omorât pre Gheorghie, socrul lui Matei 
aga, fiind închis la mănăstirea din Tismana. lar Stoica 
logofătul au rămas acolo. 

Iar când au fost mai 11 dni, leatul 7181, iar purcese 
Gligorie-vodă, la oaste, în Ţara Leşească împreună cu Cara 
Mehmet-paşa şi cu mulţime de turci. Deci fiind ei toţi tăbărâţi 
la Hotin, iar Sobeţschi, hatmanul leşesc, venit-au asupra 
lor cu multă oaste. Şi făcură război mare. Şi fură turcii 
biruiţi de l6şi. Mulţi au căzut de sabie şi mulţi s-au înecat 
în Nistru. lar paşa cu puţini turci abiia au scăpat la Came- 
niţă. lar Sobeţschi, hatmanul cu leşii, s-au întors cu mare 
izbândă şi cu multă dobândă. Atunci şi Gligorie-vodă nu s-au 
îndrăznit să mai vie în ţară, ci au fugit preste Dunăre, la 
turci. Şi îndată fu mazilit. Ducându-se la Țarigrad, acolo 
au murit, însă moarte groaznică. Şi au domnit aicea în 
ţară un an şi opt luni, la cursul anilor 7182. 

Aici semnăm pre scurt şi de patimile părintelui Theo- 
dosie, mitropolitul Ţării Rumâneşti. Căci căzând acei boiari 
la mare nevoie, precum arată aicea înapoi, atuncea şi pre 
părintele vlădica îl scoaseră din scaun cu mare necinste şi-l 
trimiseră la zatocenie, aruncându-i multe prihăni. Şi pu- 
seră în locul lui pre Varlaam episcopul, pre care-l ştiia că va 
fi în sfat asemene cu dânşii, precum au şi fost. 

Dupre aceasta, să mai arătăm ce s-au mai întâmplat 
dupre maziliia lui vodă. Că fiind Mihai postelnicul, fratele 
lui Şărbn spătarul, la cetatea de la Baba, unde era Chiupri- 
uliul vezirazimul şi cu Mehmet-paşa, caimacamul, numai- 
decât au căzut la picioarele lor cu multă rugăciune ca să 
puie domn pre Duca-vodă. Că el era la Țarigrad mazil. Şi 
îndată-i făcură pre voie. Şi scoaseră cărţi şi tot ce trebuia 
de domnie noao, poruncindu-i să meargă de olac în Ţara 
Rumânească. lar Mihai postelnicul au rămas să-i aducă 
steagul de domnie. Atunce Duca-vodă, deaca înţelese foarte 
se bucură, făgăduindu-i cu mare jurământ că va căuta de 
casele acestor boiari şi le va plăti datoriile şi, în zilele lui, 
nici un rău nu vor petrâce, ci mult folos şi bine vor vedea 
de la dânsul. Şi purcâse din Țarigrad cu Matei aga şi cu 
nepotu-său, pârvul logofătul, sin Drăghici spătarul, 
trimițând înainte pre Costandin slugerul, sin Stoica 
logofătul Ludescul, cu cărţi împărăteşti, ca să ţie scaunul 
după obiceai. lar Băleanul şi cu gineri-său Hrizea, şi cu 
Neagoe dvornicul Săcuianul, şi cu Radul banul Năsturel, 
şi cu Staico păharnicul Bucşanul numaidecât prinseră pre 
Costandin slugerul şi-l puseră în butuci, zicându-i că umblă 
cu minciuni. lar apoi simțind că adevărat vine Duca-vodă 
domn, ei începură a fugi în sus, cătră Piteşti, luând cu 
dânşii şi pre Costandin slugerul, ducându-l pân” la mănăstirea 
din Argeş. lar Băleanul şi cu gineri-său au trecut muntele şi 

cu Neagoe dvornicul, la Sibiiu; iar Radul Năsturel şi cu 
Staico au fugit la munte. 

Deci sosind şi Duca-vodă la scaun în ziua de Sfeti Nico- 
lae, dechemvrie 6 dni, leatul 7182, venit-au şi Costandin 
slugerul de i-au spus de toate ce au păţit. Venit-au şi Năsturel, 
şi Staico de s-au închinat. Trimis-au de au scos şi pre Stoica 
logofătul, care au fost în patimă ani 2 făr” 2 luni. 

După ac6aia Duca-vodă tocmitu-ş-au boiarii, aşăzatu-ş-au 
şi ţara cumsăcade. Şi făr” zăbavă sosi şi Mihai postelnicul 
cu steagul de domnie. Şi porunci viziriul de slobozi şi pre 
cei 3 boiari de la Crit. Sosind în Țarigrad, venit-au aici în 
ţară, la casele lor, cu maica lor şi cu jupânesele lor şi cu 
toată cemetiia lor întreagă. Duca-vodă încă i-au cinstit şi i-au 
poierit. Ei încă să nevoia cu slujbă dreaptă. 

Iar Duca-vodă fiind iubitor de argint şi prea lacom de 
bani, nu avea cineva să-i pristănească. Ci ştiind pre Băleanul 
şi pre gineri-său Hrizea cu ceata lor, că sunt ei buni de 
acea treabă, îndată porunci la ei de au venit în ţară şi s-au 
curtenit la Duca-vodă. Şi puseră dăjdi grele în ţară şi 
începură a prăda pre boiari pentru năpăşti. Şi izvodiră 
nişte obiceaiuri şi neşte răutăţi, care n-au mai fost aici în 
ţară. Însă cu mijlocul acelor boiari şi pre ascuns, iar începură 
a face pâră asupra acelor ticăloşi de boiari, precum era 
dăprinşi şi încă dinceput, mai vârtos asupra lui Şărban 
spătarul şi a fraţilor lui. Şi ei nu ştiia, ticăloşii, nimic de 
acea vânzare. 

Deci nu multă vreme trecând, veni poruncă de la împărăție 
de au purces la oaste asupra leşilor, împreună cu mulţime 
de turci. Şi câte cetăţi aflară afară din Cameniţă, mari, 
mici, toate le arseră şi le sparse. Mergând şi la o cetate ce 
să cheamă Jăravna, acolo sosi şi Sobeţchi, craiul leşăsc, cu 
mulţime de oaste. Şi să bătură cu turcii 7 zile. Deci văzând 

ei că nu le va strica nimic, făcură pace şi să întoarseră 
fieşicare în ţara lui. Duca-vodă încă au venit în ţară, însă 
n-au mers în scaun, ci au descălecat la Cocorăştii din Grind, 
la casele Vladului comisul. Şi acolo fiind, iar începură a 
face sfat necurat asupra acelor ticăloşi de boiari, pârându-i 
la Duca-vodă în tot feliul de năpăşti, până-l plecară, so- 
cotind că acolo le va fi mai lesne să-i omoare. Iar ei, ticăloşii, 
tot nu ştiia nimic, ci având a face praznicul celui de minuni 
făcător, marelui arhiereu Nicolae, întâmplându-se sfânta 
duminecă. Atuncea Şărban spătarul luatu-ş-au ziua bună 
de la Duca-vodă, de s-au dus la casa lui ot Drăgăneşti ca 
să să gătească de praznic. Iar Mihai spătarul cu frate-său 
Iordache, cu cumnatul lor Barbul Fărcăşanul vistierul, era 
la casa lor, Mărginenii ot Praova, de gătea bucate pentru 
săraci, întru slava marelui Dumnezeu şi întru pohvala 
sfântului Nicolae, aşteptând să vie de la Cocorăşti a doa zi, 
duminecă, şi fratele lor Costandin stolnicul. lar Duca-vodă, 
cu sfetnicii lui cei ficleni, cu mare taină, noaptea, gătiră 
ostaşi şi trimiseră de olac unii la doamna Elena şi la fe- 
ciorii ei, ca să-i prinză; alţii la Şărban logofătul, la Dră- 
găneşti. Şi pren vărsatul zorilor, sosiră toţi, carii pre unde 
le era porunca. 

Pre Şărban logofătul îl găsiră la biserica lui, la utrene, 
ascultând sfânta şi dumneziiasca slujbă. Unii ocoliră bise- 
rica, alţii intrară înlăuntru şi groaznic îl apucară, şi-l scoa- 
seră afară şi-l duseră la mănăstirea ot Sneagov, ca să-l 
omoare acolo, precum au omorât şi Grigorie-vodă pre tată- 
său, Costandin postelnicul. 

Iar la Mărgineni, încă prinseră pre Mihai spătarul şi-l 
puseră într-o căruţă, să-l ducă la Cocorăşti. 

Iar frate-său, lordache, cu cumnată-său Barbul vistie- 
rul, scăpară den ochii lor şi trecură la Braşov. 

Atuncea şi Matei aga, fiind chemat de frate-său, Şărban 
logăfătul, şi mergând tot într-acea zi la Drăgăneşti, când 
fu aproape să intre în sat, Dumnezeu trimise pre oarecare 
creştin de i-au ieşit înainte, spuindu-i de toate câte s-au 
întâmplat frăţine-său, lui Şărban şi îndată să învârteji şi 
trecu pre Teleajăn în Ţara Ungurească. 

Să spunem şi de o minune mare ce au făcut Dumnezeu, 
cu rugăciunea sfântului Nicolae, asupra ticălosului Mihai 
spătarul. Că şezând el în căruţă prins şi ostaşii găsind 
bucatele sfântului praznic toate gata, abătură într-însele a 
le mânca şi vin a bea. Iar Mihai spătarul rugă pre Dumnezeu 
şi luo pre sfântul într-ajutor, făcând semnul sfintei cruci, 
se pogori din căruţă jos, şi aşa încetişor trecu pren mijlocul 
lor, până ieşi din curte afară şi intră într-o casă, nevă- 
zându-l nimenea, făr' numai o saragea sârb l-au găsit acolo 
şi l-au acoperit. Iar alţi ostaşi, deaca prinse de veste, începură 
a căuta pren toate casele. Şi venea mulţi ostaşi la acea casă 
să caute. Iar acel creştin bun răspundea că au căutat el şi 
nu iaste acolo. 

Iar alţii pedepsea pre ticăloasa maica lor şi o mustra în 
tot chipul, iar ea nimica nu răspundea, făr” cât numai ce 
ofta şi lăcrăma. Şi o duseră la Cocorăşti. Acolo încă prin- 
sese pre fie-său, Costandin stolnicul, şi pre gineri-său, Radul 
Creţulescul, şi pre alţi oameni ai lor, precum le-au făcut şi 
întâi, la zilele lui Gligorie-vodă. 

Aduseră şi pre Şărban logofătul de la Snagov, închi- 
zându-i pre toţi la o casă în curtea Cocorăştilor. 

Iar Mihai spătrul, scăpând, trecut-au la Braşov, unde 
era şi ceialalţi fraţi ai lui. 

Atuncea Duca-vodă şi cu spurcaţii sfetnicii lui văzând 
că au scăpat ceilalţi fraţi ai lor, ei foarte să ruşinară şi 
cunoscură că singur Dumnezeu au stătut pentru dânşii şi, 

cu rugăciunea sfântului Nicolae, i-au izbăvit de moarte, 
precum au izbăvit şi pre cei 3 boiari din mâna vrăjmaşilor. 
Iar sfatul lor cel necurat să răsipi ca praful înaintea vântului, 
precum zice prorocul la psalmul 32, că Dumnezeu sparge 
sfaturile păgânilor, şi leapădă cugetele omeneşti şi zvârleşte 
sfaturile domneşti. Şi slobozi pre acei boiari, pre toţi, 
făgăduindu-se că de acum înainte nu vor mai avea nevoie. 

Iar după aceia, când fu al patrulea an din domniia Ducăi- 
vodă, sculatu-s-au Mehmet-paşa veziriul cu toată puterea 
împărătească, de s-au dus la Ţara Căzăcească, la o cetate 
ce să cheamă Cehrin, aproape de apa Niprului, împreună cu 
hanul şi cu tătărâmea, cu toată. Poruncit-au şi Ducăi-vodă 
de s-au dus acolo. Iar aicea, la scaun, au lăsat ispravnici 
pre Băleanul, i Stroe dvornicul, i Şărban logofătul, i Hrizea 
vistierul, i Laţcarache postelnicul Cupărescul. Şi tot nu să 
mai stâmpărase de răutăţile ce făcuse acelor săraci şi boiari, 
ci iar începură a scorni. Şi scriseră cărţi cu mare pâră la 
Duca-vodă, însă mai vârtos asupra lui Şărban logofătul, 
cum scrie cărţi la turci, de să-i strice domniia. Că atuncea 
era împăratul la Dârstor, şi el nu ştiia nimic de acâia. lar 
Duca-vodă deca înţelese, priimi pâra lor cu credinţă şi să 
laudă că dupre ce va veni la scaun, va să-l omoare. Atun- 
cea fratele lui, Costandin stolnicul, fiind şi el acolo, în 
oaste, înţelese de acest sfat spurcat şi îndată trimise la 
frate-său, Şărban, de-i făcu ştire pre ascuns. 

Turcii încă ocolise Cehrinul şi în multă vreme bătându-se 
în tunuri şi în multe feliuri de meşteşuguri, până răzbiră 
turcii şi aprinseră cetatea, de au ars până în pământ. Atunce 
venise şi Ramadonoţchi hatmanul şi cu mulţime de oaste 
căzăcească i moschicească, trecând toţi Niprul. Turcii încă 
prinseră de veste şi să gătiră tare de război şi degrab mer- 
seră de să loviră unii cu alţii, bătându-se şi în puşci, şi în 

sabii 8 zile, şi să apropiiase a fi izbânda creştinilor. Atuncea 
viziriul rău s-au spăimântat şi socoti că într-alt chip nu să va 
izbăvi de dânşii, ci trimise la Ramadanoţehi, hatmanul 
căzăcesc, bani mulţi pre ascuns, şi având un fecior rob la 
tătari, l-au slobozit, şi atuncea opri toată oastea să nu mai 
dea război. Iar turcii să învârtejiră înapoi cu mare frică, 
câtu-şi lăsară corturile şi toate zaharelele, fugind şi ziua şi 
noaptea, pân-au trecut apa Nistrului şi s-au dus iar în ţara lor. 

Duca-vodă încă intrase în ţara lui. Atunce Şărban logofătul 
ştiind că va să-l omoare pre adevărat, luat-au pre Dumnezeu 
într-ajutor şi au purces den Bucureşti la mijlocul zilei cu 
jupâneasa lui şi cu toată casa lui întreagă, pân-au sosit la 
casele lor de la Coiani, fiind şi maică-sa acolo şi frate-său, 
Matei aga. Să ridicară de acolo cu toţii până ajunseră la 
Giurgiov şi grăbiră de trecură Dunărea pe la Ruşi. 

Iar boiarii de la Bucureşti tocmai atunce prinseră de 
veste că Dumnezeu le-au acoperit ochii şi mintea. 

Deci fiind şi viziriul trecător la Odriiu, iar Şărban 
logofătul încă le-au ieşit înainte şi merse de să curteni la 
viziriul plângându-se şi jăluindu-se de toate nevoile lor 
câte au petrecut în zilele Ducăi şi de boiarii lui cei răi. Că 
nu le-au ajuns câte necazuri le-au făcut mai nainte vreme, 
ci şi acum legatu-s-au de ei cu năpăşti şi cu pâri minci- 
noase, ca să puie capetele. 

Iar Duca-vodă, deaca sosi la scaunul lui ot Bucureşti şi 
înţelese de aceasta, foarte tare să îngrijă. Şi făcu sfat cu 
poiarii lui cei răi şi aleseră dintr-înşii pre o seamă de boiari, 
anume Neagoe dvornicul Săcuianul, i Staico păharnicul 
Bucşanul, i Ivaşco sin Băleanului, şi-i trimise la Odriiu ca 
să facă pâră mare asupra lui Şărban şi a fraţilor lui. 

Iar Dumnezeu nu-i putu îngădui ca să umple sfatul lor 
cel spurcat, ci îndată mila lui cea nespusă o aruncă asupra 

capului lui Şărban logofătul. Că trimise viziriul de chemă 
pre Şărban şi îndată-i porunci să fie domn Ţării Rumâneşti, 
iar Duca-vodă să fie domn la Moldova. Şi porunci viziriul 
să meargă toţi boiarii rumâni să să închine la Şărban-vodă. 

Atuncea o seamă de boiari merseră de să închinară la 
Şărban-vodă. Iar Staico păharnicul i Ivaşco sin Băleanul 
fugiră la Moldova. Iar viziriul încă trimise degrab un agă 
turc împreună cu Costandin Brâncoveanul, nepotul lui 
Şărban-vodă, de veniră de olac aici în ţară şi degrab rădicară 
pre Duca-vodă şi merse cu acel aga turc la Ţara Moldovei, 
să fie acolo domn. 

Iar Şărban-vodă încă purcese de la Odriiu împreună cu 
toţi boiarii lui, de veniră aicea în ţară cu steag împărătesc 
şi cu agă turc, de au intrat în scaun în Bucureşti în ziua 
pogoiavleniei domnului nostru Isus Hristos, mesiţa ghenar 
6 dni, leatul 7187. 

Atuncea au venit episcopii şi toţi egumenii, şi toată ţara 
de s-au închinat la domnul Şărban-vodă. Şi au trimis şi la 
vlădica Theodosie de l-au adus den Tismeana, de unde era 
la opreală. Şi viind, ş-au cerşut judecată pentru scoaterea 
lui de la Mitropolie. Şi aşa, îndată au trimis Şărban-vodă 
jalba vlădicăi Theodosie ca să aibă judecată şi îndreptare 
de la biserica cea mare, fiind patriiarh chir Dionisie. Şi 
îndată au trimis pre vlădica de la Maramonia şi pre lanache, 
marele logofăt al marei biserici. Şi viind, au strâns Şărban- 
vodă mare sobor de arhierei ai ţării şi de alţi arhierei carii 
se întâmplase atuncea aici, şi toţi egumenii din toată ţara şi 
cu toată boierimea. Şi aşa stând amândoi de faţă, vlădica 
Theodosie şi vlădica Varlaam, ş-au spus toată jalba vlădica 
Theodosie. Şi rămâind vlădica Varlaam de judecată ş-au 
pus cârja pre masă înaintea domnului şi a tot săborul. Şi 
luând cârja domnul, au dat-o vlădicăi Theodosie. Şi l-au 

trimis la Mitropolie cu mare cinste, marţi, în săptămâna cea 
mare, înaintea Paştilor, mesiţa april 26 dni, văleatul 7187. 

Aicea începem de câte s-au întâmplat în zilele acestui 
domn. 

Că întâi fiind ţara spartă şi răsipită pentru multe nevoi 
şi greutăţi ce au fost împresurată încă din zilele altor domni 
ce au fost mai denainte, nu putu nici într-un chip săo 
îndrepteze, nici să le folosească ceva, pentru că-l împresura 
turcii cu dări de bani, şi cu zaharâle încă şi mai multe de 
cum fus6se mai nainte. 

Iar când au fost leatul 7188, rădicatu-s-au turcii cu 
mare oaste şi cu mulţime de tătari de au mers la Dohan 
Ghecet. Atuncea au mers şi Şărban-vodă cu oaste munt6- 
nească, şi Duca-vodă cu moldovenii, den porunca împărăției, 
de au şăzut acolo pân-au făcut 2 cetăţi, care le-au zidit 
muntenii şi moldovenii. Iar domnii şi cu sarascheriul au 
fost mai sus, cu temeiul oştii, de păzea în preajmă pân” s-au 
zidit cetăţile. Şi apoi s-au întors la luna lui octomvre. 

Atuncea şi Şărban-vodă au venit iar la scaunul lui. Şi 
iar începu a să lupta cu toate nevoile ce-i venea de la turci, 
că pe acea vreme, păgânii foarte se înălţase şi să iuţise, cât 
nimenea din creştini nu putea să le stea înainte. 

Iar când au fost la văleatul 7192, rădicatu-s-au sultan 
Mehmet, împăratul turcesc, cu toată sila lui şi hanul cu toţi 
tătarii, de au mers asupra împăratului nemţesc. Atunce au 
mers şi Şărban-vodă cu muntânii, şi Duca-vodă cu mol- 
dovânii, şi Apahi Mihai cu ungurii, şi Tucheli groful, din 
Tara Ungurească de Sus, cu oştile lui, aceştea toţi mergând 
ajutor turcului. Şi sosiră împreună pe la Belgradul sârbesc. 
De acolo trimis-au împăratul pe Mustafa-paşa vezirazemul 
cu toată mulţimea oştilor şi cu toate ajutoarele. Numai ce 
au rămas el la Belgrad cu cât au fost curtea lui. Şi aşa 

mergând ei asupra neamţului, mare stricăciune şi pagube 
au făcut, pân! ce au sosit la cetatea Beciului. Şi tăbărându-se 
împrejurul ei, începură a bate cetatea cu multe feliuri de 
meşteşuguri, neîncetând nici ziua, nici nopatea. lar tătarii 
intrase înlăuntrul Ţării Nemţeşti fără veste, de au tot prădat 
şi au robit şi au ars toate oraşele şi satele ce le-au ieşit 
inainte. Însă pre toţi oamenii cei mari i-au omorât, numai 
pre cei tineri i-au robit. Deci făcând ei această răutate mare 
creştinilor pân” s-au umplut zile 63, iată că sosiră şi oştile 
ale împăratului nemţesc împreună şi cu Sobeţschi, craiul 
leşesc, şi dederă război mare cu turcii şi cu tătarii. Şi când 
fu în deseară, neputând nimic turcii să folosească, numaidecât 
cu mare frică dederă dosul şi începură a fugi numai călări 
cu trupurile, iar avuţia lor, cu corturile lor, cu tunuri, cu 
zaharâle, toate au rămas acolo pre seama nemților. Şi au dat 
Dumnezeu de au fost izbânda creştinilor, iar turcii, câţi au 
scăpat de acolo, fugiră cu mare ruşine, sosind degrab înapoi 
pân” la Belgrad. Iar împăratul simțind de aceasta încă mai 
timpuriu, fugit-au de la Belgrad cu mare ruşine. Şi numai- 
decât a trimis de au omorât pre Mustafa-paşa. 

Iar Şărban-vodă au venit în ţară, la scaunul lui. Duca- 
vodă aşijderea. Numai el n-au sosit la scaun, ci mergând la 
conacul de la satul Domneştii, când au fost în ziua naşterii 
domnului nostru Isus Hristos, dechemvrie 25 dni, fiind la 
masă cu toţi boiarii lui, atunce sosiră şi oaste leşească, de 
luară de la masă pre Duca-vodă şi-l duseră în Ţara Leşească. 
Şi acolo au murit. 

Iar turcii înțelegând de aceasta, au trimis pre Dumitraşco 
să fie domn în Moldova. 

După aceasta turcii iar s-au rădicat cu oaste, de au mers 
cu zaharea pân-o au băgat în Cameniţă şi iar s-au întors 

înapoi. Atuncea şi Şărban-vodă încă au mers cu oştile lui, 
însă numai pân! la Iaşi, şi iar s-au întors la scaunul lui. 

Iar când au fost văleatul 7198, mazilit-au turcii pre 
Dumitraşco-vodă şi în locul lui au pus domn pre Costandin 
Cantemir-vodă. 

Iar când au fost 7194, august 2 dni, cu vrerea lui 
Dumnezeu, luat-au nemţii cetatea Budei. Şi atunci au pierit 
mai mulţi de 40.000 de turci. Fost-au mers şi Suliman-paşa, 
veziriul cu mulţime de oaste turcească, ca să fie ajutor Budii, 
şi nimic n-au folosit, ci s-au întors iar înapoi cu mare ruşine. 

Iar când au fost 7195, dechemvrie 27 dni, bătând nemţii 
cetatea Seghedinului ce iaste pre apa Tisei, şi înțelegând 
veziriul de aceasta, numaidecât au trimis pre chehaiaoa lui 
cu o seamă de oşti turceşti preaalese şi cu tătari împreună, 
ca să fie ajutor acei cetăţi, pentru că oastea nemţească au 
fost puţinei, ca 12.000. Deci fiind turcii tăbărâţi fâr” de 
nici o grijă, iar nemţii i-au lovit noaptea făr” de veste, ca la 
2 ceasuri pân-în ziuo, şi au făcut într-înşii o moarte mare 
nespusă. Atuncea veziriul neştiind de aceasta, fostu-s-au 
rădicat cu toate oştile, ca la 70.000 şi mergând ajutor iar 
asupra cetăţii, numai ce să întâmpină cu nemţii, însă nu cu 
toţi, ci numai cu călărimea, ca 8.000, şi numaidecât d6- 
deră războiu faţă cu faţă, ca la 3 ceasuri. Şi nu mai putură 
turcii sta împotriva nemților, ci numaidecât dederă dosul. 
Şi foarte groaznic au fugit, cât venirea lor au fost în 3 
zile, iar fuga lor au fost numai într-o zi, trecând Dunărea 
la o cetate ce-i zic Varodin. Într-acel război fost-au şi Ior- 
dache Cantacuzino vel-spătarul, trimis de frate-său, Şărban- 
vodă, însă din porunca veziriului, şi iar s-au învârtejit de 
au venit de acolo aici în ţară, la casa lui, cu mare cinste. 

Şi iar în zilele acestui domn, fiind maică-sa, doamna 
Elena, prea slăbită în bătrâneţe, cugetat-au cu inima ei 

cătră Dumnezeu şi s-au rădicat de aicea, din ţară, luând şi 
pre fie-său, Mihai Cantacuzino vel-spătarul, de au mers cu 
dânsa împreună pân” la Ierusalim, de s-au închinat acolo 
sfântului mormânt al domnului nostru Isus Hristos. Iar fie- 
său, Mihai spătarul, au luat pre Dumnezeu într-ajutor şi au 
purces de acolo de s-au dus pân” la Sinai de s-au închinat 
sfântului loc, unde au făcut Dumnezeu vorbă cu Moisi pro- 
roc şi i-au arătat multe ciudese dumnezeieşti, precum iaste 
scris. Şi iarăşi s-au învârtejit înapoi, găsind pre maică-sa 
sănătoasă la sfântul Ierusalim. Şi cât avură lângă dânşii 
aur, argint, tot îl închinară sfântului mormânt. Şi împărţiră 
pre la toţi săracii multă milostenie, dând mare laudă milosti- 
vului Dumnezeu, căci i-au învrednicit cu viaţă şi i-au purtat 
făr” de nici o zmintelă pân? ce i-au adus de s-au închinat la 
sfântul mormânt sfinţii-sale şi au văzut cu ochii lor toate 
minunile ce au făcut. După acâia iar au luat pre Dumnezeu 
într-ajutor şi au purces de acolo cu mare cinste, petrecându-i 
toţi părinţii ai bisericii cei mari a Ierusalimului şi toţi cetăţenii. 
Şi aşa făcându-se pân” la un loc, luându-și ziua bună unii 
de cătră alţii, învârtejindu-se iar înapoi. Iar doamna Elena 
cu fie-său Mihai spătarul au venit iar aici în ţară. leşit-au 
înainte fie-său Şărban-voievod, cu toţi boiarii lui şi cu toată 
curtea lui, împreunându-se cu maică-sa, sărutatu-i-au cin- 
stita mână cu mare liubov şi o au dus cu mare cinste pân-au 
intrat în casele domneşti, în Bucureşti. 

După aceasta nu multă vreme trecând, când au fost 
leatul 7195, mart 2 dni, prestăvitu-s-au şi doamna Elena 
cătră Dumnezeu. Atunce Şărban-vodă, cu toţi fraţii lui şi 
cu toate surorile lui, şi cu tot neamul lor, luându-şi 
fieştecarele iertăciune de la maica lor, rădicatu-i-au sfin- 
tele moaşte şi o au petrecut pân-în marginea oraşului împre- 
ună cu părintele vlădica Theodosie şi cu mulţime de părinţi 

călugări, şi popi, şi toată boierimea şi cu toate gloatele 
curţii, cu cântări dumnezeieşti şi cu mare cinste. Învâr- 
tejindu-se Şărban-vodă iar la scaunul lui, iar pre maică-sa 
o duseră fraţii lui şi surorile, şi tot neamul lor până la 
sfânta mănăstire Mărginenii, hramul ei marii arhistratizi 
Mihail şi Gavriil, car€ iaste de dânşii făcută, făcându-se 
pogrebaniia şi alte sfinte slujbe dumnezeieşti, pân” să de- 
deră moaştele ei în gropniță, ce iaste în tinda bisericii den a 
dreapta, alăturea cu gropniţa a soţului ei, fericitul răposatul 
Costandin Cantacuzino biv-vel-postelnicul, care gropniță au 
fost zidită de dânsa încă mai denainte vreme. Vecinaia 
pameat!! 

Iar când au fost la văleatul 7196, la dechemvrie 24 
deni, pristăvitu-s-au cătră Dumnezeu şi un cocon al doam- 
nei Elenei, anume Matei Cantacuzino, ce-au fost vel-agă şi 
fu îngropat la mănăstirea frăţine-său, lui Şărban-vodă, ce 
iaste din sus de Bucureşti, unde-i zic Cotrăcenii, hramul ei 
uspeniia bogorodiţe, făcându-se mare pamete şi mare milos- 
tenie săracilor de frate-său, Şărban-vodă şi multe slujbe 
dumnezeieşti pân” ce s-au dat gropniţii în tinda bisericii, 
de-adreapta. Vâcinaia ego pameat.? 

Iar când au fost la leatul 7195, mesiţa mart, iar sultan 
Mehmet, împăratul turcesc, poruncit-au tuturor turcilor de 
au făcut oaste mare. Numai ce au rămas el cu curtea lui la 
Țarigrad. Şi au trimis pre Suliiman-paşa veziriul cu toată 
puterea împărătească, poruncindu-i împăratul ca să facă 
războiu mare cu nemţii, nimica să nu-şi dea mijlocul, pân” 
va izbândi. Nemţii încă simțind de aceasta, venit-au cu 
toată oastea lor de s-au tăbărât dincolo de apa Drevii, 


1 Veşnica pomenire (sl.). 
2 Veşnica lui pomenire (s].). 

împotriva Osecului. Turcii încă veniră, tăbărându-se din- 
coace de Dreva. Nemţii încă văzând atâta mulţime de turci, 
s-au dat înapoi şi s-au tăbărât la un loc unde au socotit ei 
că va fi bine de război. Turcii văzând aşa, socotiră că de 
frica lor au fugit înapoi. Ci degrab trecură apa dupre dânşii, 
pân” să apropiară de oastea nemţească şi acolo să tăbărâră, 
făcând şanţuri şi tocmind tunurile. Sumeţând mânecile, 
făcură toţi salavat mare şi strigară de 3 ori: halila, halila, 
halila! Şi numaidecât încălecară pre cai şi purceseră asupra 
nemților cu toată pedestrimea şi cu toate tunurile, fiind 
tunuri mai mici 130 şi mari, ce le zic banimez, 4. Şi aşa cu 
mare îndrăznire şi groaznici făcură năvală mare asupra 
nemților, lovindu-se faţă cu faţă în mijlocul câmpului. Iar 
nemţii nimic nu-şi dederă mijlocul, ci sta toţi ca un munte 
nemişcat, până le dede Dumnezeu ajutor şi putere mare, 
cât unii să bătea în faţă cu dânşii, iar alţii i-au luat pă 
denapoi, pe despre tunuri. Şi fiind turcii ocoliţi pe despre 
toate părţile, căzu asupra lor mare frică, cât numai ce 
tremura şi nu ştiia ce fac. lar nemţii vitejeşte-i tăia şi-i 
omoria, cât de-abiia au scăpat veziriul cu puţinei turci, iar 
ailalţi au pierit acolo. Zic cei ce au fost acolo şi au văzut cu 
ochii lor, 10.000 şi mai mult să fie pierit acolo. Şi dede 
Dumnezeu de fu izbânda creştinilor, luând de la turci toate 
avuţiile lor, şi toate tunurile, şi arme multe de tot feliul, şi 
haine multe şi cai mulţi, şi corturi multe, şi zaharea multă. 
Iar veziriul văzând atâta pieire ce s-au făcut într-înşii n-au 
putut sta la Belgrad, ci au fugit cu mare frică, de au venit 
la Țarigrad. Iar sultan Mehmet, împăratul, înțelegând de 
această întâmplare, numaidecât au omorât pre Suliman- 
paşa, veziriul. Iar turcii câţi au scăpat din război iniceri, 
capigii, încă au venit după veziriul la Țarigrad şi numaidecât 
au mazilit pre sultan Mehmet şi ridicară pre un frate al lui, 

ce au fost închis, anume sultan Suliiman, ca să fi el împărat 
turcilor, iar pre frate-său îl închiseră în locul frăţine-său. 
Şi puseră alt veziriu, anume Siuş, şi alţi paşi. lar după 
acâia capigii şi inicerii făcură gâlceavă mare asupra 
împăratului şi a viziriului ca să le dea 6 lefi. Şi au omorât 
pre mulţi, până de-abiia i-au potolit şi s-au aşezat împăratul 
şi viziriul cu pace. 

Şi au trimis cu agă caftan la Şărban-vodă, să fie iar 
domn cum au fost. Acest războiu, ce scrie mai sus, făcutu- 
s-au la august 4 deni, 7195. 

Iar când au fost la ghenar 24 deni, 7196, făcut-au 
Şărban-vodă căsătorie unii cocoane a lui, anume doamna 
Alexandra, după feciorul lui Ivaşco Băleanul, ce au fost 
mare logofăt, anume Gligoraşco postelnicul. O, mare ciudă 
au făcut acel Şărban-vodă cu gineri-său Gligoraşco, că tatăl 
lui, Ivaşco şi moşă-său Gheorghe din Băleni fost-au mari 
vrăjmaşi asupra lui Şărban-vodă şi a toată casa părinţilor 
lui, precum scrie înapoi, la istoriia lor. lar Dumnezeu nu 
le-a dat a izbândi dă pre pofta lor, ci îndată au scurtat 
viaţa moşă-său, lui Gheorghe Băleanul, şi dăruind Dumne- 
zeu pre Şărban-vodă cu domniia Ţării Româneşti. lar tatăl 
lui, Ivaşco biv-vel-logofăt, ştiindu-se vinovat de cătră Şărban- 
vodă, n-au putut sta în ţară, ci încă din Țarigrad au fugit 
la Moldova împreună cu Staico paharnicul din Bucşani şi 
acolo s-au pristăvit Ivaşco logofătul. Jupâneasa lui, coconii 
lui încă au fugit la Moldova de aici din ţară. După petreca- 
niia lui Ivaşco logofătul, iar jupâneasa lui, coconii şi cu 
Staico păharnicul s-au rădicat de acolo, de au pribegit la 
Ardeal. Şi fiind acolo pribegi, iar Şărban-vodă, cu înţelep- 
ciunea lui, adusu-ş-au aminte de porunca lui Dumnezeu, 
care zice la sfânta evanghelie: “Liubite vraghi vaşa, do- 
brotvorite nenovideaştim vas”, adecă: Iubiţi vrăjmaşii voştri, 

bine faceţi celor ce vă urăsc. Deci înțelegând de bunătatea 
şi înţelepciunea acestui cocon, Gligoraşco postelnicul, îndată 
au trimis de i-au adus împreună cu maica lui aici în ţară. 
Şi cătră acâia n-au mai pomenit vrăjmăşiia lor cea dintâi, ci 
cu curată inimă i-au iertat. Şi l-au făcut lui ginere, dupre 
porunca lui Dumnezeu. Şi au făcut cu dânsul foarte veselie 
mare, cu soli mari de la Ardeal şi de la Moldova şi cu toată 
boierimea Ţării Rumâneşti, cât s-au mirat şi mari, şi mici 
de acest lucru ce au făcut Şărban-vodă. Şi toţi să bucura 
şi-l fericea pentru marea înţelepciune ce i-au dat Dumnezeu. 

Când au fost la mai 13 deni, 7196, fiind doamna Man- 
da căzută la mare boală şi pătimind în câteva zile, apropiia- 
tu-s-au de dânsa şi ceasul morţii. Şi într-o zi, luni dimineaţa, 
datu-ş-au sufletul în mâna îngerului lui Dumnezeu şi s-au 
mutat cătră Hristos Dumnezeul nostru. În veci să fie pome- 
nită! Şi a doua zi, marţi, s-au dat moaştele gropii în tinda 
bis6ricii de la Cotrăceni, care iaste făcută de cinstiţi părinţii 
ei, ce sunt mai sus pomeniţi; făcându-se slujbă dumneze- 
iască, fiind la pogrebaniia ei şi cinstitul şi preasfinţitul 
părintele Dionisie, patriiarhul Ţarigradului, şi cinstitul părinte 
Theodosie, mitropolitul Ţării Rumâneşti, şi mulţime de 
călugări şi popi. Şi aşa cu mare cinste s-au dat gropii. 
Dumnezeu să o pomenească la împărăţiia ceriului! Iar părinţii 
ei, Şărban-vodă cu doamnă-sa Mariia, şi cu toţi fraţii şi 
surorile lui, şi cu toată casa lor, împreună şi cu gineri-său 
Gligoraşco au rămas la mare jale, cu multe lacrăme şi cu 
mari suspinuri de la inimă, după cum iaste toată lumea 
obicinuită. Şi cu acelea nimic n-au folosit, că moartea n-are 
făţărie, ci iaste la tot omul de obşte tocma. 

De aicea începem de un războiu ce au mai făcut turcii cu 
nemţii. Că fiind un paşă, anume Naim-beiu, foarte viteaz 
mare, hain de cătră împăratul, mult s-au nevoit împăratul 

să-l prinză şi nu putea. Iar apoi el singur ş-au plecat capul 
şi au poftit de la împăratul să-i dea toată oastea lui ca să să 
bată cu nemţii. Deci împăratul, sultan Suliiaman, numaidecât 
i-au trimis caftan şi toate oştile lui, ca să fie sarascheriu, 
făgăduindu-i, de va bate pre nemți, să-l facă vizir mare. Şi 
s-au tăbărât din sus de Belgrad, lângă apa Drivei, fiind cu 
dânsul ajutor şi Techeli groful, care s-au hainit de cătră 
creştini, cu câtăva seamă de oaste a lui şi cu tătari ca la 
10.000. Nemţii încă au fost venit dincolo de Dreva. Deci 
fiind apropiiaţi unii de alţii, făcură nemţii un meşteşug, că 
au fost ales o seamă de oşti şi i-au trimis pre apa Drevii în 
sus, iar cealaltă tabără s-au făcut a fugi, tăbărându-se la 
un loc unde au ştiut ei că va fi bine de războiu. lar Naim-bei 
şi cu groful, văzând aşa, numaidecât trecură apa cu toată 
tabăra lor, mergând dupre nemți, pân-îi ajunseră unde era 
tăbărâţi şi îndată să ciocniră unii cu alţii şi făcură un război 
foarte mare. Atunce sosiră şi nemţii cei pitiţi şi fără veste-i 
loviră denapoi. Atuncea turcii foarte să spereară şi dederă 
dosul. Şi la acest războiu încă au pierit de robie mulţime de 
turci şe de tătari, şi mulţi s-au închinat. Naim-bei şi groful 
numai ce au scăpat cu puţintei turci. Şi au fost izbânda 
creştinilor, rămâind de la turci cu multă dobândă. 

Şi numaidecât de acolo s-au rădicat toată tabăra 
nemţească; pogorându-se în jos, tăbărâtu-s-au împrejurul 
Belgradului, fiind acolo în cetate mulţime de turci şi 
neguţători. Bătându-se acolo unii cu alţii în puşci, şi în 
tunuri şi în tot feliul de meşteşuguri, făcându-se multă 
vărsare de sânge într-amândoao părţile, zicând turcii că 
toţi sunt ei pieriţi, ci să dăm război până la moarte, nemţii 
încă nu-şi da mijlocul, ci ziua şi noaptea tot să bătea, pân? 
s-au umplut zile 32. Iar când au fost la august 6 deni, 
7196, au dat Dumnezeu de au fost izbânda creştinilor. 

Dând năvală mare, au spart cetatea şi au intrat. Atuncea la 
acea năvală, au pierit 2 ghenăraleşi nemţeşti, anume Şafem- 
berg şi [...]. Atuncea nemţii fiind foarte turburaţi, mai vârtos 
pentru acei ghenăraleşi mari, au tăiat pre turcii toţi şi cadânele 
lor, şi mari, şi mici. Pierit-au şi creştini mulţi, fiind cu 
dânşii amestecați. Şi toate trupurile lor le-au tras la margi- 
nea Dunării, până au măturat toată cetatea de spurcăciunea 
lor. Şi nici aşa nu i-au lăsat, ci i-au înfăşurat câte 2 şi câte 
3 la o sfoară şi i-au înecat în Dunăre, înotând trupurile lor, 
cât la multe locuri să strângea mulţime de trupuri, de să 
făcea năglabie cât şi apa mult să oprea. Şi aşa s-au preumb- 
lat acele trupuri fără caice, pân” ce vor fi dat şi în Marea 
Neagră. Atuncea au rămas nemților multă dobândă. 

Şi trecură o seamă de oşti dincoace de Dunăre, de au 
luat Caravansebeş, şi Logojul, şi Ruşava şi Cladova. De 
acolo au rădicat o seamă de oşti nemţeşti, fiindu-le cap 
Viteranie ghenăraleşul, de au trecut în Ţara Rumânească şi 
s-au tăbărât la Turnul Severinului. 

Atuncea Şărban-vodă de aceasta înțelegând, degrab tri- 
mise pre nepotă-său, Costandin Brâncoveanul vel-logofătul, 
cu cărţi la Viteranie ghenăreleşul, cu multă rugăciune şi cu 
multe daruri scumpe, ca să să întoarcă înapoi iar, ca nu 
cumva, simțind turcii, vor zice că iaste ţara haină şi vor 
porunci tătarilor de vor veni aici în ţară să o robească. 
Atunci Viteranie ghenăraleşul, înțelegând de aceasta, 
numaidecât s-au rădicat de acolo cu toată oastea lui, de au 
venit pre supt munte până la Câmpul Lung. Şărban-vodă 
iar au trimis pe frate-său, Mihai Cantacuzino biv-vel-spătarul 
şi pre gineri-său, Costandin Bălăceanul vel-agă, de s-au 
întâmpinat cu dânşii la Câmpul Lung, fiind şi Brâncoveanul 
acolo, tot cu ei, făcând multă rugăciune, până s-au rădicat 
de acolo, de au trecut la Braşov şi s-au aşăzat acolo cu 
toate oştile să ierneze. 

Deci întorcându-se aceşti boiari înapoi, spuseră lui Şărban- 
vodă de toate câte sunt mai sus scrise. Şi îndată trimise la 
împăratul turcesc de-i spuse veste bună, cum au trecut nemţii 
la Ardeal. Ei încă să bucurară şi făcură mare laudă lui 
Şărban-vodă. Aşijderea trimise şi la paşa sarascheriul şi la 
sultanul, de le făcu veste iar pentru nemți, cum au trecut la 
Ardeal. Şi aşa, cu înţelepciunea lui toate le-au potolit. 

După aceasta, temându-se Şărban-vodă ca nu carcumva 
în zilele lui să cază ţara la vreo nevoie sau la vreo robie, au 
de cătră turci, au de cătră nemți, ci să lupta cu dânşii cu 
multe meşteşuguri în tot feliul şi făcu sfat cu toţi boiarii, 
alegând 4 boiari mari anume: Iordache Cantacuzino marele 
spătar, fratele lui Şărban-vodă, şi pre Costandin Bălăceanul 
marele agă, ginerile lui, şi pre nepotu-său, Şerban Can- 
tacuzino, feciorul lui Drăghici, ce au fost mare spătar 
Măgureanul şi pre Şerban marele comis, feciorul Pârvului ce 
au fost mare vistier, de la Aninoasa, pre aceşti 4 boiari i-au 
trimis soli la împăratul creştin Leopold de la cetatea cea 
mare ce să chiamă Beciul, cu cărţi şi cu daruri scumpe, 
făcând Şărban-vodă înaintea feâţii lui mare rugăciune ca să 
tinză porunca lui asupra tuturor gheneraleşilor câţi sunt 
capete, asupra puternicilor oşti ale împărăției sale căte sunt 
trimise asupa păgânilor turci, ca, dând Dumnezeu izbândă, 
să păzească şi această Ţară Rumânească ca să o scoaţă din 
gura lupilor turci şi a leilor tătari, precum au scos şi Moisi 
proroc pre israiliteni din robiia Eghipetului, însă cu puteria 
dumnezeiască. Atunce şi ţara aceasta să fie închinată supt 
ascultarea împărăției sale cum au fost şi mai denainte vreme. 

Deci purcegând aceşti 4 boiari, fiind în călătorie, iar în 
urma lor s-aurăzbolit Şerban-vodă. Plinindu-se doao săptămâni 
mesiţa octomvrie 29 de zile, cursul anilor 7197, luni dimineaţa, 
la 2 ceasuri din zi, pristăvitu-s-au Şărban-vodă, dându-și 

fericitul suflet în mâna lui Dumnezeu. Dumnezeu să-l pome- 
nească! Deci întâmplându-se la pristăvirea lui părintele mitro- 
politul Theodosie şi frate-său Costandin Cantacuzino, ce- 
au fost mare stolnic, şi toţi boiarii, numaidecât merseră la 
sfânta Mitropolie şi porunciră de să strânseră toţi căpitanii 
de pre la toate cetele şi mulţime de boiari mari şi mici den 
ţară, şi toţi neguţătorii. Atunci aduseră şi pre un capegi- 
başa turcu, Hamet aga, care era venit aicea cu trebi împă- 
răteşti şi mai era şi alţi agalari turci; aduseră şi pre părintele 
Dionisie, patriarhul Ţarigradului, şi aşa cu toţii împreună 
mârseră înaintea acelui agă turc de-i spuseră de moartea lui 
Şerban-vodă şi-l întrebară de sfat, să-i înveţe cum vor face. 
Atunci acel agă turc împreună cu alalţi dederă răspuns întru 
auzul tuturor boiarilor şi a tuturor slujitorilor la mari, şi la 
mici, ca fără zăbavă să-şi rădice domn den ţară să nu car6cum- 
va să se prinză vreo zminteală, căci ţara iaste ocolită de 
vrăjmaşii împărăției. 

Deci boierimea şi cu alţi cu toţi nu avură cum face într- 
alt chip, ci cu toţii făcură sfat şi aleseră dintru dânşii pre un 
boiariu anume jupan Costandin Brâncoveanul, marele logofăt, 
de-l rădicară să le fie domn, că-l ştiia că iaste înţelept şi să 
trăgea din odraslă domnească. 

Atunce cu toţii să închinară lui cu mare bucurie şi toţi 
cu un glas bun, ziseră: “Într-un ceas bun să ne fii măriia- 
ta domn, până la adânci bătrâneţe”. 

Şi îndată-l duseră în sfânta Mitropolie cu mare cinste, 
luundu-l de mână părintele Theodosie mitropolitul, până l-au 
băgat în sfântul oltar, pre poarta cea mare împărătească, şi 
acolo l-au purtat împrejurul sfântului prestol, sărutând 
masa cea sfântă, şi evanghelia cea dumnezeiască şi cinstita 
cruce. Şi închinându-se, au îngenunchiat înaintea prâstolu- 
lui, de i-au citit deasupra capului molitvele de domnie pa- 

triarhul Dionisie şi l-au blagoslovit. Şi aşa ieşind de acolo 
l-au pus în scaun domnesc până i-au cântat mnoga leta, 
mergând toată boierimea de i-au sărutat mâna. 

După aceia ieşind afară, numaidecât purcâseră cu toţii 
de merseră la curtea domnească, ieşindu-i nainte toţi preoţii 
cu litie şi cu cântări dumnezeieşti, până l-au băgat în bis6- 
rica domnească, de au sărutat sfintele icoane şi au şezut în 
scaunul cel domnesc. 

Atunce Costandin-vodă au strigat cătră toţi boiarii cu 
glas de bună cinste zicându-le: “Iată, am ascultat eu 
rugăciunea dumneavoastră de mi-am lăsat toată odihna şi 
toate moşiile mele şi mai mult fără voia mea m-aţi rădicat 
domn. Acum dară să cade şi dumneavoastră să vă arătaţi 
credinţa cea adevărată, cum că vă veţi afla în toată vremia 
lângă noi, cu slujbă dreaptă şi credincioasă, şi veţi face 
toate poruncile domniei fără nici o îndoială, precum şi noi 
ne făgăduim să aveţi dumneavoastră şi toată ţara de la noi 
dreptate.” 

Aşijderea şi boiarii răspunseră: “Cum de vreme ce au 
dăruit Dumnezeu pre măriia-ta cu domniia după pofta noas- 
tră, suntem bucuroşi foarte să ne dăm credinţa neclătită“. 
Şi câte unul, câte unul, pre rând, fiind sfânta evanghelie 
aşezată în mijlocul bisericii, puseră mâinile toţi pre dânsa, 
jurându-se şi legându-se cu numele marelui Dumnezeu, 
cum vor sluji domnului lor, cu credinţă şi cu mare dreptate, 
dând la mâna domnu-său şi o scrisoare a lor încredinţată, 
precum iaste mai sus scris. 

Isprăvindu-se de aceasta, cu toţi dimpreună să închinară 
şi ieşind din biserică, suindu-se toţi în casele domneşti, şezând 
în cinstitul scaun, alergară cătră dânsul toţi boiarii, mari şi 
mici, şi toate gloatele sărutând mâna, zicea: “Într-un ceas 
bun să ne fii măriia-ta domnu şi să ne stăpâneşti cu pace în 


250 


toată viaţa măriei-tale”. Şi aciiaşi porunci Costandin-vodă 
tuturor logofeţilor domneşti de scriseră cărţi pre numele 
lui la toate târgurile şi la toată ţara, dând veste de pristăvirea 
lui Şărban-vodă şi de domnie noao a lui Costandin-vodă. 

Şi tot într-acea zi au început a să griji de toate cele ce 
trebuiesc pentru îngroparea lui Şărban-vodă. Iar a doa zi 
rădicat-au cinstitul trup şi-l duseră cu mare cinste la sfânta 
mănăstire din Cotroceni, unde iaste hramul uspenie 
bogorodiţe, care iaste făcută de el cu toată podoaba ei încă 
den temelie. Şi fiind acolo adunaţi doi patriarşi ai Ţari- 
gradului, anume Dionisie şi Parthenie, dimpreună cu părin- 
tele Theodosie mitropolitul şi cu mulţime de egumeni şi de 
preoţi, de-i făcură pogrebaniia cumsăcade şi toţi blagoslovin- 
du-l, dederă-l gropii în biserică după jeţiul cel domnesc, 
fiind mare jale şi plângere de doamna lui şi de coconii lor, 
şi de fraţii lui, şi de toate rudeniile, zicând toţi: “Dumnezeu 
să-l iarte!” Şi-i făcură paminte mare cu bani la săraci, cu 
bucate multe. 

Şi de acolo să întoarse Costandin-vodă iar la scaunul 
lui, şi tot într-acâia zi fost-au trimis la Poartă pre o seamă 
de boiari, pre altă i-au trimis la paşa, care au fost sara- 
scheriu la Obluciţă, unde-i zic Cartal, pre alţii la hanul 
tătărăsc, cu cărţi scrise pentru moartea lui Şerban-vodă, 
făcând mare rugăciune pentru Costandin-vodă, să-l lase să 
le fie domn, precum l-au poftit ţara. 

Oh, mare minune şi mare milă făcu Dumnezeu cu dânsu, 
că preste 2 săptămâni sosiră la Costandin-vodă de toate 
părţile vâste bună. Întâi de la împărăție veni Părvul logofătul 
Cantacozineanul cu veste bună, cum s-au tocmit domniia 
numai în 8 ceasuri şi în urma lui au sosit un agă mare, 
turcu, împreună cu Dumitraşco Caramalăul, îmbrăcând pre 
Costandin-vodă cu caftan de la împărăție pentru domnie noao, 


251 


şi-l puse cu mâna lui de şezu în scaunl cel de domnie, dând cu 
tunurile, făcut-au întru toţi mare bucurie de domn tânăr. 

Când au şezut Costandin-vodă domn, fost-au cursul 
anilor 7197, mesiţa octombrie 29 de zile, luni la 10 ceasuri 
de zi, iar vărsta lui au fost de ani 34. 

Trimis-au şi la cei 4 boiari carii era trimişi la Beci pre 
Preda spatarul, văr primare cu Costandin-vodă, de le-au 
făcut veste de această întâmplare. 

Şerban-vodă au domnit ani 10, iar vârsta lui au fost 
când au murit, de ani 55. 

Şi cât au fost el domn mult au pătimit, mai vârtos 
pentru ţară, că vrăjmaşii nu-l lăsa, ci-l necăjiia în tot feliul 
ca să-l surpe din domnie, să poată hrăpi ţara, mai vârtos 
grecii ţarigrădeni; iar Dumnezeu tot nu l-au lăsat, nici-şi 
da mijlocul, ci pre turci îi biruia cu banii, iar pre greci îi 
piruia cu alte meşteşuguri; pre toţi vrăjmaşii lui i-au su- 
pus, pre unii cu moartea, pre alţii cu închisoarea, cât nu 
mai putea scăpa nici unul, ci de frica lui să ascundea toţi în 
toate găurile, că-i dedese Dumnezeu minte şi chibzuială 
mare. Şi chipul lui era groaznic, cât să sperea de el şi 
păgânii şi alte ţări. 

Şi în zilele lui nimeni n-au cutezat să-i calce ţara, până 
la moartea lui. 

Iar doamna lui, Mariia, cu fiiu-său Iordache şi cu patru 
cocoane au rămas în urma lui Şerban-vodă cu mare jale şi 
cu multe lacrămi vărsate. 

Iar Costandin-vodă încă nu i-au lăsat să fie atâta obidiţi, 
precum au fost mai nainte alte doamne rămase sărace de 
domnii lor, ci le-au dat mare cinste. Şi n-au lăsat pre doamna 
să o bântuiască cineva, ci o au lăsat în casele ei, să se 
odihnească cu coconii ei şi să-şi ţie satele şi moşiile şi tot ce 
va avea, cu bună pace. Aşijderea şi slugile ei câte au avut, 
le-au făcut cărţi de milă ca să slujească acei case până vor fi. 

Iar când au fost cursul anilor 7197, mesiţa iunie 20 de 
zile, fiind oastea nemţească la Belgradul sârbesc, iar sultan 
Suliman s-au rădicat cu toată puteria lui cea turcească de au 
mers asupra nemților până la Sofia şi acolo s-au tăbărât. 

Atunce şi Costandin-vodă, din porunca împărătească, 
purces-au cu toate oştile lui de au mers până la Ruşavă şi 
acolo s-au tăbărât, poruncindu-i turcul să dreagă cetatea 
de la Cladova şi de la Ruşavă. Fiind acolo, venit-au la 
dânsul şi Tuchili groful de l-au ospătat, şi l-au dăruit, şi 
iar s-au învârtejit înapoi de s-au dus la tabăra turcească, 
unde era toţi adunaţi. lar când au fost la august 4 zile, 
făcut-au război mare de turci şi de nemți la apa Nişului, şi 
cu vrerea lui Dumnezeu fost-au biruinţa nemților iar turcii 
s-au întors înapoi cu mare ruşine. Atunce au luat nemţii 
cetatea ce-i zic Nişul, şi iar atunce au mers nemţii cătră 
Dunăre la cetatea Diiului, de s-au bătut cu turcii şi au luat 
cetatea Diiului. Deci fiind cap un domn ce i-au zis prinţepul, 
după ce au aşezat oştile la cetatea de la Nişi şi de la Diiu, 
s-au învârtejit înapoi cu toate oştile lui de au venit până la 
Cladova, scriind cărţi la Costandin-vodă de frăţie şi de 
prieteşug. Costandin-vodă încă le-au priimit şi i-au trimis 
daruri şi mulţemită. Şi au pornit de la Cerneţi să vie iar la 
scaunul lui. Ajungând la Olt, la casele lui din Brâncoveni, 
sosi-i veste cum au intrat prinţipul cu oştile lui aicea în 
ţară. Atunce Costandin-vodă multă obidă şi inimă rea avu 
pentru înşelăciunea ce i-au făcut nemţii, şi îndată trimise 
nişte boiari cu cărţi de au ieşit înaintea nemților, scriind la 
acel prinţip gheneraleş cu mare rugăciune, făgăduindu-i 
dar mare, ca să facă bine să nu vie pentr-această ţară că 
iaste săracă şi prădată de turci şi de tătari. Iar el nimic n-au 
băgat în seamă, ci au venit prin mijlocul ţării de au făcut 
mare pradă, şi au călcat mănăstirile, şi au stricat bisericile 

până au sosit la Rucăr. Acolo s-au întâmpinat cu alt ghen- 
eraleş ce i-au zis Aizer, cu multe oşti nemţeşti, împreună 
cu Costandin aga Bălăceanul, trecând prinţipul în Ardeal, 
iar Aizer cu acel Bălăcean au trecut în ţară. 

Atunce şi Costandin-vodă sosind la scaunul lui în 
Bucureşti, prinzând de veste că au intrat acei nemți în ţară 
şi până la Târgovişte au sosit, numaidecât au ieşit din 
scaunul lui împreună cu doamna, şi cu părintele mitropoli- 
tul chir Theodosie, şi cu toţi boiarii şi cu toată curtea lui, 
de au mers în jos, cătră Podul Pitariului, tăbărându-se în 
lunca Plătăreştilor, lăsând la scaun ispravnici pre Cărstea 
marele vistier Popescul, poruncindu-i ca după ce vor veni 
nemţii în Bucureşti, să le dea zaharea cât le va trebui. 

Decii Aizer gheneraleşul, înțelegând de aceasta, numai- 
decât trimise carte la Costandin-vodă, poftindu-l să vie la 
scaunu-şi, să fie cu dânşii împreună, iar despre turc să se 
hainească. 

Atunce Costandin-vodă, înțelegând de aceasta, numai- 
decât au chemat pre părintele vlădica Theodosie, şi pre toţi 
boiarii marii şi mici, făcând mare sfat ce vor face de aceas- 
ta, mai vărtos arătând o seamă de boiari ca să se lepede 
Costandin-vodă de turci şi să fie cu nemţii; iar el cu altă 
seamă de boiari, mai vărtos Costandin Cantacuzino, ce-au 
fost mare stolnic, şi Mihai Cantacuzino, marele spătar, so- 
cotiră că nu iaste acest sfat bun, căci de vor face una ca 
aceasta, tătarăi sunt aproape şi numaidecât vor veni cu pu- 
tere mare de vor robi ţara şi o vor prăda, şi de către nemți 
nu vor avea nici un folos. Ci numaidecât s-au sculat de acolo 
de au mers la sat la Ruşi, unde sunt heleşteiele domneşti. 

Atunce au venit şi Aizer la Drăgăneşti, poftind pre 
Costandin-vodă de au venit de la Ruşi de s-au împreunat 
amândoi acolo la Drăgăneşti, arătând acel gheneraleş mare 
liubov cătră Costandin-vodă, rugându-l, cu toată credinţa, 

ca să-l înveţe ce va face. Şi au spus adevărul că această 
venire a lui cu oştile o au făcut pre minciunile acelui 
Bălăcean, că el s-au lăudat cum după ce va veni aicea în 
ţară, să va închina la dânsul toată boierimea, şi toată ţara, 
iar n-au fost aşa. 

Deci Costandin-vodă încă i-au spus tot adevărul, cum că 
tătarăi vor să vie în ţară la dânşii, şi făcându-i mare cin- 
ste, l-au ospătat şi s-au întors iar la Bucureşti cu mare 
frică. Iar tătarăi înțelegând de venirea nemților, numaidecât 
s-au sculat sultanul cu tătarăi şi au trimis nainte soli la 
Costandin-vodă, spuindu-i că sunt viitori aicea în ţară asupra 
nemților. 

Deci Costandin-vodă, înțelegând de aceasta, foarte rău 
s-au întristat, mai vărtos pentru săraca de ţară şi numaidecât 
s-au rădicat de acolo de s-au dus la Buzău. Şi de acolo au 
trimis pre doamnă-sa şi cu toate jupănesele la mănăstire la 
Brad, iar el cu puţinei oameni au încălecat de au ieşit 
înaintea sultanului, închinându-se lui cu mare plecăciune şi 
cu mult dar. 

Atunce au văzut sultanul că nu iaste Costandin-vodă 
hain, ci iaste slugă dreaptă împăratului, făgăduindu-se că 
nu vor robi ţara, numai ci merg asupra nemților, care sunt 
vrăjmaşi lor. 

Şi de acolo Costandin-vodă numaidecât s-au învârtejit 
de au venit iar la Buzău, de au fost în zioa sfintei blagoia- 
vleniei şi de acolo, cu porunca sultanului s-au sculat de au 
venit iar la scaunul lui la Bucureşti, cu toată boierimea şi 
cu toată curtea lui. lar Aizer, înțelegând de venirea tătarălor, 
de mare groază au dat dosul, fugind până în Târgovişte de 
n-au mai descălecat, la ghenarie 2 zile, 7198. 

CUPRINS 


REFERINŢE CRITICE 


Istoria Ţării Rumâneşti întru care să cuprinde numele ei cel dintâi 
şi cine au fost lăcuitorii ei atunci şi apoi cine o au mai descălecat şi o 
au stăpânit până şi în vremile de acum cum s-au tras şi stă a fost 
redactată de stolnicul Constantin Cantacuzino, figura cea mai 
reprezentativă în viaţa culturală a Țării Româneşti în ultimele dece- 
nii ale secolului al XVII-lea şi la începutul secolului următor, singu- 
rul care poate fi apropiat în privinţa erudiţiei de contemporanul său, 
din Moldova, Dimitrie Cantemir. [...] 

Socotind că este “scădere mare şi jale” a nu se şti nimic clar din 
trecutul ţării sale, el proiectează să scrie Istoria Țării Rumâneşti... până 
în vremea sa, operă pe care n-a reuşit s-o ducă, din păcate, decât până la 
stăpânirea hunilor şi la domnia lui Atila. Obiectivul principal al lucrării 
era demonstrarea latinităţii poporului român, a originii comune a tu- 
turor românilor şi a continuității poporului român în Dacia. 

În urma călătoriei sale în Moldova, în 1712, când însoțea, la Iaşi, 
pe soţia şi pe fiica lui Brâncoveanu — la căsătoria acesteia cu dom- 
nul moldovean Constantin Duca — Cantacuzino a intrat în posesia 
unei copii a cronicii lui Grigore Ureche, în compilaţia lui Simion 
Dascălul. Interpolările din cronica lui Ureche îi provoacă o profundă 
indignare. De aceea, prin Istoria sa, Constantin Cantacuzino caută să 
reconstituie trecutul pe temeiuri adevărate. 

Stolnicul îşi începe opera după metoda criticii istorice, bazându- 
se pe studierea serioasă a numeroase izvoare. Atât cele interne (croni- 
ca lui Ureche, letopiseţul existent al Ţării Româneşti care “atâta 
iaste de netocmit, de încurcat şi de scurt, cât mai multă turburare şi 

mirare dă celui ce ceteşte decât ar şti cevaş adevăr dintr-însul”, docu- 
mente de la boieri şi mănăstiri, ba chiar tradiţii populare, cântece de 
vitejie), cât şi izvoarele externe (greceşti, bizantine, latine, unele pro- 
venind de la umanişti din Occident), toate sunt privite cu spirit critic, 
autorul tinzând să expună rezultatele cercetărilor sale cu obiectivitate. 
Efortul depus ne face să vedem în autor, după cum se exprimă N. Iorga, 
“un spirit iubitor de adevăr şi onest”. N. Cartojan afirmă, pe bună 
dreptate, ca “în istoria culturii româneşti, stolnicul C. Cantacuzino are 
meritul de a fi primul cărturar muntean care a văzut limpede originea 
romană a neamului, continuitatea lui în Dacia şi unitatea lui”. 

În limba cronicii stolnicului Constantin Cantacuzino se observă 
formaţia lui de erudit. Îndeosebi în frază se întrevede influenţa unor 
modele latine, dar şi tendinţa spre o exprimare mult prea complicată, 
cu o topică contorsionată, artificială, şi cu foarte multe digresiuni, 
ceea ce s-ar putea datora influenţei stilului istoriografiei şi al lite- 
raturii religioase bizantine. 

Nici una dintre cele 6 copii cunoscute ale Istoriei Țării Rumâneşti 
nu poartă numele autorului. N. Iorga a dovedit, în 1901, că opera 
respectivă, atribuită de B. P. Hasdeu spătarului N. Milescu, aparţine, 
de fapt, stolnicului Constantin Cantacuzino. Unii au încercat să atri- 
buie cronica lui Teodosie Veştemeanul, mitropolitul Ţării Româneşti, 
respectiv lui Daniil Panonianul, mitropolitul Transilvaniei, iar re- 
cent (1964), cu o argumentaţie prea puţin convingătoare, Petre V. 
Haneş a reluat teza lui B. P. Hasdeu. 


Liviu ONU 


Pe timpul când începea şi în Țara Românească să se înjghebe 
istoriografia naţională, s-a scris un început de cronică, care n-a 
străbătut în public, dar care, prin ideile ce se exprimă în ea, şi nu 
mai puţin prin personalitatea autorului ei, constituie una dintre cele 
mai valoroase opere literare ale acestui timp. E vorba de Istoria Țării 
Româneşti de stolnicul Constantin Cantacuzino. 

Stolnicul Cantacuzino era cel mai învăţat boier al ţării sale. [...] 

Lucrarea sa principală este Istoria Țării Româneşti. [...] 

Prin familiarizarea sa cu cultura Apusului şi influenţat de con- 
temporanul său Miron Costin, stolnicul Cantacuzino a ajuns să fie 
nemulţumit de lucrările antecesorilor, care începeau istoria Ţării 
Româneşti de la descălecat, şi de teoriile jignitoare ale lui Simion 
Dascălul despre originile noastre. El spune că istoria românilor începe 
cu venirea lui Traian, că muntenii, moldovenii, ardelenii şi cuţovlahii 
sunt de aceeaşi origine, şi părerea sa şi-o exprimă plin de mândrie [...]. 
El a văzut uneori chiar mai clar decât Miron Costin, fiind cel dintâi 
care şi-a exprimat părerea că dacii n-au pierit în urma războaielor 
romane şi că noi am continuat totdeauna să rămânem în Dacia. Mai 
digresiv însă decât Costin, el se pierde adesea în amănunte, care îi dau 
ocazia să-şi arăte neobişnuita-i erudiţiune, dar care fac lucrarea lui să 
nu apară atât de închegată şi turnată într-o formă atât de măiastră ca 
a cronicarului moldovean. El nici nu ajunge cu povestirea sa decât 
până la invazia hunilor în regiunile locuite de români. De asemenea nu 
mai ajunge să scrie nici biografiile unor familii boiereşti, pentru care 
adunase date şi pe care le anunţă în Istoria Țării Româneşti. 

Dar nu numai felul culturii sale şi rezultatele ştiinţifice la care a 
ajuns îl fac pe stolnicul Cantacuzino să semene cu Miron Costin, ci şi 
sfârşitul său tragic. [...] 

După tăierea Brâncoveanului şi a fiilor săi, urmă pe tron Ştefan, 
fiul stolnicului. Dar peste doi ani, Nicolae Mavrocordat izbuteşte să 
câştige tronul Munteniei. Cantacuzineştii trebuiră să se refugieze la 
Constantinopol. Acolo fură aruncaţi în temniţă, averile lor fură 
vândute la mezat, iar “în noaptea de şase spre şapte iunie 1716, Ştefan 
Cantacuzino şi tatăl său au fost gâtuiţi în închisoarea bostangi- 
başei şi trupurile lor zvârlite în mare”. 


Sextil PUŞCARIU 


A doua jumătate a secolului al XVII-lea şi începutul secolului 
următor formează epoca de aur a literaturii noastre vechi. Alături de 
literatura religioasă, care culminează cu tipărirea Bibliei (1688), se 

dezvoltă şi literatura noastră istorică. Cărturarii acestei epoci, din 
ambele Principate, sunt oameni cu înaltă cultură, cu largi cunoştinţe 
de limbi străine. Dintre numeroasele personalităţi culturale din această 
epocă, stolnicul Constantin Cantacuzino este poate cea mai eminentă 
figură a Munteniei. Este fratele mai mic al fostului domnitor Şerban 
Cantacuzino şi fiul postelnicului Constantin Cantacuzino. 

Acesta din urmă fu omorât în anul 1663 de către Grigore Ghica 
Vodă, fapt relatat în cronicile din Muntenia. De numele postelnicu- 
lui Constantin Cantacuzino este legată o operă literară, care merită 
să fie menţionată. Postelnicul Cantacuzino fu omorât la mănăstirea 
Snagov, în urma ordinului domnitorului. Se stabileşte ulterior că 
postelnicul n-a avut nici o vină şi a căzut victimă unor intrigi din 
partea unor boieri. Faptul acesta a impresionat mult boierimea de 
atunci. Un autor necunoscut scrie un poem în limba greacă, în care 
se descrie moartea tragică a postelnicului Constantin Cantacuzino. 
Poemul se tipăreşte la Veneţia, iar pe la sfârşitul secolului al XVII-lea el 
se traduce în limba românească de către Radu Greceanu. În anul 1735 
această operă ar fi fost tipărită în româneşte. Nu s-a păstrat nici 
ediţia grecească, nici cea românească. S-a găsit numai o copie a textului 
românesc (incompletă) din secolul al XVIII-lea, pe care a editat-o 
domnul Emil Vârtosu (Em. Vârtosu, O povestire inedită în versuri 
despre sfârşitul postelnicului Constantin Cantacuzino. B., 1940). 

Poemul este cea mai întinsă operă versificată, după Psaltirea mi- 
tropolitului Dosoftei. [...] Poemul este interesant atât prin stilul lui 
retoric, cât şi prin caracteristica persoanelor care figurează în el. [...] 

Stolnicul Constantin Cantacuzino era unul din cei mai erudiţi 
oameni ai epocii. El avea o cultură umanistă remarcabilă: cunoştea 
la perfecţie limbile greacă şi latină, cunoştea limba italiană. Avea 
cunoştinţe mari în istorie. [...] 

Principala operă a lui Constantin Cantacuzino este Istoria Ţării 
Rumâneşti [...]. Lucrarea lui Constantin Cantacuzino s-a păstrat în 
câteva manuscrise-copii, fără semnătura autorului, fapt care a dat 
naştere la discuţii pe chestiunea paternităţii operei. 


Ştefan CIOBANU 

Personalitatea cea mai de seamă, care a ilustrat epoca aşa de 
strălucită a lui Brâncoveanu, a fost unchiul său din partea mamei, 
stolnicul Constantin Cantacuzino. Stolnicul a fost nu numai inspira- 
torul politicii, condusă cu atâta prudenţă, dar şi sfetnicul preţios pe 
tărâmul vieţii culturale. A fost un scriitor de largă şi profundă cul- 
tură, care prin erudiţia lui poate fi aşezat alături de Dimitrie Cantemir. 

Stolnicul Constantin Cantacuzino era fiul postelnicului Constan- 
tin Cantacuzino, scoborâtor din împărații bizantini şi stabilit în 
Muntenia în prima jumătate a veacului al XVII-lea. 

Postelnicul Constantin Cantacuzino, după suprimarea tatălui său 
la Constantinopol, din porunca sultanului Selim I, fugise cu toată 
familia în insula Creta, stăpânită atunci de venețieni. Acolo, fami- 
lia, dobândind cu vremea iertarea de la Poartă, se întoarce la Ţari- 
grad şi de acolo, cei cinci fraţi, împărtăşindu-şi averea părintească, 
se despărţiră şi se risipiră în lume. Unii din ei rămase la Constanti- 
nopol; doi — Toma şi Iordache, protectorii lui Miron Costin — s-au 
aşezat în Moldova, iar Constantin a venit în Muntenia, unde, pe 
vremea lui Matei Basarab, ajunge postelnic mare şi se căsătoreşte cu 
Elina, fata fostului domn Radu Şerban Basarab. Din această căsătorie 
s-au născut şase băieţi şi şase fete, care fură căsătoriţi cu cei mai de 
seamă reprezentanţi şi reprezentante ale boierimii pământene.[...] 

Prin călătoriile şi studiile sale, stolnicul Constantin Cantacuzino 
îşi formase o cultură temeinică, pe care i-au recunoscut-o şi preţuit-o 
toţi cei care au venit în contact cu el: pământeni ori străini. [...] 

Înaintea stolnicului, Miron Costin dăduse câteva note geografice 
despre Moldova, dar stolnicul este cel dintâi român care ne-a dat o hartă 
a ţării sale, executată după toate cerinţele ştiinţifice ale timpului şi 
superioară, din toate punctele de vedere, celor puse în circulaţie de străini. 

Stolnicul petrecuse o parte din anii copilăriei sale în Moldova, 
preocupată pe atunci de problema originii romane. Împrejurările vieţii 
sale îl aduseseră în mai multe rânduri în Moldova, între altele în 
1693, când însoţise la Iaşi pe soţia lui Brâncoveanu şi pe doamna 

Maria, fiica lui Brâncoveanu, care se căsătorea atunci cu domnul 
Moldovei, Constantin Duca. Cu prilejul acestei nunţi, care a durat 
trei săptămâni, stolnicul a venit în contact şi cu Nicolae Costin, 
cumnatul mirelui. 

În aceste călătorii ale sale în Moldova, Constantin Cantacuzino a 
dat peste cronica lui Grigore Ureche, în compilaţia lui Simion Dascălul, 
şi indignat şi el, ca toţi contemporanii săi din Moldova, a urzit, ca să 
restabilească, pe temeiuri adevărate, trecutul, o Istoria a Țării 
Rumâneşti, întru care să coprinde numele ei cel dintâiu, şi cine au 
fost lăcuitorii atunce, şi apoi cine a mai descălicat şi a stăpânit până 
la vremile de acum, cum s-au tras şi stă. 

După o introducere, în care arată dificultăţile pe care le întâmpină 
în reconstituirea evenimentelor istorice, introducere care cuprinde o 
judicioasă critică a izvoarelor istorice utilizate (letopiseţele: încur- 
cate; povestirile oamenilor bătrâni variază; cântecele bătrâneşti: făcute 
pentru laudă; hrisoavele interne: împrăştiate), el trece la primul ca- 
pitol, tratând despre “numele acestei ţări din vechime, cum îi era şi 
cine o stăpânea”. 

Cu o informaţie bogată, el vorbeşte aici despre geţi şi daci, despre 
luptele dacilor cu romanii şi despre izbânzile lor sub regele Boerebista. 

Capitolul al II-lea, despre “Traian Ulpe” şi luptele lui cu dacii, 
este mai bine informat decât capitolul respectiv din cronica lui Miron 
Costin. Pe când Miron Costin confundă cele două războaie ale lui 
Traian cu dacii într-unul singur, pe care-l aşază în Dobrogea, stolnicul 
Constantin Cantacuzino, care utilizează izvoare bizantine necunos- 
cute lui Miron Costin, reconstituie războaiele dacice mai precis şi cu 
amănunte interesante pentru cititorii vremii sale. [...] 

În capitolul următor, “De Dachia pe scurt aicea iară voi mai arăta, 
cum zic că au fost de mare şi cu ce părţi s-au hotărât”, stolnicul 
fixează — după “Filip Cloverie gheograful” — hotarele Daciei: la sud 
până la Dunăre, unde se învecina cu Misia; la apus cu “apa ce se 
cheamă Patisul (Tisa); la Nord cu Carpaţii şi Prutul şi la răsărit, 
spune el, corectându-şi sursa, până la Nistru sau chiar Nipru. 

Al IV-lea capitol urmăreşte soarta Daciei după cucerirea romană: 
“După ce au aşezat Traian pre romani în Dachia, cum s-au ţinut şi 
până când tot aşa au stătut”. Ea povesteşte cum Traian, după cea 
adus colonişti în ţara cucerită şi a aşezat cârmuire nouă, s-a întors 
la Roma şi de acolo a pornit “în părţile Răsăritului”; a supus pe 
armeni şi pe parți şi s-a îndreptat împotriva evreilor, care se 
răsculaseră. Pe drum însă s-a îmbolnăvit de idropizie şi a murit — şi 
aici e mai bine informat decât Miron Costin — la Chilichia. După 
moartea lui Traian, urmaşul său, Adrian, continuă lupta împotriva 
evreilor, până la nimicire. Stolnicul, pierzându-se aci în digresii, se 
opreşte îndelung, pentru a povesti amănunţit lupta contra iudeilor. 
Întorcându-se, după un ocol cam mare, la subiectul său, Constantin 
Cantacuzino ne spune mai departe că romanii, aduşi în Dacia, au 
rămas ascultători împărăției romane, dar că în curgerea vremurilor, 
li s-a pierdut urma. [...] 

În ultimele două capitole, stolnicul urmăreşte soarta coloniştilor 
romani rămaşi în Dacia, care în cursul veacurilor s-au amestecat cu 
dacii şi cu alte neamuri, i-au asimilat şi au format un singur popor. 
'Trece apoi la invazia hunilor, pe care îi consideră ca strămoşii un- 
gurilor, pentru ca să explice împrejurările în care o jumătate din 
neamul românesc a ajuns sub stăpânire ungurească. Scrierea se încheie 
cu căderea Panoniei sub huni şi cu portretul lui Atila. 

Opera stolnicului nu are într-adevăr acea căldură comunicativă, 
acel ton familiar care înfrăţeşte sufletul boierului cărturar cu al 
cititorului necunoscut: “Puternicul Dumnezeu, cinstite şi iubite ce- 
titoriule, să-ţi dăruiască şi mai slobode veacuri...”, pe care l-am subli- 
niat în opera lui Miron Costin. 

Opera stolnicului nu are nici acel caracter — aş putea zice de 
popularizare — pe care-l are scrierea lui Miron Costin. Cronicarul 
moldovean, ridicându-se împotriva basnei lui Simion Dascălul, pen- 
tru a trezi în sufletul contemporanilor săi interesul în jurul începu- 
turilor glorioase ale neamului, avusese nevoie de două capitole 
iniţiale:unul în care să-şi lămurească cititorii în ce parte de lume se 

află Italia din care a venit Traian, altul în care să scoată în relief 
mărimea şi puterea împărăției romane. În tot cursul expunerii, croni- 
carul moldovean se ţine la nivelul cititorilor săi, mergând direct, 
fără ocoluri, către ţinta pe care o urmăreşte. Opera lui este mai uni- 
tară. Stolnicul, preocupat mai adânc de problema originii şi a 
continuității romane în Dacia, intră de-a dreptul în miezul chestiu- 
nii. De altă parte, mulţimea şi varietatea problemelor ce-i răsar în 
calea expunerii il silesc să se piardă adesea în digresii şi detalii, care 
nu se încheagă unitar în opera lui. În schimb însă, stolnicul, care-şi 
făcuse studiile în Padova, unde găsise atmosfera de cultură a marilor 
umaniști ai Italiei, are un orizont de privire cu mult mai larg decât 
Miron Costin. Bun cunoscător al limbii şi culturii greceşti — pe care 
o deprinsese de copil în casa părintească — el utilizează izvoare greceşti 
şi bizantine ce-i fuseseră inaccesibile lui Miron Costin, precum: is- 
toricul şi geograful Strabo (66 a Chr. — 24 p. Chr.), istoricii bizan- 
tini Procopie din veacul al VI-lea, Zonaras şi loan Tzetzes din secolul 
al XII-lea. Cultura latină pe care şi-o desăvârşise în mediul universi- 
tar din Padova îi dăduse putinţa să cunoască nu numai scriitorii 
latini, care se ocupaseră de Traian şi cucerirea Daciei, dar şi umaniştii 
şi istoricii Occidentului, care au scris în limba latină despre originea 
poporului şi despre lucrurile noastre, ca Flavio Biondo (1392-1463), 
secretar al multor principi italieni şi ai curţii papale; umanistul 
ungur de origine română, Nicolae Olahus (1493-1568), înrudit cu 
Huniade; istoricul italian Filippo Buonaccorsi (1437-1470) — profe- 
sorul copiilor lui Casimir al IV-lea, regele Poloniei — care a scris o 
carte despre Aila; istoricii unguri Simon de Keza, sec. XIII, Abraham 
Bakschay, sec. XVI, Ioan Sambucus, de origine franceză ş. a. şi în 
sfârşit chiar mapele geografice, răspândite atunci în Occident, ca ale 
geografului german Philip Cluverius (1580-1623) sau atlasul geogra- 
filor olandezi Blau (tatăl şi fiul), apărute pe la jumătatea secolului 
al XVII-lea, fără să mai socotim izvoarele pe care le avusese la 
îndemână Miron Costin. 

Confruntând izvoare aşa de multe şi de variate pentru a stoarce din 
ele adevărul, stolnicul se comportă ca un istoric modern, căci el indică 

şi discută contradicţia izvoarelor şi are grijă să indice precis sursa de 
unde împrumută ştirea [...] cu ajutorul atâtor izvoare, pe care are 
grijă să le citeze precis, el vede mai limpede chestiunea originii romane 
şi nu cade în greşelile de date şi amănunte în care căzuse Miron Costin. 
Nimeni până la el nu a văzut şi nu a expus aşa de clar problema 
obârşiei romane şi a unităţii neamului, în tot complexul ei. [...] 

Prin această largă înţelegere a problemei, prin erudiţia lui vastă, 
prin întrebuinţarea critică a izvoarelor, prin claritatea planului, prin 
fraza lui încărctă şi meşteşugit întoarsă, dar plină de miez, stolnicul 
Constantin Cantacuzino se ridică deasupra contemporanilor săi şi se 
apropie de Dimitrie Cantemir. Este, se poate spune, un istoric în 
sensul modern al cuvântului. 


Nicolae CARTOJAN 


Între activitatea politică a stolnicului şi opera sa literară este o 
legătură strânsă. În politică voia să aplice principiul “înţelepciunii”, 
care însemna judecata rece, lipsită de pasiune, întemeiată pe informaţie 
şi pe principii bine stabilite, în care juca un rol şi solidaritatea orto- 
doxă. Dimitrie Cantemir, în Istoria ieroglifică, porecleşte pe Con- 
stantin stolnicul (unchiul soţiei sale) “Brehnacea” (o speţă de uliu) 
şi-l caracterizează “O brehnace bătrână, carea în multe ştiinţe şi 
meşteşuguri era deprinsă“. Bineînţeles că “meşteşugurile” înseamnă 
abilităţi politice. Dar, cu toată lărgimea orizontului său, Constantin 
stolnicul în politica sa nu a depăşit limitele generale ale intereselor 
clasei boiereşti — în aceasta stă valoarea “meşteşugurilor” sale — şi 
nici în opera sa literară nu s-a ridicat la o atitudine antifeudală. 

Ca om învăţat, umanist, boier mare, cunoscător al artei cârmuirii, 
Constantin Cantacuzino a râvnit să scrie într-un chip mai larg ca plan 
şi ca informaţii, mai adânc ca judecată a faptelor trecutului, mai 
frumos ca stil decât cronicarii dinaintea lui şi din vremea lui. [...] 

Constantin Cantacuzino proclamă, cel dintâi în chip argumentat 
în Ţara Românească, latinitatea şi originea comună a tuturor 
românilor şi nu este o întâmplare că doi cronicari erau preocupaţi în 

acelaşi timp de taina originilor. Acest pas înainte în istoriografia 
românească corespunde unui nou stadiu al culturii noastre, bazat pe 
pătrunderea culturii umaniste în aceste ţări. [...] 

Constantin Cantacuzino concepe istoria ca un umanist: adică nu 
numai ca un îndrumător moral, “pentru ca să putem şi traiul vieţii 
noastre a tocmi”, ci şi, mai ales ca un element necesar culturii unui 
popor civilizat: “fără istorie nu numai de râsul altora şi de ocară 
suntem, ci şi orbi, muţi, surzi, suntem de lucrurile şi faptele celor 
mai de mult ce într-acest pământ s-au întâmplat”. El regretă că nu 
va putea readuce la lumină atâtea fapte despre care la noi nu a scris 
nimeni, “ci au lăsat toate de s-au surpat în prăpastia uitării”. 

Numai prin străinii care pomenesc în istoria lor şi despre români, 
“încă de tot din tablele lumii uitaţi nu suntem”. Există deci o cinste 
a rolului istoric al popoarelor civilizate, pe care stolnicul o numeşte 
aşa de frumos, tablele lumii; ele formează o valoare morală. [...] 

Moștenirea romană, pentru stolnic şi pentru Cantemir, nu stă 
numai în amintirea unei mari opere politice, ci şi în moştenirea 
civilizaţiei clasice. [...] Civilizaţia este mai mult decât învăţătura şi 
ştiinţa, ea cuprinde un fel de trai al unui popor. Aşadar, pentru 
umanişti, a te trage din romani nu înseamnă numai un simplu fapt 
istoric, ci constituie o valoare. [...] 

În bogăţia de idei, în lărgimea de concepţii întrucât priveşte isto- 
ria, Constantin stolnicul este superior lui Miron Costin, care se ocupă 
de aceeaşi problemă fundamentală a trecutului românesc. În schimb 
însă autorul scrierii De neamul moldovenilor se exprimă cu mai mare 
limpezime, cu o logică simplă şi convingătoare, pe când eruditul 
muntean scrie complicat, uneori chinuit, şi ideile lui trebuie să fie 
desprinse cu greutate dintr-o expunere prea complexă, pentru a i se 
putea urmări uşor planul. 

Pe lângă conceptul umanist de civilizaţie aplicat istoriei, care-l 
apropie de Dimitrie Cantemir, Constantin stolnicul mai expune şi o 
altă idee de altfel curentă atunci, să-i zicem de filozofie istorică, 
poate cea mai prețioasă din cartea lui, ideea evoluţiei universale apli- 
cată la istorie. În lume totul evoluează. [...] 

Scrierea cu care Constantin Cantacuzino rămâne în istoria litera- 
turii române vechi este Istoria Ţării Româneşti. [...] 

Participarea lui Constantin Cantacuzino la publicarea şi traducerea 
cărţilor bisericeşti, care fără îndoială îi va fi luat o parte a timpului 
destinat scrisului, constituie răspunsul pe care l-a dat apelului făcut 
de biserică elenistul desăvârşit a cărui ştiinţă era neapărat necesară 
clerului ortodox. 

La traducerea Bibliei în româneşte, stolnicul a contribuit cu sfa- 
turi şi a dat, probabil, anumite consultaţii pentru înţelegerea pasaje- 
lor mai grele din textul grecesc. În prefața altei traduceri din greceşte 
datorite, ca şi Biblia din 1688, fraţilor Radu şi Şerban Greceanu, 
traducătorii definesc clar rolul de îndreptător superior îndeplinit de 
Constantin Cantacuzino, pentru toate tipăriturile cărţilor traduse 
din greceşte. “Avut-am îndreptătoriu pe cinstitul, blagorodnicul şi 
prea înțeleptul dumnealui Constantin biv cel stolnic; însă la cele mai 
adânci filozofeşti şi bogoslovieşti (teologice) noimata (înţelesuri) ce 
s-au aflat, pre dumnealui ca pre un epistămon (învăţat) şi ştiutoriu, 
l-am avut lumină şi dezlegare întru toate” (Mărsăritare ale lui Ion 
Gură de Aur, 1691). Şi la traducerea românească, datorită tot fraţilor 
Greceni, a Mărturisirii ortodoxe a lui Petru Movilă (1691) este pomenit 
Constantin stolnicul ca unul ce a dat “mai vârtos ajutoriu şi (a fost) 
îndreptătoriu mai grelelor cuvinte şi noime”. 

Constantin stolnicul şi-a adus contribuţia sa şi la altă scriere 
teologică, tipărită la Snagov, în greceşte, în 1697, Manual despre 
unele nedumeriri şi dezlegarea lor. 


P. P. PANAITESCU 


Istoria Țării Româneşti... are opt capitole şi este precedată de o 
interesantă predoslovie, unde, ca un adevărat istoric modern, stolnicul 
face critica izvoarelor, vorbind de insuficienţa letopiseţului intern, de 
contradicţiile tradiţiilor, de lipsa de obiectivitate a cântecelor bâtrâneşti 
(unele laudă, altele hulesc), de precaritatea şi împrăștierea hrisoave- 
lor. Autorul distinge între mitologie şi istorie (citează Mitologia lui 

Natalis Comes şi consideră că Alexandria “bălmăjaşte” în chipul “poeţilor 
etnici”, populari, din vremea elinilor) şi, ca toţi cronicarii secolului al 
XVII-lea, atribuie istoriei un rol educativ: “Cum Nafcelir (Nauclerus) 
în prologul Hronografului lui ce face zice: că frumos lucru iaste den 
greşalele altora să tocmim viaţa noastră şi nu ce alţii au făcut, să 
cercăm, ci ce bine făcut va fi, noi urma să punem înainte”. 

Urmând pe Bonfini, stolnicul confundă pe geţi cu goții, oameni 
“varvari şi groşi, idolatri”, însă povestirea luptelor lui Traian cu 
dacii nu mai conţine erorile lui Miron Costin (există totuşi eroarea 
că între cele două războaie ale lui Traian au trecut 16 ani, când în 
realitate au trecut numai cinci ani). 

Bucuros de a veni cu cât mai multe dovezi, stolnicul descrie podul 
făcut de romani peste Dunăre, pomeneşte “şanţurile groaznice” săpate 
de ostaşii lui Traian (“troianuri”), descifrează o inscripţie de pe o 
piatră din podul de pe Dunăre, găsit în Ardeal. 

Decebal s-ar fi retras la “Beligradul Ardealului” şi acolo, învins, 
şi-a luat viaţa, iar Traian a găsit tezaurul dacilor o parte în cămările 
palatului lui Decebal şi altă parte într-o grotă ascunsă sub albia unui 
râu. Pentru coloniştii romani adeverează “epigramatele” din Transil- 
vania, inscripţiile lapidare, hotarele Daciei au fost fixate de istorici 
şi geografi ca Philip Cluverius (stolnicul cunoştea harta acestuia, 
Daciarum Moesiarumque vetus descriptio, publicată în 1629). 

În privinţa numelui vlah, stolnicul înşiră după Bonfini mai multe 
ipoteze, şi anume aceea că provine din numele comandantului Flacus 
sau din numele fiicei lui Diocliţian , măritată cu domnul Ioan al 
dacilor, ori din cuvântul grecesc PAG, “a arunca cu săgeata”, dacii 
fiind buni arcaşi. 

Constantin Cantacuzino este primul istoric român care pune şi 
discută problema continuității elementului roman în Dacia, cu argu- 
mente valabile şi astăzi. 

Romanii, zice el, n-ar fi putut retrage în sudul Dunării “cu totul 
atâta sumă şi noroade de oameni, cu case, cu copii, aşezaţi pe aceste 
locuri” de peste 200 de ani. Nu e de crezut că un imperiu aşa de mare ca 
cel roman şi-ar fi limitat apărarea numai la soldaţii lăsaţi pentru paza 

Daciei. Nu este posibil ca oblăduitorii statelor întemeiate în vechea 
Dacie să fi plecat în locuri “mai aspre şi mai seci”, “decât moştenirile 
lor înţelinate de atâţia ani”. În sfârşit, “nicăiri urme de ale altora 
romani ce au fost în Dachia, ca să fie fost mutaţi cu totul în altă 
parte, nu este; că de ar fi undevaşi în Elada, şi astăzi au limba, au alte 
semne de ale romanilor s-ar vedea şi s-ar cunoaşte, cum şi în Ardeal şi 
pe aici, şi pe unde au fost aceea până acum aievea sunt”. 

Privitor la ultimul argument, autorul revine mai departe, arătând 
că există unele resturi ale trupelor ridicate de romani din Dacia în 
apărarea graniţelor Imperiului. Sunt cuţovlahii dintre Ianina Epiru- 
lui şi Elbasana Albaniei, regiune numită şi Mavrovlahia, Vlahia nea- 
gră. Pe aceştia grecii îi poreclesc şchiopi şi blestemaţi, dar n-ar trebui 
s-o facă, ştiind ce “ajutoare şi folosuri împotriva vrăjmaşilor de aceştia 
rumâni” au avut. În loc să-i ponegrească la rândul său, autorul îi 
iartă şi-i compătimeşte, fiindcă, observă el, grecii “grăiesc de acelea 
şi hulesc pe alţii, că ce fiind ei scăzuţi den toate şi lipsiţi, şi supăraţi, 
sunt foarte”. 

Argumente de bun simţ aduce stolnicul Constantin Cantacuzino 
şi împotriva basnei despre ijderenia românilor, interpolată în cronica 
lui Grigore Ureche de Simion Dascălul. Ce împărat roman a fost 
acela, se întreabă el, care a putut să tolereze, fără nici o măsură, 
înmulţirea tâlharilor? Câţi ani a trebuit să stăpânească acel împărat 
pentru ca să se strângă atât de multă tâlhărime încât să se poată 
alcătui din ea o oaste aşa de numeroasă ca aceea trimisă în ajutorul 
lui Laslău? Şi pot oare tâlharii şi furii să aşeze domnii şi stăpâniri 
care să dureze cu sutele de ani? 

Nici legenda întemeierii Moldovei de păstori din Maramureş nu-i 
inspiră încredere stolnicului, care are tot respectul pentru Ureche, nu 
şi pentru interpolatorii lui. În ceea ce priveşte originea românilor, el 
atrage atenţia că poporul nostru, din toate provinciile, se trage din 
acelaşi izvor: “Iară noi, într-alt chip de ai noştri şi de toţi câţi sunt 
rumâni, ţinem şi credem, adeverindu-ne den mai aleşii şi mai adeveriţii 
bătrâni istorici şi de alţii mai încoace, că valahii, cum le zic ei, iară 
noi, rumânii, suntem adevăraţi romani şi aleşi romani în credinţă şi 

în bărbăţie, den care Ulpie Traian i-au aşezat aici în urma lui Decheval, 
dupre ce tot l-au supus şi l-au pierdut; şi apoi şi alalt tot şireagul 
împăraţilor aşa i-au ţinut şi i-au lăsat aşezaţi aici şi dintr-acelora 
rămăşiţă să trag până astăzi rumânii aceştea... 

Însă rumânii înţeleg nu numai ceştea de aici, ce şi den Ardeal, 
carii încă şi mai neaoşi sunt, şi moldovenii şi toţi câţi şi într-altă 
parte să află şi au această limbă, măcară fie şi cevaşi osebită în nişte 
cuvinte den amestecarea altor limbi, cum s-au zis mai sus, iară tot 
unii sunt. Ce dară pe aceştea, cum zic, tot romani îi ţinem, că toţi 
aceştea dintr-o fântână au izvorât şi cură“. 

Sub influenţa şcolii italiene, stolnicul Constantin Cantacuzino 
este în istorie un evoluționist, admițând trei trepte de dezvoltare, 
cam în sensul acelor corsi e ricosi din filosofia lui G. B. Vico, a cărui 
Scienza nuova apare totuşi mai târziu (ed. I, 1725; ed. II, 1730; ed. 
III, 1744): “Însă iaste a se mai şti, scrie stolnicul, că toate lucrurile 
câte sunt în lume au şi aceste trei stepene dupre ce să fac, adecăte 
urcarea, starea şi pogorârea, au cum le zic alţii adaugerea, starea şi 
plecarea. Deci, dară, nici un lucru nu iaste carele să nu dea pentr- 
acestea, ci numai unele mai în grab, altele mai târziu le trec; iară tot 
la un stejar să adună şi să strâng în cea de apoi, adecăte, în stricăciune 
şi în pierzare dezlegându-se. Deci dară, aşa toate fiind, iată şi domni- 
ilor, crăiilor, împărăţiilor, avuţiilor, măriilor şi tuturor celorlalte 
câte sunt, aşa se întâmplă şi le vin. Ci numai celor drepte, celor 
blânde şi celor mai cu înţelepciune le rămâne laudă, fiecare de bună 
pomenire şi pildă folositoare celor buni şi înţelepţi dupre urmă şi 
canoane cu carii mai mult şi mai slăvit pot sta şi să pot otcârmui”. 

Stolnicul citează Eneida, de Vergiliu, în ediţia comentată a lui 
Marius Servius Honoratus, unde teoria e ilustrată epic; s-ar putea 
totuşi ca el să fi cunoscut aceste idei din oraţiile inaugurale univer- 
sitare ale lui Vico, De nostri temporis studiorum raţione (1708) şi De 
antiquissima italorum sapientia (1110). 

În orice caz, ca unul care frecventase Universitatea padovană cu 
caracter de Renaştere, Il Bo, stolnicul Constantin Cantacuzino este un 
umanist veritabil, superior din acest punct de vedere lui Miron Costin. 


Alexandru PIRU 

Istoria... stolnicului Cantacuzino, ca şi Hronicul... lui D. Cantemir, 
rămas neterminat şi el, reprezintă trecerea la o nouă etapă în evoluţia 
istoriografiei româneşti, depăşirea povestirii cronicăreşti în direcţia 
unei istorii problematice şi întemeiate pe o severă critică a izvoare- 
lor. În Istoria... stolnicului Cantacuzino naraţiunea este înlocuită 
prin demonstraţie, portretul şi dialogul lipsesc (cu o singură excepţie, 
inspirată însă de o sursă străină), accentul cade pe cantitatea şi ca- 
litatea documentării. Scrierea are o predoslovie, proporţional mult 
mai extinsă decât prefeţele cronicarilor moldoveni, în care autorul 
expune nu numai scopurile operei, ci şi metoda de cercetare folosită 
şi condiţiile în care a ajuns în urma studierii izvoarelor. Sursele 
documentare ale istoriografiei româneşti sunt supuse unui examen 
aspru şi nepărtinitor, care scoate în evidenţă marile dificultăţi ale 
întreprinderii. Elaborarea unei scrieri istorice devine astfel nu numai 
o performanţă intelectuală, ci şi o necesitate patriotică, iar stolnicul 
Cantacuzino este perfect conştient de aceasta. Studiul trecutului are 
şi pentru el, ca pentru toţi ceilalţi cronicari, un obiectiv contempo- 
ran şi general-valabil totodată: folosul adus “vieţii de obşte”, cum 
singur spune, prin învăţămintele politice şi morale pe care le furnizează 
şi prin ridicarea nivelului de cunoştinţe. Pe lângă lecţia morală, din 
cercetarea faptelor trecutului stolnicul extrage însă şi concluzii de 
adevărată “filosofie” a istoriei şi chiar a existenţei. Este şi el un 
adept al evoluţiei istorice ciclice, în faze ce amintesc pe cele ale or- 
ganismelor vegetale sau animale. Această evoluţie se săvârşeşte prin- 
tr-un fel de dialectică a vechiului şi noului, elementară desigur, fără 
sesizarea continuității şi a interdependenţei, dar prețioasă totuşi, 
întrucât oglindeşte stăruința autorului de a aşeza lucrurile lumii 
acesteia sub semnul unei legi generale. În acest context, istoria 
românilor este şi ea o ilustrare a mersului comun al tuturor 
societăţilor omeneşti, din care în Istoria sa el nu izbuteşte să ducă 
până la forma definitivă decât partea referitoare la istoria începu- 
turilor, la originea poporului român. Continuarea, istoria timpu- 
rilor “moderne” până în zilele sale, despre elaborarea căreia stau 
mărturie scrisorile către generalul Marsigli, nu ne este cunoscută, fie 

că manuscrisul s-a pierdut, fie că ea nici n-a depăşit stadiul adunării 
de date documentare. Atâta câtă s-a păstrat, lucrarea stolnicului 
Cantacuzino rămâne totuşi prima dezbatere ştiinţifică documentară 
a problemei originilor poporului român, depăşind cu mult, atât prin 
informaţia pusă la contribuţie, cât şi prin profunzimea discuţiei, 
încercarea anterioară a lui M. Costin. Originea romană a poporului 
român este şi pentru istoricul muntean un prilej de mândrie, dar nu 
numai datorită vitejiei acestui popor şi sistemului politic pe care-l 
statornicise, ci , în aceeaşi măsură, pentru că originea noastră ro- 
mană înseamnă participarea la tradiţia unei civilizaţii superioare. El 
nu-i desconsideră de altfel nici pe daci, prezentându-i la începutul 
scrierii sale ca pe un popor viteaz şi independent, care şi-a apărat ani 
de-a rândul, cu statornicie, neatârnarea. Cucerirea Daciei de către 
romani este prezentată ca o victorie dificilă, ceea ce explică şi coloni- 
zarea ce i-a urmat. Stolnicul nu crede că dacii învinşi au fost goniţi 
sau exterminați; colonizarea nu a avut deci rostul de a repopula o 
regiune devenită pustie, ci pe acela de a înlocui pe băştinaşi din 
poziţiile cheie de care depindea apărarea teritoriului. Cercetând tre- 
cutul, cronicarul descoperă în înseşi originile poporului nostru 
rădăcinile tradiţionalei vitejii, priceperi ostăşeşti şi puteri de a îndu- 
ra şi birui vicisitudinile, pe care le va scoate în evidenţă şi istoria 
secolelor următoare. Stolnicul Cantacuzino combate, cu vehemenţă 
şi cu argumente ştiinţifice totodată, “basna” lui Simion Dascălul cu 
privire la originile neamului nostru, respingând-o ca fiind neînte- 
meiată logic şi documentar, cât şi injurioasă. Istoria Țării Rumâ- 
neşti... insistă însă, înainte de toate, asupra unităţii poporului no- 
stru din toate provinciile şi a comunităţii sale de origine cu românii 
din sudul Dunării. Importanţa acordată limbii, ca dovadă a unităţii 
şi specificităţii etnice, este şi ea grăitoare şi deschide calea studiilor 
realizate mai târziu de învățații Şcolii ardelene care, de altfel, au 
cunoscut bine opera stolnicului. În Istoria... sa el încearcă să defi- 
nească specificul limbii române; în ciuda confuziei sintactice a pasa- 
jului, ideea de bază se apropie destul de mult de adevăr. Stolnicul 

Cantacuzino recunoaşte existenţa unei contribuţii a substratului dacic 
la formarea limbii noastre, este conştient de aporturile ulterioare 
alogene, după cum afirmă şi preponderența elementului lingvistic 
latin. Deficiența principală a modului cum înţelege formarea limbii 
române este acceptarea ipotezei de amestec, ceea ce din punct de ve- 
dere calitativ situează pe acelaşi plan toate contribuţiile, accentuând 
doar cantitatea mai mare de elemente latineşti ce intră în alcătuirea 
ei. A doua chestiune importantă care-l preocupă, este aceea a 
continuității populaţiei romanice pe teritoriul colonizat de Traian. 
Rezolvarea dată problemei, reluată de istoricii Şcolii ardelene în liniile 
generale ale demonstraţiei, rămâne valabilă până astăzi. “Retragerea” 
lui Aurelian a fost doar o retragere a armatei şi administraţiei, fiind 
puţin verosimil ca împăratul să fi putut ridica şi strămuta “atâtă 
sumă de noroade de oameni cu case, cu copii, aşezaţi pe aceste locuri 
fiind mai mult de 200 de ani”. Populaţia romanică, provenită din 
coloniştii lui Traian, a rămas la noua patrie şi a făcut faţă, cu o 
energie şi o forţă de rezistenţă cu adevărat remarcabile, tuturor in- 
vaziilor ce vor urma în secolele evului mediu. Stolnicul Cantacuzino 
vorbeşte şi despre câteva dintre acestea, stăruind mai ales asupra 
migraţiei hunilor, cu care se încheie manuscrisul Istoriei... sale. Vor- 
pind despre vicisitudinile epocii năvălitorilor, stolnicul Cantacuzino 
este primul nostru istoric care sesizează şi exprimă uimitoarea rezis- 
tenţă şi persistenţă a acestui popor romanic într-o zonă care va pier- 
de treptat legăturile cu matca şi va fi înconjurată de popoare de altă 
origine. Deşi pasajul respectiv implică o coloratură teleologică şi chiar 
religioasă, explicabilă pentru ideologia vremii, el nu este mai puţin 
semnificativ prin patriotismul şi mândria pe care le exprimă şi care 
vor deveni în curând unele din elementele grele de tradiţie ale conştiinţei 
noastre naţionale. Deosebit de interesantă şi de prețioasă prin prob- 
lematica abordată şi prin spiritul în care o tratează, Istoria Ţării 
Rumâneşti... oferă în schimb mult mai puţin material comentariului 
literar. Stolnicul este un erudit înainte de toate. El este deci intere- 
sat numai de soliditatea demonstraţiei, de numărul şi ponderea argu- 

mentelor utilizate, de claritatea şi puterea de cuprindere a frazei, şi 
mult mai puţin, sau chiar deloc, de expresivitatea ei. Aportul său la 
evoluţia, sau mai bine zis la conturarea modului artistic de a privi şi 
înfăţişa lumea reală şi lumea ideilor este deci neglijabil; poate fi însă 
luată în considerare contribiţia sa la îmbogățirea limbii literare şi la 
sporirea complexităţii ei sintactice. Se simte străduinţa autorului de 
a scrie în româneşte o frază amplă, bogată în determinări, pe măsura 
complexităţii ideilor pe care doreşte să le exprime, dar rezultatul 
obţinut este un stil greoi, uneori de-abia inteligibil şi totdeauna, 
aproape, forţat. Fraza sa nu are nici simetria clar latinească a frazei 
lui M. Costin, nici eflorescenţa barocă, dificilă şi ea, dar sesizantă, a 
frazei lui D. Cantemir. Stolnicului Cantacuzino îi lipseşte, de altfel, 
orice capacitate de concretizare a imaginilor; el lucrează în exclusi- 
vitate cu idei şi cu noţiuni, cu nume uneori, niciodată cu personaje 
sau viziuni ale realităţii concrete. Singura excepţie, portretul lui 
Atila de la sfârşitul Istoriei..., este de fapt o imitație după scriitorul 
polonez de origine italiană Filip Calimachus. Opera stolnicului Can- 
tacuzino ocupă totuşi un loc important în evoluţia culturii şi litera- 
turii române, atât prin sugestiile oferite cărturarilor din epoca pre- 
modernă, cât şi pentru că pune în lumină un proces cu consecinţe 
notabile asupra dezvoltării stilului nostru scris: începutul separării 
domeniilor, apariţia istoriei “ştiinţifice” care, treptat, în cursul a 
mai bine de un veac, se va despărţi tot mai hotărât de literatură, 
făcând loc beletristicii propriu-zise. 


Georgeta ANTONESCU 


Opera scrisă a stolnicului, pregătită printr-o minuțioasă şi înde- 
lungată documentare, este, într-o măsură, rezultatul implicării di- 
recte a autorului în viaţa politică a ţării sale. Patosul ideilor trăite, 
transmis scrierii înseşi, justifică poate proporţiile ei, restrânse în 
comparaţie cu vastitatea operei lui D. Cantemir, alături de care Can- 
tacuzino se situează ca erudit şi gânditor. Istorie de tip umanist prin 

metoda critică de valorificare a izvoarelor, ca şi prin ideile pe care le 
conţine, opera stolnicului pare a se fi născut, dincolo de înţelegerea 
de către cărturar a rostului activ, moral şi patriotic al istoricului şi 
din necesitatea acut resimţită de Cantacuzino în decursul neîntreruptei 
sale cariere politice de a face cunoscute contemporanilor legitimi- 
tatea voinţei de independenţă a poporului român, aspiraţiile lui, ca 
purtător al unor nobile tradiţii de autonomie şi continuator al unei 
civilizaţii străvechi. Nu surprinde, de aceea, faptul că, în trecerea sa 
prin Ţara Românească, la 1702, ca însoțitor al ambasadorului W. 
Paget, epigrafistul englez Edmund Chishull se dovedea, după mai 
multe colocvii cu stolnicul, perfect informat în jurnalul său de 
călătorie asupra romanităţii poporului şi a latinităţii limbii române, 
precum şi a originii comune a celor trei state româneşti, ce consti- 
tuiseră odinioară “vechea Dacie”. Istoria Țării Rumâneşti întru care 
să cuprinde numele cel dintâi şi cine au fost lăcuitorii ei atunci şi 
apoi cine o au mai descălecat şi o au stăpânit până şi în vremurile de 
acum cum s-au tras şi stă a fost concepută ca o lucrare monumentală, 
urmând a trata istoria poporului român de la origini până în vremea 
lui Şerban Cantacuzino şi Constantin Brâncoveanu. Cantacuzino 
nutrea intenţia de a realiza acest proiect vast încă din 1694, când, 
răspunzând unor întrebări adresate de istoricul şi geograful L. F. 
Marsigli, stăruia asupra aceluiaşi subiect al romanităţii românilor. 
Stolnicul elucida pentru învățatul italian unele aspecte de detaliu, 
corija denumiri geografice referitoare la ţările române şi alcătuia un 
Catalogo di principi della Vallahia, însoţit de o listă similară, deşi mai 
puţin completă, a domnilor moldoveni. Câteva schiţe de portret ale 
voievozilor mai însemnați (legendarul Radu Negru, Mircea cel Bătrân, 
Neagoe Basarab, Mihai Viteazul, Şerban Cantacuzino şi Constantin 
Brâncoveanu) vădeau la acea dată pătrundere şi informare (există, 
între altele, indicii că stolnicul a intuit semnificaţiile unirii celor trei 
state româneşti la 1600), precum şi o fază avansată a cercetării surse- 
lor documentare, de consultarea cărora Cantacuzino mai era preocupat 
în 1706. În efortul, unic până la el, de a scrie o istorie completă a 

românilor, stolnicului nu-i va rămâne decât răgazul de a înfăţişa epo- 
ca formării poporului român, începând cu descrierea teritoriului şi 
locuitorilor vechii Dacii, urmând cu războaiele daco-romane şi sfârşind 
cu procesul îndelungat de colonizare şi romanizare a Daciei. 

Istoria Ţării Rumâneşti... se întrerupe brusc odată cu ştirile refe- 
ritoare la migraţia hunilor (secolul al IV-lea). În scrierea sa, Can- 
tacuzino urmează, într-o tentatiuvă de epuizare a surselor, de 
informaţiile unui mare număr de istorici şi geografi antici, greci şi 
latini, bizantini, istoriografi medievali sau umanişti, ca: Strabo, Ti- 
tus Livius, Dio Cassius, Pausanias, Annaeus Florus, Lucius Ampe- 
lius, Antonio Bonfini, Enea Silvio Picolomini, Philippus Cluverius, 
Flavio Biondo, Ioannes Sleidanus, Ioannes Carion (în prelucrarea lui 
Philip Melanchthon şi Gaspar Peucer), Joannes Tzetzes, Joannes Zona- 
ras, Laonic Chalcondil, Ioannes Leunclavius, Filippo Ferrari, Ioannis 
Cinnamus, lohannes Nauclerus, Mathias Christianus, H. Torsellini, 
Antonio Foresti, Nicolaus Olahus, Joannes şi Wolfgang Bethlen, Mar- 
tin Cromer sau Laurenţiu Toppeltin. Cu metode aproape moderne de 
investigare şi cu intuiţie istorică, stolnicul supune izvoarele, cele ex- 
terne dar şi cele interne, între care Cantacuzino aşează şi tradiţia 
orală valorificată critic, unei aprecieri judicioase şi comparative, 
încercând o reconstituire cât mai exactă a faptelor. 

Urmând cronicarilor moldoveni Grigore Ureche şi Miron Costin 
(după cronica celui dintâi Cantacuzino deţinea o copie manuscrisă, 
este posibil să fi cunoscut şi scrierile contemporanului său Miron 
Costin, de care însă nu pomeneşte), dar anticipând în bogăţia şi lo- 
gica argumentaţiei pe D. Cantemir, Cantacuzino susţine la rândul 
său ideile umaniste privind romanitatea poporului şi latinitatea lim- 
pii române, originea comună şi unitatea locuitorilor celor trei state 
româneşti: Moldova, Ţara Românească şi Transilvania. Stolnicul însă 
remarcă, cel dintâi, însemnătatea elementului autohton, apreciind 
vitejia şi spiritul de independenţă al dacilor, care nu dispar odată cu 
înfrângerea suferită. Observațiile pătrunzătoare privind continuitatea 
elementului dacic sau regimul impus de cuceritorii romani, comba- 

terea “basnei” lui Simion Dascălul sau a susținătorilor teoriei părăsirii 
Daciei de către populaţia romanizată în vremea împăratului Gallie- 
nus ori demonstrarea permanenţei românilor în Transilvania eviden- 
ţiază subtilitatea gândirii stolnicului şi profunzimea argumentelor 
sale. Digresiunile fac voluptatea eruditului, de multe ori ele se înscriu 
în ordinea argumentării, gratuitatea lor rămânând doar aparentă. 
Expunerea, în Predoslovia lucrării, a principiilor din perspectiva cărora 
autorul abordează scrierea istoriei, este urmată altundeva de elogiul 
pe care umanistul îl face civilizaţiei Greciei antice. 

Încercarea de stabilire a etimologiei numelui “vlah” sau semnala- 
rea existenţei macedoromânilor (cuţovlahilor), pe care stolnicul îi 
consideră ca provenind din nordul Dunării, o pagină de filozofie a 
istoriei, în care preţuitorul lui Aristotel şi al neoaristotelicilor ita- 
lieni explică necesitatea devenirii istorice şi a evoluţiei imperiilor, 
supuse “naşterii şi stricăciunii”, ori un clasic portret al conducătorului 
hunilor, Atilla, sunt pentru autorul Istoriei Țării Rumâneşti... prilejuri 
de a îmbina meditaţia cu comentariul erudit, scrierea sa refuzând 
totuşi tiparele reci ale disertaţiei ştiinţifice. Stilul baroc al stolnicu- 
lui nu e lipsit de participare şi căldură, fraza sa, cu inflexiuni sa- 
vante, contaminându-se adesea de emoția gânditorului, el însuşi uluit 
de rezistenţa poporului său în faţa vitregiilor istoriei. Cunoscută în 
secolul al XVIII-lea, îndeosebi reprezentanţilor Şcolii ardelene, Isto- 
ria Țării Rumâneşti..., transmisă în manuscrise nesemnate, păstrează 
un paradoxal anonimat asupra autorului său, astfel încât în a doua 
jumătate a secolului al XIX-lea B. P. Hasdeu o atribuia, hazardat, 
lui N. Milescu. N. Iorga este cel care, la sfârşitul aceluiaşi secol, o va 
restitui stolnicului, a cărui prezenţă umanistă în cultura şi literatu- 
ra română opera istoriografică o confirmă şi o desăvârşeşte. 


Rodica ŞUIU 


Identificată destul de târziu, dar cu solide dovezi, de Nicolae Ior- 
ga, drept scriere a stolnicului Constantin Cantacuzino, Istoria Ţării 
Rumâneşti întru care să cuprinde numele ei cel dintâi şi cine au fost 


2176 


lăcuitorii ei atunci şi apoi cine o au mai descălecat şi o au stăpânit 
până şi în vremile de acum cum s-au tras şi stă este plasată, potrivit 
tradiţiei — o tradiţie “editorialistă“ mai ales — alături de scrierile 
cronicarilor pe care i-a dat Ţara Românească la sfârşitul secolului al 
XVII-lea şi începutul celui de-al XVIII-lea. 

Stolnicul a început să scrie această carte de mari ambiţii în timp 
ce fratele său Şerban era în scaunul de voievod, oricum înainte de 
1688, anul apariţiei versiunii româneşti a Bibliei (la care a colabo- 
rat), de vreme ce spune, undeva în text, că “toate cărţile bisericii şi 
toate cetăniile pe slavoneşte ne sunt”. Contemporanii aveau cunoştinţă 
de elaborarea ei, cărturarii din generaţiile următoare o cunoşteau de 
asemenea. Este, de aceea, cu atât mai curios anonimatul (ce a lăsat 
loc feluritelor supoziţii) pe care copiile ulterioare l-au transmis în 
jurul autorului scrierii. 

Secvenţele de “mărturisire a intenţiilor” lasă să se vadă cu limpe- 
zime înţelegerea umanistă a autorului — ce preleva componentele 
morală, formativă, civilizatorie şi, în primul rând, patriotică — asupra 
exerciţiului geografic, căci, zicea el, “fără istorie nu numai de râsul 
altora şi de ocară suntem, ci şi orbi, muţi, surzi suntem de lucrurile 
şi faptele celor mai de mult ce într-acest pământ s-au întâmplat”. 
Este neîndoielnic că marele cărturar, mobilizat, poate, şi de atmos- 
fera politică generată de planurile lui Şerban Cantacuzino, a simţit 
imperios nevoia unui dialog cu contemporanii (şi cu cărturarii străini, 
dar mai ales cu conaţionalii săi), în cadrul căruia să fie afirmate 
marile tradiţii pe care le păstrau depozitele civilizaţiei româneşti şi 
care legitimau intenţiile de neatârnare ale oamenilor politici din vre- 
mea sa. Savanţii străini — epigrafistul englez Edmund Chishull ori 
geograful şi istoricul (dar şi generalul) Marsigli — găsesc în persoana 
stolnicului un conlocutor sau un corespondent erudit şi neostenit în 
a aşeza realităţile româneşti într-o lumină şi perspectivă corecte. 
Răspunsurile pe care le formulează, în italieneşte, la întrebările lui 
Marsigli conţin şi teze fundamentale — cum ar fi cea a romanităţii 
românilor — dar şi detalieri menite să corijeze informaţii eronate ce 
circulau, probabil, în mediile cărturarilor europeni. El constată că 

lumea ştiinţifică apuseană ar avea nevoie de o sinteză lămuritoare şi 
mărturiseşte (aceluiaşi L. F. Marsigli) că este preocupat de o aseme- 
nea întreprindere destinată deocamdată compatrioţilor săi: “ceea ce 
cere domnia ta necesită mult timp şi multă osteneală, pe care eu, 
după putinţă, o fac, în limba română, ca să lămuresc istoria acestei 
ţări, dar până acum nu am isprăvit”. 

Era vorba, neîndoielnic, de marea sa Istorie, “de la origini pănâ 
azi”, scriere spre care încă nici un român nu cutezase, comparabilă, 
ca monumentalitate, cu opera cantemiriană. Textul stolnicului se 
opreşte la ştirile despre migrațiile hunilor din secolul al IV-lea, dar au 
existat, se pare, fragmente elaborate şi pentru perioadele următoare. 
O dovedeşte suita de portrete ale unor mari voievozi români — între 
care Mircea cel Bătrân şi Neagoe, dar şi contemporanii Şerban Can- 
tacuzino şi Brâncoveanu — inserată în acel Catalogo di principi..., 
întocmit pentru amintitul Marsigli. Oricum, în 1706 Constantin 
Cantacuzino cerceta încă izvoare şi aduna informaţie. În colectarea 
acestei informaţii cărturarul român a tins către exhaustivitate. Sunt 
convocați, în cartea sa, istorici şi geografi ai Antichității eline şi 
latine, savanţi ai Bizanțului, scriitori ai Europei medievale şi uma- 
niste. Şi nu lipsesc, desigur, istoricii români (Cantacuzino avea, se 
ştie, o copie după cronica lui Ureche). 

Izvoarele — externe şi interne, între care este consultată şi tradiţia 
locului (“spuneri şi nişte poveşti, mai vârtos bătrânii ce povestesc, de 
cele ce au fost”) — sunt cercetate critic, pentru eliminarea constructe- 
lor subiectiviste şi părtinitoare (“scriitorii mişcaţi de osebite poftele 
şi voile lor, unii într-un chip, alţii într-alt chip, tot aceia poveste o 
vorbesc. Adecăte că cel ce iubeşte pre unul, într-un chip scrie de dânsul, 
şi cel ce-l urăşte într-alt chip, şi de al său într-un chip şi de streini 
într-alt chip scrie”) şi spre limpezimea adevărului. “Basnele” interpo- 
latorului lui Ureche îl oripilează, ca om de ştiinţă şi ca patriot, şi 
riposta lui, violentă, pare a viza şi sursele neinformatului interve- 
nient: “Ci nu ştiu cu ce îndrăzneală şi cu ce neruşinare, acela ce va fi 
scris întâi o va fi făcut”. 

Tezele de căpătâi ale cărţii Stolnicului sunt propoziţiile majore 
ale umanismului românesc: originea romană a românilor (“noblețea 
stirpei” este o idee la care stolnicul revine des); latinitatea limbii 
române; unitatea indisolubilă a românilor de pretutindeni (probată 
elocvent prin origine de limbă: “însă rumânii înţeleg nu numai ceştea 
de aici, ci şi din Ardeal, carii încă şi mai neaoşi sunt, şi moldovenii,şi 
toţi câţi şi într-altă parte se află şi au această limbă, măcară fie şi 
cevaşi osebită în nişte cuvinte den amestecarea altor limbi, cum s-a 
zis mai sus, iară tot unii sunt. Ce dară pe aceştia, cum zic, tot 
rumâni îi ţinem, că toţi aceştia dintr-o fântână au izvorât şi cură“); 
însemnătatea elementului autohton şi continuitatea structurilor dacice 
(întrucât, în opinia stolnicului Constantin Cantacuzino, populaţia 
romanizată nu a părăsit Dacia împreună cu armatele romane). 

Stolnicul a scris o carte erudită, dar textul său este departe de a fi 
aglomerare nesfârşită de date şi de fapte. Gânduri limpezi, unite în 
sisteme ce pot purta numele de filozofie a culturii (stima sa pentru 
actul civilizatoriu şi pentru civilizaţia vechilor greci) şi de filozofie 
a istoriei (concretizată în acea concepţie a evoluţiei, a devenirii în 
istorie (“naşterea şi stricăciunea”): “Toate lucrările ce sânt în lume 
au şi aceste trei stepene dupră ce să fac, adecăte urcarea, starea şi 
pogorârea, au, cum le zic alţii: adăugarea, starea şi plecarea”. Cartea 
Stolnicului nu este — de prisos să o mai spunem — o cronică. Locul 
marelui cărturar nu este printre cronicari, ci categoric alături de 
istorici, lângă un Dimitrie Cantemir, de pildă, într-o vecinătate la 
care aspiră cu justificate pretenţii. Scrierea sa se disociază vizibil de 
textele contemporanilor, sclipirea geniului şi capacitatea de a străbate 
spaţiile ample ale trecutului îl despart de alcătuitorii letopiseţelor, 
indivizi marcați oricum de o modestie doar incidental atenuată de 
aspiraţia spre gândul elevat. Dacă ar fi fost terminată (dacă, cu alte 
cuvinte, autorul ei, căruia cu greu îi găsim un egal printre contempo- 
ranii “munteni”, s-ar fi putut sustrage agitaţiilor la a căror sursă se 
afla adesea), Istoria Țării Rumâneşti, cu fraza ei alambicată, cu excur- 
siile ei fastuoase şi parăzile de impresionantă erudiție, ar fi închegat 

o istorie spectaculoasă, fascinantă, ca mai toate producţiile Barocu- 
lui, sub al cărui semn se desăvârşise, prin asimilări de mare profun- 
zime, spiritul neliniştit al autorului ei. 


Dan Horia MAZILU 


[...] Deşi neterminată, şi, în afara “predosloviei” (limitată numai 
la opt capitole, dintre care ultimul despre huni), Istoria Țării Rumâneşti 
este aşa cum specialiştii au subliniat-o, opera unui cărturar, cu multe, 
variate şi rare lecturi, dublat de un perfect logician, stăpân pe 
subtilităţile dialecticii şi străbătut, din când în cand, de puternice 
afluvii lirice, dictate fie de iubirea de adevăr, fie de înalte cugetări 
filozofice. Cronica stolnicului Constantin Cantacuzino este, neîndoios, 
opera unui erudit, aşa cum şi studiile de tinereţe îl meneau şi cum şi 
celelalte lucrări ale sale îl confirmă. Corespondenţa ce poartă cu con- 
tele Ludovic-Ferdinand de Marsigli, din Bologna, autorul acelui Danu- 
bius pannonico-musycus, 1126, în 6 vol. infolio, şi răspunsurile ce dă 
nedumeririlor lui, cronologia tabelară ce redactează şi mai cu seamă 
harţa "Ţării Româneşti ce tipăreşte la seminarul din Padova, în 1700, 
în greceşte, de bună seamă în timpul când fiul său, Răducanu, studia 
la aceeaşi universitate din Padova, în grija ieromonahului Hrisant, 
viitorul patriarh al Ierusalimului, dimpreună cu care avea să plece la 
“celți”, adică la Paris, în anul 1700, toate acestea sunt lucrările unui 
erudit. Cunoscută numai în versiunea redusă, cu transpuneri în 
italieneşte, din Istoria delle moderne rivoluzioni della Valachia, din 
1718 a lui Del Chiaro, fostul secretar al lui Brâncoveanu, harta aceasta, 
după care lorga mai tânjea în 1928, a fost descoperită, după aceea, la 
British Museum, aşa cum harta Moldovei a lui Cantemir fusese des- 
coperită nu cu mult înainte la Paris. Harta aceasta a stolnicului s-a 
bucurat de o mare circulaţie printre învățații timpului, şi pertinen- 
tul studiu ce i s-a consacrat (Constantin C. Giurescu, Harta stolni- 
cului Constantin Cantacuzino, în Revista istorică, XIII, 1943, fasc. I, 
pp. 1-27) şi în care se scot în lumină bogatele informaţii administra- 
tive, economice, miniere etc., ajunge la concluzia că harta stolnicu- 

lui nu e numai “cea dintâi realizare cartografică a unui român pri- 
vind ţara noastră“, dar chiar şi “un monument al genului”. 

Fără să aibă căldura cuceritoare a predosloviilor lui Miron Costin, 
predoslovia cronicii lui Constantin Cantacuzino pleacă de la aceeaşi 
preocupare, constantă la toţi cronicarii, fie ei moldoveni sau mun- 
teni, de a descoperi mărturiile istorice despre fiinţa neamului nostru, 
şi exprimă acelaşi suspin şi aceeaşi tânguire în faţa lacunelor. Cei ce 
aduc o cât de slabă lumină în risipirea întunericului merită toate 
laudele, şi stolnicul, ca un desăvârşit discipol al lui Aristotel, ce-n 
Metafizica sa laudă pe filozofii bolnavi, chiar când n-au nimerit 
adevărul asupra fiinţelor, numai pentru că au dat altora pricină “de 
a cerca şi iscodi adevărul”, nu-şi cruţă elogiile, chiar din pragul pre- 
dosloviei, cu umilinţă, dar şi cu fervoarea unei adevărate profesiuni 
de credinţă: “Că nici unul în lume nu iaste carele din sine numai să 
ştie şi nici unul nu au aflat nimic, până când nu au fost de altul 
învăţat. Nici nimeni nu să poate domiri de nici un lucru, de nu mai 
nainte nu au văzut, nu au auzit, au au cetit şi de nu ca acelea, 
asemene ca acelea, măcar cât de puţin” etc., etc. Din nefericire, ştirile 
despre obârşia neamului nostru sau despre neamurile câte au hălăduit 
înainte vreme la noi sau lipsesc, căci “le-au lăsat de s-au surpat în 
prăpastia uitării şi întru întunericul de veci au rămas”, sau sunt 
neîndestulatoare, precum ale letopiseţului muntean (“atâta iaste de 
netocmit, de încurcat şi de scurt”), sau sunt fanteziste (“Minciuni şi 
basne”), sau sunt contradictorii şi răuvoitoare, precum în binecunos- 
cuta legendă a lui Flac, hatmanul Râmului şi a furilor săi din tem- 
niţă, pusă în circulaţie de adulatorii lui Ureche, Eustratie Logofătul, 
Simion Dascălul şi Misail Călugărul, căci unul a fătat pe celalalt, 
cum zice Miron Costin, şi împotriva cărora nu numai acesta (“Nici 
este şagă a scrie ocară veşnică unui neam, că scrisoarea este un lucru 
vecinic”) protestează, dar şi Cantemir şi Stolnicul, acela cu vehe- 
menţă şi convocând, asemeni unui procuror, la scaunul de judecată, 
pe calomniator, acesta cu risipă de logică şi cu lux de argumente. 
Căci Stolnicul este în primul rând un scriitor de formaţie filozofică, 

ce toate le cumpăneşte, le pătrunde, deci le înţelege şi, fireşte, le 
absolvă. Dacă unul şi altul dintre geografi greşeşte, fie despre cele 
mai aproape de ei, fie despre cele îndepărtate “Indii ale Răsăritului şi 
ale Apusului”, lucrul i se pare foarte firesc, deoarece: “ei departe 
şezând de cele ce scriu, ce numai pen auz şi pe-ntrebări de cei ce 
umblă privind lumea (carii mult greşesc) aud şi scriu”. Când Cloverie 
gheograful, vorbind de confiile Dachiei, greşeşte, Stolnicul îl acuză 
ca şi pe ceilalţi, care “n-au umblat să vază ei înşişi cele de care scriu”, 
deoarece nici cu putinţă iaste cuivaş în lume să poată umbla toată 
lumea şi toate aşa pe amănuntul să le poată vedea şi şti, cât nici într- 
una, nici să greşească, nici să scază“. În cele din urmă, şi dacă greşesc, 
cată să fim îngăduitori: “însă nici drept aceasta a-i huli detot tre- 
buie, atât de mult ostenind şi trudind a scrie mult şi mai de toate, 
pentru folosul multora”, mai ales că, şi aici creştinul trece înaintea 
omului de ştiinţă, sau filozofului “iar de greşesc, ca nişte oameni 
greşesc, şi noi greşim toţi ca dânşii, dentru lut fiind zidiţi toţi”. 
Desigur, sunt şi cazuri când erorile vin din alte pricini, dictate oare- 
cum de afecţiuni sau resentimente, ceea ce se observă, cu osebire, în 
“istoriile politice” pe care scriitorii mişcaţi de osebite poftele şi voile 
lor, unii într-un chip, alţii-ntr-alt chip tot acea poveste o vorbesc”. 
Sau, mai explicit, şi ca de la un veritabil diagnostician al subiecti- 
vismului istoric: “Adecăte că cel ce iubeşte pre unul într-un chip scrie 
de dânsul, şi pe cel ce-l urăşte, într-alt chip; şi de al său într-un chip 
şi de streini într-alt chip scrie; şi cel ce iaste mânios într-un chip 
întinde condeiul, şi cel ce nu, într-alt chip îl opreşte; şi alte multe ca 
acestea sunt pricini, de nu toţi un feliu scriu adevărul. Unde şi unde 
ca acela să se afle aşa drept şi de obşte bun, ca toate, într-o cumpănă 
pe ce va cunoaşte să le mărturisească şi să le scrie, lumii întru negreşită 
ştiinţă şi adevăr lucrurile să le lase.” (Subl. ns.) 

'Trec peste nenumăratele digresiuni, căci învăţat cum e şi neobosit 
să ““istorească“ despre toate câte ştie, Stolnicul e muncit de un adevărat 
demon al digresiunilor, în faţa cărora nu rezistă chiar când pro- 
clamă, cu solemnitate, că lasă cititorului grija să deschidă cărţile şi 

să se documenteze, şi mă opresc o secundă, la o anume trăsătură 
lirică, mai prejos, poate, de lirismul unui Miron Costin, dar, oricum, 
semnificativ. E un lirism altoit în tulpina biblică, din care ar merita 
citată intâi frumoasa apostrofă la adresa împăraţilor tirani (“fiară 
nedumesticite şi mânioasă“, “aspide”, “vasilisci otrăviţi şi veninaţi” 
etc., etc.) de după Traian, de pildă Caie Caligula, din care Albert 
Camus a făcut un monstru precât de enigmatic, pe atât de seducător 
(şi mă gândesc ce creaţie extraordinară trebuie să fi fost jucat de 
lunatecul Gerard Philippe!), Domoţie, Neron, Domeţian, Dioclețian 
şi alţi şi de care “şi până astăzi unde şi unde nu lipsesc de a nu fi de 
acei cruzi tigri şi veninaţi balauri, stârpituri şi terata, fiind din 
neamul omenesc, iar nu rod omenesc”. Şi, după aceea, pentru că reia 
una din temele lirismului universal, atât de frecvent şi-n literatura 
noastră şi căruia Ramiro Ortiz i-a consacrat unul din doctele sale 
studii, motivul “fortunei labilis” sau al “panoramei deşertăciunilor, 
care a văzut atâtea monarhii, groaznice şi puternice (care) s-au pier- 
dut şi-n cenuşa lor arzând s-au îngropat”: “Aşa dară şi în cele politice 
pricepem şi cunoaştem că nu-s stătătoare nici unele; ce şi avuţii se 
pierd, şi domnii să strică, şi împărații să mută şi să strămută; şi 
toate ca acestea unii pierzând, alţii găsind, de la unii fugind, la alţii 
revenind orbul noroc, cum îi zic şi-l zugrăvesc. Şi iarăşi una stri- 
cându-se şi perind, alta făcându-se şi crescând, precum cetim şi sem- 
nele aieve, vedem toate şi cunoaştem, de când iaste lumea câte domnii 
şi crăii, câte monarhii au fost, care din mici începături şi necunoscu- 
te, la câtă mânie şi putere au venit şi apoi dintr-atâta de mari, la 
câtă micşorare şi la câtă surpare au sosit, cât unele nice să mai ştiu, 
nici să mai pomenesc.” 

Concepţia istorică a stolnicului Constantin Cantacuzino este, cum 
bine s-a remarcat, una dintre cele mai moderne. Dacă vremile ar fi 
fost altele, fără atâtea “răstimpuri”, şi şi-ar fi putut duce, aşa cum 
şi titlul anunţă (“...până şi în vremile de acum cum s-a tras şi stă“), 
până la sfârşit povestirea , toate acele izvoare, cântece bătrâneşti, 
hrisoave domneşti, particulare sau mănăstirești etc. (cu toate că se 

îndoieşte să poată cineva “şedea toate ale tuturor hrisoavelor să vază 
ce scriu şi cum scriu”), de care pomeneşte ar fi fost de bună seamă 
puse la contribuţie. Însă, chiar şi în limitele ei exigul, Istoria Țării 
Rumâneşti ajunge să pună în lumină un cronicar dintre cei mai 
învăţaţi, un scriitor dintre cei mai interesanţi, mai aproape de 
Cantemir, prin întocmirea savantă a expresiei, decât de colegul său 
Radu Popescu, şi, fără doar şi poate, un patriot dintre cei mai 
luminaţi, pe cât de convins de adevăruri, astăzi curente, despre impu- 
ritatea raselor omeneşti (““că nici un rod osebit de oameni în veci nu 
poate rămânea în lume, nici feliurile limbilor în mii de ani tot acelea 
neschimbate şi nenumărate sta. Că nimic supt soare iaste stătătoriu, 
ci toate câte sunt în curgere şi în mutare sunt zidite...”), tot pe atât 
de hotărât, de fanatic, am spune, când este să afirme principiul unităţii 
noastre etnice, precum în următorul crâmpei, pe care nu preget să-l 
desprind, cu preţioasa lui montură, ca pe un rubin dintre cele mai 
încinse, din opera unuia dintre istoricii care l-au editat de timpuriu, 
l-au înţeles, cu scăderile, dar şi cu înaltele lui însuşiri, şi l-au iubit 
cât mai mult (N. Iorga, Istoria literaturii româneşti, II, ed. a II-a, 
1928, p. 200): “Căci a scris vreun scriitor român înainte de regenerar- 
ea ardeleană în secolul al XVIII-lea într-o formă mai energică adevăruri 
mai înălţătoare decât acestea: « Valahii, cum le zic ei, iar noi românii, 
suntem adevăraţi români în credinţă, şi în bărbăţie, din care Ulpie 
Traian i-au aşezat aici în urma lui Decheval, dupre ce de tot l-au 
supus şi l-au pierdut, şi apoi şi celalalt tot şireagul împăraţilor aşa i-au 
ţinut şi i-au lăsat aşezaţi aici şi dintr-acelora sămânță să trag până 
astăzi rumânii aceştia. Însă rumânii să înţeleg, nu numai ceştia de 
aici, cât şi cei din Ardeal, cari, încă şi mai neaoşi sunt, şi moldovenii 
şi toţi câţi şi într-altă parte să află şi au această limbă... Că toţi 
aceştia dintr-o fântână au izvorât şi cură»” 


PERPESSICIUS 

